
JESUS  CHRISTUS. 


PRAEFATIO 

editionis  alterius. 


Mdem  fere,  hunc  libellum  a.  1835  'primum  edens , 
Jiaheham  praefandum ,  quod  Doctores  Academici  in 
Compendiorum  praefatione  monere  solent  ^  se  in  scJioIa- 
rum  suarum  uswn  in  lucem  emittere  ea  dehuisse, 
Etenim  quum  nullum  Historiae  ecclesiasticae  Com~ 
pendium  mihi  innotuisset,  quod  in  hac  Historia 
enarranda  lihenter  sequi  possem ,  primas  ipse  Disci- 
pulis  ah  a.  1829  duxeram  scholarum  lineas ,  quas,  eo 
usque  calamo  a  Commilitonihus  exceptas ,  iam  in  ho- 
Tum  usum  et   commodum   typis    descrihendas  curaham. 

Interim  magis  magisque  sese  in  me  et  Collegis  con- 
iunctissimis  explicuit  nostra  Theologiae  Christianae  trac- 
tandae  ratio;  iia  ut  nunc  hoc  Compendium  ad  serieni. 
pertineat  Compendiorum  septem,  quihus  praecipuas  dis- 
ciplinas    theologicas   tractamus. 

Quodsi  tamen  aliquis ,  praeter  Discipulos  meos,  hunc 
lihellum  inspiciat ,  hic,  quaeso,  ohservet,  me  scho- 
larum  mearum  usui  scriptione  med  consulere  voluis- 
se,  atque  hinc  cum  alia  explicet,  tum  v.  c.  magnam 
operam  ordini  lucido  etfacili  gravissimarum  rerumnexui, 
postpositis  aliis ,  impensam ,  tum  et  concisam  dictio- 
nis  hrevitatem ,  lectioni  celeri  saepe  incommodam , 
Discipulorum  meditationi  semper  utilissimam.  Eidem 
in  totius  lihelli  ratione  patehit,  me  non  adeo  velle 
res    mxdtas    minutas     attingere ,    atque     ita     memoriam 


TirOHum  ohruere ,  quam  potius  maccimas  qaascjue  ex- 
ponere.  ideamque  historiae  huius  universalem  et  sub- 
limem  in  luvenum  mente  excitare.  Qualis  vero  haec 
sit  idea,  maxhne  liquet  e  §  1 — 3,  6,  168,  et  ex  En- 
cjclopaediae  §  45—54.  Ex  hac  idea  facile  etiam 
explicahit  causam ,  cur  Aetatem  illam  praeparato- 
riam ,  contra    onorem    vulgarem ,    addiderim. 

Item  hic  inveniet  rotionem ,  cur  nullos  citem  lihros , 
qui  consuli  p)Ossint ;  nam  qui  accuratius  in  rerum 
Christianarum  historiam  inquirere  volunt ,  quam  in 
scholis  Academicis  fieri  j^otest  (quales  multos  semper 
inter  Commilitones  meos  fore,  spero),  largum  lihrorum 
indicem  in  Gieseleri,  Hasii,  Royaardsii  aliorumque 
scriptis  inveniunt.  Ipse  porro  primarios  fontes  et  lihros 
reliquos  indicavi  in  scholiis  meis,  haec  Lineamenta  in- 
terpretantihus ,  sive  in  Commentariis  cle  liominibus  et 
1'ebus  in  Ecclesiae  Christianae  historia  maxime  me- 
morabilibus,  quos  item  typis   descrihere  jam  incepi. 

In  Discipulormn  autem  meorum  usum  hoc  opuscidmn 
et  Commentarios  illos  edens,  nullam  mihi  quaero  lau- 
dem  ,  nisi  quae  Doctori,  Discipulorum  utilitati  promo- 
vendae  intento ,   oh   hoc  ipsum   trihui  solet. 

Est  vero  haec  editio  priore  hrevior,  quatenus  histo- 
ria  literarum  theologicarum ,  tum  §  132—135  et  159 — 
162  adjecta ,  nunc  omittiiur ,  quippe  iam  in  Encjclo- 
paeclia  nostra  exposita ;  auctior ,  quatenus  historia  ad 
finem  anni  1851  perducitur  et  in  quavis  fere  §  nonnulla 
adduntur. 

Scriheham  Gh^oningue ,  die  24  mensis  Maii  aniii  1852. 


OPUSCULI  INDEX* 


PROLEGOMENA. 

DE    HISTORIA    ECCLESIAE     CHRISTIANAE 
EITE  TEACTANDA. 


§     1.     Ecclesia  Cliristiana p.     1. 

§    2.    Ecclesiae  Christianae  historia    .     .     .     .  „     2. 
§     3.    Huius  historiae  cognoscendae  necessitas 

et  utilitas ??     2« 

§     4.    Fontes j;     4. 

§     5.     Subsidia ??     5. 

§     6.    Diversa  historiae   huius  enarratae  ratio  „     5. 

§     7.    Harum  institutionum  methodus     .     .     .  „     6. 

AETAS  PEAEPARATORIA. 

-AS    zm^zVs    generis   humani  usque    ad    lesu   Christi 

tempora, 

DIVINA    GENERIS   HUMANI    INSTITUTIO,    ECCLESIAE 
CHRISTIANAE  PRAEVIA. 

§     8.    Aetatis  praeparatoriae    argumentum .     .  p.     8. 
§     9.     Prima  religionis    et   cultus   initia    inter 

Indos „9. 


VIII 


§  10.     Inter  gentes  Asiae  mediae p.  10. 

§  11.     Inter  Aegyptios,  Phoenices,    Carthagi- 

nienses .     .     .     „  10. 

§  12.     CuMs  inter  Graecos  origo »?  H* 

§  13.  Culttis  inter  Graecos  progressio  .  .  .  „  12. 
§  14.     Graecorum    cultus    per    magnam   orbis 

terrarum  partem  dispergitur  .  .  .  .  „12» 
§  15.     Humanitatis  Eomanorum  origo   et  pro- 

pagatio j;  13' 

§  16.     Religionis  et  humanitatis   inter    Israeli- 

tas  origo )?  l^* 

§  17.  Earundem  inter  Israelitas  progressio  .  „  14. 
§  18.     Earundem  conditio  inter  Israelitas  circa 

tempora  Ecclesiae  Christianae  ortae  .  „  15. 
§  19.     Divinae  generis  humani  institutionis  re- 

cognitio.     A.  Generis  humani    pars    in- 

stitutionis  Christianae  nunc  capax  .  .  „17. 
§  20.     B.    Eadem     vero    eiusdem    institutionis 

etiam    indigens ??  18- 

§  21.     C.     Itemque    cupida   • 5?  19. 

PERIODUS    I. 

A  lesu   Christo  ad  Constantinum  Magnum, 

ah  anno  1  usque  ad  annum  306. 

tN^ITIA  ECCLESIAE    EXTEINSECUS  OPPRESSAE. 

§  22,     Periodi  argumentum P-  21- 

§  23.  Vita    conditoris    Ecclesiae   Christianae  .  „  22. 

§  24.     Eiusdem  persona ?5  23. 

§  25.     Eiusdem   consilium  et  opus ,.  24. 

§  2^,    Primi    lesu  discipuli ??  25. 

§  27.     Paulus  Apostolus ,,2^. 

§  28.  lohannes  et  Patres  ApostoHoi  ,     .     .     .  ?,  27. 


—  IX 

§  29.    Ecclesiae  Christianae  propagatio  .     .     .  p.  27. 

§  30.     Eiusdem   oppugnatio ??  28. 

§  31.     Eiusdem  commendatio ,>  30. 

§  32.     Christianorum    inter    se  dissidia.  —  lu- 

daeo  -  Christiani ?,  31. 

§  33.    Montanistae „33. 

§  34.     Christiani  e  Gentilibus.  —  Gnostici    .     .  „  34. 

§  35.    Manichaei .-,36. 

§  36.    Lites    de    lesu    Christi  natura.  —  Mo- 

narchiani     .     .     • .     .  „  37. 

§  37.     Schola    Catechetica   Alexandrina  .     .     .  „  38. 

§  38.     Doctores    Carthaginienses ??  4:0. 

§  39.    Ecclesia  Catholica ??  42. 

§  40.    Ulterior  Ecclesiae  Catholicae  coniunctio  „  44. 

§  41.     Ecclesiae  regimen „  45« 

§  42.     Sacrorum  ritus ??  46. 

§  43.     Christianorum  animus  et  vita  .     .     .    .  „  48. 

§  44.    Periodi    totius  conspectus ??  4:9. 

PERIODUS    II. 

A    Constantmo   Magno   ad  Mbhammedem , 

ah  anno  306    usque  ad   annum    ^22. 

ECCLESIAE  PUBLICA  IN  IMPERIO   EOMANO  AUGTOEITAS. 

§  45.    Periodi  argumentum p.  53. 

§  46.  Religionis  Christianae  et  Gentilis  in 
imperio    Romano    de    principatu    certa- 

men.  —  Illius  victoria ,?  54. 

§  47.     De   litibus  iam   actis ?;  56. 

§  48.    Lites  Arianae »57. 

§  49.     Origenianae »60. 

§  50.     Nestorianae ^y  ^"^- 

§  51,    Eutychianae .  „  64. 


§  52.    Monophysiticae p.  65. 

§  53.    Lites  Latinorum „66. 

§  54.     Literarum   et   eruditionis  inter  Christia- 

nos  conditio .  „  70. 

§  55.     Ciericorum  auctoritas ??  72. 

§  56.  Episcoporum  inter  se  discrimen  .  .  .  „  75. 
§  57.     Sacrorum   ritus,    Christianorum   super- 

stitio ,  exercitia  pia »77. 

§  58.    Monachi „79. 

§  59.     Christianorum  vulgarium  animus  .     .     .  „81. 

§  60.    Christianorum  vita ??  83. 

§  61.    Religionis  Christianae  propagatio    extra 

imperium  Eomanum:  inter  populos   O- 

rientales jj  84. 

§  Q2.    Inter  gentes  Germanicas ??  85. 

§  63.     Religionis  et    Ecclesiae    Christianae  in- 

ter  gentes  Germanicas  conditio    .     .     .  „  88. 

§  64.     Periodi    totius  conspectus ??  89. 

PERIODUS     m. 

A  Mohammede   ad  Gregorium  vii , 
ah    anno    622    usque   ad    annitm   1049. 

ECCLESIAE    CHRISTIANAE    SEDES    PRAECIPUA    ET  FLOS 

EX    ORIENTE    TRADUCITUR     IN    OCCIDENTEM , 

MAXmE    ROMAM. 

§  65.     Periodi   argumentum p.  92. 

§  66.    Regnum  Mohammedicum „  93* 

§67.     Universa  Ecclesiae   Graecae  conditio    .  „  95* 

§  68.     Lites  Monotheleticae ??  97. 

§  69.    Lites  de  imaginibus    colendis   .     .     .     .  „  98. 

§  70.     Pauliciani „99. 


§  71.  Schisma  Ecclesiae  Graecae  et  Latinae  p.  101. 
§     72.     Europae  mediae  et  occidentalis    con- 

ditio  civilis „  102. 

§  73.  Keligionis  in  Occidente  propagatio  .  „  104. 
§     74.     Crescens  Paparum   Romanorum    auc- 

toritas  usque  ad  Carolum   Magnum   .     „  106. 

§     75.    Pseudo-Isidorus „  107. 

§  76.  Pornocratia  Romana  ...,..„  110. 
§     77.     Interna  Ecclesiae  Occidentalis  saeculo 

Vn  et  YIII  conditio.     Caroli  Magni 

in    eam    merita „  111. 

§     78.     Occidentalium    eruditio    et    lites    sae- 

culo  IX „  113, 

§     79.     Saeculi  X  tenebrae.    Lucis  saeculo  XI 

iterum  exorientis  scintillae  .  .  .  .  „  114. 
§     80.     Universa    Clericorum     post    Carolum 

Magnum  in  Occidente  conditio  .  .  „  116. 
§  81.  Ritus  sacri  et  exercitia  pia  .  .  .  „  117. 
§  82.  Cliristianorum  animus  ac  vita  .  .  .  „  118. 
§     83.     Periodi  totius  conspectus „  119. 

PERIODUS    IV* 

A    Gregono    VII  ad    Lutherum , 

ah   anno  1049  usque  ad  annuni  1517. 
PAPA     ROMANUS      ECCLESIAE    PRINCEPS. 

§  84.  Periodi    argumentum p.  122. 

§  85.  Gregorius    VII „  123. 

§  86.  Bella  Sacra „  124. 

§  87.  Ecclesia  Graeca   .........  126. 

§  88.  Ecclesiae  Christianae  propagatio    .     .     „  126. 

§  89.  Innocentius  III •     „  127. 


XII 


§    90.     Bonifacius  VIII    et  Exsilium  Babylo- 

nicum p.  129. 

§     91.     Magnumx  schisma  Occidentis  et   Con- 

cilia  Oecumenica ,,  130. 

§     92.    Papae  huius  Periodi  ultimi  .     .     .     .     „  131. 

§     93.     Regimen  et  ius  ecclesiasticum  .     .     .     ,,  132. 

§     94.     Doctrina  ac  disciplina    ecclesiastica   .     „  134. 

§     95.     Sacrorum    ritus „  135. 

§     96.     Christianorum    plerorumque     vita    et 

animus „  136. 

§     97.     Studia  ascetica.     Ordines  monastici  .     „  137. 

§     98.     Studium    equestre „  138. 

§     99.     Studium  societatum  religiosarum   .     .     „  139. 

§  100.     Artium  instauratio    .........  140. 

§  101.    Philosophia    Scholastica „  142. 

§  102.     Mjsticismus „  144. 

§  103.    Literae  humanae „  145. 

§  104.    Bibliorum    usus    et    interpretatio  .     .     „  147. 

§  105.     Ecclesiae    emendandae    conamina    us- 

que   ad   medium    saeculum    XVI  .     .     „  148« 

§  106.     Conamina  posterioris     ae^a    .     .     .     .     „  150. 

§  107.     Periodi  totius  conspectus „  152. 

PERIODUS    V. 

A  Luthero    ad  Fredericum    II, 
ah    anno    1417    usque   ad   annum    1740. 

ECCLESIA   OCCIDENTALIS    IN    PARTEM    EUANGELICAM 
ET    EOMANAM    DIVISA. 

§  108.    Periodi   argumentum p.  145. 

§  109.     Civilis     Europae     conditio ,      ineunte 

saeculo  XVI ??  l^^- 


■^p» 


xm 


§  110.    Forma  Ecclesiae   occideutalis  ineunte 

saeculo   XVI  antiquata p.  158. 

§  111.    Lutherus    Ecclesiae    corruptelam    ex- 

plicat „  160. 

§  112.     Lutherus  Ecclesiam  emendat    .     ,     .  ,.  162. 

§  113.    Ecclesiae  purioris  post  Lutherum  fata  „  163. 

§  114     Zwinglius „  164. 

§  115.     Calvinus „  165. 

§  116.    Ecclesia    emendatur    in    Scandinavia  ,,  166. 

§  117.     In    Provinciis  Belgicis „  167. 

§  118.     In  Britannia    Magna „  169. 

§  119.  Partim  quoque  in  Francia  .  .  .  .  „  171. 
§  120.     Ecclesiae  emendandae  in  reliqua  Eu- 

ropa  conamina „  172. 

§  121.  DeEcclesiae  emendationis  indoleet  vi.  „  172. 
§  122.    Ecclesia    Eomano  -  Catholica.  —  Qua- 

nam  ratione  sese  Ecclesiae    emenda- 

tioni  opponat „  175. 

§  123.     Certamen  Catholicismi  contra   Eoma- 

nismum  in  ea  oritur.  —  Aliae  lites  .  „  177. 
§  124.     Papae  et  reliqui  viri    Ecclesiae  istius 

celebriores „  178. 

§  125.    Ecclesiae  Euangelicae  conditio  exter- 

na.     Li   Germania „  180. 

§  126.    In  Suecia  et    Britannia  Magna   .     .  „  182. 

§  127.     In   reliqua    Europa „  183. 

§  128.     Ecclesiae  Euangelicae  divisio  in  plu- 

res  partes „  184. 

§  129.    Ecclesia  Euangelico  - Lutherana     .     .  „  185. 

§  130.     Ecclesia   Fratrum    EuangeKcorum     .  „  187. 

§  131.     Ecclesia   Eeformata „  188. 

§  132.    Ecclesia  Eemonstrantium     .     .     .     .  „  191. 

§  133.    Ecclesia  Teleiobaptistarum .     .     .     .  „192- 

§  134.     Ecclesiae  Euangelicae    aliae     .     .     .  „  193. 

§  135.    Ecclesia  Graeco  -  Orientalis .     .     .     .  „  194. 

§  136.    Ecclesiarum  coniunctio „  195. 


XIV  — 

§  137.  Ecclesiae  regimen p.  196. 

§  138.  Ecclesiae  Christianae  propagatio    .     .  ,,  197. 

§  139.  Eiusdem  oppugnatio  et  defensio   .     .  „  198. 

§  140.  Sacrorum  ritus ,,  200. 

§  141.  Christianorum  animus „  201. 

§  142.  Christianorum  vita ,,  202. 

§  143.  Periodi  totius  conspectus     .     .     .     .  „  204. 

PERIODUS     VI. 

A    Frederico    II  usque  ad  haec  tempora, 
ah  anno  1740  usque  ad  annum  1851. 

SALUTARIS    EUANGELII      RENOVATI      VIS,      PRIUS     IM- 

PEDITA,  DENUO    PER  TOTAM   ECCLESIAM    SESE 

EXTENDERE    INCIPIT. 


§  144.     Periodi  argumentum p.  207. 

§  145.     Literarum  ac  rerum  civilium  immuta- 

tio.  —  In  Germania  saeculo  XVIII  .  „  208* 
§  146.     In    America    septentrionali    et  Fran- 

cia  ante  a.  1793 „  209. 

§  147.    In  Europa  et  America  post  a.  1793 .     „  210. 

§  148.    Papae „  211. 

§  149.     Ecclesia  Romano-Catholica  ante  res  in 

Francia  a.  1789  primum  novas  .  .  „  213. 
§  150.     Eadem  Ecclesia  tempore   Reipublicae 

Francicae  et  Imperatoris  Napoleonis, 

a.  1789—1814 ,,  214. 

§  151.    Eadem  post    Napoleonem,  a.  1814 — 

1851 ,,  216. 

§  152.     Ecclesiae  Euangelicae  conditio  exter- 

na  multum  immutata „  219. 


XV 


§  153.     Tlieologiae  inter  Protestantes  in  Ger- 

mania  immutatio.  —  Neologia    .     .     .  p.  222, 

§  154.     Rationalismus  ' ,     .     .  ,,  224. 

§  155.     Supranaturalismus „  22Q, 

§  156.     Speculatio „  226. 

§  157.     Religiosismus „  228. 

§  158.     Euangelicismus „  230. 

§  159.     Tlieologiae  inter  Protestantes  in  Ger- 

mania  commutatae  vis  in  diversisEc- 

clesiae  Cliristianae  familiis  .  .  .  .  „  232. 
§  160.    Rerum  practicarum  studium,   in   Bri- 

tannia  ortum „  235. 

§  161.     Studii  huius   vis  in  Ecclesia  Graeco- 

Orientali .     .     .  „  237. 

§  162.    Eiusdem   vis    in    Ecclesiae    propaga- 

tione  in   Asia „  239. 

§  163.    In  Africa ,  America ,  Australia  et  in- 

ter  Mohammedanos   ac  ludaeos    .      .  „  241. 

§  164.    Ecclesiae   oppugnatio   et   defensio.      .  „  242. 

§  165.     Sacrorum   ritus „  244. 

§  166.     Christianorum  animus  et  vita  .     .     .  „  245. 

§  167.    Periodi  totius   conspectus     .     .     .     .  „  247. 

§  168.     HaTum  institutionum  conclusio    .     .     .  „  250. 


LINEAMENTA 

HISTORIAE 
ECCLESIAE   CHRISTIANAE. 

PROLEGOMEIVA. 

KITE    TSACTAKDA. 


§    1- 

JEcclesia  Ckristiana. 

Ante  saecula  XVIII  lesus  Christus ,  generis  humani 
saluti  consulturus ,  Deo  auctore ,  instituit  societatem , 
quae  Graece  dicitur  ixx^Tjaca ,  ex  capitis  nomine  Chns- 
tiana.  Est  vero  societas  haec  cum  religiosa,  quatenus 
ad  Deum  venerandum,  tum  moralis,  quatenus  ad  ho- 
minem  excolendum  pertinet.  Huius  Ecclesiae  socii 
sunt  qui  Ecclesiae  capiti  sese  credunt,  atque  ideo  ali- 
cui  coetui  Christiano  sese  adiungunt,  in  quo  externis 
nonnulhs  ritibus  legibusque  observandisj  et  omnium 
maxime  vitae  rehgiosae  et  moralis ,  quam  a  lesu  Christo 
acceperunt  et  adlmc  accipiunt,  conununione,  a  reliquis 
hominibus  plane  sunt  disticcti.  Multae  autem  illae  di- 
versae,  in  quas  Christiani  etiam  ipsi  inter  se  sunt  divisi, 
societates  externae ,  quae  familiae  et  sectae  vel  etiam  Ec- 

clesiae  Chnstianae  dicuntur,  nihil  sunt,  nisi  unius  spi- 
ritiis  et  cum  Christo  communionis  formae,  pro  tempo- 
rum  et  f)opulorum  diversitate  diversae,  eaeque  magis 
minusve  perfectae. 

§2. 

Ecclesiae  Christianae  historia, 

Huius  Ecclesiae  historia  est  continua  rerum  memora- 
bilium  in  e^  gestarum  enarratio.  Quam  nobis  quidem 
propositum  est  ita  exponere,  ut  appareat,  quatenus 
Ecclesia  Christiana  ex  lesu  Christi  consilio  hominum 
saluti  promovendae  magis  magisque  profuerit.  Quo 
facto  haec  enarratio  nobis  erit  historia  generis  humani, 
Deo  auctore  per  lesum  Christum  informati  ac  quasi 
regenerati  ad  vitam  iam  in  terris  vivendam  coelestem. 

Quum  vero  non  modo  Deus  per  Christum  hberrimus 
agat,  sed  etiam  homines  agant  liberi,  duplex  est  his- 
toriae  huius  facies,  altera  quatenus  Deus  per  Christum 
genus  humanum  informaverit ,  altera,  quatenus  homi- 
nes  hac  informatione  sint  usi. 

§3. 

Huius  historiae  cognoscendae  necessitas  et  utilitas, 

Hanc  cognosse  historiam ,  non  modo  utile  est ,  ve- 
rum  etiam  prorsus  necessarium.  Nihil  enim  in  omni 
mundi  historia  tanti  est  ponderis ,  quanti  est  Dei  in  lesu 
Christo  patefactio.   Haec  vero  non  in  sola  lesu  historia, 

quae  N.  Foederis  libris  continetur,  adest,  sed  etiam  in 
ota  Ecclesiae  ipsius  historia;  idem  enim  ille  Dei  Filius , 
qui  in  terris  versans  vita  et  morte  sua  hanc  Ecclesiam 
fundavit,  eandem  deinde  e  coelis  curavit  et  regnavit, 
et  curat  etiam  nunc  ac  regnat.  Quare  non  licet  in 
solo  operis  immensi,  quod  egit  agitque  lesus,  initio 
ipsum  adspicere;  sed  necesse  est,  ut  initio  addamus 
progressum,  et  Ecclesiam  contempiemur  tanquam  vi- 
vum  Christi  corpus ,  quod  adhuc  imperfectum  est  qui- 
dem ,  veruntamen ,  Christi  spiritu  animatum ,  mundo  iam 
est  eique  sensim  magis  conatur  esse  Christi  vivi  minister. 

Qualis  quum  sit  Ecclesia  Christiana,  haec  magis 
immutavit  generis  humani  conditionem  omnem ,  quam 
quicquid  praeter  eam  in  historia  mundi  invenitur; 
quare  etiam  ex  vi ,  quam  in  genere  humano ,  ex 
erroris  et  peccati  miseria  ad  sapientiae  et  sanctitatis 
beatitudinem  perducendo,  habuit  religio  Christiana, 
originis  huiusce  religionis  Divinae  argumentum  ducit 
haec  historia  omnium  efficacissimum.  Praeterea  prae- 
sens  Ecclesiae  conditio ,  minime  perfecta ,  neque  cog- 
nosci  vel  et  intelligi  potest,  neque  emendari,  nisi 
ex  historica  enarratione  nobis  constiterit,  qua  via  in 
eam  pervenerit. 

Igitur  nemini  eius  fata  plane  ignorare  licet.  Omiiibus 
enim  necessaria  est  cognitio  Divinae  in  lesu  Christo  pa- 
tefactionis  continuae,  et  efficaciae,  quam  ea  in  genere 
humano  immutando  habuit,  ut  de  re  Christiana  omni 
eiusque  pretio  vero  iudicent  ipsi ;  item  necessarja  exposi- 
tio  rationis,  qua  religio  Christiana  ad  ipsos  pervenerit, 
quo  facilius  falsa  a  veris,  corrupta  a  germanis  ipsi  discer- 
nant.    Omnium  vero  maxime  necessaria  est  Theologis , 

quibus  nihil  aut  ad  mentem  illustrandam  aut  ad  animum 
jnov^ndum  efficacius,  quam  hanc  scrutari  historiam. 

§  4. 

Fontes. 

Historiae  huius  fontes  indagandi  sunt  ab  his,  qui 
ipsi  eam  accurate  cognosse  velint. 

Praecipui  fontes  in  scriptis  quibusdam  inveniuntur, 
quae  continent  aut  monumenta  puhlica  aut  testimonia 
privata.  Illa  sunt  Leges  et  Constitutiones  Principum, 
Acta  Conciliorum,  Canones  Ecclesiastici ,  Epistolae  et 
Decreta  Praefectorum  Ecclesiasticorum ,  inprimis  Pa- 
parum  Romanorum ,  Eidei  Confessiones ,  similia.  Haec 
obvia  sunt  in  scriptoribus  aequalibus,  aut  in  iis,  qui 
ex  aequalibus  iam  deperditis  hauserunt;  ad  quos  prae- 
cipue  referendi,  qui  data  opera  de  rebus  ecclesiasticis 
egerunt,  sed  etiam  reliqui  omnis  generis  scriptores, 
Poetae,  Philosophi,  Oratores,  qui  illas  attigerunt, 
licet  vel  ipsi  haud  essent  Christiani. 

His  fontibus  primariis,  scripto  contentis,  addi  pos- 
sunt  secundarii,  nempe  opera  artificum,  templa,  num- 
mi,  statuae,  inscriptiones ,  tabulae  pictae,  quae  modo 
ex  pubHca  auctoritate,  modo  ex  voluntate  privata  sunt 
profecta;  item  addi  possunt  ritus,  consuetudines ,  tra- 
ditiones  Ecclesiae,  modo  prudenter  adhibeantur. 

§   5. 

Suhsidia. 

Ut  vero  ex  his  fontibus  aliqiiis  hanc  historiam  du- 
cat,  ei  necesse  est,  antea  tam  aliis  doctrinis,  quam  his^ 
toricis,  Historiae  universali,  Historiae  Philosophiae , 
Literarmn,  Humanitatis,  diligentem  dederit  operam. 
Praeterea  Linguas  cognoscat ,  Graecam ,  Latinam ,  nec 
veteris  tantum,  sed  et  medii  aevi,  recentiores  Euro- 
paeas,  item  Orientales;  porro  Statistices  non  sit  im- 
peritus  nec  Diplomatices ,  vitaque  etiam  et  usu  homi- 
num  eruditus,  eaque  praeditus  animi  sinceritate  et 
libertate ,  ut  verum  quaerere  unum  et.  velit  et  possit. 

A  Theologis  vero  iis ,  qui  in  hac  Historia  habitare 
eiusque  pomoeria  extendere  nolint,  non  omnia  haec 
possunt  postulari.  Aliqua  tamen  cum  Historiae  totius 
reliquae,  tum  linguarum  veterum  ac  recentiorum  cog- 
nitione  instructi,  omnes  sint,  oportet. 

§6. 

Diversa  historiae  huius  enarratae  ratio. 

Quum  fontibus  et  subsidiis  magna  cum  eruditione  et 
cautione  utendum  sit,  nulli  fere,  si  unum  lucam  et 
saeculi  IV  scriptorem  eusebium  ,  qui  pater  historiae  Ec- 
clesiasticae  dictus  est,  excipias,  per  saecula  XV  fuerunt^ 
Historici ,  ^qui  probabihter  Ecclesiae  Christianae  histo- 
riam  contexuerint.  Saeculo  autem  XVI  primum  e  fon- 
tibus,  quibus  nemo  hucusque  pene  erat  usus,  erutae  et 

divulgatae  suut,  auctore  fl acio  ,  Lutheranorum  Centu- 
riae  Magdeburgenses,  hisque  oppositi  Cardinalis  BARONII 
Annales ,  quibus  suam  quique  Ecclesiam  antiquitatis  auc- 
toritate  commendarent;  deinde  plurima  edita  sunt  opera 
suo  quaeque  pretio  aestimanda ,  ex  quibus  hanc  discipli- 
nam  ulterius  excoluerunt  inprimis  volumina  moshemii  , 
qui  critice  historiam  hanc  tractavit,  SCHRoCKHII,  qui 
pragmatice  eam  enarravit,  sed  mundanae  historiae  si- 
milem,  neandri,  qui  ubivis  coelestem  religionis  Chris- 
tianae  vim  ad  totam  hominis  vitam  sanctificandam  ob 
oculos  cum  ipse  habet,  tum  lectoribus  ponit. 
Inter  compendia  eminent  libri  SCHRoCKHII,    mun- 

TINGHII,  SPITTLERI,  MUNSCHERI,   HASII,   GUERICKII, 

ROYAARDSii,    inprimis    gieseleri,   qui  ultimus  prae 
omnibus  videtur  commendabiUs. 

§  7. 

Harum  institutiojium  meihodus. 

Nobis,  secundum  propositum  §  2  indicatum,  histo- 
riam  hanc  enarraturis,  opus  est,  in  antecessum  attin- 
gere,  qua  ratione  Deus  ante  lesu  Christi  tempora 
genus  humanum  excoluisse  et  instituisse  videatur;  quo 
facto  demum  sentire  possumus,  quamnam  vim  in  fe- 
lici  humanitatis  et  religionis  progressione ,  imo  in  ge- 
nere  humano  plane  regenerando,  habuerit  Ecclesia 
Christiana.  Deinde  ipsius  huius  Ecclesiae  historiam 
exponemus ,  Periodis  nonnuUis  distinctam.  Harum 
prima  decurrit  a  lesu  Christo  ad  Constantinum  Mag- 
num,    ab  anno   1   ad  306,    atque    exponit  initia  Ec- 

clesiae ,  extrinsecus  oppressae ;  altera  a  Constantino 
ad  Muhammedem ,  ab  anno  306  ad  Q22 ,  in  qua  maxi- 
me  cemitur  publica  Ecclesiae  in  imperio  Romano 
auctoritas;  tertia  a  Mubammede  ad  Gregorium  VII, 
ab  anno  622  ad  1049,  quando  Ecclesiae  sedes  prae- 
cipua  et  flos  ex  Oriente  traducitur  in  Occidentem, 
maxime  Romam;  quarta  a  Gregorio  ad  Lutherum, 
ab  anno  1049  ad  1517,  quo  tempore  Papa  Romanus 
Ecclesiae  est  Princeps;  quinta  a  Lutbero  ad  Frederi- 
cum  n,  ab  anno  1517  ad  1740,  quum  Ecclesia  Oc- 
cidentalis  in  partem  Euangelicam  et  Romanam  est  di- 
visa ;  sexta  a  Frederico  11  sive  ab  anno  1740  ad  nostra 
tempora,  quo  aevo  salutaris  Euangelii  renovati  vis, 
prius  impedita,  denuo  per  totam  sese  Ecclesiam  ex- 
tendere  incipit. 

In  barum  autem  Periodorum  singularum  enarra- 
tione  initium  faciemus  a  rebus ,  quarum  maius  eo  tem- 
pore  videtur  fuisse  pondus  et  maior  in  reliquis  vis. 


HISTORIA  ECCLESIAE. 


AETAS   PRAEPARATORIA. 


AB    INITnS    GENERIS    HUMANI    USQUE    AD    lESU 
CmilSTI    TEMPOEA. 


DlVmA  GENEEIS   HUMANI  INSTITUTIO, 
ECCLESIAE  CHRISTIANAE  PRAEVIA. 


J  8. 

Aetatis  praeparatoriae  argumentum. 

Est  quaedam  generis  humani  institutio  Divina,  quae 
illud  e  conditione  humiliore  et  terrena  sensim  in  sub- 
limiorem  et  coelestem  effert.  Haec  inprimis  quidem 
per  lesum  Christum  manifesto  in  terris  apparuit,  ne- 
que  tamen  defuit  antea.  lam  vero  huius  institutionis 
Divinae,  sive  regni  Divini,  prouti  dici  solet,  histo- 
riam  ante  lesu  Christi  tempora  breviter  attingimus 
Aetate  hacce,  indicaturi,  quomodo  ad  humanitatem 
et  cum  Deo  communionem  sensim  aliquatenus  pro- 
gredi  inceperint  praecipuae  gentes  nonnuUae  Asia- 
ticae     porro    Graeci,  tum   Romani,    maxime  Israeli- 

tae,  adeo  ut,  quo  tempore  lesus  Christus  nascere- 
tur,  novo  quidem  ad  regnum  Divinum  amplificandum 
instituto  genus  humanum  indigeret,  attamen  eiusdem 
recipiendi  etiam  esset  capax  et  cupidum. 

Grave  vero  huius  Aetatis  historiae  consilium  nos  non 
plane  assecuturos  esse,  penitus  sentimus:  nam  Divi- 
nae  illius  institutionis  vestigia  observatu  saepe  diffi- 
cilia  sunt  debiiibus  mortalium  oculis :  at  vel  sic  tamen 
pauca  ex  historia  humanitatis  delibasse  iuvabit,  unde, 
aliquatenus  saltem  elucescat,  qua  ratione  Deus  genus 
humanum  ante  lesu  tempora  informasse  videatur. 

§9. 

Prima  religionis  et  cultus  initia  inter  Indos. 

Initium  facimus  a  gente,  quae  inde  ab  antiquissimo 
aevo  ad  nostram  aetatem  usque  religione  et  cultu  flo- 
ret,  Indis.  Horum  terra  fertilissima  ac  suavissima 
gentem,  ingenio,  docilitate,  industria,  virtute  eminen- 
tem  recepit,  quae  ibi  mox  sic  est  exculta,  ut  reHgio- 
ne,  legislatione ,  artibus  et  opificiis,  poesi,  linguapo- 
litissima  summas  merito  nacta  sit  laudes.  Religio ,  quam 
fovet,  in  pantheismum  ac  polytheismum  eam  perduxit, 
sed  etiam  in  theosophiam  sublimem.  Sacerdotum  re- 
gimine,  populum  primum  instituente,  deinde  oppri- 
mente,  Indos  liberare  conatus  est  vir  sapiens,  Buddha,. 
qui  VI  ante  C.  N.  saeculo  videtur  vixisse,  et^hpc. 
saltem  effecit,  ut  in  aHas  gentes  multas  pervenirent. 
reHgionis  ac  theosophiae  semina,  quae  inter.  eas^^irucr? 
tus  tulerunt  egregios.  ,  , 

§10. 

Inter  gentes  Asiae  mediae. 

Alia  plane  via,  quam  qua  illa  incessit  gens,  ad 
suum  cultds  modulum  pervenerunt  Asiae  mediae  in- 
colae,  Babylonii,  Assyrii,  Medi,  Persae.  Hi  enim 
populi  bellatores,  regna  condentes  militaria  immensa, 
multas  quidem  regiones  atrociter  vastarunt,  attamen 
ingenii  torpentis  vim  etiam  in  multis  excitarunt  popu- 
lis;  item  gentes  diversissimas  coniunxerunt  et  inter  has 
commercii  valde  fructiferi  fuerunt  auctores.  Porro, 
praeter  alios  Sapientes ,  inter  Medos  exstitit  Zoroaster , 
saeculo  VI  ante  C.  N. ,  qui  multas  nationes ,  per  omnem 
Asiam  mediam  et  Occidentalem  degentes,  religione 
hisce  hominibus  aptissima,  felicissime  instituit. 

§11. 

InteT  Aegyptios,  Phoenices,  Carthaginienses. 

Alia  rursus  et  laetiore  vi^  ad  humanitatem  progres- 
sae  sunt  gentes  praecipuae,  Maris  Mediterranei  in 
Asia  et  Africa  accolae.  Mercatur^  enim,  per  magnam 
sese  extendente  terrarum  orbis  partem,  cumse  ipsa^ 
excoluerunt,  tum  ab  aUis  bona  multa  didicerunt ,  deni- 
que  quae  invenerant  et  didicerant,  quaquaversum  spar- 
serunt.  Atque  Aegyptii  portus  quidem  suos  diu  pere- 
grinis  occluserunt,  sed  iam  antequam  eos  aperirent, 
insignem  faciebant  mercaturam  terrestrem.  Phoenices , 
eorumque  coloni  Carthaginienses,  mercaturae  sese  da!- 

bant  utrique,  terrestri  et  maritimae,  plane  immen- 
sae,  atque  in  omnibus  Maris  Mediterranei  insulis  et 
oris  colonias  ftmdabant.  Caeterum  agricultur^  inpri- 
mis  et  architectura  floruerunt  Aegyptii ,  qui  sacrorum 
suorum  initia  ab  Indis  videntur  accepisse,  eaque  isti 
aevo  et  populo  satis  apta.  Phoenicum  vero  maxima 
fuit  industria,  opificiis  non  minus  quam  mercatur^ 
conspicua ;  at  ipsorum  et  Carthaginiensium  religio  diu 
fuit  dura  et  immanis. 

§  12. 

Cultus  inter  Graecos  origo. 

Ex  Asia  et  Africa  in  Europam  transgressi,  alium 
reperimus  coelum,  aliam  gentium  indolem.  Primum 
invenimus  Graecorum  gentem,  quae  vetustioribus  illis 
gentibus  nuM  non  re  videtur  excelluisse.  Ingenio 
praedita  sagaci,  et  in  terra,  maris  impetu  multis  modis 
distracta,  vivens,  in  quam  multi  venerant  Aegjrptio- 
rum  et  Phoenicum  coloni,  item  solo  satis  fertili  et 
coelo  sereno  fruens,  iam  antiquitus  sese  feliciter  ex- 
plicare  incepit.  Quod  inprimis  debetur  bello  Troiano, 
Graecorum  tribus  coniungenti,  quo  factum,  ut  merca- 
tur^ ,  poesi ,  rehgione ,  societate ,  legislatione ,  iam  ante 
bella  Persica  ad  cultum  haud  exiguum  processerit 
haec  gens. 

§   13. 

Cultus  inter  Graecos  progressio. 

Longe  vero  ulterius  progressus  est  hic  cultus  post 
bella  Persica ,  quae  non  tantum  coniunctionem  et  mer- 
caturam  Graecorum  multum  auxerunt,  sed  etiam  om- 
nem  ingenii  Graeci  vim  excitarunt,  adeo  ut  abhinc 
florerent  artes  et  doctrinae  pene  omnes.  Virtuti  Vero 
et  pietati  promovendae  inservierunt  praecipue  ars  pul- 
cra,  poesis  cum  reliqua  tum  tragica,  historiae  enar- 
ratio ,  eloquentia  forensis ,  qua  veracissimus  ille  splen- 
duit  Demosthenes;  omnium  maxime  philosophia,  ger- 
mana  illa  religionis  Christianae  praeparatio;  quam 
laudem  et  aliorum  philosophia  meretur  et  inprimis 
Socratis ,  Platonis,  Stoicorum. 

§  14 

Graecorum  cultus  per  magnam  orhis  terrarum 
partem  dispergitur. 

Postquam  in  ipsa  Graecia,  praeeipue  Athenis,  cul- 
tus  hic  laete  effloruisset,  eius  semina,  auctore  Alexan- 
dro  Macedone,  qui,  ut  ambitioni  suae  satisfacerietj 
Persarum  regnum  diruit,  per  omnem  Orientem  siiiat 
dispersa,  et  inprimis  Alexandriae  solum  fertile  nacta*' 
Quod  eo  facilius  succedebat,  quo  plures  coloniae  iam 
diu  ante  Alexandrum  in  Asiam  et  Africam  a  Graecis 
erant  deductae.  Coloniae  Graecae  etiam  prima  fuere 
causa  cultus  Graecorum  per  Occidentem,  inprimis  in 

Italia,  efflorescentis;  altera  deinceps  fuit  Eomanorum 
imperium. 

§15. 

Humanitatis  Romanomm  origo  et  propagatio. 

Komanorum  gens  ex  initiis  minimis  progressa  orbem 
cognitum  pedetentim  subegit,  adeo  ut,  quo  tempore 
religio  Christiana  oriretur ,  soli  fere  Parthi  in  Oriente , 
Germani  in  Occidente  ipsorum  imperio  resisterent. 
Nec  tamen  horum  lingua  et  ingenium,  quamvis  sese 
per  Occidentem  propagaret,  in  Oriente  Graecorum 
linguae  et  ingenio  palmam  eripere  potuit.  Bene  vero 
iam  de  genere  humano  meruissent,  si  nihil  ipsis  gra- 
tum  esset  referendum,  nisi  quod  e  Graecorum  cultu 
multa  et  ipsi  recepissent  et  per  omnem  Occidentem 
dispersissent.  Sed  praeterea,  humanitate  iam  maiore 
praediti ,  cum  leges  egregias  dederunt ,  tum  societate 
civili  ac  humana  gentes  diversissimas  coniunxerunt. 

§  16. 

Religionis  et  humanitatis  inter  Israelitas  origo» 

Accedimus  ad  gentem  plane  a  superioribus  diver- 
sam,  Israeliticam ,  quae,  utut  parva  et  a  reliquis  gen- 
tibus  antiquis  aut  contemta  aut  ignorata,  tamen  non 
modo  ipsa  multum  est  exculta,  sed  etiam  maiorem 
quam  caeterae  omnes  in  genere  humano  excolendo 
habuit  vim.    In  orbis  antiqui   centro  sedem  suam  ha- 

bens,  praestantiam  suam  partim  debuit  commercio  cum 

omnibus  pene  orbis  antiqui  gentibus  cultioribus,  Ae- 
g}^tiis ,  Phoenicibus ,  Babyloniis,  Persis,  Graecis,  Eo- 
manis ,  e  quorum  cultu  optima  quaevis  recepit ;  partim 
singulari  Dei  curae,  hanc  prae  reliquis  populis  gen- 
tem  excolenti  religione  vera  et  praestanti.  Effecit  hanc 
Deus  per  Abrahamum,  gentis  patrem,  ac  Mosem, 
eiusdem  institutorem.  Hic  gentem,  in  Aegypto  pau- 
lulum  cultam,  e  servitute  Aegyptiaca  liberavit  legi- 
busque  et  institutis  prorsus  egregiis  cum  ipse  feli- 
citer  excoluit,  tum  eiusdem  ulterius  informandae  fun- 
damentum  firmissimum  iecit.  Huic  fundamento  inae- 
dificarunt  praecipue  Samuel,  qui  populum  coniunxit 
et  erudivit,  Davides,  qui  pacatum  reddidit  et  emoUi- 
vit,  Salomo,  qui  gentem  cum  Phoenicibus  coniunxit 
atque  auream  regni  aetatem  adduxit. 

§17. 

Earundem  inter  Israelitas  progressio. 

Satis  diu  post  hos  Triumviros  magis  etiam  floru- 
erunt  literae  Hebraicae,  longa  oriente  Prophetarum 
serie,  i.  e.  oratorum  poeticorum,  qui,  spiritu  Divino 
acti ,  gentem  cum  ab  idololatria ,  tum  a  nimia  ceremo- 
niarum  existimatione  ad  pietatem  et  virtutem  adducen- 
tes ,  germanam  religionis  Mosaicae  indolem  non  modo 
servarunt,  sed  etiam  ulterius  explicuerunt.  Deinceps, 
quum  exsilio  Babjlonico  imprudentiae  et  contumaciae 
poenas  dedissent  Israelitae,  liberius  gentis  ingenium 
multum  quidem  detrimenti  cepit,  quique  abierant  ITe- 

braet  petulantiores ,  sed  et  generosiores ,  redierunt  ludaei 
longe  magis  serviles :  at  vel  sic  tamen  ipsius  exsilii  illius 
instrumento  cum  ab  idololatria  plane  alieni  facti  sunt , 
tum ,  religionis  Zoroastricae  ope ,  ad  sublimiorem  pate- 
factionem  olim  capiendam  sensim  sunt  progressi.  Deni- 
que,  quum  Maccabaeorum  aevo,  saeculo  11  ante  C.  N., 
Graecorum  philosophia  ipsis  innotuisset ,  cum  haec 
pliilosopliia,  tum  bella,  religionis  suae  tuendae  causa 
feliciter  gesta,  effecerunt,  ut  antiquus  gentis  vigor 
in  tempus  reviviscere  videretur. 

§  18. 

Earundem  conditio  inter  Israelitas  circa  tempora 
Ecclesiae  Christianae  ortae. 

Post  Maccabaeos  Israelitae  sive  ludaei,  primum  per 
Romanos  genti  Herodicae,  deinde  ipsis  Romanis  sub- 
iecti,  tam  origine  ab  Abrahamo  ducta,  quam  lege  sua 
Divina  valde  suj)erbiebant.  Qui  inter  eos  erant  cul- 
tiores ,  ad  tres  referri  possunt  classes  praecipuas ,  Sad' 
ducaeos,  Pharisaeos,  Hellenistas. 

Sadducaei,  Hebraeismum  omni  commixtione  purum 
servare  conantes,  soli  Mosis  legi  sic  adhaerebant,  ut 
omnem  progressum  vitamque  omnem  spiritualem  suffo- 
carent. 

Pharisaei  singulis  Codicis  sui  Sacri  verbis  atque 
adeo  Kteris  servire  videbantur ,  quamvis  privam  He- 
braeorum  religionem  innumerabilibus  augerent  inter- 
pretamentis ,  itemque  bona  multa  e  Zoroastre  et  Graecis 
in  ludaicum    traducerent    cultum.     Utrique   vero  in 


16  HISTORIA  ECCLESIAE. 

causa  erant,  ut  plerique  ludaei  externis  ritibus  re- 
ligionem  absolvi  existimarent  ac,  suam  gentem  a  Deo 
solam  adamari  putantes ,  regem  exspectarent ,  qui  ipsis 
de  reliquis  gentibus  omnibus  victoriam  esset  allaturus. 
Vel  sic  tamen  pietas  supererat  germana  et  integra  in 
multis  familiis,  quae  Messiam  exspectabant  futurum 
et  recipiebant  praesentem  vere  coelestem. 

Hellenistae,  per  universum  fere  orbem  terrarum 
dispersi,  ex  consuetudine  cum  aliis  gentibus  mores 
longe  faciliores  contraxerant ,  et  inprimis  Alexandriae, 
uti  Philo,  ita  alii  Graecam  philosopliiam ,  cuius  de- 
liciis  capiebantur,  cum  religione  sua  coniungere  haud 
infeliciter  studebant.  Uti  vero  multum  debebant  Grae* 
cis,  sic  ipsi  vicissim  haud  parum  profuerunt  Graecis 
ahisque  populis  melius  informandis  et  Ecclesiae  Chris- 
tianae  praeparandis. 

ludaeis  in  multis  similes  erant  Samaritani,  qui,  etsi 
partim  e  GentiKbus  essent  oriundi,  magis  tamen  quam 
ipsi  ludaei  puriori  Codicis  Sacri  doctrinae  adhaere- 
bant,  sed  paucis  modo  Libris  Sacris  utebantur  lu- 
daeisque  vehementer  erant  invisi. 

Ex  his  Israelitis  in  generis  humani  salutem  Deus 
oriri  fecit  lesum  Christum,  quem  paulo  antequam  in 
pubHcum  prodiret,  brevi  iamiam  venturum  et  regni 
coelorum  fore  conditorem  annuntiabat  in  Palaestina 
Prophetarum  Israeliticorum  ultimus ,  lohannes  Baptista. 

§  19. 

Divinae   generis  humani  institutionis  recognitio, 
A.     Generis  humani  pars  institutionis 
Christianae  nunc  capax. 

Si  cursum  confectum  iam  uno  obtutu  remetimur, 
videmus  genus  humanum  pedetentim  ita  praeparatum 
esse  ad  reKgionem  Christianam  recipiendam,  ut,  quo 
tempore  haec  annuntiaretur ,  magna  hominum  pars 
eius  esset  capax,  indigens  ,  cupida. 

Primum  quidem  eius  erat  capax.  Soeietas  enim ,  quae 
antiquitus  in  Oriente  modo  erat  familiarum  et  tri- 
buum ,  porro  orta  est  ibidem  populorum  integrorum, 
etsi  non  arcte ,  sed  per  regem  tantum  quasi  patrem 
iunctorum;  dum  Graeci,  ipsi  fraterno  modo  arctis- 
sime  inter  se  iuncti,  deinceps  Asiam  cum  Graecia 
sociarunt,  atque  tandem  Eomani  omnem  orbem  no- 
tum  legibus  iustis  pacaverunt  et  aliquam  interdum 
augurati  sunt  spem  generis  humani  universi  coniun- 
gendi.  Religio  vetustissuua ,  naturam  Divinam  ab 
adspectabili  rerum  natura  omni  haud  diversam  sta- 
tuens,  deinde  in  hac  illam  ita  discrevit,  ut  pri- 
mum  astra,  porro  bruta,  tandem  homuies  perfectiores 
eosque  in  coelis  degentes ,  tanquam  Deos  colendos 
esse  iuberet ;  quod  vulgo  quidem  ratione  tantum  fie- 
bat  externa,  ita  tamen  ut  sensim  plures  commen- 
darent  cultum,  eumque  unius  Dei,  talem,  qui  a 
sensibus  remotus  auimo  et  mente  contineretur.  Virtus, 
quae  antiquitus  aut  erat  nulla,  quia  homo  torpebat, 
aut  civilis,  quia   civitas  quaedam  agenda  iniungebat, 

deinde  hic  illic  orta  est  moralis ,  quia  lex  moralis 
eam  praecipiebat;  denique  inter  Israeliticos  Prophe- 
tas  et  Graecos  Philosophos  interdum  religiosa,  quia 
amoris  vinculo  cum  Deo  coniungendus  erat  homo. 
Quae  cum  ita  sint,  videmus  magis  magisque  cum 
societatis  studia  adeo  increvisse,  tum  religionis  sen- 
sum  ita  esse  explicitum ,  tum  denique  virtutis  notio- 
nem  ita  purgatam,  ut  tandem  inter  homines  oriri 
posset  Ecclesia  Christiana,  quae  est  societas  generis 
humani  universi ,  eaque  religiosa,  Deum  pure  colens, 
et  moralis,  virtutem  observans  integerrimam. 

§  20. 

B.     Eadem  vero  eiusdem  institutionis  etiam  indigens. 

Quamvis  vero ,  uti  aliarum  gentium ,  sic  inprimis 
Graecorum  cultum  Komanorumque  humanitatem  ac 
ludaeorum  rehgionem  agnoscamus  egregiam  Ecclesiae 
Christianae  praeparationem  ac  quasi  solis  iamiam  orituri 
auroram,  multum  tamen  abest,  ut  vel  hisce  gentibus, 
omnium  maxime  excultis  et ,  quo  tempore  lesus  Chris- 
tus  nascebatur ,  primariis ,  religione  Christiana  non 
esset  opus,  atque  iis  quasi  sol  iam  ipse  esset  ortus. 
Nam  cum  in  aliis  rebus ,  tum  praecipue  in  iisdem  illis , 
societate ,  religione ,  virtute,  multa  eaque  gravissima 
desiderabantur.  Societas  enim  non  aderat ,  neque  etiam 
cognoscebatur  vere  humana,  sed  modo  civilis,  uno 
imperio  gentes  diversas  coniungens,  neque  in  ea  so- 
cietate  cives  agnoscebantur  servi ,  pauperes ,  feminae. 
Ubivis  aderat  religio;  sed  vigebat  inter  Gentiles  poly- 

theismus,  qui,  Divinas  proprietates  inter  plures  divi- 
dens  ideoque  non  perfecte  effingens ,  semper  est  noxius , 
neque  satis  valet  ad  animum  emendandum  hominem- 
que  perficiendum.  Imo  etiam  religio  erat  reipublicae 
bene  administrandae  instrumentum ,  quare  virtutem 
quoque  nullam  nisi  civilem  spectare  potuit.  Ergo 
superbia  etiam  regnabat  civilis ;  servitus  non  modo 
erat  usitata,  verum  etiam  probata;  pauperes  feminae- 
que  despiciebantur.  Universe  religio  et  virtus,  uti  ipsa 
civitas,  cuius  erant  partes,  fere  nullas  curabant  res 
nisi  sensibus  obiectas. 

Ex  quibus  omnibus  liquet,  illa  cultils  humanita- 
tisque  initia,  de  quibus  antea  diximus,  primum  non 
omnium  fuisse  gentium,  deinde  etiam  in  his  genti- 
bu&  non  ad  omnes  pervenisse  homines ,  denique  in 
his  hominibus  non  omnes  spectasse  hominis  facultates. 

§  21. 

C-     Itemque  cupida. 

Cuius  vero  institutionis  melioris  erat  capax  et  indi- 
gens,  eiusdem  sub  finem  huius  Aetatis  praeparatoriae 
etiam  erat  cupida  insignis  hominum  pars.  Nam  si  ac- 
curatius  respicimus  iila  ipsa  tempora,  quibus  Ecclesia 
Christiana  exstitit,  videmus ,  gentes  primarias ,  Graecam , 
Romanam,  Judaicam,  omnia  nunc  sua  explevisse  stu- 
dia  et  ad  interitum  vergere.  Perierat  enim  inter  eas 
fere  ubivis,  Imperatorum  Eomanorum  tjrannide,  an- 
tiquum  illud  generosumque  civitatis  studium;  perierat, 
philosophiae  cultusque  increscentis  vi ,   prisca  religionis 

fides;  perierat,  societatis  universalis,  omnes  gentes 
amplectentis ,  semper  progredientis  effectu,  avita  gen- 
tium  singularum  vis  ac  virtus.  Ex  his  omnibus  vero 
causis  animi  vitaeque  ubivis  profluxerat  pravitas ,  quam 
vix  cogitando  assequimur,  unde  perfectiori  civitatis, 
religionis ,  virtutis  forma  prorsus  opus  erat.  Quod 
vero  quum  inter  ipsas  etiam  gentes  multi  nunc  penitus 
sentirent  atque  animi  expiationem  et  emendationem 
vitaeque  totius  instaurationem  vehementer  desidera- 
rent,  eamque  Poetae  et  Philosophi  optimi  haud  raro 
etiam  vaticinarentur  proximam ,  patebat ,  multos  eous- 
que  progressos  esse ,  ut  antiquatam  esse  sentirent 
praesentem  rerum  omnium  formam  et  religionis  novae 
eiusque  moralis  et  coelestis,  ac  regenerationis  adeo, 
cuius  erant  capaces  atque  indigentes,  essent  quoque 
cupidi. 


PERIODUS   I. 

A  lESU  CHRISTO  AD  CONSTANTINUM  MAGNUM , 
AB  ANNO   1   USQUE  AD  ANNUM  306. 


INITIA  ECCLESIAE,  EXTEINSECUS 
OPPKESSAE. 


§  22. 

Periodi  argumentum. 

duo  tempore  magna  gentis  humanae  pars,  instau- 
rationis  et  regenerationis  cum  erat  capax,  tum  indigens, 
tmn  etiam  cupida ,  eam  vero  sibi  ipsa  procurare  frustra 
quaerebat,  ipsi  largita  est  Providentia  Divina  Eccle- 
siam  Christianam,  quae,  quotquot  sint  ubivis  homines 
populique  ,  hos  perfectissimo  modo  institueret  et  plane 
bearet.  Neque  frustra.  Quamvis  enim,  quod  haec  pri- 
ma  enarrat  Periodus ,  in  gente  omnium  maxime  con- 
temta,  ludaica,  homo  plebeius,  in  cruce  mortem  pas- 


ZZ  HISTORIA  ECCLESIAE. 

sus,  societatis  fuisset  auctor,  tamen  eius  asseclarum 
communio  vi  insita  Divina  sese  continuo  ulterius 
propagavit,  atque,  etsi  adversarentur  ludaeorum  et 
Gentilium  Sacerdotes  et  Imperatores ,  saeculo  IV 
ineunte  iam  per  omnem  orbem  Komanum  sese  dis- 
perserat.  Vera  autem ,  integra ,  simplex  quum  Eccle- 
sia  hisce  temporibus  universe  esset,  vim  regeneran- 
tem  haud  parvam  iam  nunc  exercuit,  aliamque  re- 
bus  multis  indidit  formam ,  alium  multis  hominibus* 
animum. 

De  Ecclesiae  conditore  primisque  eius  ministris 
nonnulla  praefati,  deinde  continuam  eius  historiam  per 
saecula  III  priora^  sumus  tradituri. 

§23. 

Vita  conditoris  Ecclesiae   Christianae. 

Natus  videtur  lesus  Christus,  Ecclesiae  Christianae 
conditor,  anno  ante  aeram  vulgarem  tertio  aut  quar- 
to ,  Bethlehemi,  e  gente  Davidica,  tunc  paupere. 
Obscure  educatus  et  in  nulla  institutus  schola  humana , 
ad;  trigesimum  aetatis  annum  latuit,  faber  lignarius. 
Postquam  vero,  quum  a  lojianne  baptizaretur,  decla- 
ratus  esset  Dei  Filius,  atque  se  in  deserto  muneri  sus* 
cipiendo  severe  praeparasset ,  Palaestinam  incepit  pera- 
grare,  palam  multa  fecit  miracula  benefica,  homines 
omnes,  inprimis  discipulos  suos,  instituit,  neque  se 
Messiam  esse ,  his  illisve  dissimulavit.  Brevi  in  pro- 
cerum  ludaeorum ,  quos  ob  mores  turpissimos  studiar- 
que   porsus  terrena    increpabat,  quique  ei  populi  fa^ 

vorem  invidebant ,  odium  incidit  gravissimum ;  cui , 
ubi  per  tres  vel  plures  annos  sanctissime  in  publico 
vixisset  et  gentis  suae  institutorem  Divinum  egis- 
set,  succubuit,  ex  iniusta  sententia  cruci  affixus. 
At  tertio  die  vivus  resurrexit  et  brevi  post  in  coelos 
abiit 

§  24. 

Eiusdem  persona. 

Multum  vero  abest,  ut  hunc  lesum  Christum  in 
hominum  vulgarium  numerum  nobis  referre  liceat. 
Non  modo  eius  natales ,  vita  omnis ,  resurrectio  e 
morte ,  abitus  in  coelos ,  tales  sunt  res ,  quibus  nihil 
aequiparare  possis:  sed  etiam  onmis  eius  persona  mo- 
dum  vulgarem  longe  excedebat.  Erat  enim  non  adeo 
ludaeus ,  sed  potius  homo ,  isque  nullo  peccato  con- 
taminatus,  ac  sapientia,  sanctitate,  amore  perfectus. 
Erat,  ipso  teste,  Dei  Fihus ,  et  Dei  imago,  illi  per- 
fecte  respondens.  Quare  cum  sit  maior  et  excellen- 
tior,  quam  aut  Dei  incarnatio  Indorum,  aut  Rex 
futurus  ludaeorum,  aut  Hercules  Poetarum,  aut  Phi- 
losophus  Platonis,  aut  Sapiens  Stoicorum,  in  ipso 
tantam  re  et  facto  videt  genus  humanum  exstitisse 
perfectionem  atque  tam  intimam  naturae  Divinae  et 
humanae  coniunctionem ,  quantam  antea  ne  augurando 
quidem  fingere  potuerat. 

Hic  vero  situm  est  primarium  discrimen  non  modo 
inter  Poetarum  fictionem,  sed  etiam  Prophetarum 
vaticinia  ac  Philosophorum  doctrmam,  atque  inter 
lesu  Clu'isti    Ecclesiam,  quod    illa    modo   sint  idea. 

fictio,  exspectatio,  doctrina  salutis ,  haec  sit  res  in 
facto  posita,  societas  hominum,  personae  perfectissi- 
mae  lesu  huiusque  legationi  Divinae  innixa,  in  qua 
societate  salutem  revera  consequuntur ,  qui  lesu  Ghristo 
sese  confidunt,  longe  maiorem,  quam  id  eratbonum, 
quod  fingebant,  docebant,  exspectabant  Sapientes  illi. 

§  25. 

Eiusdem  consilium  et  o^nis. 

Proposuit  enim  sibi  hic  Dei  Filius ,  quod  ante  eum 
nemo ,  universum  genus  humanum  sibi  ipse  reddere 
simile ,  ideoque  ex  erroris  et  peccati  miseria  ad  sa- 
pientiae  et  sanctitatis  ,beatitudinem  perducere.  Quod 
ut  efficeret  Ecclesiam  condere  incepit,  quam  vulgo 
dixit  regnum  Dimnum  ^  id  est,  societatem  novam  re- 
ligiosam  et  moralem  (§  1,  19),  eamque  universalem 
et  aeternam,  atque  omni  commixtione  civitatis  hbe- 
ram;  patefecit  Deum  bene  velle  hominibus,  ipsis  om- 
nia  peccata  condonare,  ipsorum  esse  Patrem,  seque 
Dei  Filiura  coeKtus  venisse ,  ut  de  hisce  rebus  ipsos 
certissimos  redderet ;  monuit ,  omnes  iam  homines  de- 
bere  et  Deum  unum,  ut  Patrem,  et  se  quoque  om- 
nes  invicem,  ut  fratres,  diligere  et  adiuvare,  omni- 
que  opera  vires  intendere,  ut,  in  unum  coniuncti  cor- 
pus,  ipsius  lesu  Christi  spiritu  animatum,  e  peccati 
veluti  morte  suscitati,  ad  ^txavoiav  perveniant  ac 
vitam  iam  his  in  terris  agant  novam  atque  coelestem , 
eamque,  quum  ex  his  terris  discedant,  aeternam  fu- 
turam. 

Neque  quae  monuit,  haec  vel  verbis  tantum  expo- 
suit,  vel  etiam  insuper  morte  firmavit ,  sed  eadem  illa 
primum  suo  in  terras  adventu,  deinde  institutione,  vita 
morteque  sanctissima ,  denique  in  vitam  escensu  coeles- 
tem ,  hominum  quasi  oculis  subiecit  et  in  ipsorum  ani- 
mum  penitus  insinuavit,  ita  ut  non  possent  non  excitari, 
illustrari,  emendari,  ipsum  Christum  velle  sequi.  Quod 
eo  magis  factum  est,  quo  certius  e  lesu  vita,  morte, 
resurrectione ,  eiusque  persoUa  et  opere  omni  appare- 
bat,  Deum  ipsum  lesu  esse  Patrem  eiusque  consilii 
auctorem  ac  causae  patronum. 

§  26. 

Primi  lesu  discipuli. 

Ut  consilium  suum  assequeretur  lesus ,  nihil  quidem 
scripsit:  neque  enim  novam  in  scholis  doctrinam ,  sed 
novum  in  genere  humano  spiritum  informare  voluit : 
sed  Ecclesiam  condidit ,  novum  hominum  corpus ,  spi- 
ritu  Divino  animatum.  Quam  ut  conderet  Ecclesi- 
am,  non  modo  universe  tantum  omnes ,  qui  ipsum 
audire  vellent,  monuit,  docuit,  excitavit,  verum  etiam 
discipulos  quosdam,  inprimis  duodecim  Apostolos , 
elegit,  sibi  irnixit,  vitiis  purgavit,  spiritu  sublimiore 
imbuit,  summa  cura  instituit,  eosque,  quum  in  coe- 
Jos  abiret ,  emisit  legatos ,  qui  hominibus  ipsius  res  et 
consilium  enarrarent  et  Magistri  nomine  societatem 
sanctam  ex    omnibus  coUigerent  gentibus. 

Neque  hi  lesu  spem  fefellerunt.  Ipsi  Praeceptoris 
propositum    magis    magisque    intelligentes ,    inprimis 

postquam  per  spiritum  sanctum,  in  Pentecostes  festo 
effiisum,  nova  societas  Christiana  inaugurata  esset, 
quae  intelligebant ,  magno  ardore  et  inconcussa  animi 
constantia  primum  Hierosolymis ,  deinde,  vexatione 
per  ludaeos  suscitat£i ,  ubique  in  Palaestina  et  eius 
confiniis  multo  cum  fructu  annunciabant.  —  Quam 
autem  hac  ratione  societatem  Christianorum  congre- 
gabant,  ea,  Petro  ac  inprimis  lacobo  adhaerens,  non- 
dum  renunciaverat  sacris  ludaicis ,  sed  cum  his  con- 
iungebat  fidem  in  Christo  collocatam.  Attamen  lis ,  de 
viduis  orphanisque  alendis ,  in  causa  fuit ,  ut  publice 
prodiret  elementum  liberius  Hellenisticum  et  mox  ori- 
retur  Stephanus ,  Pauli  praecursor. 

§  27. 

Paulus  Apostolus. 

Ecclesiam  vero  Christianam,  recens  conditam,  ve- 
hementissime  iam  prae  reliquis  vexabat  Paulus  Tar- 
sensis,  vir  doctus,  sagax,  indefessus,  ardenti  in  hoc, 
quod  verum  habebat ,  studio  raptus,.  At  hic,  repente 
ex  rei  Christianae  hoste  internecino  eius  fautor  om- 
nium  excellentissimus  factus,  primum  ludaeis  Chris- 
tum  annunciare  est  conatus,  sed  ab  his  repulsus  ad 
Gentiles  docendos  transiit,  et  ab  Antiochia  Romam 
usque  Ecclesias  fundavit  vel  firmavit.  Hoc  autem 
viro,  in  paucissimis  maximo,  usa  est  Providentia  Di- 
yina  ad  magis  illustrandum  plerorumque  Discipu- 
lorum  ingenium,  quo  universale  esse  rehgionis  Chris- 
tianae    institutum     penitus    perspicerent,    atque     ita 

corticem  frangerent  ludaicum,  in  quo  hucusque  ple- 
rosque  latuerat  nucleus  Divinus.  Igitur  Paulo  etiam 
maxime  debemus  edictum  illud  membrabile,  Act  15. 
Atnunc  quoque  ortum  est  discrimen,  postea  infaustum, 
inter  Christianos ,  qui  antea  ludaei ,  et  hos ,  qui  antea 
Gentiles  fuerant.  Mart^rp  deinde  obiit  diem  vir  prae- 
clarus  Komae,  anno  post   C.  N.  67. 

§  28. 

lohannes  Apostolus  et  Patres  Apostolici. 

Reliquis  Apostolis,  quorum  fata  satis  sunt  incerta, 
diutius  vixit  lohannes,  qui,  aetatem  seriorem  Ephesi 
degens ,  vita ,  scriptis ,  discipulis  rem  Christianam  uni- 
versam  egregie  adiuvit,  eamque  commendavit  Christi- 
anorum  cum  Deo  Christoque  et  inter  se  communio- 
nem,  qua  antithesis  inter  lacobi  et  Pauli  asseclas 
plane  superabatur.  —  Cum  ipso  et  post  ipsum,  anno 
fere  100  mortuum,  inter  Christianos  auctoritate  flo- 
rebant  ipsius  et  rehquorum  Apostolorum  discipuli, 
qui  Patres  Apostolici  dicuntur,  inter  quos  celebriores 
sunt  Barnabas ,  Clemens  Eomanus ,  Ignatius ,  Poly- 
carpus ,  pietate  vero  magis  quam  eruditione  conspicui , 
institutionisque  Christianae  puritate  multum  Apostolis 
inferiores. 

§29. 

Ecclesiae  Christianae  propagatio. 

Postquam  lesus  iacto  Ecclesiae  fundamento  e  terris 


28  HISTORIA  ECCLESIAE. 

abiisset,  eius  Apostoli  statim  eam  inter  ludaeos  con- 
diderant  et  mox  per  omne  fere  Komanorum  imperium 
in  urbes  maiores  propagaverant.  Neque  minori  ardore 
hanc  rem  egerunt ,  qui  post  Apostolos  Ecclesiae  fue- 
runt  doctores.  Saeculo  II  florebant  iam  Ecclesiae  in 
Asia  Antiocbiae  et  Edessae,  in  Africa  Alexandriae 
et  Carthagine,  in  Italia  Romae,  in  Gallia  Lugduni 
et  Yiennae,  in  regionibus  inter  has  mediis  multae. 
Sub  finem  huius  Periodi  magna  pars  incolarum  imperii 
Romani  nomen  Christo  dederat  atque  multae  inveni- 
untur  Ecclesiae  florentissimae ,  inde  a  Palaestina  us- 
que  in  Britanniam ;  item  initia  fidei  Christianae  apud 
Persas,  Armenios,  Gothos. 

Opportunitas  huic  propagationi  laeta  aderat  in  gen- 
tium,  imperio  Romano  contentarum,  coniunctione  e 
militia,  mercatura  et  literis  orta,  inprimis  etiam  in 
ludaeis,  per  omne  hoc  imperium  dispersis.  Causavero, 
cur  tot  homines  religionem  hanc  acciperent,  primaria 
sita  erat  in  praestanti  eius  indole,  menti  humanae  at- 
que  inprimis  sensui  morali  et  religioso  (§  19  —  21) 
plane  satisfaciente,  quae  minus  etiam  scriptis,  quam 
ipsa  Christianorum  vita  omnibus  fiebat  conspicua. 
Hinc  facile  explicatur,  cum  quod  multi  quasi  sitientes 
ad  hunc  verae  vitae  fontem  accurrerent,  tum  quod 
homines  contemti  et  neglecti  eum  fontem  omnium  pri- 
mi  iadirent,   nempe  servi,   pauperes,  feminae. 

§  30. 

Eiusdem  oppugnatio. 
Hominibus    plerisque   diu    Ecclesiae    oppugnandae 

causa  erat  terrenum  ipsorum  studium,  illa  adhuc 
aetate  in  nimia  civitatis  aestimatione  conspicuum.  At- 
que  ludaei  quidem  eodem,  quo  lesum  et  Apostolos 
erant  persecuti ,  odio  gravissimo  in  Christianos  omnes 
correpti ,  quum ,  post  Hierosolyma  a.  70  iterumque  a. 
135  diruta ,  hos  vexare  vix  amplius  possent ,  eos  insi- 
diis  et  calumniis  petere  nunquam  desierunt.  Gentiles 
Christianos,  pro  ludaeis  habitos,  initio  despexerunt, 
neque  vexarunt  nisi  imperantibus  Nerone,  a.  67,  et 
Domitiano ,  a.  95 ,  tyrannis  crudelibus.  At  Traiani 
edictum  contra  coUegia  illicita  etiam  Christianis,  quos 
iam  a  ludaeis  distinguebant  imperioque  Romano  op- 
positos  esse  intelligebant ,  opprimendis  ansam  dedit,  e 
quibus  iam  a.  116  martyr  celeberrimus  fuit  Ignatius. 
Deinde  bellum  fuit  continuum  inter  Christianorum 
monotheismum  ac  Gentilium  polytheismum ,  qui  cum 
imperio  Romano  arcte  erat  iunctus.  In  hoc  bello  ge- 
rendo  pugnarum  cruentarum  auctores  fuerunt  nonnuUi 
Imperatores  Romani  severiores.  Sic  praecipue  Marcus 
Aurelius  leges  contra  eos  dedit,  unde  martyrio  pe- 
rierunt  lustinus  a.  166 ,  Polycarpus  a.  169 ,  multi 
Ecclesiae  Lugdunensis  et  Viennensis  socii  a.  177. 
Gravissima  vero  orta  est  vexatio,  eaque  univer- 
salis,  iubente  Decio ,  a.  249,  quae  causa  fuit,  ut  a. 
258  adhuc  periret  Cyprianus.  At  a.  260  Gallienus  re- 
ligionem  Christianam  recepit  inter  licitas.  Hinc  pu- 
blicus  nunc  erat  cultus  Christianorum  sacer,  indies 
eorum  crescebat  numerus ,  atque  ad  summos  iam  acce- 
debant  in  imperio  et  aula  ordines,  quum  repente  ori- 
retur  vexatio  altera  universalis ,  prioribus  omnibus  longe 
gravior,  admodum  cruenta,  auctore  Diocletiano,  a.  303. 

Vexationes  autem  eae  multos  quidem  Christianos  ad 
polytheismum  reduxerunt ,  sed  et  in  illis  omnibus ,  qui 
constanter  lesu  Christo  adhaerebant,  et  in  ipsis  Gen- 
tilibus  vim  valde  beneficam  habuerunt;  unde  Tertul- 
lianus  iam  observabat,  martjrum  sanguinem  esse  Ec- 
clesiae  semen. 

Universe ,  quo  magis  innotescebat  religio  Christiana , 
eo  vehementius  improbabatur  a  plerisque  Gentilibus, 
vitae  terrenae,  qua  una  frui  quamque  unam  exhila- 
rare  studebant,  gloriam  omnem  detrahi  eique  coelum 
peregrinum  substitui,  non  ferentibus;  item  a  pluri- 
mis  Romanis  civibus ,  religionem  a  civitate  non  seiun- 
gentibus.  Hinc  igitur  fiebat,  ut  Christianos  contem- 
nerent  mnlti  cultiores;  odio  haberet  vulgus,  saepe  eti- 
am  a  Sacerdotibus  excitatum ;  vexarent  interdum  Ma- 
gistratus,  sive  ut  plebis  clamoribus ,  sive  ut  Imperato- 
rum  edictis  satisfacerent.  Nullos  vero  hostes  magis  me- 
tuendos  nacta  est  religio  Christiana ,  quam  saeculo  II 
Lucianum ,  religionis  omnis  irrisorem ,  et  deinceps  Phi- 
losophos  ahquot  Neoplatonicos ,  Celsum,  Porphyrium, 
Hieroclem ,  alios  ,  qui  polytheismum  et  idololatriam , 
forma  novS.  ideali  instructam,  aequalibus  rursus  com- 
mendare  haud  sine  successu  sunt  conati. 

§31. 

Eiusdem  commendatio. 

Contra  oppugnatorum  vim  et  calumnias  verbis  scrip- 
tisque  sese  defenderunt,  uti  iam  ipse  lesus  eiusque 
Apostoli,   sic   Christiani   posteriores.     Qua  re  agenda 

nulli  celebriores  sunt ,  quam  qui  solenni  nomine  Apo- 
logetae  dicuntur.  Horum  agmen  nobis  ducit  lustinus 
Martyr  f  166 ,  qui ,  philosopliia  Graeca  imbutus ,  utros- 
que ,  ludaeos  et  Gentiles ,  impugnavit.  Sequuntur 
saeculo  II,  qui  solos  fere  Gentiles  refutarunt,  Athe- 
nagoras,  Theophilus,  Tatianus,  alii,  qui  Graece,  Mi- 
nutius  Felix,  qui  Latine  scipsit.  Omnes  hi,  literis 
humanis,  inprimis  philosophia Platonica ,  instituti,  cum 
ipsam  religionem  Christianam  a  praestantia,  tum  eius 
professores  ab  innocentia,  prae  philosophia  et  vita 
Gentilium  commendare  studuerunt. 

Neque  saeculo  III,  quo  longe  quam  antea  plures 
erant  inter  Christianos  viri  docti,  defuerunt,  qui  ip- 
sorum  religionem  scriptis  suis  tuerentur,  inter  quos 
eminent  Origenes  et  Tertullianus ,  ille  inter  viros 
doctos  Alexandrinos ,  hic  inter  Carthaginienses  dux  et 
antesignanus. 

At  horum  omnium  scripta ,  quamvis  haud  sint  levia , 
a  paucis  Gentihbus  lecta  et  parvo  apud  illos  suc- 
cessu  gavisa  esse,  ipsis  vero  Christianis  multo  magis 
profuisse  videntur.  Atque  ita  Christiani  constantia, 
qua  supplicia  ferebant,  amore,  quo  inter  se  erant 
iuncti ,  benevolentia  et  sanctitate ,  quam  mmido  prae- 
bebant  experiundam,  sui  ipsorum  et  Ecclesiae  suae 
Apologetae  erant  optimi. 

§  32 

Christianorum  inter  se  dissidia.  —  ludaeo^ 
Christiani. 

Longe  vero  maior  inter  Christianos  vitae  moralis  et 
religiosae  erat  convenientia  quam  doctrinae  rehgiosae. 

Neque  mirandum,  quod  omnibus  religionis  Chris- 
tianae  professoribus  non  una  semper  et  eadem  esset 
de  rebus  Ciiristianis  doxtrina  et  sententia.  "Nam  quum 
ea  sit,  Deo  moderante,  mentis  animique  inter  homi- 
nes  varietas  et  libertas ,  ut  perfecta  in  re  quadam 
convenientia  nunquam  inter  ipsos  inveniatur,  nunc 
quidem  inter  Christianos  adesse  prorsus  non  poterat. 
Hi  enim  non  tantum  suo  quisque  modo  de  religione 
Christiana  ratiocinabantur ,  sed  etiam  cum  ex  diversis 
gentibus  erant  oriundi,  tum  diversarum  regionum 
incolae ,  tum  denique  antea  aut  ludaei  aut  Gentiles , 
iam  recenter  Christiani ;  quare  aliunde  haud  pauca  et 
praecipue  ex  avita  religione  atque  antecedente  vivend 
ratione  multa  sibi  priva  retinebant.  Ergo  fieri  non 
potuit ,  quin  alii  alio  modo  Divinum  lesu  Christi  spiri- 
tum  ipsi  acciperent  et  coram  aliis  interpretarentur.  At 
hinc  non  tantum  semper  multum  erat  discriminis, 
sed,  quum  aut  practica  reh*gionis  Christianae  indoles 
aut  libertas  Christiana  nondum  recte  a  plerisque  in- 
telligeretur ,  ideoque  multi  ad  suum  sentiendi  modum 
reliquos  pertrahere  conarentur,  saepe  etiam  dissidia 
magna  inter  Christianos  exsistebant. 

Gravissimum  tale  dissidium  Apostolorum  iam  aetate 
oriebatur  de  lege  Mosaica,  quam,  Petro  et  lacobo 
innixi,  ab  omnibus  lesu  sectatoribus  observari  vole- 
bant  Christiani  plerique  e  ludaeis  profecti ,  negligen- 
dam  esse  defendebant,  ad  Paulum  provocantes,  plu- 
rimi  ex  his ,  qui  antea  fuerant  Gentiles.  Pauli  cona- 
mina  adiuvit  ipse  Dominus;  nam  republica  ludaeorum, 
primum  a.  70  iterumque  a.  135  destructa ,  maior  illorum 
pars  ad  hos  transiit.    Vel  sic  tamen  pars  aliqua  sepa- 

ratas  efFecit  sectas  Nazameorum  et  Ebionitarum,  ho- 
minum  illiberalium ,  in  Palaestina  degentium ,  qui  nec 
legis  Mosaicae  abrogationem  ferre,  nec  coelestem 
regni  Divini  naturam  percipere  poterant. 

§  33. 

Montanistae. 

Alia  etiam  inter  Orientales  exstitit  religionis  Divi- 
nae  forma  humana,  cum  ludaeo  -  Christianorum  indole 
austera  haud  parum  conveniens.  Sententia  est  Mon- 
tanistarum ,  qui,  in  doctrina  theoretica  caeterum  fere 
nihil  immutantes  ,  triplicem  discernebant  religionis 
verae  conditionem ,  puerilem  sive  Veteris  Foederis , 
iuvenilem  sive  Novi  Foederis ,  virilem  sive  Paracle- 
ti,  quam  ultimam  nunc  incipere  dicebant  ac  iacta- 
bant  esse  initium  perfectioris  Ecclesiae  Christianae 
conditionis,  quae  regnum  lesu  terrenum  brevi  affu- 
turum  antecederet.  Ideo  vitae  asceticae ,  ieiunio , 
coelibatui,  martyrio ,  disciplinae  severae  vaide  stude- 
bant ,  atque  se ,  homines  spirituales ,  reliquis  Christia- 
nis  ,  hominibus  psychicis  ,  longe  praeferebant.  Seque- 
bantur  hi  Montanum ,  cui  post  annum  150  Prophe- 
tam  et  Paracletum ,  a  lesu  Christo  promissum ,  sese 
iactanti,  primum  multi  in  Phrygia,  deinde  plures 
etiam  in  Occidente  assenserunt ;  ex  quibus  omnibus 
nemo  celebrior,  quam  TertuHianus ,  fervidus  Monta- 
nismi  patronus;  nec  tamen  ideo  ex  Ecclesia  eiectus  , 
quum  in  Occidente  Montanistarum  non  esset  adeo 
secta ,  quam  sententia  et   schola. 

Attamen  brevi  post  valde  hanc  Occidentalium  etiam 
turbavit  Ecclesiam,  quod,  Decio  Christianos  vexante , 
Romae  quidem  Montanistarum  in  lapsos  severitatem 
probaret  Novatianus  a.  251,  Carthagine  vero  ad  lap- 
sos  recipiendos  nimis  faciles  essent  Confessores  et 
Martyres. 

§  34. 

Christiani  e  (jreniilibus,  —   Gnostici. 

ludaeo-Christianis,  anxiis  et  servilibus,  oppositi 
erant  Christiani  multi  e  Gentilibus ,  homines  liberio- 
res  et  petulantiores.  Magnus  apud  hos ,  quatenus  in 
Oriente  versabantur ,  cernitur  theosophiae ,  Orienta- 
libus  propriae,  cum  religione  Christiana  commixtae, 
abusus;  praecipue  in  Gnosticis. 

AjQPuit  autem  horum  sentiendi  ratio  jam  antea  in- 
ter  ipsos  ludaeos  quoque ,  GentiHbus  affines ,  sive 
Hellenistas ,  praecipue  Alexandrinos ,  itemque  inter 
Samaritanos. 

Gnostici  Christiani  saeculo  I  Ephesi  praecipue  ha- 
bitabant,  caput  et  antesignanum  habentes  Cerinthum, 
ludaeo  -  Christianum ,  qui  creationem  Deo  summo  de- 
negavit  ac  simul  chihasmi  erat  patronus.  Item  tum 
erant  multi  Christiani,  qui  lesum  modo  sv  dozrjOH 
corpus  humanum  habuisse  affirmarent,  unde  Docetae 
sunt  dicti;  hi  vero  iam  ab  lohanne  sunt  oppugnati. 
At  saeculo  II  multae  recensentur  ipsorum  Gnostico- 
rum  sectae,  per  totum  Orientem  dispersae.  Quibus 
omnibus  proposita  fuit   quaestio    haec   solvenda,   un- 

de  sit  malum?  Cuius  originem  quum  multi  iam 
diu  adscripsissent  materiae,  nunc  Gnostici  materiae 
creationem  Deo  bono  tribuere  noluerunt.  Creatorem 
(tov  S7]fiiovQyov)  putarunt  esse  Deum  longe  inferio- 
rem ,  Aeonem  quendam ,  quem  ludaei  colebant ;  bo- 
rum  religionem  ideo  una  cum  V.  Foedere  esse  re- 
spuendam ;  venisse  Christum  Aeonem  meliorem ,  ut 
homines ,  a  Demiurgo  et  materia  liberatos ,  ad  Deum 
summum  colendum  reduceret;  Gentiles  addictos  esse 
materiae ,  ludaeos  Demiurgo  ,  Christianos  Deo  sum- 
mo;  tres  itidem  naturae  humanae  partes  originem 
tribus  his  elementis  debere ,  to  aaj^cc  materiae  , 
T-^i/  ipv^ip    Demiurgo,    to  Ttvevfia  Deo  summo. 

Haec  principia  satis  communia  in  scholis  peculia- 
ribus  alii  aliter  explicabant.  Aegyptii ,  inter  quos 
eminent  Basilides,  Valentinus,  Ophitae,  Carpocrates, 
antiquam  secuti  Aegyptiorum  mjthologiam,  docuerunt 
omnium  rerum  e  Deo  emanationem ;  Syri ,  Saturni- 
nus,  Tatianus,  Cerdo,  alii,  Parsismo  magis  affines, 
tenuerunt  dualismum ,  sive  duos  esse  Deos  aeternos , 
alterum  bonum,  quem  Christiani  colebant,  alterum  ma- 
lum,  materiam;  Marcion,  Ponticus,  praxeos  quam  phi- 
losophiae  magis  amans ,  tria  putavit  esse  rerum  omnium 
elementa,  Deum  O.  M. ,  Creatorem  iustum ,  materiam 
malam ,  cuius  dominus  esset  Diabolus.  Caeterum  hic 
maxime  sibi  proposuit,  religionis  Christianae  prae- 
stantiam  coelestem  omnibus  sordibus  ludaicis  purgare. 
At  Eomae  eodem  saeculo  medio  II,  quo  ibi  florebat 
Marcion,  etiam  scripta  sunt  vel  denuo  elaborata  ope- 
ra ,  quae  Clementina  dicuntur  ,  Essenismi  ludaici  et 
Gnosticismi  commixtionem  continentia.  —  Mores  Ae- 


36  mSTORIA  ECCLESIAE. 

gyptiorum  interdum  dissoluti  fuisse  dicuntur;  Sjrorum 
plerumque  erant  severi;  severiores  etiam  Marcionita- 
rum.  —  Quum  per  saeculum  II  et  III  floruissent, 
sensim  Gnostici  evanuerunt,  ita  ut  medio  saeculo  VI 
nusquam  superfuisse  videantur. 

Vitia  Jiuiusce  sentiendi  modi  liaec  erant  praecipua , 
quod  historicam  religionis  Christianae  indolem  plane 
negligeret;  item  quod  ne  philosopha  quidem  eius 
esset  ratio,  sed  theosopha,  quae  notionibus  et  ideis 
imagines  et  phantasmata  substituit.  Haec  vero  Gnos- 
ticismi  erat  vis  sahitaris,  quod  arti  et  doctrinae  in  Ec- 
clesia  paraverit  locum,  atque  idealem  et  universalem 
religionis  Christianae  indolem  contra  particularismum 
ludaicum  servaverit  et  expHcuerit. 

§  35. 

Manichaei. 

Forma  religionis  Christianae  intelligendae ,  expo- 
nendae  et  observandae  aHa  Orientahs  auctorem  habet 
Manetem,  hominem  Persicum,  qui  medio  saeculo  III 
floruit.  Huius  ratio  commixtio  est  rehgionis  Zo- 
roastris  et  Christi,  quae,  etsi  minor  in  ea  invenia- 
tur  ludaismi  oppugnatio  atque  ad  praxin  potius, 
quam  ad  theoriam  spectet,  tamen  in  multis  convenit 
cum  Gnosticismo  Sjriaco.  Etenim  duo  etiam  ilh  sunt 
rerum  elementa ,  regnum  lucis  et  tenebrarum ,  sibi 
opposita,  quorum  pugnae  hic  mundus  ortum  suum 
debeat.  Hominibus  bonorum  finis  est,  soh  regno  lucis 
esse    addictos.     Hunc    ilhs    comparare    voluit    lesus. 

qui  corpore  docetico  e  sole  in  terram  descendit,  cuius 
vero  institutionem  non  intellexerunt  et  corruperunt 
quoque  Christiani.  At  Manes  iam  est  Paracletus,  a 
lesu  promissus,  qui  eam  iterum  pure  annunciat,  cu- 
iusque  scriptis  iam  prae  scriptis  Apostolicis  est  uten- 
dum. 

Non  adeo  haec  doctrina ,  quam  potius  severior  mo- 
rum  disciplina,  a  Manete  introducta,  effecit,  ut, 
quum  emitteret  XII  Apostolos  aliosque  discipulos , 
qui  usque  in  Africam  et  Italiam  homines  docerent, 
hi  multos  Ecclesiae  Manichaeae  socios  colHgerent. 
Sed  uti  doctorem  Persae  trucidarunt,  sic  discipulos 
oppugnarunt  Christiani  Catholici,  et  vexarunt  Im- 
peratores  Eomani ,  qui  Persica  omnia  habebant  sus- 
piciosa.  Vel  sic  tamen  in  Occidente  saeculo  XII  ad- 
huc  inveniuntur  Manichaei. 

§  36. 

Lites  de  lesu  Christi  natura.  —  Monarchiani. 

Philosophiae  Graecae  ac  subtili  illi,  semper  ulterius 
inquirere  studenti,  ingenio  Graeco ,  quod  per  omnem 
Orientem  sese  propagaverat,  quodque,  cum  Orienta- 
lium  phantasia  et  de  rebus  Divinis  statuendi  auda- 
cia  iunctum ,  iam  inprimis  religionis  Christianae  ideas 
dogmatibus  comprehendere  conabatur,  debentur  lites 
de  Filii  Dei  natura ,  nunc  iam  ortae ,  sed  per  alteram 
Periodum  longe  acrius  gestae.  Nova  enim  et  num- 
quam  visa,  imo  ne  augurata  quidem,  erat  illa  lesu 
Christi  QeavdQ^^nov  apparitio ,  quam  intelligere  vole- 

bant  Christiani,  necdum  poterant,  Rejecta  nempe 
Ebionitarum  opinione ,  qui  Christum  tantummodo 
hominem ,  ac  Docetarum ,  qui  eundem  tantummodo 
Deum  aliquem  habebant,  jam  praesertim  quaesive- 
runt,  quo  sensu  Deus  putandus  esset  homo  lesus 
Christus.  Qua  de  re  duplex  iterum  erat  sententia, 
altera ,  quam  inprimis  tenebant  Patres  Alexandrini , 
lesum  esse  rov  tov  Oeov  Xoyov ,  naturam  Deo  proxi- 
mam ,  quae  e  Deo  emanaverat ;  altera ,  quam  illi 
contrariam  protulerunt  Monarchiani ,  unum  modo 
Deum  ^ovdqx^v  esse  statuentes ,  Patrem  vero  ,  Fi- 
lium,  Spiritum  tria  habentes  nomina  unius  naturae, 
tribus  modis  cogitatae.  Celebres  in  his  sunt  nonnulli 
Graeco  -  Orientales ,  veluti,  qui  Romae  etiam  ali- 
quamdiu  vivebant,  Praxeas,  Theodotus  uterque,  Ar- 
temon;  ac,  qui  in  Asia  floruerunt,  Noetus,  Beryllus, 
Sabellius,  Paulus  Samosatenus.  Hi  vero,  dogmati- 
bus  semper  subtihus  exponendis  operam  dantes , 
multis  modis  a  se  invicem  videntur  abiisse.  Sunt 
autem  fere  omnes  a  plerisque  Christianis  habiti 
Haeretici ,  inprimis ,  quia  Filii  Dei  praeexsistentiam 
negarent    eumve    Patri   ofxoovGi^ov   affirmarent. 

§  37. 

Schola  Catechetica  Alexandrina. 

Tutiorem,  quam  illi  omnes,  iniverunt  viam  Chris- 
tiani  docti  Alexandrini.  Quum  enim  Alexandriae  li- 
terae  omnes  valde  florerent ,  mox  etiam  Christiani  ibi 
degentes    intellexerunt,   sine    doctrinarum   luce  stare 

nt>n  posse  rem  Christianam ,  ideoque  inprimis  erudita 
opus  esse  Catechetarum  sive  doctorum  Christianorum 
institutione.  Igitur  Catechetae  futuri,  virum  aliquem 
doctum  perpetuo  adeuntes ,  auctores  fuerunt,  ut  sen- 
sim  sensimque  oriretur  scliola  Catechetica.  Celebriores 
eius  doctores  fuerunt  Pantaenus ;  Clemens  f  post  a. 
211  ,  vir  doctrina  magna ,  sed  confus^  instructus ; 
Origenes  f  254 ,  Patrum  forte  omnium  doctissimus , 
Apologia  contra  Celsum  scripta  clarus  et  inprimis  de 
Sacrae  Scripturae  exegesi  ac  critica  immortaliter  me- 
ritus ;  Dionysius  f  265 ,  a  pietate  et  eruditione  lauda- 
tus. 

Horum  virorum  doctrina  undique  petita ,  praecipue 
vero  e  Sacra  Scriptura  et  Platone  conflata,  vergebat 
in  ideaKsmum,  materiamque  omnis  habebat  mali  fon- 
tem;  placita  autem  tradebat  primaria  haec:  Deum 
esse  spiritum  perfectissimum ,  ejusque  creaturarum 
omnium  maximam  ipsi  proximam  esse  Logon; 
hominem  esse  liberum  et  debere  eniti,  ut  perfectio- 
nem  moralem  consequatur;  omnibus  Christianis  opus 
esse  fide  sive  religionis  doctrina  stabili,  perfectiori- 
bus  etiam  gnosi  sive  theologia  philosopha,  vera 
autem  illa  gnosi ,  opposita  falsae  gnosi  Haeretico- 
rum. 

Magno  huic  scholae  cedit  honori,  quod  eius  eru- 
ditio  cum  pietate  esset  coniuncta ;  quod  Sacram 
Scripturam  grammatice  interpretaretur ,  idque  egre- 
gie ,  quamvis ,  Philonis  exemplum  secuta ,  eam  etiam 
allegorice  explicaret;  quod  tam  religionis  Clmstianae 
adversariis  quam  Christianis  Haereticis  mascule  se  op- 
poneret,  atque  Ecclesiam  utroque  vitio  opposito,  uti  an- 

xietate  ludaeo  -  Christianorum ,  sic  licentia  Gnostico- 
rum,  una  liberare  vellet;  quod  ubique  in  rerum  na- 
tura  et  generis  humani  historia  reperiret  Deum  unum 
O.  M. 

Fama  et  vis  huius  scholae  per  plura  saecula  fuit 
immensa.  Inprimis  Origenes,  institutionis  oralis  minus 
etiam  quam  scriptorum  eruditorum  ab  ipso  editorum 
causa,  nactus  est  multos  amicos  et  discipulos,  sed  et 
adversarios.  Inter  priores  celebres  sunt,  praeter  Di- 
onysium  Alexandrinum ,  lulius  Africanus,  Gregorius 
Thaumaturgus ,  Pamphilus  Caesareensis;  tum  et  Lu- 
cianus ,  qui  Antiochiae  scholam  Alexandrinae  simi- 
lem ,  sed  allegoricae  interpretationi  adversam ,  ape- 
ruit,  ex  qua  deinde  prodiit  Arius.  Atque  omnes 
fere  clariores  saeculi  IV  et  V  doctores  Orientales  vel 
Alexandriae  vel  Antiochiae  sunt  instituti,  unde  Hbe- 
rior  Alexandrinorum  genius  quaquaversum  per  Orien- 
tem   sese  expansit. 

§  38. 

Doctores  Carthaginienses. 

Quae  in  Oriente  diu  apud  Alexandrinos ,  ea  auc- 
toritas  in  Occidente  saeculo  III  fuit  apud  Cartha- 
ginienses.  In  his  Tertullianus  primus  auctor  fuit,  ut 
longe  aHus,  quam  in  Oriente,  sese  expHcaret  ge- 
nius ,  hominibus  Eomanis  magis  proprius.  Quousque 
enim  Christiani  Occidentales  utebantur  Hngua  Graeca, 
OrientaHum  scripta  legerunt  et  placita  fere  proba- 
runt;    at    TertuHianus,    Presbyter   Carthaginiensis    f 

fere  220,  qui  ipse  etiam  antea  Graece  scripserat,  de 
rebus  pene  omnibus  Christianis  Latine  agere  coe- 
pit.  Erat  in  cogitando  agendoque  severus ,  acer 
Gentilium  omniumque ,  a  quibus  dissentiebat ,  adver- 
sarius ,  Montanismi  patronus ,  vir  plane  Komanus , 
qui  et  in  Ecclesiam  induxit  formulas  ex  iurispru- 
dentia  et  militia  Romana  desumtas.  Praeterea  Ire- 
naeum,  acerbum  Gnosticorum  hostem,  secutus  ,  tra- 
ditionem  Apostolicam  fidei  fundamentum  habuit,  at- 
que  a  philosophia  et  gnosi  cum  falsa,  tum  et  vera 
plane  erat  alienus.  Primarius  TertuUiani  discipulus 
fuit  Cyprianus ,  Episcopus  Carthaginiensis ,  vir  rebus 
gestis,  pietate,  martyrio  a.  258  celeberrimus.  Prae- 
ter  hunc  inter  doctores  Occidentales  eminet  etiam 
Lactantius,  postea  fihi  Constantini  Magni  praeceptor, 
t  fere   330. 

Hi  tres  viri  hunc  habent  characterem  commu- 
nem ,  quod  sint  realistae  ac  vergant  in  materialis- 
mum,  magisque  ad  actionem  et  disciplinam,  quam  ad 
iaquisitionem  et  doctrinam  sint  compositi.  Etenim 
credebat  Tertullianus  quidem,  Deum  corpus  esse , 
affirmabant  omnes,  in  aeternum  damnandos  quicunque 
non  essent  Christiani  ,  terrenum  lesu  regnum  in- 
stare;  tum  et  firmam  fidei  regulam  urgebant  et  sta- 
bile  Ecclesiae  regimen  legesque  certas ,  a  quibus 
recedere  nefas  esset:  verbo,  orthodoxiae  firmae  et 
disciplinae  austerae  adeo  studebant,  ut  brevi  non 
posset  non  interire  omnis  spiritus  Christiani  in  Occi- 
dente  libertas. 

Horum  nempe  trium  virorum  rationem  deinde  se- 
cutus  est  universus  Occidens ,  quum  parva  esset  aucto- 

ritas  vel  Apologetae  elegantissimi  Minucii  Felicis, 
qui  tempore  Marci  Aurelii  vixit,  vel  Arnobii,  Kheto- 
ris  a  philosopliia  haud  alieni,  qui  tempore  vexationis 
Diocletiani  scripsisse  perhibetur. 

§  39. 

Ecclesia  Caiholica, 

Quum  vero  haec  essent  inter  Christianos  discri- 
mina  et  dissidia  (§  32 — 38),  atque  singulae  sectae  se 
longe  puriorem  lesu  et  Apostolorum  doctrinam  tra- 
dere  ventilarent,  quam,  qui  cum  ipsis  non  faciebant, 
plerique  Christiani :  his ,  ne  vera  Christi  Ecclesia 
misere  lacerata  interiret,  necesse  erat  efficere,  quae- 
nam  germana  esset  Christi  et  Apostolorum  institutio. 
Primus  hoc  significavit  iam  Ignatius ,  Ecclesiae  con- 
iungendae  studiosus;  magis  vero  idem  sensit  lustinus 
Martyr,  non  modo  Apologeta  clarissimus ,  sed  etiam 
contra  omnes  Haereticos  sententiae  Apostolicae  vindex. 
Neque  minus  deinceps  hoc  intellexit  Irenaeus,  ex  Asia 
minori  oriundus ,  Polycarpi  auditor ,  a.  177 — 202 
Ecclesiae  Lugdunensis  Episcopus,  vir  severior,  non 
adeo  a  Montanismo,  quam  a  Gnosticismo  valde  alie- 
nus.  Ut  huic  resisteret ,  Hbros  Contra  Haereses  Graece 
scripsit,  in  quibus  humanae  philosophiae ,  quam  om- 
nium  haeresium  matrem  habebat,  opposuit  doctrinam 
Christianam.  Qualis  autem  haec  esset ,  ei  constabat 
cum  ex  scriptis  Apostolicis,  quae  cum  Vetere  Foedere 
convenire  affirmabat ,  tum  ex  traditione  Apostolica.  Ad 
hanc   vero   quum  Gnostici   quoque  provocarent,  Ire- 

naeus  veram  Apostolorum  traditionem  efficiebat  cum 
ex  communi  omnium  Christianorum  persuasione,  tum 
inprimis  ex  consensu  Ecclesiarum ,  quae  ab  Apostolis 
fundatae  horum  institutionem ,  aut  ore  traditam  aut 
scriptis  consignatam,  accurate  referebant.  Atque  ha- 
rum  Ecclesiarum  doctrina  quum  ubique  ipsi  videre- 
tur  esse  eadem ,  communio  Christiana ,  quae  hanc 
tenebat,  ab  ipso  aliisque  vocabatur  i/Cxli^aLa  xaOoXciCTj, 
id  est  universaliSf  opposita  particularibus  Haeretico- 
rum  scholis  et  conventibus. 

Eundamento,  ab  Irenaeo  iacto  ,  saeculo  medio  III 
praecipue  inaedificavit  Cyprianus,  qui  tam  rebus  gestis, 
quam  libro  de  Vnitate  Ecclesiae  conscripto,  hanc,  quae 
ipsi  stabat  inconcussa,  omnibus  inculcavit  sententiam, 
„extra  Ecclesiam  hanc  unam  non  esse  salutem."  Nec 
tamen  unitatem  putavit  esse  in  consensu  interno  fidei 
et  amoris  sive  animi,  sed  externo  verborum  et  dis- 
ciplinae  sive  obedientiae,  ut  adeo  ne  in  minutis  qui- 
dem  rebus  ab  Ecclesiae  Catholicae  legibus  recedere 
liceret.  Sic  vero  ab  Irenaeo  erat  diversus,  ut  quum 
hic  unitatem  voluisset  doctrinae  Haereticis  oppositam, 
Cjprianus  propugnaret  Ecclesiae  unitatem  in  discipli- 
nae  convenientia  sitam,  eamque  Schismaticis  oppo- 
sitam.  Etenim  Latini,  magis  agendi  et  imperandi, 
quam  inquirendi  et  disputandi  studio  dediti,  longe 
minus  theoriae ,  quam  praxeos  unitate  sese  coniun- 
gere  conabantur. 

§  40. 

Ulterior  Ecclesiae  Caiholicae  coniunctio, 

Vix  dici  potest,  quantam  in  Christianis  habuerit 
vim  notio  Ecclesiae  Catholicae  explicata.  Nunc  enim 
longe  arctius  quam  antea  inter  se  coniuncti,  scripto- 
rum  Apostolicorum ,  quae,  quippe  fortuito  neque  in 
totius  Ecclesiae  usum  exarata,  hucusque  inter  Eccle- 
sias  singulas  dispersa  erant ,  collectionem  instituebant 
universalem.  Haec  vero  quum  oriretur,  sensim  quo- 
que  tamquam  Novum  Foedus  Veteri  est  adiuncta  Di- 
vinaeque  auctoritatis  honore  insignita;  quod  primum 
factum  videtur  a  Theophilo  a.  fere  175.  —  Item  prae- 
cipua  rehgionis  Christianae  dogmata,  tanquam  incon- 
cussum  fidei  Christianae  fundamentum,  saepius  con- 
spectu  quodam  brevissimo  contra  Haereticos  exhibe- 
bant  Irenaeus,  Tertullianus ,  alii,  cuius  rei  illustre  do- 
cumentum  est  Symholum  Apostolicum,  quod  dicitur.  — 
Porro  in  Occidente  Ecclesiae  Catholicae  centrum  iis- 
dem  habebatur  Ecclesia  Romana,  quippe  sola  in  toto 
Occidente  ab  Apostolis  fundata.  Cuius  honoris  pre- 
tium  et  vim  sic  brevi  senserunt  Episcopi  Romani,  ut 
a.  196  iam  Victor  cum  Episcopis  Asiaticis,  et  a.  256 
Stephanus  cum  Cypriano  disputantes  ,  arrogantiam 
ostenderent  haud  ferendam.  —  Denique  Ecclesiae  ra- 
tio  et  indoles  sensim  plane  immutari  sinebatur.  Nam 
quum  Apostoli  Christianos  omnes  declaravissent  ae- 
quales,  omnes  sacerdotes,  atque  hi  Ecclesias  primae- 
vas  ordinis  tantum  causa  ad  Synagogae  ludaicae 
exemplar   administrassent   per  Presbyteros,  qui  etiam 

Episcopi  dicebantur,  adiunctis  Diaconis  et  Diaconis- 
sis :  nunc  quo  firmius  Ecclesia  Catliolica  stabiliretur , 
ad  rationem  antiquatam  redibant  Christiani  et  repe- 
tebant,  qui  fuerat  Gentilibus  et  ludaeis,  ordinem  sa- 
cerdotalem ,  sive  Clericorum  et  Laicorum ,  ut  vulgo 
dicebantur,   discrimen  oriri  patiebantur. 

§  41. 

Ecclesiae  regimen, 

Mox  vero  neque  ipsi  Clerici  inter  se  aequales  ma- 
nebant.  Prouti  enim  Israelitarum  tribus  sacerdotalis 
habuerat  Levitas  et  Pontifices ,  sic  Christianorum 
Clerici  dividebantur  in  Presbyteros  hisque  longe 
praepositos  Episcopos.  Episcopi  autem  ad  imperii 
civilis  rationem  Ecclesiam  regere  mox  incipiebant, 
ita  ut  quae  primum  fuerat  democratica  regiminis  for- 
ma,  paulatim  in  aristocraticam  abiret.  Nam  quam- 
vis  hac  quidem  Periodo  omnes  adhuc  Episcopi  inter 
se  iure  aequales  haberentur ,  tamen  honore  et  obser- 
vanti^  prae  reliquis  iam  afficiebantur  Metropolitani, 
sive  urbium  maiorum  Episcopi ,  v.  c.  Antiochenus , 
Hierosolymitanus ,  Alexandrinus ,  Carthaginiensis,  prae- 
cipue  Eomanus.  Opportunitas  huiusce  inter  Episco- 
pos  discriminis  oriundi  praecipua  erat  in  Conciliis , 
quae  exeunte  saeculo  11  primum  in  Asia  Minori  con- 
tra  Montanistas ,  deinde ,  Haereticorum  et  Schismati- 
corum  numero  et  vi  in  dies  crescente ,  saeculo  HI 
ubivis  saepius  cogebantur  sensimque  fiebant  maiora. 
In    ea    vero    sensim    pauciores    admittebantur    Laici 

minorisque  habebantur  Presbyteri ,  quum  Episcopi 
Ecclesiae  illius,  quam  regebant,  personam  ibi  age- 
re  sibi  viderentur.  Erant  autem  iam  saeculo  III 
bae  Synodi,  in  quas  unius  provinciae  Episcopi,  a 
Metropolitano  convocati,  coibant,  quasi  senatus  rei- 
publicae  Christianae ,  per  eam  provinciam  disper- 
sae.  Decreta  vero  sua  literis  secum  invicem  com- 
municabant,  ut  una  esset  Ecclesia  Catholica  tota. 
Liquet  haec  rerum  conditio  niaxime  e  schismate 
FeKcissimi  Carthagine,  et  Novatiani  Komae  a.  251 
orto. 


§42. 


iSacrorum  ntus, 

Prouti  Ecclesiae  regimen  per  hanc  Periodum  satis 
est  immutatum,  sic  quoque  non  iidem  semper  man- 
serunt  ritus  sacri.  Quae  enim  aevo  Apostoljco  fue- 
rat  cultus  religiosi  simpKcitas,  hanc  posterior  aetas 
sensim  magis  reliquit.  Isto  aevo  ritus  modo  erant 
Baptismus  et  Sacra  Coena,  quae,  etsi  huic  Agapae, 
sive  epulae,  a  Christianis  tanquam  a  fratribus  et  so« 
roribus  celebratae ,  essent  adiunctae ,  atque  etiam  os- 
culum  pacis  esset  in  usu,  sine  verborum  aut  rerum 
pompa  simphciter  administrabantur.  Tum  etiam  illo 
tempore  primum  die  Sabbathi  in  Ecclesia  praelege- 
bat ,  cui  animus  ferebat ,  V.  Testamenti  sectionem 
quandam ;  deinde  Christiani  illa  die  itemque  prima 
hebdomadis  die,  qua  Dominus  e  mortuis  resurrexe- 
rat,  convenerunt,  verba  facientibus  solis  Ecclesiarum 

praepositis,  qui  deinceps  V.  Foederi  praelegenda  ad- 
iunxerunt  Euangelia  nonnulla  et  Epistolas  Apostoli- 
cas ,  inprimis  Paulinas ,  ac  Barnabae ,  Glementis , 
Hermae,  '  aliorum  scripta,  alibi  alia.  Prorsus  novi 
quid  erat,  quod  nunc  inter  ritus  sacros  locum  quo- 
que  obtineret  collectio  donorum  in  usus  pauperum , 
viduarum  et  orphanorum,  quorum  distributio  erat 
penes  Diaconos.  Labente  autem  tempore  cum  Bap- 
tismo  iungebantur  variae  ceremoniae  superstitiosae , 
pro  parte  e  ludaeorum  et  Gentilium  moribus  desum- 
tae;  item  dona  ad  conventus  sacros  allata ,  unde 
Sacra  Coena  et  Agapae  celebrarentur ,  iam  multis 
Christianis  similia  videbantur  sacrificiis  vetustis.  Uter- 
que  ritus,  ac  preces  aliaeque  res  Ecclesiasticae,  tan- 
dem  quoque  ex  aevi  istius  indole  mysteriorum  modo 
tractabantur ,  ad  quae  celebranda  Catechumeni  et 
Lapsi  per  multos  .modo  gradus   admittebantur. 

Sensim  etiam  plures  dies  festi  novi  celebrabantur , 
iique  praecipuis  lesu  Christi  fatis  dicati ,  sed  partim  cum 
ludaeorum  festis  convenientes.  Sic  Pascha  ad  Chris- 
tianorum  consilium  accommodabatur ;  erat  autem  aliis 
otavQOuOi^ov  j  aliis  avaOTaoi/iiov ,  itemque  aliis  certa 
mensis ,  aliis  certa  hebdomadis  die  habebatur.  Qua  de 
re  diu  fiiit  dissidium  grave ,  quod  frustra  componere  Eo- 
mae  studuit  Polycarpus  a.  ferelGO,  et  superbia  audaci 
terminare  conatus  est  Yictor,  Episcopus  Romanus,  a. 
196 ,  Ecclesias  Asiaticas  excommunicans.  Porro  cele- 
brabantur  Pentecoste  a  Christianis ,  Epiphania  sive  lesu 
inauguratio  per  Baptismum,  ac  deinde  etiam  Natales 
lesu  eiusque  Escensio  in  coelos.  leiuniis  quoque  haud 
parum   studebant,   iisque   diem   Mercurii  et  Veneris 

tandem  constituebant.  Sacra  celebraturi  convenerunt 
primo  in  aedes  privatas  ,  deinde  saepe  in  sepulcra 
et  speluncas,  denique  in  aedes  publicas ,  sub  Periodi 
finem  saepe   iam   splendidas. 

§  43. 

Chnstianorum  animus  et  vita. 

E  superioribus  facile  efficitur,  tantam  fuisse  doc- 
trinae  discrepantiam  ,  non  modo  Haereticorum  inter 
se  aut  cum  Catbolicis  collatorum ,  sed  ipsorum  inter 
se  Catholicorum ,  v.  c.  Alexandrinorum  et  Carthagi- 
niensium,  ut  nulla  fuerit  virorum  eruditorum  de  re- 
bus  Christianis  sententia  et  doctrina  vere  Catliolica 
sive  plerisque  probata.  At ,  quamvis  diversissimis 
fieret  modis ,  annunciabatur  tamen  Euangelium,  vis 
Divina  ad  salutem  omnibus  credentibus,  sive  Catho- 
licis  sive  Haereticis.  Neque  enim  de  fide,  spe,  amo- 
re ,  vita  vere  Christiana  agebantur  lites ,  quales  erant 
de  doctrina.  Quid  ?  quod  nulla  in  re  maior  cernitur 
rehgionis  Christianae  vis  salutaris ,  quam  in  hominum 
animo  et  vita  prorsus  immutatis.  Quum  enim ,  quo 
tempore  in  terras  veniebat  lesus,  vita  gentium  religi- 
osa  et  moraHs^  quin  et  civilis ,  plane  esset  antiquata 
(§  20,  21)  ,  nunc  per  vim  huius  rehgionis  regenerantem 
prorsus  revixerunt  gentes.  Novum  ubivis  inter  Ec- 
clesiae  Christianae  socios  oriebatur  veri  studium,  no- 
va  puraque  virtus ,  atque  quum  antea  terrena  modo 
cogitare  et  agere  soliti  essent  homines ,  nunc  societas 
exstitit  ex  omnibus  gentibus   collecta,    fraterno  iuncta 

amore,  coelestia  curans,  veram  agens  et  coelestem 
iam  his  in  terris  vitam.  Quae  omnia  ne  hostes  qui- 
dem  negare  vel  et  tacere  potuerunt,  adeo  ut  ob  tem- 
perantiam  in  rebus  secundis  ,  ob  constantiam  in  ad- 
versis,  ob  amorem  inter  se  invicem  et  erga  hostes, 
ab  ipsis  Gentilibus  summopere  laudarentur. 

Quae  vero  etsi  ita  sint,  tamen  non  negandum  est, 
antiquatum  istud  rerum  externarum  studium  in  Chris- 
tianis  nondum  plane  fuisse  exstirpatum  ,  unde  etiam, 
quum  humilis  lesu  apparitio  spem  regni  terreni  fefellis- 
set,  hoc  regnum  per  lesu  reditum  instituendum ,  chi- 
liasmi  nomine ,  exspectabant  plerique ,  atque  externam 
in  omnibus  rebus  practicis  probabant  rationem  auste- 
riorem,  verae  religioni  et  virtuti  minime  proficuam. 
Maxime  haec  cernitur  in  artium  doctrinarumque  Gen- 
tilium  contemtu,  in  nimia  communionis  Ecclesiasticae 
existimatione ,  in  severa  disciplina  in  peccatores  et 
lapsos  exercita,  eaque  externa,  nunc  iam  emendationis 
internae  locum  occupante,  in  vita  ascetica,  ieiuniis, 
coelibatu  magis  magisque  laudatis,  in  merito  bonis  ope- 
ribus  habito;  nec  non  in  nimio  honore  Confessoribus 
et  Martyribus  praestito,  qui  tantus  erat,  ut  Martyres 
saltem  tanquam  heroas  et  naturas  hominibus  superio- 
res  suspicerent  plerique,  eorumque  sepulcra  venera- 
rentur,  prouti  Gentiles  aras  et  templa  Deorum. 

§44. 

Periodi  totius  conspectus. 

Ex   universa    huius  Periodi   historia  apparet,   eam 

haud  immerito  inscribi  posse,  Initia  Ecclesiae  extTin- 
secus  oppressae.  Etenim  Ecclesia,  a  lesu  et  Apostolis 
plantata ,  mox  in  Oriente  floret ,  inprimis  Antiochiae 
et  Alexandriae ,  item  in  Occidente ,  Romae ,  Cartha- 
gine ,  alibi :  at  non  tantum  maior  hominum  in  Eo- 
mano  imperio  viventium  pars  adhuc  manet  Gentilis, 
sed  etiam  quia  initia  sunt ,  Ecclesia  ipsa  nondum 
plane  est  Christiana ,  verum  potius  proselyta.  Pros- 
elytae  ideo  palmariam  virtutem  pariter  atque  gra- 
vissimum  vitium  ostendit,  nempe  fervorem  pro  reli- 
gione  nova  summum,  sed  et  magnum  in  ea  diiudi- 
canda  errorem.  Etenim  tantus  est  Christianis  hac 
Periodo  fervor,  ut  plerique,  ne  vexationibus  quidem 
flagrantibus,  a  professione  sua  abducantur;  sed  etiam 
magnus  adest  error  apud  homines,  qui,  ex  diversis- 
simis  orti  gentibus  atque  aut  religioni  ludaicae  aut 
Gentili  inde  a  teneris  addicti,  deinceps  doctrinam  vi- 
tamque  Christianam  potius  anterioribus ,  quas  extem- 
plo  seponere  non  possunt,  opinionibus  studiisque  supe- 
rinduunt,  quam  solam  et  puram  accipiunt  Eorun- 
dem  societas,  quia  a  civili  Romanorum  imperio  ex- 
trinsecus  opprimitur ,  intrinsecus  insigni  amore  ,  tan- 
quam  una  familia,  est  coniuncta.  Quia  est  oppressa, 
luxuriam,  superbiam ,  rerum  nimis  secundarum  vitia, 
non  saepe  ostendit;  sed  potius  simplex  est,  pura,  vir- 
tutum  magnarum  exemplar;  quamquam  vexationes  in 
causa  sunt ,  ut  bonis  operibus  nimium  iam  habeatur 
meritum  inesse.  Quia  vero  Ecclesia  Christiana  est, 
magnopere  iam  imnc  valet  ad  genus  humanum  be- 
andum.  Multas  enim  cum  hominibus ,  nec  solis  in 
eam   receptis,    sed    etiam    aliis,     ludaeis   maxime  et 

Neoplatpiaicis ,  coiiin^unicat  ideas  delDleQ  uno  eodeni-r 
que  hoininum  pati;e,  de  vera  virtute,  de  vera<}ion?i- 
ni^  cpelestique  vita,  Tum  et  multos  diyersaruiii  genr» 
tium.  Jiomines  eo  adducit,  iit  ijatu^a% -Q#nium  homfo 
num  iura  agnoscentes ,  fraternp  coniuncti  ainore ,  om'-» 
ues  simul  Deum  colant  Patrem,  idque  non.rebus  ex-? 
ternis,  sed  vera  animi  pietate.  Verboj  iam  fermen- 
tum  sese  praestitit  generis  humani,  intus  subverso 
religionis  ludaicae  et  Gentilis  errorumque  popularium 
fundamento  et  ideo  antiquatae  rerum  humanarum  for- 
mae  novam  substituens  vim  ac  vitam  Divinam,  qua 
revixerunt  gentes. 

Per  universam  vero  hanc  Periodum  non  semper 
eadem  est  Ecclesiae  conditio.  Principio  simplicior 
est  et  purior  societas,  deinceps,  pluribus  ad  eam  ac- 
cedentibus  sociis ,  doctrinae  quidem  copia  crescit ,  at 
virtute  minus  evadit  egregia:  quin  sub  finem  huius 
temporis  libera  quidem  adhuc  est  plurimis  aevi  sub- 
sequentis  vitiis ;  attamen  in  litium  agendarum  studio  , 
non  tantum  contra  Gnosticos,  sed  etiam  de  Monar- 
chia  et  Logo,  quibus  se  invicem  ob  diversam  de  his 
quoque  rebus  sententiam  damnant  et  vexant,  in  pre- 
tio  cum  orthodoxiae,  tum  operibus  bonis,  tum  deni- 
que  ritibus  statuto ,  praeterea  in  ordine  sacerdotali , 
minime  Christiano,  et  hierarcliiae  initiis,  nunc  con- 
spicuis,  omnium  vitiorum,  quae  deinceps  increverunt, 
semina  iacta  videmus, 

Neque  ubique  eadem  est  Ecclesiae  conditio;  ele- 
menta  enim  peregrina,  unde  illa  vitiorum  semina  re- 
manent,  aut  sunt  ludaica,  aut  Orientalia,  aut  Grae- 
ca,  aut  Romana:  atqui  ludaeis  legis  studium  est  pro- 

prium,  Orientales  phantasiae  indalgent,  Graeci  amant 
philosophari ,  Romani  imperare.  Ergo  Orientalis  the- 
osophia  et  Graeca  philosophia  maiorem  vim  nancis- 
citur  in  Asiaticis  et  Graecis,  praesertim  in  Alexan- 
drinis;  Romana  dominandi  cupido  et  ludaica  auste- 
ritas  maxime  in  Occidente  cum  Romae  cernitur,  tum 
et    Carthagine. 


PERIODUS   II. 

A   CONSTANTINO  MAGNO    AB    MOHAIMMEDEM, 
AB  ANNO   306  USQTJE  AD   ANOTJM   622. 


ECCLESIAE  PUBLICA  IN  IMPEKIO  ROMANO 
AUCTORITAS. 


§45. 
Periodi  argummtum, 

Longe  aliam,  quam  superior  aetas,  nobis  exhibet 
haec  Periodus  in  imperio  Romano  Ecclesiae  condi- 
tionem.  Ex  oppressa ,  quae  huius  initio  adhuc  est , 
iam  primum  libera  evadit,  deinde  regnans,  denique 
ipsa  opprimens.  Quod  dominium  sine  magna  ipsius 
commutatione  nancisci  non  potest;  quae  eo  etiam 
maior  fit ,  quia  Constantinopolis  iam  conditur ,  im- 
perium  Eomanum  mox  in  Orientale  et  Occidentale 
dividitur,  hoc  tandem  a  gentibus  Germanicis  pror- 
sus  deletur  ,  denique  gentes  hae  ipsae  quoque  se  ante 
crucem  prostemunt. 

Enarrabimus  primum  hanc  Ecclesiae ,  quatenus 
imperio  Romano  continebatur ,  commutationem ,  in- 
primis  lites  illas  Celebres,  ibi  iam  tot  actas  ,  ut 
Periodus  litium  dici  possit ,  quibus  doctrinae  et  re- 
giminis  ratio  ac  rituum  forma  magis  minusve 
alia  sit  facta.  Quibus  expositis  deinde  videbimus, 
quaenam  Ecclesiae  extra  imperii  Romani  fines 
fuerint   fata. 

§  46. 

Religionis  Chinstianae  et   Gentilis  in  imperio  Romano  de 
principatu  certamen.  —  Illius  victoria. 

Ineunte  hac  Periodo  flagrabat  adhuc  vexatio  Dio- 
cletiani  ,  quae  ,  maxime  auctore  Galerio,  tam  erat 
atrox ,  ut  iam  aera  Martyrum  oriretur ,  a  Coptis  et 
Abyssiniis  etiam  nunc  celebrata.  Crisis  vero  ulti- 
mae ,  periculo  plenae,  nunc  aderat  tempus.  Ete- 
nim  cum  duplex  illa  religio ,  Gentilis  et  Christia- 
na,  sibi  invicem  opposita  in  uno  imperio  pacate 
iuxta  se  subsistere  oranino  non  posset ,  alterutrius  in- 
teritus  erat  necessarius.  Hunc  Divina  curante  Pro- 
videntia  religioni  GentiH  paravit  Constantinus ,  vir 
ingens,  qui  primum  in  multis ,  qui  isto  aevo  erant 
imperii  Komani  Principibus  unus,  a.  306  Christia- 
nis  concessit  religionis  exercendae  libertatem ,  tum 
in  ipsos  benevolentiam  sensim  maiorem  ostendit, 
tandem ,  adversario  ultimo  devicto ,  solus  imperii 
dominus ,  se  ipse  a.  323  professus  est  Christianum 
Quod   nisi    ex    animi  sententia  facere  voluisset,   ipsi, 

ingenio  et  sagacitate  multum  valenti,  vel  solae  ra- 
tiones  politicae  agendum  persuasissent.  Unde  fac- 
tum,  ut  abhinc  subditis  quidem  omnibus  religionis , 
quam  vellent  ,  profitendae  libertatem  concederet , 
attamen  persuasione  et  illecebris  ad  Cbristianam 
religionem    amplectendam  eos    perducere   conaretur. 

Qui  huic  viro  f  ^^"^  successerunt  filii,  legibus 
etiam  et  vi  sacra  Gentilia  opprimere  tentarunt. 
Maximum  tamen  mansit  adhuc  religionis  veteris 
studium  apud  optimates  multos ,  quorum  magna 
pars ,  inprimis  quae  Romae  et  Alexandriae  habita- 
bat,  etiam  per  Neoplatonicos  in  illud  studium  fere- 
batur.  Tandem  in  tempus  vicit  iterum  religio  Gen- 
tilis  per  lulianum  Apostatam ,  qui  philosophiae 
Neoplatonicae  amore  magno  ductus,  Imperator  fac- 
tus  a.  361  religionem  Christianam,  in  qua  educatus 
fuerat ,  deseruit  atque  contumeliae  et  irrisioni  tra- 
didit.  Nec  tamen  magna  hinc  rei  Christianae  clades 
orta  est,  quia  contra  aevi  ingenium  pugnabat  luli- 
anus,  ac  brevi  tantum  regnavit  ipse,  eiusque  suc- 
cessores ,  religionis  Christianae  asseclae ,  post  eum 
mortuum  usque  ad  Theodosium ,  a.  363 — 379 ,  reli- 
gionis  cuiusvis  exercendae  libertatem  denuo  promulga- 
runt.  Theodosius  autem  ille,  qui  Gothos  vicerat 
et  Haereticos  oppresserat ,  sensim  severiores  contra 
sacra  Gentilia  leges  dedit ,  ita  ut  iam  saltem  in 
Oriente  et  Graecia  religio  Gentilis  illicita  fuerit, 
eiusque  vestigia  iam  a.  423  ibi  modo  pauca  su- 
peressent ;  quae  lustiniano  imperante  ,  a.  527 — 565  , 
plane  interierunt.  In  Occidente  vero ,  ubi  debilior 
erat   Imperatorum    potestas,     etiam   sub    finem  huius 

Periodi  multi  adhuc  reperiuntur  Gentiles ,  in  desert^ 
Romanorum  religione  imperii  Romani  ruinae  causam 
ponentes.  Caeterum  ex  ipso  Paganorum  nomine , 
Gentilibus  nunc  dato ,  liquet ,  universe  inter  rusticos 
fere    solos   veterem  religionem  fuisse   superstitem. 

§47. 

iJe  litihm  iam  actis. 

Victoriae  fere  continuae ,  quas  inde  a  Constantini 
M.  aetate  de  polytheism.o  reportabat  Ecclesia  Chris- 
tiana,  dum  externam  eius  conditionem  reddebant  tu- 
tam  et  securam ,  effecerunt ,  ut  intus  sua  ipsius 
viscera  iam  lacerare  inciperet.  Quae  enim  olim  hic 
illic  dissidia  inter  Christianos  oriebantur ,  illa  ve- 
xationum  metu  aut  facile  componebantur  aut  sal- 
tem  sopiebantur  :  quae  vero  nunc  ,  haec  nullo 
freno  cohibita  totum  orbem  Christianum  turbis  et 
odio  implebant.  Quod  magis  etiam  factum  est , 
quum  Imperatores  ,  qui  Christo  nomen  dederant , 
ut  scilicet  lites  brevi  dirimerent ,  loco  Synodorum 
provincialium  nunc  Concilia  oecumenica  sive  genera- 
lia  convocarent ,  horumque  statuta  auctoritate  regia 
sancirent ,  adeo  ut  illis ,  tanquam  imperii  Romani 
legibus,  cuivis  civi  esset  obtemperandum.  Institu- 
tum  vero  successu  caruit.  Novae  continuo  verbo- 
rum  et  placitorum  factae  sunt  distinctiones  et  sim- 
plex  religionis  Christianae,  amorem  et  sanctitatem 
spectantis ,  doctrina  in  subtile  Sophistarum  syste- 
ma ,   litium   infinitarum  matrem  foecundam  ,   est  con- 

versa.  Nova  semper  Concilia ,  nova  discrimina , 
turbae  novae.  Haec  fait  totius  huius  Periodi 
tragoedia ,  cuius  primus  quasi  actus  est  historia 
Ariana. 

Sunt  vero  lites  Arianae  ac  reliquae  pleraeque  pror- 
sus  Graecae.  Antiquata  enim  erant  dissidia  ludaeo- 
Christianorum ;  perierat  scholarum  Orientalium  theo- 
sophicarum  vis  ac  vigor;  neque  etiam  Latinis,  per- 
petua  gentium  Germanicarum  incursione  misere  la- 
ceratis,  multa  erat  litigandi  opportunitas.  At  non 
perierant  Graeco-Orientalium  studia,  in  Monarchianis 
V.  c  olim  conspicua ,  nunc  in  Arianis  aliisque  repe- 
tita;  atque  Graeci  non  modo  securius  vivebant, 
quam  Latini,  sed  per  novam  imperii  Romani  se- 
dem ,  inter  ipsos  conditam ,  etiam  vim  maiorem 
acceperant.  Quare  triumphabat  iam  prorsus  in  Ec- 
clesia  ingenium  Graecum,  quo  dogmata  semper  sub- 
tiliora  cudebantur. 

§  48. 
Lites   Arianae. 

Quae  primum  est  exorta  lis,  uti  reliquae  paene 
omnes ,  iam  retulit  aemulationis  et  invidiae  ,  quibus 
schola  Alexandrina  erga  Antiochenam  cruciabaturl, 
specimina  foeda. 

Nempe  Arius ,  vir  acutus,  in  schola  Antiochena, 
AristoteKco-Christiana ,  institutus ,  ut  opinionem  Mo- 
narchianorum  effiigeret ,  veterem  scholae  Alexandrinae 
doctrinam  philosopham  de  Logo ,  omnium     creatura- 

rum  principej  accuratius  e  Codice  Sacro  eruere  in- 
cepit;  qua  in  re  agenda  inprimis  dogma  de  Filii 
generatione  aeterna  reiecit.  Quod  cum  Arius,  Pres- 
byter  Alexandrinus ,  non  recte  facere  videretur 
Alexandro ,  Episcopo  Alexandrino ,  viro  superbo , 
non  literato  ,  Arii  famae  invidenti ,  hic  Presbyte- 
rum  suum,  qui  quum  Episcopus  fuerat  eligen- 
dus,  paene  ei  cathedram  praeripuerat ,  haereseos  ac- 
cusavit  et  e  communione  ecclesiastica  eiecit  a.  321. 
Arius  ad  amicos  aufugit  Asiaticos ,  in  quibus  emi- 
nebant  Eusebius  uterque ,  Episcopus  Caesareensis  et 
Nicomediensis ,  qui  eum  ,  sententiae  probatae  patro- 
num,  lubenter  in  communionem  ecclesiasticam  re- 
ceperunt.  Turbis  hinc  ortis  tandem  finem  impo- 
siturus ,  Constantinus  a.  325  Concilium  Oecumeni- 
cum  I  Nicaeam  convocavit ,  quo ,  inprimis  etiam 
opera  Athanasii  ,  nunc  Archidiaconi ,  mox  Episcopi 
Alexandrini ,  Arii  sententia  est  damnata ,  quique 
ei  favebant  Clerici ,  dignitate  et  loco  sunt  pulsi. 
Formula  sancita  est,  Filium  esse  e  Patris  substan- 
tia   generatum   eique  Ofioovaiov. 

Hoc  symbolum  libenter  accepere  Occidentales , 
certum  quid  et  stabile  habere  optantes ,  quo  litibus 
de  re  abstrusa  finis  imponeretur :  at  Orientales ,  dis- 
putandi  cupidi  et  Origenem,  qui  Arii  praecursor 
videbatur ,  admirantes  ,  metu  tantum  Imperatoris 
coacti,  subscripserant  ConciHi  sententiae.  Igitur  hi 
mox  media  quadam  inter  opinionem  Nicaenam  et 
Arianam  incesserunt  via,  voci  OfioovGiov ,  quam  quip- 
pe  Sabelhanam  negabant  esse  admittendam ,  substi- 
tuentes  vocem    ofiOLOVOiov,    Ex  coryphaei   sui   Euse- 

bii,  Episcopi  Nicomediensis ,  nomine,  hi  primum  dicti 
sunt  Eusehiani ,  deinde  ex  sententia  Semi-Ariani. 
Praeter  has  primarias  mnltae  etiam  aliae  sectae  mi- 
nores     exstiterunt ,    vix  numerabiles. 

Neque  Episcopi  Orientales  erant  soli,  qui  a  sen- 
tentia  Nicaena  recederent ;  ipsa  Imperatoris  gens , 
quae  primum  Arium  damnandum  curaverat ,  sibi 
non  constitit.  Nam  Constantinus  et  huius  filius 
Constantius ,  quamquam  nuUo  Concilio  Mcaenum 
damnarent,  deinde  impense  tamen  Ario  eiusque  as- 
seclis  faverunt.  Post  Constantium  vero  a.  361  mor- 
tuum  eadem  omnibus  fuit  sectis  libertas,  usque  dum 
Valens  imperabat  (364 — 378)  ,  qui  ipse  fuit  Arianus 
et  auctor,  ut  haec  sententia  quaquaversum  in  im- 
perio  Orientali  propagaretur.  Eodem  tempore  pae- 
ne  omnes  etiam  gentes  Germanicae  ,  quae  religio- 
nem  Christianam  erant  amplexae  ,  eius  formam  se- 
quebantur  Arianam,  unde  in  eo  erat,  ut  haec  in 
omni  Ecclesia  regnaret.  Quod  secus  evenit.  Nam 
tandem,  postquam  Catholici  et  Ariani  se  invicem 
crudeliter  saepe  vexaverant,  Theodosius,  ut  impe- 
rium,  hostium  incursionibus  liberatum,  etiam  opinio- 
num  discrimine  purgaret,  edicto  imperatorio  a.  380 
iussit,  ut  omnes  „Patris  et  Filii  et  Spiritus  Sancti 
unam  Deitatem  sub  parili  maiestate  et  sub  pia 
Trinitate"  crederent.  Quam  orthodoxiam  aulicam 
Ut  Ecclesiae  auctoritate  confirmaret,  a.  381  Con- 
stantinopolin  Concilium  convocavit  II  Oecumeni- 
cum ,  quo  sententia  Mcaena  est  repetita ,  additis 
nonnuUis  de  Filii  Dei  natura  humana  atque  con- 
tra    opiniones    de   Spiritu    Sancto    recentiores,    quae 

habebantur  haereticae.  Deinceps  ita  omnes  oppressit 
Theodosius  sectas  Arianas ,  ut  post  ipsum  brevi  eva- 
nuerint,  neque  amplius  haberetur  primarium  religio- 
nis  Christiauae  placitum ,  lesum  Christum ,  amore 
sancto  plenum,  venisse  in  terras,  ut  homines  pec- 
cati  miseria  Hberaret ,  nec  primarium  Christianorum 
studium,  ut  peccato  liberi  ac  lesu  Christo  similes 
fieri  conarentur;  sed  palmarium  putaretur  hoc  dog- 
ma,  Athanasii  et  deinceps  Augustini  quoque  aucto- 
ritate  comprobatum ,  unum  esse  Deum ,  in  cuius 
substantia  tres  sint  personae,  Pater,  Filius  ac  Spiritus 
Sanctus ,  studiumque  palmarium ,  hoc  dogma  ac  quae 
inde  pendebant  placita,  accurate  definire  et  cum  Ec- 
clesia  orthodoxa  contra  Haereticos  tueri.  —  Prius  vero 
quam  haec  fierent,  a.  373  vitam  difficilem  et  pe- 
riculo  plenam  finiverat  Athanasius,  pater  ortho- 
doxiae ,  qui  Divinam  Christi  naturam  Patri  aequa- 
lem  constantia  inconcussa  contra  Arianos  omnes  de- 
fenderat. 

§  49. 

Origenianae. 

Quum  Origenes  primarius  esset  disquisitionis  eru- 
ditae  et  Hberae  de  re  Christiana  auctor ,  iam  diu 
erant  actae  de  Origenis  orthodoxia  lites,  quae  vero 
post  sopitam  disputationem  Arianam  longe  vehe- 
mentius  sunt  agitatae.  Nec  tamen  adeo  Ecclesias 
lacerarunt,  quam  potius  nonnullos  homines  doctos 
vexarunt.      Quum    enim    Epiphanius,    in    Cypro  in- 

sula  Episcopus  f  403,  qui  aetatem  in  refutandis  er- 
roribus  degerat,  etiam  Origenem  a.  394haereseos  ac- 
cusare  incepisset,  hunc  magno  animi  studio  defendit 
Rufinus  Aquileiensis  j  410,  qui  Origenis  et  alio- 
rum  Graecorum  operibus  multis  Latine  redden- 
dis  nomen  celebre  est  adeptus.  Epipbanio  succubuit 
Hieronymus  f  420,  cuius  merita  in  Codice  Sacro 
explicando  sunt  immortalia,  sed  qui  ingenio  magis 
et  eruditione,  quam  animi  constantia  et  integritate 
praestabat.  Quare  baereseos  notam  sibi  inuri  non 
passus,  Origenis  partes  deseruit  atque  contra  veterem 
amicum  Eufinum  scripta  felle  plena  edidit.  Hac  re- 
rum  conditione  usus  est  Theophilus  ,  Episcopus  Alex- 
andrinus  f  412 ,  vir  avaritia ,  superbia ,  audacia  fa- 
mosissimus,  ut  Episcopum  Constantinopolitanum  de- 
primeret.  Qui  enim  nunc  huius  urbis  sedem  occu- 
pabat,  maximi  faciebat  Origenem,  lohannes  ,  scholae 
Antiochenae  alumnus ,  vir  inter  aequales  celeberri- 
mus,  quem  posteri  dixerunt  Chrysostomum ,  quem- 
que  nescias ,  num  vel  ob  ingenium  sagax ,  vel  ob 
animum  pium ,  vel  ob  facundiam  gravem  magis 
suspicias.  Contra  hunc  virum  Apostolicum,  prop- 
ter  ipsam  excellentiam  multis,  inprimis  Eudoxiae, 
Imperatoris  Arcadii  uxori ,  invisum ,  Coccilium 
convocavit  Theophilus  a.  403  in  Constantinopo- 
leos  suburbanum,  quo  eum  in  exsilium  misit. 
Unde  quum  post  triduum  esset  revocatus ,  mox 
iterum  exsilio  est  raulctatus ,  in  quo  miseria  oppres- 
sus  obiit  a.  407. 

§  50. 

Nestoria7iae, 

Qui  Theophilo,  avunculo  suo,  in  cathedra  Alexan^ 

drina  successit.   Cyrillus    a.    412 — 444,    ipsi    audaeili 

et  nequitia  non   multum  dissimilis ,  itidem  invidia  ae^ 

mula    observavit,  qui   nunc  sedem    Constantinopolita- 

nam  occupabat ,  Nestorium ,    virum   probum ,  scholae 

Antiochenae  eiusdem ,  cuius  etiam  Chrjsostomus  fae- 

rat,  discipuium.     Mox  eius  opprimendi  ansam    dfedit, 

quae   erat  inter  Christianos  de    duabus  Christi   natu- 

ris  opinionum  diversitas.     Quum    enim    Concilio    Ni- 

caeno    constitutum    esset,  Filium    esse    eiusdem    cum 

Patre    naturae ,    atque     Constantinopolitano ,    eundem 

e  Spiritu   Sancto  et  Maria  virgine  esse   natum,  nunc 

quaerere  inceperunt  Graeco-Orientales ,  nunquam  dis- 

putando    defatigati,     quomodo      Divina    Filii    natura 

cum  homine    lesu    se   coniunxisset.      In    his    Apolli- 

naris  ,    Episc.  Laodicenus  ,   sjmboli    Nicaeni    assecla , 

sic    interpretabatur   lohannis    dictum,    o  jioyo^  gciqI^ 

kyivsTO  ,  ut  Logon  Divinum   in   corpore    humano   lo- 

cum  ,spiritus  putaret  occupasse.     Theologi  Aegyptiaci 

utramque    naturam  modo  ineffabili  iunctam   esse   de-^ 

fendebant ;  Antiocheni  alteram  ab  altera  accuratius  dis- 

tinguebant.    Quare  ex  his  Nestorius  negabat,  Mariam 

jrecte   vocari    OeoroxoVj  Deiparam:  Mariam  enim  non 

Divinae ,    sed  humanae  Christi  naturae   esse  matrem , 

dicendamque  JLqiOTOTozov.     At   Nestorii    sententiam , 

frustra   ipso    obtestante ,  ita  interpretabatur  Cjrillus  , 

acsi   duas   in  lesu  naturas  separaret  eiusque  Divini- 

tatis  eeset  hostis ;  dum  plebis  in  eum  excitabat 
odium,  quod  Mariae ,  nunc  iam  superstitiose  cul- 
tae ,  videretur  honorem  imminuisse.  Ideo ,  per  Cy- 
rilli  fraudes  et  dolos ,  primum  Eomae  et  Alexan- 
driae,  mox  a  Concilio  Oecumenico  III  a.  431  Ephe- 
si,  ante  adventum  Episcoporum  Syrorum ,  est  con- 
demnatus  et  exsul  misere  periit  a.  440.  Litem 
vero  omnem  vix  quicquam  esse,  nisi  logoma- 
chiam,  plerique  post  Lutherum  viri  liberaliores 
agnoverunt. 

Concilii  autem  sententiae  assentire  cum  multi 
Episcopi  Orientales  diu  negabant ,  tum  semper  re- 
cusavit  schola  Edessena  theologica,  quae  scripta 
Theodori  Mopsuesteni  aliorumque ,  haeresin  Nes- 
torianam  continere  accusata,  condemnare  et  reii- 
cere  noluit.  Quae  constantia  causa  fuit,  ut  tan- 
dem  a.  489  plane  supprimeretur  atque  doctores  et 
discipuli  in  Persiam  aufugere  cogerentur.  Catho- 
lici  hos  vocarunt  Nestorianos,  se  ipsi  Christianos 
Chaldaeos ,  et  in  India ,  in  quam  multi  ex  Persia 
abierunt,  Christianos  S.  Thomae.  Hi  diu  religionis 
Christianae  et  cultus  Graeci  notitiam  per  magnam 
Asiae  partem,  in  Sinam  et  Tatariam  usque^  pro- 
pagarunt,  Arabes  docuerunt  literas  atque  etiam  nunc 
haud  parvo  supersunt  numero. 

§51. 

Eutycliianae. 

Quum  vero  deinde  Abbas  quidam  Constantinopo- 
litanus,  Eutyches,  Cyrilli  sectator,  huius  sententiam 
in  eum  modum  explicaret,  ut  diceret,  duas ,  quae 
Christo  fuissent ,  naturas  per  nativitatem  in  unam 
confluxisse,  atque  ideo  cum  Episcopo  suo  Flaviano 
litigare  incepisset,  Eutychem  incaute  excitasse  et 
confirmasse  videtur  Dioscurus,  Cyrilli  in  cathedra 
Alexandrina  successor,  a.  444 — 451.  Flavianus  in- 
vocabat  auxilium  Leonis ,  Episcopi  Komani ,  qui  ho- 
nore  hoc  laetus  libellum  in  illius  favorem  conscrip- 
sit.  At  Dioscurus  contra  veteris  novaeque  Romae 
Episcopum  coniunctum  pugnare  haud  est  reveritus. 
Convocavit  Concilium  Ephesinum  a.  449 ,  quo  Eu- 
tychem  absolvebat,  Flavianum  damnabat,  iis  vero 
mediis  utebatur  vehementissimis ,  ut  Synodus  latro- 
num  diceretur ,  atque  Flavianus  vulneribus  hic  accep- 
tis  non  diu  esset  superstes.  Brevi  post  a.  450  mo- 
riebatur  Theodosius  II,  qui  uti  Cyrillo,  sic  Dios- 
curo  faverat;  iam  vero  iubente  Marciano,  novo  Im- 
peratore,  Concilium  Oecumenicum  lY  Chalcedo- 
nense  a.  451  est  coactum;  quo  Dioscurus  ob  multa 
crimina  dignitate  episcopah'  exuebatur  atque  Eu- 
tyches  damnabatur.  Constituta  autem  hic  est  doc- 
trina  ecclesiastica ,  utramque  naturam  non  esse 
confasam ,  sed  inseparabiliter  iunctam  in  una  lesu 
persona. 

§  52. 
Monoi^hysiticae. 

At  multum  abfuit,  ut  et  hoc  Chalcedonense  Con- 
cilium  animos  irritatos  sedaret.  Licet  enim  Occiden- 
tales  gauderent,  se  non  amplius  opus  habere  de  li- 
tibus  subtillbus  illis  disputare  ,  in  Oriente  tamen  hoc , 
quod  erat  omnibus ,  disputandi  studium ,  quaeque 
Episcopis  primariis  aemulatio  invida,  Ktium  de  lesu 
natura  nunquam  finitarum  manserunt  causae  perpe- 
tuae.  Atque  Aegyptii  quidem ,  in  sensum  obscurum 
proni  et  Cyrilli  sententiam  tenentes,  magis  opinioni 
Eutychianae  favebant ,  dum  Antiocheni ,  notionum 
distinctarum  semper  cupidi,  propius  ad  placitum 
Nestorianum  accedebant;  unde  illi  ab  adversariis 
cum  aliter  tum  Monophysitae  dicebantur,  hi  inter- 
dum  Duophysitae,  plerumque  Catliolid.  Saepius  vero 
nunc  Monachorum  et  popuh  de  dogmatibus,  quae 
non  intelligebant,  oriebantur  seditiones  atrocissimae , 
saepe  Episcopi ,  et  alii  et  praecipue  Alexandrini  at- 
que  Antiocheni,  dignitate  exuebantur  et  iterum  in- 
duebantur,  prouti  alias  aliter  sentiebat  aula  impera- 
toria,  quae  mutabatur  in  horas. 

Post  saeculi  integri  disputationes  multaque  concili- 
andi  conamina  irrita ,  tandem  lustinianus ,  qui  per 
ministros  egregios  de  imperii  hostibus  reportaverat 
victorias  ac  ius  Eomanum  in  systema  praeclarum 
redegerat ,  etiam  Ecclesiae  orthodoxiam  constituere 
sibi  proposuit.  Igitur  ex  soHo  regio,  uxore  Theodo- 
ra  etiam  stimulante ,    de    orthodoxia    Christiana    leges 

promulgavit.  Formulam  Monophysiticam,  de  qua  diu 
vehementissime  erat  pugnatum  ,  Deus  qui  crucifixus 
es  pro  nobis,  in  carmen  ecclesiasticum  recipi  iussit 
a.  533 ;  deinde  in  gratiam  Catholicorum  errores  Ori- 
genis  daranavit  a.  543 ;  mox  vero  scripta  etiam  The- 
odori  Mopsuesteni,  Theodoreti  et  Ibae ,  Monophy- 
sitis  exosa ,  anathemate  feriit  a.  54.4.  Quod  uhi- 
mum  quum  probare  noUet  Vigilius ,  Episcopus 
Romanus,  lustinianus  hunc  Constantinopolin  arces- 
sivit  ipsique  assentire  coegit  a  548.  Denique  plera- 
que  sua  decreta  theologica  sancivit  per  Concilium 
Oecumenicum  V  Constantinopohtanum  a.  553 ,  ipsi 
Imperatori    plane  obsequens. 

Sed  etiam  lustiniani  conamina  ad  Ecclesiae  pacem 
promovendam  effectu  caruerunt.  Qui  Graece  non 
loquebantur ,  etiam  Graecae  orthodoxiae ,  ab  ipsis 
non  intellectae,  sese  submittere  nec  potuerunt,  nec 
voluerunt.  Ergo  uti  antea  iam  tanquam  Nestoriani, 
sic  nunc  tanquam  Monophysitae  longe  magis  Orien- 
taies  a  Graecis  Catholicis  recesserunt  et  separatas 
per  Aegyptum,  Syriam,  Mesopotamiam,  Armeniam 
condiderunt  Ecclesias  multas.  Quas  hucusque  super- 
stites  esse  inprimis  debetur  Monacho  lacobo  Barradeo , 
qui  opera  indefessa  ipsorum  lites  intestinas  sopivit, 
res  ordinavit,   hierarchiam  instituit  a.  541 — 578. 

§  53. 

Lites  Latinorum, 

Uti  quas   superiore,  sic    etiam    quas  hac    Periodo 
lites    agebat      Occidens,     hae     pauciores    erant    et 

longe   minus  res  abstrusas   spectabant,   quam  de  qui- 
bus    Oriens    disputabat.     Nam   quae  Oriens   de    lesu 
Christo   T(o  Aoyco ,  Dei   Filio ,  Deo ,   altera  S.   Trini- 
tatis  persona  constituerat ,  simpiiciter  recepit  neque  ulte- 
rius  explicuit  Occidens ;  quamquam  saeculo  V  in  sym- 
bolo  pseudo-Athanasiano ,    Quicunque    vult  salvus   esse  , 
placita   de  Trinitate     ea  pingui    ac    crassa   expresserit 
form^,   quae  in  Oriente  non    audiebatur.      Quas   vero 
ipse  Occidens  inquisivit ,   liae    lites  partim  iam   antea 
ortae  erant.    Ex  Manichfieis    enim,    per    Occidentem 
clam    propagatis  ,    in    Hispania  prodiit   Priscillianus , 
qui    ob     opiniones    haereticas   Treveri  a.   385    morte 
mulctatus    est.      Quod  primum    exemplum  Haeretici , 
morte    puniti,   vehementer    improbarunt    fere    omnes 
Christiani,     inprimis      Ambrosius  ,     Ep.    Mediolanen- 
sis,  et  Martinus,  Ep.  Turonensis.  —  Porro   saeculi  IV 
initio  Carthagine    e    dissidio    parvo ,     an    Caecilianus 
quidam    iure     Episcopatum    gerere     posset,   horrenda 
orta   est   factio    Donatistarum ,    qui   hoc   proposito    se 
ab  Ecclesia   Catholica   separarunt ,  ut  (Montanistis   ac 
Novatianis  simiies)  puram  constituerent  Ecclesiam;  sed 
ob   perversam  causam   suam,    Constantino    imperante, 
iam  iterum  iterumque  sunt  damnati.     At  ne  Impera- 
torum  quidem   iegibus    et  mihtibus   cessit  factio,  per 
saeculum   IV    Africam    vastavit ,    neque   prorsus   est 
exstincta,  nisi  cum  ipsa  religione  Christiana  in  Africa 
per  Muhammedanos  deleta. 

Longe  tamen  magis  totum  Occidentem  turbarunt 
lites  de  praedestinatione  et  gratia,  quarum  haec 
origo.  Pelagius,  Monachus  Britannus,  Romae  degens, 
vir  pietate  apud  omnes  conspicuus ,   ut  virtutis  niniis 

neglectae  studium  incitaret ,  libertatem  humanam  valde 
urgebat;  docebat,  non  esse  homini  peccatum  natura- 
le ,  sed  potius  naturalem  quandam  ei  esse  innocen- 
tiam;  homini  hcere  makim  et  bonum  eligere;  bonum 
eligenti  auxiliari  gratiam  Divinam.  De  hisce  placitis 
nihil  adhuc  constituerat  orthodoxia  ecclesiastica.  Quum 
igitur  Roma  relicta  Pelagius  peteret  Palaestinam , 
Coelestius,  ipsius  discipulus,  adiret  Carthaginem, 
ille  quidem  libere  placita  sua  docuit.  Graeco- 
Orientales  enim ,  qui  similem  seraper  de  morali  ho- 
minis  libertate  foverant  sententiam,  ac  de  malo  mo- 
raU  pneumatologice ,  non  anthropologice  agere  ama- 
bant ,  hanc  naturae  humanae  inquisitionem  non 
tanti  aestimabant,  de  qua  litigarent.  At  Coelestius 
quum  Carthagine  Presbyteri  munus  ambiret ,  pri- 
mum  a  Conciho  Carthaginiensi  a.  412  propter  opinio- 
nem  haereticam  communione  Ecclesiastica  est  eiec- 
tus,  et  deinde  saepius  in  universo  Occidente  una 
cum  amico  et  magistro  Pelagio  est  condemnatus. 
Yel  sic  tamen  Oriens  primo  Pelagium  a.  415  bis 
haereseos  culpa  liberavit,  litem  vero  mox  dixit  oc- 
cidentalem ,  quam  ad  Episcopum  Romanum  detulit , 
tandem  a.  431  in  Concilio  Ephesino  cum  haeresi 
Nestoriana  confudit  ac   simul   damnavit. 

Nemo  his  omnibus  Haeretlcis ,  Manichaeis ,  Do- 
natistis,  Pelagianis  fuit  adversarius  acrior  quam 
Augustinus ,  primum  ipse  Manichaeus  ,  deinde  Pla- 
tonicus,  denique  Christianus  ,  atque  a.  395 — 430  Epis- 
copus  in  Numidiae  urbe  Hippone ,  vir  dialectica  subtili- 
tate ,  scriptis  quam  plurimis ,  ardore  indefesso  conspi- 
cuus ,  vita  dissoluta  primum  famosus ,  deinde  severa  et 

pi^  celeberrimus ,  qui  maiorem  quam  reliqui  Patres 
omnes  in  Ecclesia  Latina  habuit  vim  et  auctoritatem. 
Inter  Haereticos  sic  egit  cum  Manichaeis ,  ut  baud 
paucis  melioris  sententiae  esset  auctor.  Contra  Dona- 
tistas  horrendum  illud  excoluit  principium:  compelle 
intmre.  At  omnium  acerrime  aggressus  est  Pela- 
gium ,  contra  quem  scripta  primum  mitiora ,  deinde 
duriora  edidit,  quorum  sententia  huc  redit :  per 
Adami  peccatum  a  Deo,  vitae  suae  spiritualis  fonte, 
recessisse  genus  humanum,  atque  hac  culpa  tam  cor- 
ruptam  esse  naturam  humanam,  physicam  et  mora» 
lem ,  ut  nullum  nobis ,  a  Deo  remotis ,  sit  liberum 
arbitrium  nisi  ad  male  faciendum;  ex  hac  autem  per- 
ditionis  massa  Deum  consilio  secreto,  neque  intelli- 
gibili,  decrevisse  nonnullos  per  Christum  ad  se  redu- 
cendo  servare ,  caeteros  miseria  non  liberare ,  sive 
pati  ut  caeteri  in  sempiternum  damnati  maneant ; 
gratiam  igitur  Divinam  modo  irresistibili  agere,  sed 
in  solis  electis. 

Hanc  opinionem  Occidens ,  semper  dependentiae 
humanae  tuendae  studiosus  ac  iam  inde  a  Ter- 
tuUiano  duriori  doctrinae  assuefactus,  primum  ac-= 
cepit  totus ;  sed  deinde  magna  eius  pars  ab  ea  re- 
cessit,  et  media  inter  Augustinum  et  Pelagium  pro- 
cessit  via ,  praeeuntibus  Monachis  Massiliensibus ,  ho- 
minibus  doctis,  in  quibus  eminebat  lohannes  Cassi- 
anus ,  Chrysostomi  discipulus ,  pietate ,  amore  ,  mo- 
deratione  insignis;  qui  hominem  in  praesenti  hac 
conditione  naturali  describebant  morah  sensu  aegro- 
tum,  dum  Pelagius  eundem  habuerat  sanum  ^  Augus- 
tinus  mortuum.     Dicti  sunt  hi     deinde   Semi-Pelagiani 

et  inprimis  in  Gallia  fioruerunt,  ubi  etiam  iitibus 
novis  dederunt  ansam.  Neque  tamen  hae  valde  acer- 
bae  fuerunt;  etenim  quum  invasiones  gentium  Ger- 
manicarum  omnes  in  Occidente  lites  tbeologicas  brevi 
exstinguerent ,  Vincentii  Lirinensis,  Semi-Pelagiani , 
Commonitorium  pro  Catliolicae  Jidei  antiquitate  et  uni- 
versitate ,  a.  434  scriptum ,  tanquam  doctrinae  Catbo- 
licae  expositio  sincera,  ubivis  est  probatum  ac  recep- 
tum. — In  placitis  vero  Catliolicis  insignem  hic  etiam 
occupabant  locum  ,  quae  agebant  de  lesu  ad  inferos 
descensu,  de  purgatorio ,  de  poenis  aetemis  ac  de 
chiiiasmo» 

^  54. 

Literarum  et  eruditionis  inter  Christianos  oonditio, 

Partim  hisce  litibus  infinitis  ipsis,  partim  securae 
et  certae  Christianorum  conditioni  civili  est  adscriben- 
dum ,  quod  nullum  fuerit  ante  Ecclesiam  saeculo  XYI 
emendatam  aevum,  quo  universe  ita  floruerit  apud 
Christianos  eruditio ,  uti  priore  huius  Periodi  parte , 
qua  Patres  celeberrimi  plerique  vixerunt.  Prima- 
rium  huius  eruditionis  consihum  erat,  Codicem  Sa- 
crum  inquirere  et  exponere;  quod  eo  melius  fieri 
potuit ,  quo  certius ,  post  privata  Eusebii  conamina , 
publica  Ecclesiae  auctoritas  in  ConciHo  Laodiceno  a. 
fere  363  canonem  Novi  Foederis  constituisset  atque 
hoc  Novum  Veteri  Foederi  adiunxisset. 

Eruditionis  huius  sedes  in  Oriente  tres  inprimis 
erant    scholae  illustriores ,    quae    doctrinam   Graecam 

ad  religionem  Christianam  applicabant.  Prima  est 
Alexandrina,  grammatica  et  allegorica,  mystica  etiam 
et  saepe  mysteriorum  amans,  Platonem  maximi  fa- 
ciens  et  Origenem,  quae  floruit  usque  ad  Didymi 
mortem  a.  395.  Ex  ea  prodierunt  Eusebius  Pam- 
phili,  historicus  celeber,  idemque  Apologeta  et  Sa- 
crae  Scripturae  interpres  j  340,  Athanasius  (§  48), 
Basilius  Magnus  f  379,  Gregorius  uterque ,  Nyssenus 
t  394  Basilii  frater ,  Nazianzenus  f  ^90  eiusdem 
amicus ,  qui  triumviri  eruditione ,  pietate ,  facundia 
valde  erant  conspicui;  adiungi  potest  doctus  ,  mitis 
ac  sincerus  Isidorus  Pelusiota  t  f^sre  440.— Altera 
schola  Antiochena,  Alexandrinae  filia,  historico-exe- 
getica  ,  praxeos  quoque  et  eloquentiae  studiosa,  etiam 
maximi  fecit  Origenem ,  sed,  Aristotelem  Platoni 
praeferens,  huius  allegorias  reiecit.  Eius  auctor  erat 
Lucianus  (§  32)  a.  311  martyr;  discipuli  celebriores, 
Arius  (§  48),  Chrysostomus  (§  49),  Theodorus 
Mopsuestenus  t  429 ,  qui  ab  Orientalibus  Interpres 
dicitur ,  Theodoretus  t  ^^^  j  alii  interpretes ,  prae- 
cipue  Novi  Foederis ,  egregii.  —  Tertia  Edessena  (§ 
50),  ab  Antiochena  non  multum  diversa,  nisi  quod 
Syriaca  utebatui-  lingua.  Eam  iliustravit  inprimis 
Ephraim    Syrus  ,    Syrorum  Propheta   t  '^"^^' 

Oaeterum  hoc  etiam  tempore  fictitia  Dionysii  Are- 
opagitae  scripta  innotuerunt  et  mysticismum  propa- 
garunt;  atque  praeter  hos  in  doctoribus  Orientalibus 
eminuit  quoque  Epiphanius  (§  49),  qui  tamen,  quum 
maxime  traditionem  sequeretur,  Occidentalibus  si- 
milior  est.  Nam  uti  superiore ,  sic  etiam  hac  Perio-^ 
do    Latini    traditionem    adamarunt    prae     eruditione, 

unde  nulla  quoque  ipsis  erat  schola  Theologica.  Fue- 
runt  tamen  vel  sic  in  hisce,  qui  maximi  facerent 
Origenem ,  Ambrosius ,  Episcopus  Mediolanensis  t 
397,  Kufinus  ac  Hieronymus  (§  49);  praeter  quos 
clari  etiam  sunt  facti  Augustinus  (§  53) ,  Cassiodo- 
rus  t  fere  562,  Boethius ,  Philosophus  t  525,  Papae 
Romani  Leo  et    Gregorius  (§  56). 

Quum  vero  in  Oriente  omnes  de  orthodoxia  ec- 
clesiastica  ac  de  dogmatibus  subtiUbus  litigarent, 
in  Occidente  perpetuis  gentium  barbararum  incur- 
sionibus  omne  interiret  imperium  Romanum ,  om- 
nisque,  qui  olim  in  eo  fuerat,  morum  cultus  et  li- 
terarum  flos  sensim  evanesceret,  quumque,  verbo, 
ubivis  periret  antiqua  vita  civiHs  Graeco-Romana , 
literarum  et  doctrinarum  mater  et  nutrix ,  in  Ori- 
ente  post  Chrysostomum ,  in  Occidente  post  Augus- 
tinum  magis  magisque  inter  Christianos  decrevit  doc- 
trina  germana ;  adeo  ut  mox  fere  nihil  nisi  ineptiae 
dogmaticae  aut  fabulosa  Chronica  et  exegeticae  Ca- 
tenae  conscriberentur. 

§  56. 

Clericorum  auctoritas. 

Cum  publica  Ecclesiae  in  imperio  Komano  aucto- 
ritas  ,  tum  modus ,  quo  lites  innumerae  illae  ad  exi- 
tum  quemcunque  ducebantur ,  maximam  habuerunt 
vim  in  Clericorum  et  maxime  in  Episcoporum  con- 
ditione  immutanda  et  potestate  augenda.  Etenim  pu- 
blica  illa  auctoritas   effecit,    ut    aevi   istius    ingenium 

iiunc  Ecclesiam  quoque  penitus  occuparet  et  mul- 
tum  immutaret.  Hoc  autem  ingenium ,  maxime  post 
Diocletianum  et  Constantinum  ,  multa  in  se  rece- 
perat  elementa  Orientalia,  unde  magnam  partem 
videtur  explicandum ,  quod  nunc  honos  ille  insig- 
nis ,  qui  in  Oriente  solebat  haberi  Sacerdotibus , 
transferretur  in  Clericos  Christianos,  iam  vestitu 
quoque  splendido  distinctos.  Porro  diu  iam  destitu- 
tus  fuerat  orbis  Romanus  libertate  publica.  Post 
Imperatorum  tyrannidem  populo  non  amplius  erat 
vel  magistratuum  electio,  vel  legislatio,  vel  iuris- 
dictio ,  vel  etiam  de  rebus  publicis  oratio  libera. 
Has  habebat  Ecclesia;  Ecclesiam  igitur  omni  studio 
et  ambitione  amplexus  est  orbis  Romanus;  Ecclesia 
huic  aevo  exstitit,  quod  vetustiori  fuerat  Respublica. 
Maximo  habebantur  honori  reipublicae  huius  novae 
rectores  et  ministri,  in  quorum  ordinem  evehi  bo- 
norum  erat  finis.  Hanc  existimationem  et  liberta- 
tem  vulgo  eripere  Ecclesiae  nec  voluerunt  nec  po- 
tuerunt  Imperatores,  etsi  in  Episcopis  primariis  et 
Conciliis  oecumenicis  idem  exercebant  arbitrium  re- 
gium,  prorsus  Orientale,  quod  in  republica  regun- 
da  sequebantur.  Igitur  sedium  maiorum  Episcopos 
nunc  nominabant ,  nunc  tollebant ,  atque ,  uti  ad 
magistratus  civiles ,  sic  ad  illos  decreta  sua  mitte- 
bant  exsequenda.  Hac  autem  ratione  quum  eos 
quasi  suos  in  rebus  ecclesiasticis  haberent  ministros, 
magnum  quoque  ipsis ,  Constantino  etiam  praeeunte , 
exhibebant  honorem,  iura  egregia  concedebant,  di- 
vitias  immensas  largiebantur. 

Neque  minus  quam  aevi    ingenio   atque    Imperato- 

rum  arbitrio  et  favore  crevit  Episcoporum  dignitas 
Conciliis  istis  oecumenicis,  quibus  lites  ecclesiasti- 
cae  componerentur.  Quanti  haec  Concilia  essent 
ponderis  ,  iam  ostendit  primum,  Nicaeae  a.  325  habi- 
tum.  Neque  enim  hic  modo  haeresis  Ariana  est  di- 
iudicata ,  sed  etiam  schisma  Meletianum  ,  e  severiore 
erga  Lapsos  disciplina  in  Aegypto  a.  306  ortum.  Por- 
ro  hic  coehbatum  Clericis  imponere  voluerunt  haud 
pauci ,  quibus  fehciter  restitit  Paphnutius ,  Ep.  Ae- 
gjrptiacus.  Tum  etiam  hic  Paschati  quotannis  cele- 
brando  dies  certus  hebdomadis  est  constitutus,  dam- 
natis  Quarto  -  Decimanis.  Denique  Episcopis  ,  qui 
Romae ,  Alexandriae  et  Antiochiae  erant ,  auctoritas 
suprema  hic  est  concessa. 

In  haec  Conciha  Episcopi  iam  convenerunt  spiritu 
sancto,  ut  putabant,  ducti,  neque  ut  antea  a  Chris- 
tianis  missi ,  sed  tanquam  Christianorum  tutores  et  pa- 
tres ,  unde  iam  ipsi  Divina  auctoritate  omnes  res  consti- 
tuere  sibi  videbantur ;  ac  nova ,  inde  a  medio  saeculo 
V,  ipsis  auctoribus  oriebatur  legislatio  ecclesiastica  , 
quod  lus  canonicum  dicebatur  et  aeque  habebatur 
infalHbile  ac  Codex  Sacer  ipse.  Mox  non  modo 
Laici  illorum  evaserunt  servi ,  sed  etiam  Clerici , 
qui  Episcopis  erant  inferiores ,  nihil  nisi  horum 
ministri.  Episcopi  enim  soli  in  Conciliis  sententiam 
ferebant ,  soK  bona  ecclesiastica ,  quae  iam  lautissi- 
ma  incipiebant  esse ,  administrabant ;  praeterea  sae- 
culo  IV  Episcopos  rure  degentes,  XwQemaxoi^tovg , 
tollebant  et  pro  his  in  Ecclesias  minores  ilias  rure 
inveniundas  mittebant  Presbyteros ;  Clericos  omnes 
pro    lubitu    nominabant    hosque    et     Episcopos    soli 

Episcopi  sacerdotio  initiare  sive  ordinare  poterant; 
decimas,  prouti  tribus  Israelitarum  sacerdotalis ,  sibi 
conquirere  incipiebant;  lautissime  vivebant;  catbe 
dram ,  quam  in  templis  habebant  eminentiorem  ,  thro- 
num  dicebant;  supra  maiestatem  regiam  se  aliquando 
efFerebant,  seque  dicebant  successores  Apostolorum 
et  Christi  vicarios. 

§  56. 

EpisGoporum   inter  se  discrimen. 

Neque  tamen  ipsi  Episcopi  inter  se  amplius  erant 
aequales.  Ex  iliis  enim,  qui  antea  omnes  fuerant 
Dioecesani ,  initio  huius  Periodi  nonnulli  iam  diceban- 
tur  Metropolitani ,  quorum  rursus  erant  praecipui  trium 
urbium  Europae,  Africae  et  Asiae  maiorum,  Ro- 
manus ,  Alexandrinus ,  Antiochenus ,  quique  deinde 
his  quartus  accessit,  Constantinopolitanus.  Hi  sin- 
gillarum  provinciarum  dioeceses  sibi  subiecerunt, 
atque  secundum  civilem  imperii  Romani  formam  ad- 
ministrarunt.  Ita  tot  fere  exstiterunt  quasi  respubli- 
cae  Christianae ,  quot  erant  Romani  imperii  provin- 
ciae,  quibus  singulis  Sjnodi  provinciales  erant  quasi 
senatus ,  praesides  Episcopi  Metropolitani ;  e  quibus 
vero  quatuor  illi,  Alexandrinus  ,  Antiochenus,  Roma- 
nus ,  ConstantinopoHtanus ,  iam  Patriarchae  nomen , 
olim  omnibus  Episcopis  commune ,  sibi  solis  vindicare 
conabantur.  Inceperunt  igitur  nunc  Episcopi  triplici 
gradu  distingui ,  tanquam  vulgares  sive  Dioecesani ,  his 
praepositi  Metropolitani ,  omnium  principes  Patri- 
archae. 

His  autem  Patriarchis  ConcLlia  oecumenica  egre- 
giam  praebebant  occasionem  semper  pugnandi,  quis- 
nam  reliquis  maior  esset  evasurus.  Initio  hoc  om- 
nium  maxime  successit  Alexandrino  f§  48 — 51) ;  at 
quum  hic  et  Antiochenus  litibus  Monophysiticis 
deinde  valde  debilitarentur ,  certamen  de  principatu 
Patriarchis  Romano  et  Constantinopolitano  relinquere 
debuerunt.  Horum  vero  neuter  unquam  alterum 
sibi  subiecit ,  etsi  Romanus  longe  maiorem  in  Oc- 
cidente  usurparet  auctoritatem ,  quam  in  Oriente 
acquirere  poterat  ConstantinopoHtanus.  Dum  enim  hic 
semper  premebatur  vicinitate  Imperatoris ,  Roma- 
no,  quum  res  post  imperium  Occidentale  a.  476 
dirutum  valde  ibi  essent  turbatae ,  atque  ipsius  au- 
xihum  saepe  a  factionibus  Orientahbus  invocaretur  , 
semper  erat  opportunitas  potestatis  suae  continuo 
extendendae.  Inter  celebriores  sedis  Romanae  Epis- 
copos ,  qui  hac  opportunitate  egregie  sunt  usi , 
fuerunt  Leo  I  a.  440 — 461  et  Gregorius  I  a.  590 — 
604 ;  uterque  non  soKs  rebus  gestis ,  sed  etiam 
scriptis  clarissimus,  neque  immerito  magni  nomine 
insignis. 

Caeterum  omnis  haec  Patriarchae  Romani  aucto- 
ritas  observantiae ,  non  iuri  debebatur ;  quare  et 
multi  in  ipsa  Italia  Episcopi,  v.  c.  Mediolanen- 
sis,  Ravennensis,  Aquileiensis ,  tum  et  plurimi 
Galli  et  omnes  Africani  ab  ipso  pendere  fere  sem- 
per  plane  recusarunt. 

§57. 

Sacrorum  ritus ,    Christianorum   superstitio , 
exercitia  pia. 

Qui  superiore  Periodo  simpliciores  plerique  fue- 
rant  Christianorum  ritus ,  ita  ut  Sacra  fere  sine  splen- 
dore  peragerentur ,  nunc,  una  cum  publica  Eccle- 
siae  in  Eomano  imperio  auctoritate,  valde  sunt  im- 
mutati.  lam  enim  pompa  et  opulentia  in  Sacris 
Christianis  orta  est  magnifica  illa ,  quae  ,  ex  Oriente 
traducta,  iam  diu  orbem  Komanum  occupaverat,  an- 
tea  Gentilium  religioni  celebrandae  adhibebatur ,  nunc 
recenter  Christianis  admodum  erat  grata ;  unde  Sacra 
Gentilium  (in  quibus  non  religio,  sed  ceremoniae 
erant  res  praecipua)  tandem  prorsus  videntur  ideo 
desiisse  seorsim  celebrari,  quia  recepta  erant  in  Ec- 
clesiam.  Quum  nempe  Imperatores  Christo  nomen 
dedissent,  mox  iam  a  Constantino  aedes  sacrae  mul- 
tae,  eaeque  splendidae,  sunt  exstructae;  a  Theodosio 
I  templa  Gentiha  in  Christiana  sunt  immutata;  a 
lustiniano  superba  Sophiae  Basilica ,  ab  ahis  mul- 
tae  aliae  aedificatae ,  quae  vulgo  ad  modum  templi 
Hierosolymitani  in  Ttqovaov ,  vaov  et  ^rjfia  erant 
distributae,  ac  nunc  non  modo  cereis,  thure,  al- 
taribus ,  aqua  lustrali ,  sed  quoque  iam  imaginibus 
lesu  et  Sanctorum  ornabantur.  Nam  ars,  antea 
Christianis  profana  habita,  nunc  ipsis  valde  placuit; 
adeo  ut  vel  has  imagines  interdum  iam  adoratione 
honorarent.  —  In  hisce  tempHs  die  Dominica ,  quam 
Constantinus    iam    lege    declaraverat    festam,    Cleri- 

corum  superiorum  et  inferiorum  numerus  infinitus  in- 
veniebatur,  Sacris  splendide  agendis  occupatus;  tum 
et  cantus  excolebatur ,  quod  in  Occidente  praecipue 
Ambrosii  et  Gregorii  opera  factum  est.  —  Multos 
cum  Baptismo,  quem  necessarium  ideoque  iam  in- 
fantibus  impertiendum  esse,  post  Augustinum  om- 
nes  crediderunt ,  coniungebant  ritus  supervacaneos ; 
item  cum  Sacra  Coena  sive  sacrificio  Missae,  in  qua 
corpus  et  sanguinem  lesu  adesse  putabant,  et  cuius 
vim  etiam  mortuis  prodesse,  inprimis  docuit  Grego- 
rius  Magnus,  qui  ideo  quoque  doctrinam  de  pur- 
gatorio  expoliebat.  —  Magna  etiam  reverentia  prose- 
quebantur  crucis  signum,  postquam  Constantinus  ei 
victoriam  debere ,  huiusque  mater  Helena  veram 
lesu   crucem  invenisse    dicebatur. 

Sed  nuUa  res  magis  Christianorum  animos  occu- 
pabat,  quam  veneratio  Martyrum  et  Sanctorum, 
quos  nunc ,  Gentilium  apotheosin  repetentes ,  tan- 
quam  Heroas  et  Semi-Deos  colebant.  In  horum 
enim  sepulcris  ubique  templa  exstruebant,  horum 
corpora  et  rehquias  conquii^ebant ,  magno  pretio 
vendebant,  miracula  facere  putabant;  his  hominibus 
templa  dicabant;  hos  sibi  patronos  ehgebant;  hos 
penes  Deum  pro  ipsis  intercedere  autumabant;  de- 
nique  hos,  acsi  essent  Dii,  precibus  adibant.  Sanc- 
torum  agmen  post  lites  Nestorianas  duxit  Maria 
QsoToxog,  Mater  Dei,  cuius  virginitatem  perpe- 
tuam  inprimis  Monachi  extollebant.  Pantheon,  quod 
olim  Eomae  Ipvi  et  omnibus  Diis  consecraverat 
Agrippa,  nunc  (a.  608)  dicabatur  Matri  Dei  et  omni- 
bus  Martyribus.  — Vix  necesse  est  monere,  nuncsponte 

quoque  Angelorum  exstitisse  cultum ,  neque  vel 
ipsum  monotheismum  inter  Christianos  servari  po- 
tuisse  5  quum  pene  omnes ,  ad  polytheismum  vetus- 
tum  redeuntes,  praeter  Sanctos  Angelosque  sive  De- 
os  innumeros ,  vel  ipsum  Deum  summum  colerent 
triplicem ,  vel  etiam  pro  uno  Deo  summo  tres  Deos 
summos ,  unde  hi  non  sine  causa  ab  aliis  Tritheistae 
appellabantur. 

Multa  ex  hac  superstitione  etiam  oriebantur  exer- 
citia  arbitraria,  quibus  se  Deo  gratissimos  fieri  sibi 
persuadebant.  Eminent  in  his  ieiunia ,  quae  prae- 
cipue  ante  Paschatis  festum  longa  et  severa  celebra- 
bantur ;  peregrinationes  in  terram  sanctam ,  quae 
post  Helenam  multae  suscipiebantur;  coelibatus,  qui 
ubique  laudabatur  et  in  Occidente  Clericis  imponi 
solebat  aut  ab  opinione  vulgari  aut  a  lege  eccle- 
siastica ;  bonorum  Clericis  et  Ecclesiis ,  maxime  in 
testamentis  legatorum  ,  donatio  ;  denique  vita  Monas- 
tica,  quae  vero  tanti  res  est  ponderis,  ut  peculiari 
explicatione  indigeat. 

§  58. 

Monachi. 

Postquam  Paulus  quis ,  ut  vexationem  Decianam 
effugeret ,  et  deinde  Antonius ,  quem  omnes  tanquam 
virum  magnum  et  sanctum  admirabantur ,  in  Ae- 
gypti  desertis  vivere  incepissent ,  hi ,  acsi  otiosum 
tale  vitae  genus  Deo  acceptius  esset,  aevo  isto  de- 
crepito  in    fanatismum    et   mysticismum    prono    mox 

imitatores  quosdam  nacti  sunt.  Hos  homines  Pacho- 
mius  ,  Antonii  discipulus ,  a.  340  in  unum  con- 
iunxit  aedificium ,  ut  essent  Monachi ,  Abbati  sive 
Archimandritae  subiecti ,  paupertati  et  castitati,  i.  e. 
coelibatui ,  adstricti ,  vitae  contemplativae  et  corpo- 
ris  cruciatui  operam  dantes.  Mox  etiam  feminis  idem 
vivendi  genus  placuit,  quo  factum,  ut  abrogarentur 
Diaconissae.  Quum  autem  vexationes  esse  desiis- 
sent,  tot  Christiani  pro  martyrii  corona  huius  vi- 
tae  angehcae  huiusque  philosophiae  Divinae  hono- 
rem  sectati  sunt ,  ut  brevi  ex  Aegypto  per  omnem 
Orientem  et  Occidentem  propagaretur  novum  vitae 
institutum.  In  Oriente  celeberrimi  quique  doctores 
ecclesiastici  id  valde  laudarunt ,  Basilius  ,  Chrysos- 
tomus ,  reliqui.  In  Occidente ,  Athanasii  in  ItaHam 
fugientis  opera,  innotuit,  ubi  commendatum  est  in 
Itaha  ab  Ambrosio  et  Hieronymo ,  in  GalHa  a 
Martino,  a.  375' — 404  Ep.  Turonensi,  et  lohanne 
Cassiano  (§  53)  ,  in  Africa  ab  Augustino  ,  qui  do- 
mum  suam  episcopalem  quasi  in  monasterii  formam 
redegit  et  novi  ordinis  fuit  auctor. 

Quamvis  autem,  uti  hoc  aevo  multa  alia,  sic 
etiam  monasticum  institutum  ab  Orientalibus  acci- 
perent  Occidentales  dociles,  magnum  tamen  apparuit 
mox  inter  horum  illorumque  Monachos  discrimen. 
Dum  enim  in  Oriente  aut  erant  inertes  aut  specu- 
labantur  atque  inprimis  orthodoxiam  ecclesiasticam 
contra  Haereticos  defendebant ,  in  Occidente  magis 
fuerunt  laboriosi.  Quod  inprimis  debetur  Benedicto 
Nursino ,  qui  in  Campaniae  Monte  Cassino  a.  529 
novum   condidit    monasterium     novamque    regulam  , 

eamque  certam,  hominibus  Occidentalibus  aptiorem, 
qua  praeter  paupertatem  et  castitatem  ac  preces, 
etiam  opificia  et  mox  quoque  literarum  studium 
Monachis  iniungebantur.  Atque  inerti  Stylitarum , 
sive  Anachoretarum  in  columnis  viventium ,  exer- 
citio ,  quod  in  Oriente  florebat ,  vetito ,  utile  Be- 
nedictinorum  institutum  quaquaversum  per  omnem 
Occidentem  propagabatur.  Ab  his  terrae  desertae 
sunt  excultae ,  libri  vetusti  descripti ,  scholae  in 
monasteriis  apertae. 

Caeterum  vulgo  non  dum  erant  vota,  quibus  Mo- 
nachi  se  per  vitam  totam  huic  vivendi  generi  obstrin- 
gebant ;  itemque  initio  erant  Laici ,  quibus  praeerat 
Abbas ,  tanquam  Presbyter ;  quum  autem  multi  ex 
iis  eligerentur  Clerici,  mox  et  ipsi  omnes  Clerici 
facti  sunt. 

§  59. 

Christianorum  vulgariiim  animus. 

Ob  publicam ,  quae  iam  erat,  Ecclesiae  in  Ro- 
mano  imperio  auctoritatem ,  omnes  cives  nunc  re- 
ligionem  Christianam  acceperunt ,  sed  horum  ple- 
rique  ,  quum  enervati  essent  ac  decrepiti ,  externo  tan- 
tum  modo  ,  ita  ut  ab  intelligenda  et  sentienda 
eius  indole  ac  vi  longe  manerent  remoti ;  e  qua 
conditione  non  transibant  in  meliorem,  quum  neque 
sat  multi  essent  Clerici  mente  animoque  eo  usque 
exculti  ,   ut    plebem    vero     sanctoque     Christi   spiritu 

imbuere  possent,  neque  Codicis  sacri  essent  exem- 
plaria ,  nisi  pauca  et  maximo  tantum  pretio  emenda , 
unde  rarissime  in  Laicorum  inveniebantur  manibus. 
Misera  vero  haec  Christianorum  vulgarium  animi 
conditio  e  superioribus  iam  facile  efficitur.  Lites 
enim  illae  acerbae  et  infinitae  docent ,  Graecis  et 
Orientalibus  studium  dogmatices  fuisse  pro  pietate, 
disciplinam  ab  omnibus  potias  esse  adhibitam  con- 
tra  hos ,  qui  haeresi  putabantur  infecti ,  quam  qui 
vitiis  ostendebant  se  a  lesu  spiritu  alienos,  omni- 
busque  non  amorem ,  sed  orthodoxiam  insigne  fuisse 
hominis  Christiani.  Eitus  sacri  et  exercitia  pia  os- 
tendunt ,  quantum  omnes  immoderatae  phantasiae  et 
superstitioni  anxiae  indulserint,  et  quomodo  mediis 
salutis  sint  abusi ,  acsi  essent  incantationes  genti- 
liciae  et  formulae  magicae.  Monastica  vita  per- 
spicuo  est  documento ,  nunc  quasi  pactum  fecisse 
Christianos  inter  spiritum  mundi  et  Christi,  hac 
conditione  ,  plerisque  licitum  fore  vitam  ducere 
mundanam  ,  si  nonnulli  vitam  agerent  admodum 
Christianam. 

Discrimen  vero  in  diversis  regionibus  hoc  erat 
maximum ,  quod  Orientales  et  Graeci  intellectui  ac 
pulcri  sensui  sacras  res  omnes  subiicerent ,  ac  v.  c. 
templa  frequentarent  uti  olim  theatra;  Latini  ma- 
gis  traherentur  obscuro  religionis  sensu  ac  magno 
Ecclesiae  Catholicae  studio.  In  his  post  Ambrosium 
et  Augustinum  vim  maximam  habuit  Gregorius  Mag- 
nus,  qui  Gentihum  contemsit  eruditionem,  sed  ama- 
vit  ceremonias ,  harumque  splendorem  mysticum 
Ecclesiae    Romanae    tam     felici     addidit     successu, 

ut    omnis   tandem    Occidens   splendorem   eundem   re- 
ciperet. 

Regnare  in  Ecclesia  ac  vivere  in  Christianis  ani- 
mum  adhuc  prorsus  fere  gentilem ,  agnoscebant  viri 
prudentiores  omnes;  sed  plerique  putabant,  hoc  animo 
non  impugnando  ritibusque  superstitiosis  non  tollen- 
dis  citius  ad  Christum  duci  posse  Gentiles ;  pauci 
modo  videbant  ,  hac  ratione  corrumpi  Ecclesiam 
Clu-istique  spiritum  opprimi.  In  his  erant  Aerius, 
lovinianus ,  Vigilantius ,  qui  omnem  animi  perversi- 
tatem  et  superstitionem  impugnabant  libere,  sed  ab 
aequalibus  ,  prorsus  dissentientibus ,  parum  audieban- 
tur  et  saepius   vexabantur. 

§  60. 

Christianorum  vita. 

Nihilominus  per  hanc  etiam  Periodum  magna  cer- 
nitur  universe  Euangelii  Divini  vis  in  omnibus  re-^ 
bus  humanis ,  quas  fermenti  instar  penetrare  incipit. 
Lites  istae  non  aguntur  de  literarum  apicibus  aut 
his  illisve  Codicis  Sacri  verbis,  verum  ut  con- 
stet  de  re ,  quae  est  Ecclesiae  fundamentum  et 
caput ,  quis  sit  lesus  Christus ,  Dei  hominisque  si« 
mul  filius.  Quid?  quod  iu  mediis  hisce  de  lesu 
humana  Divinaque  natura  disputationibus  suam  vi- 
tam  humanam  ad  Divinam  lesu  perfectionem  con- 
formare  studebant  Christiani ,  atque  hoc  alta  voce 
repeterent  optimi  Patres  quique,  Dei  Filium  esse 
hominem   factum,    ut  homines    Dei    redderet      filios. 

Imperatores  etiam  multas  iam  fermit  leges,  quibus 
infantum,  pauperum,  servorum,  feminarum  sors 
emendatur  pugnaeque  gladiatoriae  et  spectacula ,  mo- 
ribus  noxia,  aut  circumscribuntur  aut  tolluntur.  Por- 
ro  in  vita  publica  antiqua  Gentilium  inhumanitas  et 
morum  curruptela  aliquatenus  saltem  disparet.  Cas- 
titas  nunc  maioris  existimatur,  crudelitas  imminuitur, 
multae  exercentur  virtutes  antea  prorsus  ignotae , 
inprimis  erga  liomines  humiles  et  reiectos,  pauperes , 
viduas.  E  bonis  Ecclesiae  datis  non  modo  splendida 
exstruuntur  templa,  verum  etiam  Xenodocliia,  Noso- 
comia ,  Brephotrophia ,  Orphanotrophia ,  quae  ipsa  no- 
mina  Gentilibus  incognita  erant.  Item  vita  domes- 
tica  sancta  nunc  oritur,  matresque  multae  liberos 
egregie  instituunt.  Pauperem  castamque  lesu  vatam , 
quam  in  mundo  sequi  se  non  posse  putant ,  e 
mundo  recedentes  imitantur  Monachi.  Denique  in- 
ter  Patres  Ecclesiasticos  multi  sunt  viri  revera  pii , 
qui  et  communi  morum  corruptelae  vitaeque  mun- 
danae  graviter  resistunt,  v.  c.  Basilius,  Chrysosto- 
mus  ,  Augustinus,    alii. 

§  61. 

Religionis    Christianae    propagatio  extra    imperium 
Romanum :  inter   populos    Orientales^ 

Conditione  Ecclesiae  in  imperio  Komano  expo- 
sita ,  iam  (secundum  §  45)  de  eiusdem  fat;s  extra 
huius  imperii  fines  breviter  est  agendum.  Ipsa  au- 
tem    illa   conditio    religioni    huic  propagandae    valde 

inserviit.  Nam  publica  in  imperio  Komano  Eccle- 
siae  auctoritas  eiusque  splendor  terrenus  multis  gen- 
tibus  religionis  Christianae  accipiendae  causa  exsti- 
tit;  itemque  qui  in  litibus  agendis  inferiores  facti 
erant ,  quando  fugiebant  in  regiones  alias ,  suam 
religionem   secum  portarunt  ibique  propagarunt. 

Quod  ad  Orientem  attinet:  qui  in  Persia  fue- 
rant  Christiani ,  a  Eegibus ,  metuentibus ,  ne  Per- 
sas  Romanis  proderent,  inprimis  a  Sapore  II  et 
Chosroe,  saepe  antea  erant  vexati.  At  quum  Nesto- 
riani,  a  Romanis  pulsi,  in  Persia  refugium  quae- 
rebant,  laete  excipiebantur ;  hisque  saeculo  V,  YI, 
Vn  erat  opportunitas  religionis  Christianae  usque  in 
Indiam  et  in  Sinam  propagandae  (§  50).  Item  Mo- 
nophysitae ,  in  Arabiam  et  Nubiam  fugientes ,  mul- 
tos  in  his  regionibus  ad  partes  suas  pertraxerunt  sae- 
culo  VI.  In  Aethiopia,  tempore  Constantini  Mag- 
ni ,  primum  Regi  et  aulae ,  deinde  fere  omnibus 
incolis  Euangelium  annunciavit  Frumentius.  Eius- 
dem  Constantini  aevo  Armeni,  qui  saeculo  II  iam 
initia  fidei  Christianae  acceperant,  per  Gregorium 
Illuminatorem  plene  ad  eam  sunt  perducti,  quam 
deinde  contra  Persas,  Armeniam  saeculo  V  occupan- 
tes ,  fortiter  defenderunt ;  item  nunc  Christianis  se 
adiunxerunt  Sarmatae  ,  a  Constantino  victi. 

§  62. 

Inter  gentes  Germankas. 

At    in    futura    Ecclesiae    Christianae  et   orbis    ip- 

sius  conditione  longe  maiorem  vim  habuit,  quod 
nunc  in  Occidente  gentes  Germanicae  hanc  religio- 
nem  amplecti  inciperent.  Alia  enim  ac  prorsus  ab 
Orientalium,  Graecorum  et  Romanorum  moribus  et 
ingenio  diversa  erat  hisce  gentibus  indoles  atque 
studia  aiia.  Ex  Asia  orinndae  diu  habitaverant  Scan- 
dinaviam  et  Germaniam,  unde  praecipue  post  me- 
dium  saeculum  III  multas  fecerunt  incursiones  in 
imperium  Romanum,  cuius  partem  Occidentalem  a. 
476  plane  subegerunt.  Neque  hoc  accidit  sine  Nu- 
mine  ac  Providentia  Dei,  qui  novam  in  Europa  ener- 
vata  oriri  fecit  nationem,  quum  incolis  vetustis  ad- 
miscerentur  hae  gentes ,  corpore  animoque  robustae. 
Carebant  nempe  in  patria  sua  degentes  urbibus ,  li- 
teris ,  artibus ,  industria  populari ,  argenti  ac  pene 
ferri  usu;  praeterea  aleae  et  ebrietati  Kbenter  sese 
dabant;  nec  quicquam  agere  amabant,  nisi  feras  ve- 
nari  atque  latrocinia  et  bella  gerere.  At  recondita 
in  iis  erant  studia  excelsa,  generosa  et  prorsus  vi- 
rilia  ,  quae  nunc  quidem  vix  fiebant  conspicua,  nisi 
in  fide  summa,  veritatis  libertatisque  amore,  insigni 
feminarum  existimatione  ,  religione  simpHciore ;  sed 
quae,  cultu  perverso  numquam  depravata,  deinceps 
per  religionem  Christianam  nutrita  et  purgata ,  tan- 
dem  egregios  quosque  tulerunt  virtutis  et  humanita- 
tis  fructus ,  eosque  uberiores  et  puriores ,  quam  quos 
in  aliis  gentibus  reperire  possimus. 

Inter  has  gentes  Gothi,  Danubii  accolae,  iam  Pe- 
riodo  superiori  aliquam  Christi  cognitionem  accepe- 
rant,  adeo  ut  et  Gothorum  Episcopus  quidam  Con- 
cilio   Nicaeno    adesset.     Deinde   praecipue    Ulphilas , 

ipsorum  (a.  348 — 388)  Episcopus  ,  qui  Biblia  Gothice 
reddidit,  in  causa  fuit,  ut  omnes  religionem  hanc 
reciperent.  Eeliquae  etiam  gentes  Germanicae , 
quae  imperium  Occidentale  occupabant ,  fidem  Chris- 
tianam  sunt  professae ,  sed  pleraeque  eius  formam 
Arianam.  Catholicis  se  adiunxerunt  modo  Galliae 
domini,  Franci,  praeeunte  Rege  Chlodovico  a.  496; 
quorum  vero  auctoritas ,  coniuncta  cum  lustiniani 
in  Occidente  victoriis ,  effecit,  ut  Arianorum  Ecclesia 
ubique    Catholicae  locum  cederet. 

In  Britannicis  insulis,  ubi  iam  diu  floruerat  Ec- 
clesia  Christiana,  haec  nunc  magnam  accepit  cladem. 
Nam  incolae  debiles ,  qui ,  legionibus  Romanis  de- 
stituti ,  Scotos  et  Pictos  reprimere  non  poterant , 
invocarunt  Anglos  et  Saxones ,  tribus  Germanicas 
paganas,  quae  mox  a.  449  omnem  regionem  occu- 
parunt  et  Christianos  in  montes  fugere  coegerunt. 
Hiberniam  autem,  ubi  florebat  adhuc  gens  Celtica, 
neque  a  Romanis ,  neque  a  Germanis  superata , 
Christo  sibique  devincire  voluit  Episcopus  Roma- 
nus  Coelestinus ,  eo  mittens  a.  432  Patricium,  qui 
tanto  successu  ibi  Euangelii  egit  praeconem,  ut 
ipse  Hiberniae  Apostolus  et  regio,  ob  Monachorum 
pro  iUo  tempore  doctorum  et  piorum  copiam ,  deinde 
Insula  Sanctorum  diceretur.  Neque  immerito  hoc 
fieri ,  apparuit ,  quum  exinde  proficiscerentur  viri 
eximii,  Columbanus,  Gallus,  alii  bene  multi,  qui 
Francos  melius  instituerunt  et  Helvetos  ac  Germa- 
niae  australis  incolas  Christi  Ecclesiae  addixerunt» 
Alius  Episcopus  Romanus ,  Gregorius  I  ,  deinde  in 
Britanniam  misit  Augustinum ,  Abbatem    Romanum , 

qui   Anglis    et  Saxonibus    non    sine   successu   Chris- 
tum     annunciavit. 

§  63. 

Religionis  et  Ecclesiae    Christianae  inter  gentes 
Germanicas  conditio. 

lam  ex  ipsa  causa,  cur  pleraeque  tribus  Germa- 
nicae  religionem  Christianam  primum  reciperent,  quae 
praesertim  in  rituum  sacrorum  splendore  et  imperii 
Eomani  magnitudine  erat  sita ,  facile  derivamiis , 
illam  inde  ab  initio  vim  magnam  in  Germanis  ex- 
ercere  haud  potuisse.  Accedebat,  quod  Clerici  pleri- 
que  lingua  Latina ,  Germanis  ignota ,  uterentur ,  unde 
hi  religionem  Christianam  rite  capere  prorsus  non 
potuerunt.  Igitur  vim  internam  negUgentes ,  modo 
formam  externam  sectati  sunt ,  et ,  Clericis  non  im- 
probantibus  ,  Sanctorum  cultum  ,  exercitia  monastica , 
donationes  Ecclesiarum,  similia,  longe  maximi  habue- 
runt.  Hinc  neque  scelera  sua  deposuerunt,  sed  aut 
scelera  esse  non  senserunt ,  aut  pecunia  data  expia- 
runt.  Quod  inprimis  factum  a  Francis ,  quibus  viti- 
orum  gravissimorum  exempla  inde  a  Chlodovico  erant 
Reges  fere  omnes ;  qui  nihilominus  a  Patriarcha 
Romano  impense  laudabantur ,  quippe  non  Ariani , 
sed  Orthodoxi.  Paparum  vero  Romanorum  nondum 
magna  fuit  apud  gentes  hasce  auctoritas.  Vigebat 
enim  inter  eas  regimen  feodale  (fidele ,  fidelitatis 
sive  fidei  a  minoribus  praestandae  viris  maioribus)^ 
unde  bona    ecclesiastica   erant  feodalia  et   a  Regibus 

saepe  ad  se  trahebantur ;  item  nominabantur  Episcopi 
plerumque  a  Eegibu^s  et  Eeges  quasi  summi  erant  in 
suo  quique  imperio  Episcopi.  Episcopi  autem  et 
omnes  Clerici  in  rebus  minoribus ,  etiam  civilibus , 
magna  gaudebant  potestate;  huic  enim  Divinae  auc- 
toritati  libenter  sese  subiiciebant  gentes ,  in  super- 
stitionem  pronae,  quae  a  vi  humana  nulla  domari 
potuissent.  —  Hiberni  et  novi  Britanniae  domini, 
Anglo-Saxones ,  qui  nunc  a  legatis  Eomanis  ad  fi- 
dem  Christianam  fuerant  adducti  ,  Papae  prorsus 
erant  subiecti;  sed  Britanni,  qui  iam  diu  ante 
Euangelium  acceperant,  plerique  ei  obedire  recusa- 
bant;  unde  magnae  ac  diutumae  exstiterunt  inter 
Christianos  novos  veteresque  in   hac  insula  lites. 

§  64. 

Periodi  totius  conspectus. 

Longe  alia  est  hac  Periodo ,  quam  superiore , 
Ecclesiae  Christianae  conditio.  Quum  enim  nunc 
publica  sit  eius  in  imperio  Eomano  auctoritas,  non 
amplius  sibi  relinquitur  Ecclesia ,  ut  paulatim  ado- 
lescat  et  vi  insita  Divin^  suam  sibi  ipsa  induat  for- 
mam ;  sed  Eespublica ,  quae  antea  erat  hostis ,  nunc 
patronum  agit,  qui  clientem,  auctoribus  primum 
Constantino ,  deinde  praesertim  Theodosio  et  lus- 
tiniano ,  saepe  pro  arbitrio  informat.  Cuius  patro- 
cinii  et  fortunae  prosperae  mox  cernuntur  effectus 
mali,  Plerique  enun  imperii  cives  ad  Sacra  Chris- 
tiana    iam   transeunt ,  non  interna   animi   persuasione 

ducti,  sed  commodis  terrenis  ailiciti.  Cum  pace  ex- 
terna  lites  intestinae ,  maxime  de  lesu  natura  ,  gra- 
vissimae  exoriuntur;  fides  cum  orthodoxia  commu- 
tatur;  orthodoxia  facit,  ut  artificiosum  oriatur  de 
lesu  Christi  natura  decretum;  itemque ,  ut  paene  om- 
nis  intereat  animi  libertas  et  literarum  cultus;  aris- 
tocraticum  Ecclesiae  regimen ,  quod  erat  antea ,  ex- 
cipit  oligarchia ,  quum  Patriarchae  pauci  omnia  re- 
gant  et  de  principatu  semper  inter  se  certent ;  Mona- 
chi  multa  agunt  et  audent;  pro  simplicitate  venit 
magnificentia ;  rerum  externarum  studium  valde  cres- 
cit;  cum  flore  externo  internus  est  marcor.  Ver- 
bo  regnum  coeleste  magis  magisque  commutatur  in 
terrenum. 

Multa  vero  atque  maxima  etiam  commoda  Reipu- 
bhcae  patrocinium  affert  Ecclesiae.  Etenim  eius 
conditio,  quae  hucusque  semper  erat  precaria,  nec 
raro  in  eo,  ut  exitio  videretur  proxima,  iam  secu- 
ra  et  certa  redditur;  nunc  in  imperio  Romano 
omnes  ad  hanc  societatem  adducuntur ,  doctores 
praestantissimi  florent,  notiones  utilissimae  quaqua- 
versum  sparguntur,  virtus  non  civilis  modo  ,  sed 
vere  humana  exerceri  incipit;  nunc  extra  huius  im- 
perii  fines  gentibus  Germanicis  rudioribus  magnifi- 
centia  illa  et  splendor  Ecclesiae  Christianae  afful- 
sit ,  cum  caeteroquin  ad  hanc  religionem  forte  nondum 
pervenissent :  atqui  sine  religione  Christiana  ,  utut  im- 
perfecte  accepta ,  parva  fuisset  ipsis  coniunctio  ,  in- 
stitutio  nulla  ,  humanitatis  parum ;  iam  scintilla  sal- 
tem  affertur,  unde  post  multa  saecula  clarissimum 
cultiis  lumen    eluceat. 

Aevo  autem  omni  insequenti  exemplo  est  haec  Pe- 
riodus ,  quanta  Ecclesiae  ex  ipsius  cum  Kep.  con- 
fusione  nascantur  pericula,  quam  infructuosae  et 
^perniciosae  sint  de  orthodoxia  lites,  quantopere  im- 
probandus  nimius  Sacrorum  splendor.  Atque  forte 
necesse  fuit,  ut  his  erroribus  aliquando  plane  sese 
dederet  Ecclesia  Christiana,  quo  melius  deinde  eos 
disceret  cavere. 

Neque  obliviscatur  aevum  omne  insequens  ,  illud 
dogmatices  Christianae  systema,  quod  orthodoxum, 
catholicum ,  sanctum  multi  semper  habuerunt  et  ha- 
bent  etiam  nunc  Christiani,  hac  Periodo  minus  e 
veri  studio  ,  Codicem  Sacrum  inquirente  ,  quam  me- 
diis  in  litibus  acerbis ,  ex  Imperatorum  legibus ,  au- 
lae  machinationibus,  Episcoporum  invidia  esse  natum. 


PERIODUS     III. 

A      MOHAMMEDE      AD        GREGORIUM     VII. 
AB  ANNO   622   USQUE  AD   ANNUM   1049. 


t 


ECCLESIAE  CHRISTIANAE  SEDES  PEAECI- 

PUA  ET  FLOS  EX  OEIENTE  TRADUCITUE 

IN  OCCIDENTEM,    MAXIME    ROMAM. 


§  65. 

Periodi  argumentum. 

Intema  Ecclesiae  conditio  neque  hac  Periodo  ea- 
dem  manet ;  magis  vero  in  oculos  incurrit ,  scenam , 
in  qua  agitur  res  Christiana  ,  nunc  plane  aliam  fieri. 
Etenim  quum  Ecclesia  Christiana  hucusque  maxime  in 
Oriente  floreret  et  Patriarcha  Alexandrinus  in  eo  esset, 
ut  totius  Ecclesiae  principatum  obtineret ,  nunc  subito 
in  Oriente  fere  deletur  nomen  Christianum,  idque  per 
Europam  de  gentili  Germanorum,  Scandinavorum  et 
Slavonum  religione  reportat  victoriam.  Quare  quod 
Patriarchae  Alexandrino  non  successit ,  id  nunc  con- 

tingit  Romano  ,  ut  Ecclesiae  Christianae  habeatiir  et  sit 
Episcopus  primarius  ,  unde  ad  monarchiae  ecclesiasticae 
formam  magis  magisque  in  Europa  accedit  Ecclesia 
Christiana.  —  Causam  vero  huius  tantae  inversionis 
reperimus*'  hanc ,  quod ,  vi  gentis  Graeco-Romanae 
pereunte ,  huius  locum  iam  occupent  Arabes  et  Ger- 
mani,  qui  sujbiecto  ab  ipsis  orbi  formam  prorsus 
aliam  induunt. 

In  enarranda  hac  Periodo  ab  Oriente  incipientes 
versus   Occidentem   pergemus. 

§  66.         " 

Regnum  Mohammedicum. 

In  Oriente,  ubi  longe  firmior  quam  alibi  videba- 
tur  esse  Ecclesia  Christiana,  inopinato  iam  exstitit 
quae  hostis  eius  habetur  omnium  acerrima ,  religio 
Mohammedica ;  haec  enim  paucis  ictibus  ei ,  litibus 
dogmaticis  enervatae,  intulit  cladem,  cui  tota  Eccle- 
sia  orthodoxa  brevi  succubitura  videbatur. 

Etenim  dum  in  Oriente  dominabantur  Graeci  et 
Persae ,  inter  hos  medii  subito  surrexerunt  et  utris- 
que  dominium  eripuerunt  Arabes,  enthusiasmo  et 
fanatismo  religioso  animati.  Nempe  Mohammedes, 
Arabs  nobilis,  ingenio  ,  phantasia,  eloquentia ,  item 
gravitate  et  habitu  externo  conspicuus,  Sacrorum 
emehdationi ,  qua  omnmo  opus  esse  vidit ,  perficien- 
dae  manum  admovit.  Qua  in  re  agenda  versatus 
esj;  modo  Montanistarum ,  Gnosticorum  et  Manichae- 
orum ,  diversissima  coniungentium  placita.    Nam  quae 

decreta  in  vetusta  Arabum,  ludaeorum  et  Christia- 
norum  religione  ipsi  veriora  et  meliora  videbantur  at- 
que  hominibus  Orientalibus  aptiora,  haec  in  novam 
redegit  religionis  formam,  quam  a  Deo  per  Ange- 
lum  Gabrielem  se  accepisse  aut  ipse  putabat ,  aut 
saltem  coram  aliis  prae  se  ferebat.  Minus  autem 
ducebatur  sensu  amoris  Divini  eiusque  sancti ,  sen- 
suque  nostrae  cum  Deo  cognationis  et  similitudi- 
nis,  quam  sensu  unitatis  Dei  et  reverentia  omnipo- 
tentiae  Divinae,  quum  haec  unitas  et  omnipotentia 
ipsi ,  Orientali  prorsus  homini ,  vasta  et  grandia  aman- 
ti ,  valde  placerent.  Primarium  eius  religionis  placi- 
tum  erat,  unum  esse  Deum  et  Mohammedem  eius 
Prophetam ;  officiumque  praecipuum ,  statutis  tem- 
poribus  precari ,  lavari ,  ieiunare ,  beneficentiamque  in 
pauperes  exercere.  Bona  habet  hic  Dei  cultus  ,  quae 
propria  sunt  religioni ,  unum  verum  agnoscenti  Deum ; 
mala,  quae  adsunt,  ubi  is  non  agnoscitur  in  lesu 
Christo,  quem  misit.  Hanc  religionem  eloquen- 
tiS,  persuasit  Mohammedes  primum  paucis,  armis 
deinde  omnibus  Arabibus.  Quo  facto  a.  632  mor- 
tuus  est,  egregius  magnae  generis  humani  parti  ip- 
sisque  Christianis  monotheismi  vindex ,  Arabum  vero 
simui  Propheta ,  Poeta ,  Sacerdos ,  Rex. 

Eius  successores,  Califae^  imperii  fines  longius  pro- 
tulerunt;  pulcriorem  mundi  veteris  partem,  Syriam, 
Aegyptum ,  Persiam  ,  Africam  septentrionalem ,  His- 
paniam  unius  saeculi  spatio  subegerunt;  quin  ex 
Hispania  progressi  omnem  forte  Europam  Mohamme- 
dico  nomini  subiecissent ,  nisi  eos  in  Francia  gra- 
viter   repressisset    Carolus  Martellus  a.  732.    Ita  pri- 


PERIODUS    TERTIA.  95 

mus  vastis  Mohammedanorum  expugnationibus  ter- 
minus  est  positus,  quamquam  deinceps  in  Asia 
Minori  nonnullas  vicerunt  regiones  et  in  ipsa  Eu^ 
ropa  Siciliam,  Sardiniam,  alias  insulas  et  meridio- 
naiem  Italiae  partem. 

Brevi  vero  altiora  spirarunt  Arabes ,  quam  arma  bel- 
lique  discrimina ,  quum ,  literarum  amore  capti  ,  Grae- 
corum  fierent  discipuli  ac  mox  Europaeorum  magistri. 

Christiani  autem  Orientales  plerique,  ubi  vincebant 
Mohammedani,  horum  Sacra  amplectebantur ;  nec 
quicquam  nisi  levis  Ecclesiae  Catholicae  umbra  in 
omni  horum  regno  superstes  manebat,  eaque  fere 
non  nisi  in  monasteriis  reperiunda. 

§■67. 

Dniversa  Ecclesiae   Graecae  conditio, 

Sed  quum  illo  modo  in  Oriente  cresceret  regnum 
Mohammedicum ,  ipsi  quoque  Ecclesiae  Graecae  satis 
erat  nec  virtutis  nec  doctrinae,  quo  se  contra  illud 
tutam  praestaret.  Plebis  nempe  religio  erat ,  definitio- 
nes  orthodoxas,  iam  diu  non  intellectas,  contra  Hae- 
reticos  defendere  atque  imagines  coiere.  Imagines 
pingere  et  orthodoxiam  tueri,  praecipua  erant  Mo- 
nachorum  negotia.  Clerici  saeculares ,  quorum  vita 
erat  impurissima  et  superstitio  gravissima,  ple- 
bis  ignorantiam  et  vitia  tollere  non  poterant. 
Accedebat,  quod  ex  aulae  nutu  pendebat  ortho- 
doxia  et  paene  omnis  Ecclesia;  unde  aulae  perdi- 
tissimae    corruptela     etiam    in     Ecclesiam    manabat. 

Nam  Ecclesiae  Graecae  regimen  formam  habebat 
reipublicae  ,  cui  praeses  erat  Patriarcha  Constantino- 
politanus ,  hic  autem  Imperatori  plane  subiectus. 

Inter  paucos  Clericos  eruditos  recensendus  estlohan- 
nes  Damascenus  f  760,  primi  auctor  systematis  theolo- 
gici ,  quod  Graecam  subtiHtatem  plane  refert  magnamque 
habuit  in  Scholasticis  et  Dogmaticis  omnibus  vim ,  quin 
et  habet  vim  etiam  nunc.  Porro  Photius  Patriarcha  f 
891,  plurium  Hbrorum  scriptor,  et  Oecumenius  f 
990,   N.   Foederis    interpres  haud  vulgaris. 

Aliquam  item  dederunt  Graeci  Euangelio  propagando 
operam.  Saltem  saeculo  IX  medio  Cyrillus  et  Metho- 
dius  ,  Monachi  Graeci,  inter  gentes  Slavonicas,  quae 
in  Moravia  et  Bohemia  atque  circa  Danubium  ha- 
bitabant,  quas  nullo  paene  successu  sibi  et  Euan- 
gelio  subiicere  conatus  erat  Carolus  Magnus,  felici- 
ter  lesum  annuntiarunt ,  ritum  Slavonicum  institue- 
runt ,  Codicem  Sacrum  Slavonice  reddiderunt.  Sla- 
vonica  in  Sacris  uti  Hngua  a.  880  Moravis  concessit 
ipse  Papa  Romanus;  at  a.  973  Archiepiscopum  Pra- 
gensem  agnoscere  idem  noluit ,  nisi  ritum  introdu- 
ceret  Latinum. 

Inter  Polonos  reHgio  Christiana  primum  a  Moravis 
annunciabatur ,  mox  a.  966  fiebat  pubHca,  sensim: 
vero  magis  e   Slavonica  Latina. 

Saeculo  IX  etiam  Bulgari ,  qui  erant  Turcae  cum 
Slavonibus  commixti ,  et  saeculo  X  Slavones ,  qui 
Russiam  incolebant ,  ad  Ecclesiam  Christianam  Grae- 
cam    sunt     adducti. 

Quamvis  vero  haec  Ecclesiae  propagatio  haud 
parvi    sit  existimanda ,  tamen  longe   minoris    facienda 

est,  quam  gentium  Grermanicarum  ad  Christum  con- 
versio.  Carebant  enim  Slavones,  p.opuli  pacifici  et 
industrii,  ea  ingenii  vi  ac  libertate  iisque  studiis 
excelsis,  quae  Germanos  reddiderunt  aptos  ad  reli- 
gionis  Christianae  vim  sensim  persentiendam  et  Ec- 
clesiae  doctrinam  deinde  suo  modo  et  periculo  pur- 
gandam   et  ulterius    excolendam. 

Una  autem  in  re  agenda  veterem  omnem  serva- 
runt  Graeci  ardorem ,  in  litibus  agendis.  Praecipuae 
lites  fuerunt  cum  Monotheletis ,  de  imaginibus  co- 
lendis ,  cum  Paulicianis,  cum  Ecclesia  Latina;  quae 
iam  breviter  sunt   exponendae. 

§  68. 

Lites  MonoiJieleticae. 

Quamvis  post  subtilem  quatuor  saeculorum  inquisi- 
tionem  fieri  non  posse  videretui' ,  ut  nova  adhuc  de 
lesu  natura  orirentur  dogmata,  tamen  huius  Periodi 
initio  acriter  disputare  inceperunt  Graeci,  de  qua  re 
antea  minus  cogitasse  videntur,  num  una  an  duae 
lesu  fuerint  voluntates.  Imperator  Heraclius,  pacis 
etiam  cum  Monophysitis  ineundae  studiosus,  primum 
cum  Sergio ,  Patriarcha  Constantinopolitano ,  et  Hono- 
ris,  Patr.  Romano  ,  unam  esse  lesu  voluntatem  statnit, 
at  deinde  litigare  de  hac  quaestione  omnes  vetuit ,  ita 
vero ,  ut  simul  decretum ,  duas  lesu  esse  voluntates , 
reiiceret  a.  638.  At  tantum  abfuit,  ut  hac  aetate  liti- 
giosa  aut  Imperatoris  sententia  probaretur ,  aut  de  re 
omni  sileretur ,  ut ,  post  multas  disquisitiones   ac  tur- 

bas,  tandem  Concilmm  Constantinopolitanum  Oecu- 
menicum  VI  a.  680  sententiam  hanc,  unam  lesu  es- 
se  voluntatem  sive  monothelismum ,  formula  usum  ab 
Agathone  ,  Patr.  Eomano ,  scripta ,  anathemate  feri- 
ret.  Verum  quum  alii  Imperatores  Monotheletis , 
alii  Catholicis  faverent,  ne  nunc  quidem  pax  rediit. 
Exstitit  quoque  separata  Monotheletarum  Ecclesia, 
sed  in  solo  monte  Libano  ,  ubi  e  lohannis  Maronis 
nomine  dicuntur  Maronitae ,  et  etiam  nunc  super- 
stites  sunt;  licet  inde  a  temporibus  bellorum  sacrorum 
cum  Ecclesia   Romana  pacem  inierint. 

§  69. 

Lites   de  imaginibus  eolendis. 

Leo  Isauricus,  Imperator  Graecus,  quum  videret 
imaginum  cultu  superstitionem  in  dies  augeri  et  ob 
id  ipsum  Mohammedanos  ab  Ecclesia  Christiana 
valde  abhorrere ,  imagines  primo  a.  726  coli  vetuit , 
deinde  a.  730  e  templis  tolli  iussit.  Quod  confir- 
marunt  eius  successores  Constantinus  Copronymus  et 
Leo  IV.  Nec  tamen  horum  Imperatorum  decretis 
ubique  est  obeditum.  Multi  enim  extra  imperium 
Graecum  viventes  ,  in  Oriente  qui  Mohammedanorum 
erant  subditi,  in  Occidente  inprimis  qui  Romae  ha- 
bitabant,  imagines  colere  perrexerunt.  Imo  in  ipso 
regno  Graeco  ex  antiquo  cultu  gentili  supererat  sta- 
tuarum  et  tabuiarum  pictarum  in  templis  ponenda- 
rum  corisuetudo ,  atque  nunc  Monachi  et  plebs  ima- 
ginum  colendaruni  fiebant  patroni.     Nam  Monachi  ex 

imaginum  pictura  quaestum  faciebant ,  plebs  Mona- 
chorum  instigationem  sequebatur ,  utrique  opinioni 
crassiori  et  magis  sensuali  favebant.  Tandem  Irene 
Imperatrix ,  ut  borum  utrorumque  favore  sibi  conciliato 
usurpatam  dominationem  fulciret ,  Concilio  Oecumenico 
Vn ,  Nicaeam  convocato  ideoque  Nicaeno  II ,  a.  787 
imaginum  cultum  restituit.  Post  quod  Concilium 
quamvis  nonnulli  adhuc  Imperatores  Graeci  Icono- 
clastae  ei  cultui  resisterent,  eumque  reiiceret  etiam 
a.  794  Ecclesia  Francica  (§  77)  ,  tamen  semper  cre- 
vit  Iconodulorum  inter  Graecos  Latinosque  numerus  , 
usque  dum  Imperatrix  altera,  cui  Theodorae  no- 
men ,  iterum  cultnm  hunc  sancivit  a.  842 ,  festo 
quoque  ortliodoxias  in  rei  memoriam  annuo  instituto. 
Abhinc  Ecclesia  Graeca  imagines,  sed  modo  pictas, 
cdlere  nunquam   desiit. 

§  70. 

Pauliciani. 

Aevi  huius  ingenio  ac  Catholicismo  Graeco  in 
Oriente  se  prorsus  opposuerunt  nonnulli,  Pauliciani 
dicti,  quorum    haec  brevis  est  historia. 

Constantinus  quidam  Samosatenus,  qui  in  Arme- 
nia  inter  reliquias  Gnosticorum  et  Manichaeorum  vi- 
vebat,  cum  codicem  Euangeliorum  et  Epistolarum 
Paulinarum  Syriacum  casu  nactus  esset ,  inde  ab  an- 
no  fere  660,  Christianam  Ecclesiam  secundum  pu- 
rum  et  simplicem  N.  Foederis  genium  emendare 
studuit.      Eius    sequaces    a    Catholicis    primum    dice- 

bantur  Manichaei ,  deinde ,  quia  semper  ad  Paulum 
Apostolum  provocabant ,  Pauliciani.  Mox  quum 
non  tantum  errores  Manicliaeorum  fovere  putaren- 
tur  ,  sed  etiam  Biblia ,  iam  valde  rara ,  ab  omnibus 
legi  vellent,  Sanctos  et  imagines  colere  recusarent, 
Mariam  semper  virginem  fuisse  negarent ,  bierar- 
chiam  odio  se  habere  ostenderent,  contemneban- 
tur  et  vexabantur;  unde  ipse  Constantinus  et  multi 
alii  martyrio  obierunt.  Quum  vero  in  confiniis  Ar- 
meniae  liabitarent,  saepe,  in  Mobammedanorum  di- 
tionem  fugientes,  se  Graecorum  crudelitati  substra- 
xerunt.  Post  annum  801  opportunitas  fuit  cuidam 
Sergio  sectae  buius  longe  lateque  per  Asiam  omnem 
Minorem  propagandae.  At  graviores  ob  id  ipsum 
ortae  sunt  vexationes ,  inter  quas  crudelissima  fuit , 
quam  a.  fere  844  instituit  Theodora,  mulier  illa  su- 
perstitiosa  (§  69),  quae  Iconoclastis  omnibus  graviter 
irascebatur  et  100,000  Paulicianorum  dicitur  intere- 
misse.  lam  rehquiae  omnes  fugerunt  in  regnum  Cali- 
farum,  qui  eos  laete  exceptos  strenue  adiuvarunt,  ut 
in  imperii  Graeci  finibus  ad  Armeniam  sitis  funda- 
rent  urbem  munitam  Tephricen.  Hinc  multa  nunc 
semper  in  provincias  Graecas  latrocinia  susceperunt, 
saepe  exercitus  magnos  fugarunt,  semel  ipsam  Ephe- 
sum  occuparunt.  Deinde  autem  magis  adversa  ipsis 
fuit  fortuna ,  adeo  ut  tandem  cogerentur  se  subii- 
cere  Imperatori  lohanni  Tzimisci,  qui  religionis  exer- 
cendae  libertatem  ipsis  concessit,  sed  maiorem  par- 
tem  a.  970  migrare  iussit  PhihppopoHn ,  in  Thraciae 
urbem,  ubi  imperii  Graeci  fines  contra  Barbaros  de- 
fenderent,  eorumque  reliquiae  etiam  nunc  supersunt. 

§71. 

ScMsma  Ecclesiae   Graecae  et    Latinae. 

Quae  olim  inter  Patriarclias  omnes  erat  aemula- 
tio ,  iam ,  Ecclesiae  Alexandrinae  et  Antiochenae 
splendore  omni  post  victorias  Mohammedicas  pe- 
reunte,  fuit  inter  solos  superstites ,  Eomanum  et 
Constantinopolitanum  5  quibus  multae  se  praebuerunt 
litigandi  opportunitates. 

Prima  fuit  de  auctoritate  Concilii  Constantinopo- 
litani  a.  692  habiti ,  quod,  quum  limites  posuisset 
potestati  Patriarchae  Romani,  cum  Romae  tum  in 
universo  Occidente  est  reprobatum. 

Alteram  dedit  formula  Filioque.  Hispani  enim, 
ut  Filii  Dei  dignitatem  contra  Arianos  tuerentur, 
iam  dudum  docuerant  Spiritum  Sanctum  non  tan- 
tum  e  Patre ,  sed  etiam  e  Filio  procedere ;  quin  in 
Synodo  Tolosana  a.  589  Symboli  Constantinopolitani 
verbis  ex  Patre  addiderant  et  Filio.  Quam  Symboli 
corruptionem  quum  aegerrime  ferrent  Graeci  ,  defen- 
derent  Latini,  de  ea  magno  cum  animi  fervore  lis 
est  acta. 

Tertia  gravior  etiam  disputandi  opportunitas  fuit, 
quum  saeculo  IX  de  Patriarchae  ConstantinopoHtani 
dignitate  consequenda  certarent  Ignatius  et  Photius. 
Utriusque  enim,  Papam  Romanum  socium  sibi  habe- 
re  cupientis  ,  Nicolaus  I ,  qui  nunc  sedem  Roma- 
nam  obtinebat,  mox  non  socium ,  sed  iudicem  egit. 
Accessit  quaestio,  num  Bulgari,  nuper  ad  fidem 
Christianam     adducti,   ad   Graecam    an   ad    Latinam 

pertiuerent  Ecclesiam.  Quae  lites  tantae  factae  sunt , 
ut  saepius  se  invicem  excommunicarent  Pliotius  et 
Nicolaus. 

Ultimam  schismatis  causam  attulit  Michael  Coeru- 
larius ,  vir  ambitiosus ,  qui ,  Patriarcha  Constantino- 
poKtanus  factus ,  Latinos  haereseos  accusavit ,  quia 
pane  non  fermentato  in  Eucharistia  uterentur ,  suf- 
focata  et  sanguinem  comederent,  caet.  Qua  de  re 
postquam  acriter  disputassent ,  tandem  Legati  Ro- 
mani  in  ipsa  Sophiae  aede  a.  1054  excommunica- 
runt  Michaelem  ,  qui  statim  Papam  Romanum  eo- 
dem  modo  tractavit.  Quum  vero  tota  Ecclesia 
Graeca  Michaeli  assentiretur ,  abhinc  dissidium  fuit 
inter  Ecclesiam  Graecam  et  Latinam  nunquam  resar- 
citum. 

§  72. 
Europae  mediae  et  occidentalis  conditio-,  civilis. 

Ut ,  quae  nunc  est  enarranda,  historiam  Ecclesiae 
occidentaHs  inteUigamus ,  opus  est ,  prius  paucis  ad- 
umbrare ,  quaenam   fuerit   civilis    Occidentis   conditio. 

Quum  gentes  Germanicae  sensim  fixas  nancisce- 
rentur  sedes,  huius  Periodi  parte  priore ,  saeculo 
YII ,  Yin ,  IX ,  in  media  Europa  potentissimum 
fuit  regnum  Francicum,  quod  Romanorum  iu  Eur 
ropa  partes  agere  conabatur,  ac ,  dum  maxime  flore- 
bat,  GaUiam  et  Germaniam  cum  adiacentibus  regi- 
onibus  continebat.  Magnis  autem  turbis,  quibus  ex- 
positum  erat,  sedandis  nemo  fere  par  erat  nisi  Caro- 

lus  Magnus,  a.  768 — 814,  et  pauci  ex  eius  familia 
Reges.  Parte  posteriori,  saeculo  IX,  X  ,  XI,  reg- 
num  hoc,  saepe  diversa  ratione  divisum,  tandem  in 
duas  distributum  est  partes ,  Franciam  et  Germa- 
niam.  Sed  et  hoc  utrumque  regnum  vexabatur  tur- 
bis,   raro   nec    nisi  per   breve   tempus    compositis. 

Turbae  hae  erant  aut  intestinae  aut  externae.  In- 
testinae  ex  uno  fluebant  fonte  ubere ,  rudi  gentium 
Germanicarum  indole  ,  quae  servabat  pecuHare  re- 
giminis  feodalis  institutum ,  quo  imbecillibus  servitutis 
iugum  imponebatur  nobilibusque  ad  bellandum  arma 
porrigebantur.  Externae  turbae  nascebantur  ex  incur- 
sionibus 'gentium  peregrinarum.  Nam  Arabes  e  me- 
ridionali ,  Normanni  e  septentrionali ,  Hungari  et  Sla- 
vones  ex  orientali  Europae  parte  profecti,  eo  usque 
in  Europa  media  populabantur,  ut  interdum  circa 
Rheni  ripas  sibi  iuvicem  fere   occurrerent. 

Quod  ad  reliquas  Europae  regiones  attinet :  Scan- 
dinavia  parum  nota  erat,  nisi  quatenus  sedes  erat 
Normannorum  terribilium.  Anglia  saepe,  inprimis 
per  Alfredum  a.  872 — 900 ,  floruit ,  nec  tamen  mag- 
nam  habuit  civilem  in  Europa  vim.  Hispania  fere 
tota  suberat  Arabibus.  ItaHa,  omnium  regionum 
pulcerrima  et  infehcissima ,  rapiebatur  et  lacerabatur 
certatim  a  Graecis ,  Longobardis ,  Arabibus ,  Nor- 
mannis ,  Imperatoribus  vel  Francis  vel  Germanis  , 
Papis  Romanis,   Magnatibus  Italis. 

Quae  quum  ita  sint,  tam  misera  fuit  Europae 
conditio  civilis,  ut  haec  saecula  haud  inepte  tempom 
turharum   dicas. 

§  73. 

Religionis   Christianae  in  Occidente  propagatio. 

Neque  tamen  hae  turbae  impediverunt ,  quominus 
religio  Christiana  aeque  laete  a  Latinis  atque  a  Grae- 
cis  (^  67)  propagaretur.  Praesertim  Angli,  semper 
peregrinandi ,  inprimis  etiam  lesum  in  regionibus 
peregrinis  annunciandi ,  studiosi ,  iam  fervore  Di- 
vino  sunt  abrepti,  ut  Euangelium  ad  populares  suos 
gentiles,  in  Germania  adhuc  degentes ,  perducerent. 
In  muUis  Euangelii  praeconibus ,  ideo  ex  ipsis  in 
Germajiiam ,  itemque  in  Helvetiam  et  Franciam 
profectis,  celebriores  sunt  Willebrordus ,  primus  Ec- 
clesiae  Ultraiectinae  Episcopus  f  739  vel  746 ,  et 
longe  magis  etiam  Winfridus  sive  Bonifacius ,  qui 
tanto  studio  et  successu  a.  716 — 755  Germanis  Eu- 
angeHum  annunciavit,  ut  merito  Germanorum  Apos- 
tolus  dicatur.  luvenem  huncce  pium  exempla  aHo- 
rum  excitaverant ,  ut  ipse  etiam  ad  Germanos  Eu- 
angeHi  luce  ihustrandos  proficisceretur.  Quum  vero, 
prouti  omnes  AngH ,  Papam  Romanum  communem 
omnium  Christianorum  patrem  veneraretur,  mox 
propositi  sui  sanctionem  Romae  quaesivit.  Neque 
frustra.  Papae  Gregorius  11  et  III  crearunt  eum 
pedetentim  Episcopum ,  Archiepiscopum ,  Vicarium 
suum.  Ipse  nomini  simul  Christiano  et  Romano 
Germanos  addixit,  et,  postquam  magno  successu  re- 
ligionis  praeconem  egisset,  ConciHo  I  Germanico  a. 
742  Germaniam  Christianam  Papae  Eomano  subiecit. 
Licet     vero    Papae    addictissimus     et     ceremoniarum 

amans  esset ,  tamen  magno  cessit  Germaniae  emolu- 
mento  eins  pietas ,  ardor ,  pnidentia.  Monasteriis 
enim,  tum  aliis  tum  Fuldensi  a.  744,  condendis,  dioe- 
cesibus  describendis ,  Germanis  e  sjlvis  in  vicos 
colligendis ,  non  modo  Ecclesiae,  sed  etiam  liuma- 
nitatis  iecit  fundamentum  firmissimum.  In  bisce 
autem  rebus  agendis  tam  indefessum  eius  fuit  stu- 
dium ,  ut  senex  adliuc  iter  ad  Frisios  ,  qui  post 
Willebrordi  mortem  fidei  Christianae  initia  relique- 
rant,  iterum  convertendos  susciperet,  a  quibus  vero , 
75  annos  natus,  prope  Doccumum  interfectus  est  a. 
755. 

Longe  alia  ratione  Carolus  Magnus  Euangelium 
propagavit.  Saxones  enim ,  qui  in  Germania  septen- 
trionali  habitabant ,  debellavit  a.  772 — 804 ,  atque 
tandem  vi  et  poenis  ad  religionem  Christianam  pro- 
fitendam  coegit.  Monasteria  condidit  multa,  tanquam 
Christianorum  arces  et  asyla ,  et  Episcopatus  Mo- 
nasteriensem ,  Osnabrugensem ,  Paderbornensem ,  Bre- 
mensem  ,  alios.  Monasteriensis  dioeceseos  Episco- 
pus  primus  fuit  Ludgerus  ,  vir  praeclarus  f  809, 
antea  Euangelii  in  agro^  Frisiaco  et  Groningano  nun- 
cius  eximius. 

Eegnante  Caroli  filio ,  Ludovico  Pio  ,  Daniae  Rex 
profagus  in  Francia  religionem  Christianam  profes- 
sus  est.  In  patriam  redux  a.  826  secum  sumsit  An- 
scharium,  postea  Archiepiscopum  Hamburgensem 
t  S6Q ,  qui  Europae  septentrionali  conatus  est  fieri, 
quod.  Germaniae  faerat  Bonifacius.  Neque  huius 
conamina  successu  caruerunt.  lecit,  maxime  in  Sue- 
cia ,   fundamentum ,    cui    deinde    Ecclesia    Christiana 

est  inaedificata ,  unde  non  sine  causa  Septentrionis 
Apostolus   cognominatur. 

Deinde  Otto  I,  Caroli  vestigiis  insistere  cupiens, 
ab  a.  946  multam  haud  sine  fructu  contulit  operam 
ad  Wendos,  i.  e.  Slavones  in  Germania  septentrio- 
nali  habitantes,  nomini  Christiano  addicendos. 

Denique  in  Hungaria  a  Rege  Stephano  (997 — 1038) 
religio  Christiana  ritu  Latino  publice  est  stabilita ; 
atque  a.  1027  Rex  Canutus  Daniae  Ecclesiam  sub- 
iecit  Papae  Romano. 

§  74. 

Crescens  Paparum  Romanorum  auctoritas  usque  ad 
Carolum  Magnum. 

Ecclesiae  huius  tam  laete  propagatae  Episcopus 
longe  primarius  ac  pene  dominus  iam  fiebat  Pa- 
triarcha  sive  ,  uti  prae  reliquis  dicebatur ,  Papa  Ro- 
manus.  Cuius  rei  fundamentum  positum  iam  erat 
in  ipso  Romae ,  orbis  metropoleos ,  nomine ,  et  non- 
nullis  rebus ,  quae  ante  haec  tempora  erant  factae 
(§40,  41,  56). 

Auctoritati  nunc  etiam  accrescenti  opportunitas  pri- 
ma  erat  in  Euangelii  praeconibus  Roma  in  Angliam 
et  Hiberniam  missis  (§  ^2),  qui  uti  Christo,  sic  Epis- 
copo   Eomano  Anglos   et    Hiberuos    addixerunt. 

Accedebant  mox  Mohammedanorum  victoriae  , 
quippe  quae  Papae  in  Oriente  aemulorum  vim  aut 
valde  imminuerunt  aut  prorsus  fregerunt  (§  ^^)y 
eique  dederunt  opportunitatem  sese  obedientia,  Impera- 

tori  Graeco  praestanda,  magis  magisque  solvendi. 
Quum  enim  huic  non  amplius  essent  vires,  quibus 
Italiam  mediam  contra  perpetuas  Longobardorum  in- 
cursiones  defenderet,  Papa  Romanus  sua  auctori- 
tate  coniungere  solebat  viros  Italiae  nobiles  et  bel- 
latores ,  qui  illis  resisterent ;  quod  agens  Italiae  quasi 
princeps  videbatur.  Unde  Gregorius  II,  quum  Im- 
perator  Leo  Isauricus  a.  730  imagines  colendas  ve- 
tuisset,  tandem  ausus  est  clamare ,  se  Imperatori 
haeretico  amplius  obedire  non  posse. 

Tertia  auctoritatis  Papalis  magis  etiam  crescentis 
causa  est  ipsa  illa  religionis  Christianae  in  Germania 
et  Scandinavia  propagatio  (§  73).  Nam  cum  Bonifa- 
cius  tum  reliqui  Monachi  Angli,  qui  Euangelium  ibi 
annunciabant ,  ut  ipsi  erant  Papae  addictissimi  ,  ita 
eidem  Germanos   subiecerunt. 

Quarta  est  causa  gentis  Carolovingicae  favor.  Pi- 
pinus  enim,  Kegi  Francico  Maior  domus,  regium 
nomen  usurpare  cupiens ,  a  Papa  Kex  est  salutatus 
a.  752,  cuius  rei  gratias  referens  Papae,  huius  po- 
testatem  auxit ,  inprimis  eo  quod  ipsum  contra  Longo- 
bardos  defenderet.  Maiora  etiam  egit  Carolus  Magnus , 
Pipini  filius ,  qui  Longobardorum ,  formam  doctrinae 
Arianam  profitentium,  regno  deleto,  a.  774  Exar- 
chatum  Ravennensem  Papae  dedit,  ac  deinceps  a.  800 
imperatoriam  Occidentis  coronam  a  Papa  accipere 
haud  recusavit.  Quo  tam  ab  Imperatore  Graeco  in 
sempiternum  separavit  ac  liberavit  Papam,  quam  se 
Imperatorem  novum  Papae  aHquatenus  submisit. 

Multum  tamen  aberat ,  ut  Papa  nunc  omnem  Ocei^ 
dentem  regeret.     Etenim  in  rebus  civilibus  Imperatod 

tanquam  domino  et  iudici  mansit  subditus ;  quin  et  in 
ecclesiasticis  parva  ei  erat  auctoritas ,  nisi  in  dioe- 
cesi  Romana  et  in  Anglia  ac  Germania.  Ipse  Boni- 
facius ,  postquam  Germaniam  subiecerat  Papae ,  e^- 
dem  ratione  eidem  submittere  Franciam,  a.  743 
frustra  est  conatus;  nam  in  Francia  res  eccle- 
siasticae  constituebantur  in  Comitiis  vel  et  a  Re- 
gibus  solis,  non  in  Synodis  a  Clericis.  Sed  magnus 
ubique  Papae  exhibebatur  honor;  unde  ei  successit, 
ritum  Romanum,  Caroli  Magni  auctoritate  commen- 
datum  ,  in  omni  Occidente  introducere  atque  etiam 
inter  Bohemos,  Polonos  et  Hungaros. 

§75. 

Pseudo-Isidorus, 

Nulla  vero  forte  unquam  fuit  res ,  quae  Papali 
potestati  augendae  magis  inserviret,  quam  liber  im- 
postoris  cuiusdam,  qui  vulgo  dicitur  Pseudo-lsidorus. 
Saeculo  nempe  VI  Episcopus  Hispanus,  Isidorus, 
instituerat  collectionem  Conciliorum  et  Decretalium; 
iam  vero  inter  annum  829  et  845,  illius  Isidori  nomine, 
impostor  quis  videtur  in  Franciae  dioecesi  Rhemensi 
vel  Moguntiaca  novam  edidisse  talem  coUectionem 
Canonum  Conciliorum  et  Epistolarum  Decretalium  a 
Papis  Eomanis  a  saeculo  I  ad  VI  datarum;  cuius 
coUectionis  aliqua  pars  vera  erat,  sed  longe  maior 
plane  falsa.  Canonibus  et  Decretalibus  hisce  Eccle- 
sia  a  Civitate  prorsus  separabatur ,  auctoritas  Epis- 
coporum     vulgarium    extollebatur ,  Metropolitanorum 

infringebatur ,  Papae  ,  tanquam  Episcopi  universalis , 
utrisque  longe  praeferebatur.  Consilium  buiuscemo- 
di  agendi  rationis  fraudatori  fuisse  videtur  boc,  ut 
Ecclesiae  libertas  contra  imperium  civile  eo  melius 
confirmaretur  j  quo  arctius  illa  unius  Papae  imperio 
foret  coniuncta. 

Quamdiu  nemo  fraudem  ostendebat,  i.  e.  per  om- 
ne  medium  aevum,  magna  facile  liuic  Pseudo- 
Isidoro  fuit  vis  ad  Papae  potestatem  augendam. 
Primum  a.  864  ipso  usus  est  Papa  ambitiosus  Nico- 
laus  I  (§  71),  qui,  boc  auxilio  fretus,  magna  est 
ausus.  Praecipue  Metropolitanos  adortus ,  non  modo 
Hincmarum,  Archiepiscopum  Rhemensem,  coegit  E- 
piscopum  quendam,  ab  ipso  dignitate  privatum,  in 
integrum  restituere,  sed  etiam  Coloniae  et  Treviro- 
rum  Archiepiscopos  loco  movit.  Quae  conamina  illi 
succedere  potuerunt,  quia  Eegum  Francicorum,  Ca- 
roli  Magni  successorum ,  sed  ab  hoc  valde  dissimi- 
lium ,  debilitate  callide  utebatur. 

Caeterum  in  Pseudo-Isidori  libro  etiam  invenitur 
ementita  Constantini  donatio ,  quae  nunc  quidem  par- 
vam  habuit  vim,  sed  deinde  civilis  Paparum  supra 
Reges  potestatis  fiindamentum  est  factum. 

Num  vero  a.  855  sedem  Romanam  occupaverit 
lohanna  Papissa,  an  fabula  sit  quae  de  ea  narratur, 
nondum    inter  viros  eruditos  constat. 

§   76. 

Pomocratia  Eomana. 

Universe  post  Nicolaum  I,  a  medio  saeculo  IX  ad 
medium  XI ,  infausta  fuere  Papis  tempora.  Magna- 
tibus  enim,  in  Italia  de  principatu  certantibus,  sub- 
iecti,  nuUa,  nisi  quam  ab  bis  derivabant,  potestate 
erant  praediti.  Diu  inprimis  Komam  tenuit,  pri- 
mum  a.  904 — 963,  factio  Tusca,  eo  praecipue  infa- 
mis ,  quod  eius  principes  essent  meretrices  nequis- 
simae ,  Theodora  eiusque  filia  Maruccia ,  quae  adul- 
teris  et  filiis  suis  sedem  Romanam  dabant  urbem- 
que  omnem  flagitiis  implebant.  Rem  aliquatenus  re- 
stituebant  Imperatores  Ottones  a.  963 — 1002,  quorum 
tertius  Papam  creavit  celeberrimum  Gerbertum  (§  79). 
Sed  post  hos  factio  Tusca  iterum  Romam  subegit» 
itaque  omni  honestati  et  religioni  illusit  ,  ut  inter- 
dum  Laicos    et   pueros    Papas  pronunciaret. 

Tandem  saeculorum  duorum  vitiositas  in  melius 
est  mutata,  quando  primum  Henricus  III  Imperator, 
cum  exercitu  in  Italiam  progressus,  Concilio  Su- 
triensi  a.  1046  turbis  finem  imponebat,  et  deinde  ad 
regimen  Ecclesiae  accedebat  Hildebrandus ,  qui  alio- 
rum  nomine  ab  a.  1049  et  deinde  suo  ipsius,  Papa 
Gregorius  VII  factus,  navis  iactatae  gubernaculum 
firma  prehendit  manu.  Quod  exponet  Periodus  IV. 
Hic  vero  adhuc  observamus,  horum  temporum  ra- 
tioni  et  ideis  ita  convenisse  hierarchiam  Papalem, 
ut  hanc  ne  pessimi  quidem  Papae  perdiderint;  item- 
que   magna  fuisse  hac  Periodo   Ecclesiae    Romanae, 

utut  saepe  corruptae,  merita  in  religionem  Christia- 
nam  propagandam  et  Europaeos ,  a  se  invicem  alie- 
nos ,  inter  se  coniungendos.  r 


§  77. 


Intema  Ecdesiae    Occidentalis  saeculo   VII  et   VIII 
conditio.     Caroli  Magni  in  eam  merita. 

Quum  post  Gregorium  I  (§  56,  57,  59)  in  dies  ma- 
gis  periret  vetus  Graecorum  Eomanorumque  cultus, 
necdum  nova  nata  esset  quaedam  Christianorum  hu- 
manitas ,  nulla ,  quam  haec  historiae  ecclesiasticae 
Periodus ,  tristiorem  nobis  exhibet  internam  Eccle- 
siae  conditionem  ,  nulla  maiorem  ubique  barbariem , 
superstitionem  ,  morum  corruptelam.  In  mediis  ta- 
men  tenebris  intervallum  paulo  lucidius  saeculo  VII 
exeunte  et  VIII  ineunte  invenitur  in  Hibernia ,  ubi 
semina  a  Patricio  iacta  laete  germinarunt ,  et  in  An- 
glia ,  ubi  Anglicis  Papae  Eomani  asseclis  et  veteri- 
bus  Britanniae  incolis  Christianis  inter  se  disputan- 
tibus  (§  62  5  63)  ,  ingenia  e  somno  lethali  sunt  ex- 
pergefacta.  Hic  fuit  praeterea  Theodorus ,  a.  668 — 
690  Archiepiscopus  Cantuariensis  ,  Tarso  oriundus  , 
qui  saepius  per  Angliam  totam  suscepit  itinera  ibique 
scholas  multas  condidit,  unde  a  nonnullis  habetur 
eruditionis  scholasticae  parens.  Omnibus  constat ,  ex 
his  prodiisse  viros  pios  et  pro  illo  tempore  doctos, 
cum  eos,  qui  in  Germania  Euangelium  annuncia- 
runt  (§  73),  tum  Bedam  Venerabilem  f  735,  qui 
aliorum     librorum     et     Historiae     ecclesiasticae     gen- 

tis  Anglicanae  laudabilis  est  scriptor  atque  aequalibus 
Miraculum  Occidentis  dicebatur;  porro  Alcuinum 
t  804,  Caroli  Magni  amicum  ac  praeceptorem ,  alios 
multos. 

In  media  Europa  omnes  bellis  et  latrociniis  adeo 
erant  occupati,  ut  ad  Caroli  usque  tempora  lite- 
ris  nuUam  darent  operam.  Omnia  autem  emen- 
davit  vir  hic,  si  quis  alius ,  magnus,  a.  768 — 814 
Regno  pacando  intentus ,  in  Italia  degens ,  literas 
hucusque  ipsi  ignotas  cognovit  et  in  regnum  suum 
inducere  sibi  proposuit.  Alcuinum  igitur  et  Paulum 
Warnefridum  f  799  aliosque  in  aulam  arcessivit  vi- 
ros  doctos ,  qui  in  ea  Scliolam  Palatinam  sive  so- 
dalitium  eruditum  constituebant.  Horum  consilio  et 
opera  tam  Clericos  quam  plebem  erudire  et  emen- 
dare  studuit.  In  cathedralibus  Ecclesiis  et  monaste- 
riis  aperuit  scholas,  in  quibus  artium  liberalium  tri- 
vium  et  quadrivium  doceretur.  Conciones  sacras 
haberi,  et  imperitiorum  gratia  homiliarium  a  War- 
nefrido  confici  iussit.  Versionem  Sacrae  Scripturae 
Latinam  vulgatam  Alcuino  emendandam  tradidit.  Pro- 
bavit  vitam  Clericorum  Canonicam ,  auctore  Chrode- 
gango  a.  760  ortam.  Episcopos  per  suam  quemque 
dioecesin  circumire  iussit.  Romanae  Ecclesiae  Sa- 
cramentarium ,  codicem  Canonum,  cantum  ubique 
commendavit:  nam  ad  exemplum  Ecclesiae  Roma- 
nae ,  omnium  antiquissimae ,  Ecclesiam  Francicam  con- 
formare  voluit,  quamvis ,  Papae  nuUam  in  regno 
suo  agnoscens  auctoritatem ,  ipse  omnes  res  eccle- 
siasticas  ordinaret.  Itaque  quum  Irene  (§  69)  ima- 
ginum    cultum     instauraret,    non    tantum    de    impio 

imaginum  cultu  lihros  quatuor  (qui  ab  Alcuino  viden- 
tur  scripti)  edidit ,  sed  etiam  Ecclesiae  Francicae 
a.  794  convocavit  Concilium  in  urbem  Francofurti, 
quo,  frustra  Papa  obnitente,  cultus  ille  est  reiectus. 
Dolendum  vero  virum  hunc  magnum ,  qui  tot  viis 
ac  modis  Ecclesiae  profuit,  eidem,  Clericorum  di- 
vitiis ,  honore ,  iuribus  nimis  augendis ,  valde  quoque 
nocuisse. 

§78. 

Occidentalium  eruditio  et  lites  saeculo  IX, 

Caroli  conamina  ipsius  aetate  et  tempore  proxime 
sequenti  egregios  tulerunt  fructus.  Ex  schoiis  pro- 
dierunt  viri  multi  eximii  et  docti,  in  quibus  fue- 
runt  Claudius ,  Episcopus  Taurinensis  f  fere  839 ,  et 
Agobardus,  Archiepiscopus  Lugdunensis  j  841,  qui, 
nemine  vexante,  omnem  superstitionem  libere  im- 
pugnarunt.  Eodem  saeculo  floruit  quoque  in  Fran- 
cia  lohannes  Scotus  Erigena  f  ^ere  880,  vir  lite- 
rarum  Graecarum  scientia,  patefactionis  Divinae  uni- 
versalis  sensu,  philosophiae  libertate  atque  ubertate, 
mystica  etiam  sensus  profunditate  longe  prae  aequa- 
libus  eminens.  Ipsae  etiam  lites  dogmaticae  gravio- 
res  ,  nunc  primum  inter  gentes  Germanicas  ortae , 
ingenii  apud  eas  expergiscentis  sunt  documenta.  Ce- 
lebriores  sunt,  quae  sunt  actae  de  formula  Filioque 
(§  71)  et  contra  Adoptianos  ,  sive  eos ,  qui ,  senten- 
tiam  Nestorianam  suo  modo  repetentes ,  lesum  Dei 
Fihum    esse     docebant,    quoad     naturam      humanam 

iure  adoptionis;  quorum  opinio  Concilio  Francofur- 
tano  a.  794  est  damnata.  Praeterea  lites  post  Ca- 
roli  tempora  sunt  gestae  cum  Paschasio  et  God- 
schalco.  Ille  Pachasius  Radbertus ,  Abbas  Corbeien- 
sis  t  fere  865,  veterem,  post  Gregorii  M.  Canonem 
Missae  adhuc  incertam ,  doctrinam  de  lesu  in  S. 
Coena  praesentia  medio  saeculo  IX  ita  explicuit,  ut 
inde  prodiret  decretum  transsubstantiationis.  Obloque- 
batur  inprimis  Rabanus  Maurus,  Alcuini  discipulus, 
nunc  Abbas  Fuldensis,  deinde  Archiepiscopus  Mogunti- 
nus  t  856 ;  sed  frustra ;  crassior  placebat  aetati  barbarae 
sententia.  Godschalcus  t  ^^^  >  monachus  pertinax , 
eodem  tempore  Augustini  de  praedestinatione  gemina 
sententiam  repetiit ,  quae  displicuit  Rabano  Mauro , 
Hincmaro  Archiepiscopo  Ehemensi ,  multis  rebus  ges- 
tis  celebri ,  item  lohanni  Scoto ,  aliis ,  quippe  Semi- 
Pelagianis  et  Godschalci  ambitionem  non  ferentibus; 
unde  hic  (huiusque  persona  ipse  Augustinus)  pluri- 
bus  Conciliis  est   damnatus. 

Iri  Angha  hoc  saeculo  a.  872 — 900  regnavit  Al- 
fredus  Magnus,  Carolo  Magno  certe  non  minor. 

§  79. 

Saeculi  X  tenehrae.     Lucis  saeculo  XI  iterum  exorientis 
scintillae. 

Neque  tamen  semper  conspicui  fuere  Caroli  co- 
naminum  fructus.  Eius  successores  plerique  erant 
homines  inertes,  qui  ne  pacabant  quidem  regnum  , 
unde   subditi ,   turbis  maximis  dilacerati  (§  72),  Nor- 

mannorum  inprimis  incursionibus  expositi ,  armis  , 
non  literis  ,  dabant  operam ,  atque  mox  linguam  La- 
tinam ,  quae  una  erat  exculta ,  non  amplius  intellige- 
bant.  Sensim  evanuerunt  pleraque  a  Carolo  instituta, 
tantaque  est  orta  ruditas,  ut  saeculum  X  merito 
dicatur  ferreum^  plumbeum ,  obscurum.  At  literarum 
amor,  quo  maxime  inde  ab  Harun-al-Easchid  , 
a.  768 — 808  Califa,  imbuti  erant  Arabes  Orienta- 
les ,  etiam  ad  Occidentales  pervenit.  Condita  est  a. 
980  celeberrima  Cordubensis  academia  et  ab  Arabi- 
bus  Hispanis  Europaei,  rerum  mirarum,  mysteriorum 
ac  magiae  studio  puerili  flagrantes ,  poemata  ,  narra- 
tiunculas ,  artes  ,  mathesin  ,  chemiam  ,  astrologiam  ,  phi- 
losophiam  multis  modis  acceperunt.  Inter  celebres 
iUius  scholae  alumnos  est  Gerbertus,  primus  in  Fran- 
cia  et  Germania  literarum  instaurator,  a.  999 — 1003 
nomine  Svlvestri  H  Papa  Romanus.  Ergo  quum 
magna  Normannorum  coJonia  inde  ab  a.  911  fixas  in 
Francia  occupasset  sedes,  et  ad  Arabum  exempium 
literis  se  dare  inciperet,  itemque  res  civiles  per  Hu- 
gonem  Capetum  in  Francia ,  per  Henricum  I  et 
Ottones  in  Germania  paululum  in  ordinem  redirent, 
nunc  iacta  sunt  in  Caroli  schohs,  saeculo  X  col- 
lapsis,  sed  iam  instauratis,  philosophiae  Scholasticae 
initia.  Eei  documentum  illustre  est  vir  liberalioris 
ingenii ,  Berengarius  t  1088 ,  transsubstantiationis 
oppugnator ,  qui  sub  huius  Periodi  finem  ,  a  nonnul- 
lis  defensus,    sed   plerisque  exosus,  floruit. 

§   80. 

Universa    Clericorum  post  Carolum   Magnum   in 
Occidente   conditio. 

Quae  Carolus  (§  77)  instituit  ad  Clericos  emen- 
dandos ,  mox  sensim  evanuerunt ,  quae  ad  eosdem 
honorandos,  magis  magisque  firmata  et  aucta  sunt. 
lam  ab  eius  filio  Ludovico  Pio  acceperunt  quaedam 
regalia ,  atque ,  hoc  huiusque  successoribus ,  homi- 
nibus  infirmis ,  regnantibus ,  magnam  in  omnibus  re- 
bus  sibi  arrogarunt  auctoritatem.  Quod  eo  facihus 
successit ,  quo  magis  ipsorum  accrescerent  divitiae , 
e  regahbus  illis,  decimis,  donis,  exemtionibus ,  privi- 
legiis ,  mansu  ecclesiastico ,  aliisque  fontibus  affluen- 
tes.  Huic  auctoritati  firmandae  cum  alii  intenti  fue- 
runt ,  tum  Otto  1 1  973 ,  qui ,  quo  se  contra  Vasallos 
saeculares  melius  defenderet,  e  re  sua  putabat  esse , 
imperii  Germanici  ducatus  et  comitatus  integros  Epi- 
scopis  primariis  in  feudum  tradere ;  quod  ipsi  eo 
utilius  videbatur  auctoritati  Imperatoris,  quia  Vasalli 
saeculares  iam  haereditario  iure  feuda  ad  filios  trans- 
mittere  incepissent ,  Episcopos  vero  libere  nominaret 
Imperator.  Longe  aliter  factum  in  Francia,  ubi 
Reges  Capetingi  Vasallorum  omnium  auctoritatem 
et  potentiam  imminuere  conati  sunt,  ac  Clericos  qui- 
dem  revera  sensim  omni  iure  singulari  et  dignitate 
saeculari  privarunt. 

Magna  illa  Clericorum  potestas  civilis  aevo  huic 
rudi  profuit ;  inprimis  quia  disciplina  Ecclesiae  unum 
erat    medium,     quo    cohiberi     et      domari    poterant 

gentes  rudes.  Ergo  Clerici  ordalia  sive  iudicia  Dei 
ad  se  traxerunt,  agriculturae  ,  industriae ,  mercatu- 
rae  causam  defendere  animosque  hominum  irritatos, 
praecipue  pace  sive  treuga  Dei  instituenda,  placare 
tentaverunt ,  pauperibus  et  oppressis  aperuerunt  asyla , 
servitutem  mitigare  et  abrogare  atque  barbariem 
pellere  studuerunt.  At  ipsis  Clericis  nocuit  potes- 
tas  baec  magna ,  quia  per  hanc  ipsam  vitiositas  et 
sensus  terrenus  virtutis  sensusque  Christiani  locum 
magis    magisque    penes   ipsos   occupabat. 

Haec  corruptela  etiam  inveniebatur  in  monasteriis, 
vitae  lautissimae  et  nequissimae  saepe  latibulis. 
Quare  nunc  multi  exstiterunt  severitatis  antiquae 
instauratores  ,  in  quibus  celeberrimi  fuere  Berno  et 
Odo  ,  monasterii  Cluniacensis  Benedictini  Abbas 
primus  et  alter,  a.  910 — 941.  Sed  neque  haec  co- 
namina,  etsi  inde  oriretur  congregatio  ^  pleraque 
Franciae  monasteria,  hucusque  non  inter  se  con- 
iuncta,  complectens  atque  haec  regulae  et  regimini 
Cluniacensi  subiiciens  ,  Ecclesiae  diu  .  profuerunt ; 
quippe  vitae  generi  naturae  humanae  contrario  ad- 
hibita. 

§  81. 

Ritm  saeri   et   exercitia  pia. 

Ipse  Carolus ,  qui  tanta  fecit  ad  barbariem  pel- 
lendam  imaginumque  venerationi  graviter  restitit,  San- 
ctorum  et  reliquiarum  cultum  non  item  improbavit. 
Quare    insanum    harum    rerum    nunc  exsistebat   stu=- 

dium ,  miracula  ferebantur  multa  ab  his  patrata , 
apotheosis  Grentilium  in  Sanctorum  canonisatione 
inde  ab  a.  993  a  Papa  instituta ,  repetebatur ,  festi 
dies  in  Sanctorum  honorem  innumeri  celebrabantur , 
inprimis  Mariae,  Reginae  coelorum,  colendae  eius- 
que  natalibus ,  purificationi ,  assumptioni  dicati^ 
mox  Hispani  lacobum,  Franci  Dionysium  fere  plu- 
ris  faciebant ,  quam  ipsum  Deum.  Sacra  etiam 
Coena  sive  potius  Missa  tanquam  mysterium  magi- 
cum  celebrabatur ,  eiusque  cum  publicae  tum  priva- 
tae  vis  habebatur  infinita.  Pro  Codice  Sacro  iam  le- 
gebantur  fabulae  Romanenses  ,  puerili  hac  aetate  or- 
tae  ,  et  narrationes  de  rebus  Sanctorum  sive  legen- 
dae ,  adeo  ut  mythologia  quaedam  redierit  Christi- 
ana.  Peccata  expiabantur  ieiuniis  instituendis ,  pre- 
cibus  fundendis,  psalmis  legendis  ,  peregrinationibus 
vel  Romam  vel  in  Palaestinam  vel  aliorsum  susci- 
piendis  ,  eleemosynis  dandis  ;  verbo  rebus  solummo- 
do  externis  agendis,  praecipue  pecuni^  dandli. 

§  82. 

Christianorum   antmus  ac  vita* 

Ex    omni    huius  Periodi     historia,    facile      effici- 

mus,  plerorumque  Christianorum    animum  vitamque 

multum     abfiiisse  a      sanctitate     et      puritate,     ad 

quam   evehere    nos  vult     lesus  Christus.     Uti   enim 

post  Constantinum  M.  in  Ecclesia  Graeco-Romana 
regnabat    levitas    Graeca    et    ambitio     Romana,    ita 

nunc    in    Europae  occidentalis ,    a    Germanis    supe- 

ratae,  Ecclesia  dominabatur  Germanorum  ruditas 
ac  ferocia,  parum  adhuc  vel  nihil  spiritu  Chris- 
tiano  emollita.  Unde  nuUa  paene  hic  fuit  pietas 
intema ,  sed  vitia  gravissima ,  barbaries  ,  avaritia  , 
libido  libere  grassabantur.  Quibus  omnibus  malis 
Caroli  M.  quidem  saeculo  aliquot  viros  cordatiores 
restitisse ,  vidimus  §  78 ,  at  deinceps  nemo  tantum  non 
assensit ,  usquedum  saeculo  XI  nonnulli  oriebantur , 
e  Paulicianis  verosimiliter  progressi,  qui  Ecclesiae 
vitia  liberius  reprehendebant ;  sed  ob  id  ipsum  no- 
mine  Haereticorum  reddebantur  infames  et  ubique 
mortis    supplicio  afficiebantur. 

Ne  vel  sic  tamen  salutaris  religionis  Christianae 
vis  penes  Catholicos  aut  est  amissa  aut  prorsus  la- 
tuit.  Yera  enim  et  admodum  laudanda  erat  pietas, 
utut  superstitione  infecta ,  nonnuUorum  virorum ,  ma- 
xime  Euangelii  praeconum ,  Eligii ,  Bonifacii ,  Lud- 
geri,  Anscharii;  atque  gentibus  integris  v.  c.  Rus- 
sis  et  Germanis ,  in  ipsa  Germania  adhuc  habitanti- 
bus,  ,religio  ,  ab  hisce  viris  annunciata,  cultus  et 
humanitatis  prima  esstitit  causa. 

5  83. 

Periodi  totius  conspecius, 

Si  ad  Ecclesiae  Christianae  superiore  Periodo  con- 
ditionem  oculos  advertimus,  videmus  eiusdem  florem 
et  vigorem  tum  inprimis  inveniri  in  Oriente ,  ubi 
sedes  trium  Patriarcharum  clarissimae  et  onmes  inco- 
lae  erant  Christiani,  iique  longe  magis  et    eruditi    et 

potentes  quam  in  Occidente.  At  religio  Mohamrae- 
dica,  quae  huius  Periodi  initio,  veluti  gravis  tem- 
pestas ,  ex  Arabiae  desertis  exoritur ,  paucis  annis 
lesu  templa  hic  funditus  destruit;  dum,  prout  in 
Asia  et  Africa  Ecclesiae  ditio  decrescit .  sic  accres- 
cit  in  Europa  Germanica.  Atque  iam  Eomani  Pa- 
triarchae  tam  illa  clade  aemulis  suis ,  Patriarchis  orien- 
talibus ,  a  Mohammede  illata,  quam  hac  religionis 
Christianae  per  Europam  propagatione ,  ad  auctori- 
tatem  suam  promovendam  callide  utuntur.  lisdem 
magno  etiam  est  emolumento  ,  saeculo  VIII,  gentis 
Carolovingicae  favor  ,  saeculo  IX ,  Pseudo  -  Isidori 
fraus.  Quae  omnia  efficiunt ,  ut  ipsi  iam  a  multis 
summi  Ecclesiae  Christianae  Episcopi  haberi  inci- 
piant. 

Universe  non  iaetum  nobis  exhibet  haec  Periodus 
spectao-ulum ;  nam  adeo  imminuitur  Ecelesiae  Chris- 
tianae  amplitudo ,  eruditio ,  virtus ;  tanta ,  omni  or- 
bis  Graeci  et  Romani  pereunte  humanitate ,  ubique 
grassatur  barbaries  et  superstitio ;  tam  parum  Ger- 
maui ,  Christiano  nomini  nunc  adiuncti ,  distant  a  fe- 
rocibus  ipsorum  maioribus  gentiliciis ,  ut  lesu  Christi 
consilium  nunc  quidem  irritum  factum  prima  fronte 
videatur.  Quod  tamen  secus  sese  habere ,  fidenter 
affirmamus.  Nam  non  modo  lucida  in  mediis  tenebris 
interdum  fuerunt  intervalla,  inprimis  quo  tempore 
Carolus  M.  egregia  multa  instituit  ad  Ecclesiam  emen- 
dendam;  sed  etiam  necesse  fuit,  ut  talis  oriretur 
nunc  rerum  conditio  ,  qualem  adfuisse  cernimus.  Ete- 
nim  Ecciesia  Mohammedica,  quae  Christianae  Eccle- 
siae   haberi  potest  filia ,  sed    matrem  saepe   non    ag- 

noscens ,  purior  erat  aptiorque  ad  gentes  orientales 
instituendas ,  quam  quae  illo  aevo  in  Oriente  di- 
cebatur  Christiana.  Porro  Mohammedes  magnus  fuit 
et  egregius  etiam  inter  ipsos  Christianos  unius  Dei 
colendi  instaurator.  Tum  literae  ubivis  pulsae  asy- 
lum  invenerunt  apud  Arabes  ,  a  quibus  deinde  ad 
Europaeos  erant  transiturae.  Denique  ut  purius  rec- 
tiusque  a  gentibus  integris  perciperetur  libera  et 
spiritualis  reKgionis  Christianae  indoles,  necessario 
prius  plane  interire  debebant  et  penitus  destrui, 
prouti  antea  Respublica  et  Ecclesia  ludaica  (§  32) ,  ita 
nunc  etiam  tam  Civitas  Eomana ,  quae  religionem  ha- 
buerat  reipublicae  bene  administrandae  instrumen- 
tum,  quam  omnis  ille  sensualis  orbis*  Graeco-Romani 
cultus.  Nam  haec  civitas  ac  cultus  hic  religionis 
Christianae  puritatem  diu  inquinaverat ;  unde ,  civi- 
tate  illa  eiusque  reliquiis  et  cultu  illo  deletis, 
nunc  Europae  oriri  poterant  quasi  fermentandi  tem- 
pora,  quibus  elementa  heterogenea,  quae  aderant, 
reliquiae  antiquitatis  Graeco-Eomanae ,  rehgio  Chris- 
tiana,  libertas  Germanica ,  in  unum  coalescerent,  ex 
quibus  inter  se  fermentatis  sensim  purior  prodiret 
Ecclesia  Christiana,  iam  inter  Germanos,  maxime 
inde  a  Caroli  M.  tempore,  verae  humanitatis  fautrix, 
eo  felicior,  quo  magis  prorsus  nova  in  lesu  Christo, 
i.  e.  inde  ab  initio  per  lesum  Christum  exculta,  natio 
esset  haec  Germanorum  gens. 


PERIODUS   IV. 

A   GREGORIO   Vn  AD   LUTHERUM, 
AB   ANNO    1049   USQUE   AD   ANIOJM   1517. 


PAPA  ROMANUS  ECCLESIAE  PEINCEPS. 


§84. 


Periodi  argimientwm, 

Pafae  Romani  potestas  ad  summum  iam  adscendit 
fastigium  atque  universe  hierarchia  Papalis  Europae 
tutorem  agit,  ita  ut  quae  religio  propagetur,  haec 
inserviat ,  qua  extendatur  imperium  Papale ,  ac  quae 
dogmata  tractentur,  haec  Papae  dominationem  stabir 
liant. 

At  haec  actio  reactionem  parit.  Inprimis  Germano- 
Tum  ingenium  superiore  Periodo  iam  expergefactum , 
hac  sensim  ulterius  excitari  et  explicari  videmus.  Sic, 
dum  externe  diu  etiam  crescit  hierarchia  Papalis ,  in- 
teme  tamen  ita  adolescit  Europa  Germanica ,  ut  iam 
sensim  antiquetur  servilis  ista  et  puerilis  rerum  omnium 

civilium  et  ecclesiasticarum  conditio,  atque  sub  Pe- 
riodi  finem  hierarchiae  splendor  iam  multum  immi- 
nuatur. 

Primum  enarrabimus  externam  historiam  illam  hie- 
rarchiae  cum  Papalis  tum  reliquae ,  aliasque  non- 
nullas  res  cum  ea  coniunctas ,  tum  internam  hanc 
ingenii  inter  Germanos  ulterius  excitati  et  explicati, 
atque  inde  orta  Ecclesiae  emendandae  conamina, 
nunc  quidem  modo  leviora,  sed  futuris  gravioribus 
praevia. 

§  85. 

Gregorius  VII, 

Prioris  huius  Periodi  partis  historiae  tradendae  fi- 
lum  praebent  maxime  Papae  Romani ,  omnium  saepe 
rerum  ecclesiasticarum  moderatores  soli,  quare  ho- 
rum  res  praecipue  enarrandae. 

Uno  fere  hi  omnes  per  duo  saecula  aguntur  spi- 
ritu,  quem  iis  inflaverat  Hildebrandus  sive  Grego- 
rius  yn  (§  76) ,  novi  regiminis  hierarchici  auctor. 
Maximus  hic  saeculi  sui  vir,  acri  praeditus  ingenio 
hominesque  accurate  dignoscens ,  ex  infimo ,  quo  na- 
tus  erat,  loco  ad  sedem  Papalem  adscendit,  quam 
facto  fere  ab  a.  1049,  nomine  etiam  ab  a.  1073  te- 
nuit.  Huius  ambitioni  propositum  fiiit,  dira  aevi  vul- 
nera  sanare  omniaque  adeo  emendare  sive  reformare. 
Quod  ut  feliciter  perficeret,  voluit  Ecclesiae  regi- 
men,  hucusque  divisum,  primum  ad  unum  trahere 
Papam    Romanum,   deinde  imperio   civili  subducere, 

denique  huic  praeponere.  Hoc  vero  ut  assequeretur , 
Legatis  suis  Episcoporum  iura  infregit,  exemtione 
monasteriorum  sibi  Monachos  submisit ,  coelibatu  Cle- 
ricis  imponendo  hos  a  mundi  societate  separavit,  Cle- 
ricorum  investitura  Imperatori  deneganda  atque  Im- 
peratore  contumaci  ad  tribunal  Papale  evocando  im- 
perium  civile  hierarchiae  Romanae  subiecit,  aha.  Co- 
naminum  hucusque  vidit  successum,  ut  summam  Pa- 
parum  auctoritatem  abhinc  omnes  agnoverint,  coeli- 
batus  sensim  ubique  in  usum  veniret  ,  Imperator 
Henricus  IV  ab  ipso  excommunicatus ,  per  triduum 
medio  hieme  sub  dio  degens,  ipsius  veniam  precare- 
tur.  Attamen  deinceps  ab  Henrico  Roma  pulsus  ipse 
in   exsihum  abiit,  in  quo  mortuus  est  a.  1085. 

§  86. 
Bella  Sacra. 

Dum  lis  de  Clericorum  investitura  Papam  inter  et 
Imperatorem  adhuc  agitabatur  et  Concordato  Wor- 
matiensi  a.  1122  tandem  finiebatur,  nova  res  Europae 
conditionem  prorsus  immutare  coepit.  Peregrinatores 
enim  ex  Palaestina  reduces  iam  diu  multum  erant 
questi  de  tormentis,  quibus  ipsos  afFecerant  Moham- 
medani ;  unde  Europaeis ,  religionis  belHque  simul 
amantibus,  auctore  Gregorio  VII,  studium  loca  san- 
cta  recuperandi  est  ortum.  Mox  Papa  Urbano  II 
stimulante,  multa  continuo  hominum  millia  a.  1096 
expeditionem  in  Orientem  susceperunt,  totam  Palaes- 
tinam    et  regiones  vicinas  occuparunt,  ipsaque    Hie- 

rosolyma  15  lul.  1099  ceperunt,  ubi  regem  fecerunt 
Godefridum  Bullionensem.  Altera  vero  expeditione 
magna  iam  opus  fuit  a.  1147 ,  quam  Sancti  Bernhardi 
eloquentia  inprimis  promovit.  Aliae,  Papis  auctori- 
bus ,  bene  multae  successerunt ,  quibus  debetur ,  ut 
Hierosolyma  per  88  saltem  annos ,  1099 — 1187 ,  te- 
nuerint  Europaei.  Sensim  tamen  Mohammedani  om- 
nibus  rebus  iterum  potiti  sunt ,  et  post  a.  1291  ne 
unam   quidem    arcem    Christianis   reliquerunt. 

Licet  vero  hac  ratione ,  quod  sibi  proposuerat  Euro- 
pa  consilium,  ei  non  succederet,  innumera  hominum 
miUia  misere  perirent,  integrae  regiones  prorsus  vas- 
tarentur,  multos  tamen  eosque  egregios  ei  tulerunt 
haec  bella  fructus.  Tutam  enim  praestiterunt  illam  a 
Mohammedanorum  occupatione,  gentium  diversarum 
coniunctionem  insigniter  promoverunt,  libertatis  civiHs 
ubique  orientis  civitatumque  exsistentium  incrementa 
egregie  adiuverunt,  studio  equestri  dederunt  stimulos, 
poeseos  romanticae  iam  orientis  fuerunt  adiumentum, 
atque  universe  haec  praesertim  bella  Europaeorum 
ingenium  ex  lethargia  pericuio  plena  vehemeuter  ex- 
citarunt  et  ab  humilioribus  rebus  ad  excelsiores  con- 
verterunt :  —  qui  pene  omnes  fructus  iam  statim  post 
primas  expeditiones  saec.  XII  in  Europa  manifesto 
cernuntur. 

Horum  bellorum  exemplum  secuti  etiam  sunt  His- 
pani,  qui,  maxime  ope  ordinum  equestrium,  Ara- 
bes,  Hispaniae  dominos,  inde  a.  saec.  XII  sensim  ma- 
gis  vicerunt,  ita  ut  tandem  a.  1490  occupat^  Gra- 
nata,  ultima,  quam  tenebant  Mohammedani  regione, 
Hispania  evaserit  monarchia  Christiana. 

§   87. 

Ecclesia  Graeca. 

Per  illa  etiam  bella  novum  exstitit  commercium 
inter  Ecclesiam  Graecam  et  Latinam,  saepe  hostile, 
saepe  utrique  utile.  Hostile  maxime  fuit,  quum  ex- 
peditio  quaedam  hominum  cruce  signatorum  caperet 
Constantinopolin  ibique  conderet  imperium  Latinum, 
quod  a.  1204 — 1261  duravit.  Utilis  vero  Graecis 
fuit  cum  Latinis  coniunctio ,  non  quidem ,  qua  in 
gente  mortua  novus  oriretur  spiritus  vitaque  nova: 
nam  omnis  ille  cruce  signatorum  fervor  reique  diffici- 
lis  et  magnae  amor  nihil  in  Graecis  excitavit  nisi 
iocum ,  suspicionem ,  metum :  sed  quia  clades ,  Mo- 
hammedanis  ab  Europaeis  illatae,  imperii  Graeci 
ruinam  per  plura  saecula  retardaverunt.  Latinis  item 
commoda  accidit  et  utilis  Graecorum  cognitio ,  tum 
quo  tempore  Constantinopoleos  pulcritudinem  artium- 
que  vetustarum  reliquias  ibi  conspicuas  mirabantur  et 
imitari  cupiebant,  tum  quo  viros  doctos,  ex  illa  urbe 
a.  1453  a  Turcis  capta  profugos ,  laete  in  Italia  reci- 
piebant. 

§  88. 

Ecclesiae  Christianae  propagatio, 

Idem  illud  religionis  causam  vi  et  armis  promo- 
vendi  studium ,  unde  bella  sacra  originem  trahunt, 
saepissime  sese  nunc  etiam  prodidit ,  quando  Ecclesi- 
am  propagare  vellent  Europaei  occidentales. 

Sic  Wendos ,  Pomeraniae  incolas ,  sibi  subiece- 
ront  Duces  Poloniae  et  tandem  a.  1128  Ecclesiae 
Christianae  adiunxerunt;  ex  insula  Eugen  a.  1168 
Ethnicismum  fugavit  Daniae  Kex;  neque  aliis  me- 
diis  ad  Sacra  nova  facienda  adducti  sunt  Finni, 
Livories ,  Esthones ,  Curlandi ,  ad  quos  subjiciendos 
a.  1202  ordo  Gladiferorum  est  institutus.  Omnium 
diutissime  restiterunt  Borussi ,  tandem  quoque  ab 
Equitibus  Teutonicis  et  Grladiferis  a.  1283  prorsus 
devicti. 

In  Hispania  qui  supererant  Mohammedani  et  lu- 
daei ,  ab  a.  1391  vi  et  illecebris  ad  baptismum  sube- 
undum  cogebantur  et  Inquisitionis  officio  ab  a.  1478 
in  Ecclesia  retinebantur. 

In  Oriente,  ubi  potentia  terrena  Christianis  deerat, 
melius  in  propaganda  rehgione  versati  sunt.  Celebre 
inter  Tataros  exstitit  lohannis  Presbyteri  regnum, 
quod  a.  1202  Gengischano  succubuit.  A.  1307  Archi- 
episcopatus  etiam  inter  Sinenses  in  urbe  Peking 
condebatur  a  Papa  Eomano;  qui  vero  iam  a.  1369 
evanuit.  Universe  radices  agere  in  Oriente  altas  reli- 
gio  Christiana  nondum  potuit ,  quod  inprimis  appa- 
ruit ,  quum  Timur ,  a.  1370 — 1405  Asiae  mediae  do- 
minus,  Christianis  sese  ostenderet  infestuin. 

§  89. 

Innocentius  III. 

Per  duo  saecula,  quibus  illa  bella  sacra  gereban- 
tur,  magna  erat  auctoritas  Paparum,  qui,  quum  ip- 

sis  auctoribus  et  saepe  per  Legatos  ducibus  bella 
illa  fierent,  Europae  paene  totius  videbantur  domini. 
At  nunc  semper  imperio  civili  se  praeponere  conantes, 
etiam  certaminis  Guelforum,  ipsis  faventium,  etGibel- 
linorum,  Imperatoribus  Germanicis  addictorum,  erant 
auctores  praecipui.  In  hoc  certamine  celebriores 
fuerunt  ex  Imperatoribus  Fredericus  I  et  II,  e  Papis 
Alexander  III  a.  1159 — 1181  et  magis  etiam  Innocen- 
tius  III  a.  1198 — 1216.  Alexandro  quidem  per  Thomae 
Becketi  sanguinem  contigit  AngKam  mox  sibi  videre 
subiectam :  Innocentius  vero  omnium  Paparum  fuit 
potentissimus.  Nempe  vir  hic  magnus,  Theologus  et 
lureconsultus ,  rebus  omnibus  sapienter  usus ,  nihil 
non  tentavit ,  quodque  tentavit  semper  perfecit.  Hae- 
reticos  debellavit,  Ecclesiam  etiam  Graecam  sibi  ha- 
buit  subiectam ,  Eeges  ipsos  ahos  rexit ,  alios  crea- 
vit,  alios  deposuit.  Magna  ehis  imperii  fiiit  vis  etiam 
in  saeculis  sequentibus ,  quia  nunc  exemplum  est 
exhibitum  bellorum  sacrorum  contra  Haereticos  sus- 
ceptorimi  et  Inquisitionis  tribunal  iam  est  institutum; 
item  monachi  mendicanles  Dominicani  et  Franciscani , 
Papis  utilissimi ,  sunt  orti ;  denique  dogmata  traditio- 
nis  ecclesiasticae ,  transsubstantiationis ,  confessionis  au- 
ricularis ,  Ecclesiae  Romanae  valde  proficua,  Con- 
ciHo  Lateranensi ,  quo  de  omnibus  hostibus  atque 
de  ipsa  Ecclesia  triumphum  egit  Innocentius ,  a.  1215 
.sunt  sancita. 

Vix  tamen  diem  obierat  Innocentius,  quum  sedem 
Papalem  per  multos  annos  magno  contemtu  tracta- 
ret  ac  fere  ludibrio  haberet  Imperator  Fredericus 
n  t  1250. 

§  90. 
Bonifacius   VIII  et  Exsiliiun  Babylonicum. 

Tandem  vero  summam  illam ,  qna  per  duo  saecula 
plerumque   fruiti   erant  Papae  Romaui ,    observantiam 
et    auctoritatem ,  ipse  Papa  quidam,  Bonifacius  VIII 
a.   1294 — 1303 ,  vir  audax  et  arrogans ,  valde  minuit. 
Nam    uti    Germaniam    Gregorius ,    Alexander    atque 
Innocentius   Angliam,  sic  ipse   Franciam  sedi  Roma- 
nae  subiicere  conatus,  maximis  excidit  ausis.     Scilicet 
neque    Regum   omnium    per  bella  sacra   auctam    po- 
tentiam,   neque    inprimis    Francos   borumque   Regem 
noverat.     Itaque  quum    bulla    edita  vetasset  Principes 
a    Glericis    tributa    exigere ,     Philippus    IV    Pulcer , 
Franciae    Rex,    probibuit,   ne   pecunia   e   regno   lioc 
eveberetur;   quumque    gravissima   quaeque    minaretur 
et    fulmina  Vaticana  retro  vibraret  Papa,  Rex  et  po- 
puli    Comitia   constituerunt ,   nullis    aut  minis  aut  ful- 
minibus   cedere.     Bonifacius,   qui   eo  usque  aliquando 
processerat ,  ut  diceret ,  haeresin  esse  Manicbaeam ,  si 
quis    crederet,   esse    duplicem    potestatem    seiunctam , 
saecularem   et  ecclesiasticam ,    quum  omnia  unus  pos- 
set    Papa  Romanus,   tandem   a  Pliilippi   Legato    op- 
pressus,  diem  misere  obiit  a.  1303.     Tot  autem  nunc 
hominibus    orta  est   persuasio,   Papalem    auctoritatem 
nulli   superstructam   esse   iuri    et   valde  esse   noxiam, 
si    res    saeculares    tangeret,     ut  Bonifacius    a    multis 
haud  immerito  Paparum  ultimus  dicatur. 

Bonifacium    auctoritati    Papali  valde  nocuisse  atque 
hanc  m  ipsius  Franciae ,    quam  ei  subiicere  voluerat , 

servitutem  tradidisse ,  mox  apparuit ,  quum  Philippus 
alterum  Bonifacii  successorem  cogeret ,  in  Franciae 
urbe  Avenione  sedem  Papalem  figere.  Septuaginta 
annorum  1305 — 1377  ,  quod  hic  degerunt  spatium, 
Babylonicum  Paparum  exsihum  dici  solet.  Erant 
enim  hic  captivi,  qui  a  Regis  Francici  nutu  pende- 
bant  eique  ad  hostes  ipsius  debellandos  inservire 
debebant;  unde  nimbus  ilie  sanctus,  qui  Papam  Ro- 
mae  degentem  circumdederat ,  a  Papa  Francorum 
servo  prorsus  disparuit.  Porro  consuetis  reditibus  fere 
destituti ,  nunc  novos  sibi  aperuerunt  vivendi  fontes , 
haud  omnes  laudabiles  et  honestos.  Quum  vero  hi 
mox  ubere  fluerent,  vitae  se  dederunt  rursus  luxu- 
riosae  et  vitiosae,  quae,  quo  facilius  Avenionem  pa- 
tebat  iter,  eo  magis  gentibus  Germanicis  innotuit, 
harumque  indignationem  excitavit. 

§91. 

Magfizim    sehisma    Occidentis    el    ConciLia    Oecu- 
menica. 

Tandem  huic  servituti  finem  imponere  conabatur 
Gregorius  XI,  qui  a.  1377  Eomam  rediit;  sed  iam 
exsilio  finito  subsecutum  est  magnum  schisma  Occi- 
dentis  quinquaginta  annorum.  Nam  Gregorio  a.  1378 
mortuo  tam  Romae  quam  Avenione  fuit  successor ,  qui 
uterque  se  verum  dicebat  Papam  et  adversarium  ana- 
themate  feriebat.  lam  quaesiverunt  Universitates,  ma- 
xime  Parisina ,  annon  auctoritas  esset  Papali  superior , 
et   Cardinalibus  adiudicarunt  ius  Conciiii  Oecumenici 

convocandi,   Coactum  est  a.  1409  Pisanum,  quod  Ec- 
clesiam   sine  Papa  constare  posse  declaravit,  utrum- 
que    Papam    deposuit   et  tertium  nominavitj    nec  ta- 
men  schisma  sarcivit :  nam  duobus  prioribus ,  dignitati 
suae  renunciare  nolentibus ,  tertium  addidit.    A.  1414 
novum   convenit  Concilium  Constantiense,  quod   cum 
Ecclesiae   schisma    sarcire,   tum  reformationem   perfi- 
cere,    tum   denique    unam   doctrinam    restituere     sibi 
proposuit.     Tribus  ,  qui  erant  Papae ,  unum  substituit 
novum,  qui  vero  demum  a.  1429  ultimum  sibi  subiecit 
Papam  schismaticum ;  praeterea  Concilium  duo  magni 
ponderis    decreta    sancivit ,    Concilium   Oecumenicum 
esse  supra  Papam,  ac  reformatione  opus  esse  Ecclesiae 
in    capite   et   membris.     Idem  vero   etiam    lohannem 
Hussum   perfide  ad  rogum  damnavit.     Novum  Conci- 
lium ,    a   quo   Ecclesiae  reformatio  instituenda    esset , 
saepe  promissum ,     tandem    convocatum    est   a.    1431 
Basileam ;  quod ,  omnium  Conciliorum  longe  optimum , 
multa  sibi  emendanda  sumsit,  nec  tamen  multa  perfe- 
cit.    Nam  Aeneae  Sylvii  f  1464  astutia  et  Imperatoris 
Germanici  debilitate   sensim  dissohitum,  a.  1449  pror- 
sus  evanuit;  eiusque  decreta,   Papae  noxia,  hic  moX 
Concordatorum   ope    infregit.     Idem    vero   memoriam 
rerum  in  hoc  Concilio  gestB^rum,  ipsius  auctoritati  no- 
xiam,  ex  animis  Christianorum  evellere  haud  potuit. 

§  92. 

Papae  huius  Periodi  idtimi, 

Qui   hide  a    Concilio    Basileensi  usque   ad   Luthe- 

rum  sedem  Papalem  obtinuerunt,  Concordatis  initis 
cum  regnis  peculiaribus  recuperare  quae  amiserant, 
haud  sine  fructu  sunt  quidem  conati;  attamen  ple- 
rique  temporibus  hisce  omnium  minime  erant  apti. 
Nam  postquam  Ecclesiae  reformatione  in  capite  et 
membris  opus  esse ,  Concilia  ipsa  Oecumenica  decla- 
raverant ,  Papae  fere  sunt  electi ,  qui  libidine ,  ava- 
ritia,  crudelitate,  ferocia  non  modo  cathedrae  Chris- 
tianae,  sed  ipsi  generi  humano  saepe  erant  dedecori; 
quales  inprimis  fuerunt  Innocentius  VIII  f  1492  et 
Alexander  VI  f  1503.  Ille,  qui  nothos  suos  primus 
publice  agnovit,  praeterea  infamis  est  legis  actione 
contra  fictitia  Maleficarum  crimina  instituta. 

§  93. 

Regimen    et   ius   ecclesiasticum. 

Universe  ratio  illa  sacerdotalis ,  quae  saeculo  II  iam 
orta  erat  (§  40) ,  nunc  ad  summum  pervenit  fasti- 
gium,  adeo  ut  Clerici  dicerent,  se  esse  Ecclesiam, 
in  qua  modo  essent  Laici.  Inprimis  hierarchia  Ro- 
mana  plane  est  explicita.  Nam  Ecclesiae  regimen, 
antea  incertum ,  certius  reddidit  Gregorius  VII ,  qui 
Papis  summum ,  Patriarchis ,  Archiepiscopis ,  Epis- 
copis  alterum  in  eo  locum  assignavit ,  sed  simul 
horum  iura  et  officia ,  in  suis  quorumque  dioecesibus 
peragenda,  per  Legatos  Papales  quaquaversum  mis- 
sos  infiregit  et  circumscripsit.  Ultimo  tamen  huius 
Periodi  saeculo  valde  disputabatur ,  num  Papa  Con- 
cilio  Oecumenico  superior  esset  nec  ne.  —  Ab  impe- 

rio  civili  magis  magisque  se  solverunt  Clerici,  ut  sci- 
licet  Ecclesia  Romano  -  Catholica  unum  quoddam  per 
omnem  orbem  esset  regnum  firmiter  coniunctum,  cu- 
ius  monarcha  Papa;  unde  hic  et  eius  ministri  ac 
subditi  plerumque  res  coelestes  longe  minus  quam 
terrenas  curabant.  Igitur  Ecclesia  continebat  omnia , 
doctrinas ,  artes ,  homines  ,  regna :  neque  enim  Ec- 
clesia  erat  in  civitatibus ,  sed  civitates  diversae  in 
Ecclesia.  Grave  tamen  huic  Ecclesiae  regimini  infli- 
gebatur  vuhius ,  quum  lus  antiquum  Romanum  de- 
tegeretur,  huiusque  principia  ad  remp.  administran- 
dam,  exclusis  Clericis,  ab  Imperatore  Germanico  ap- 
plicarentur. 

Huic  vero  vulneri  medelam  afferebat  aliquamdiu 
Gratianus ,  Monachus  Bononiensis ,  qui  ad  exemplum 
luris  Romani,  quod  Bononiae  inprimis  explicabatur , 
lus  ecclesiasticum ,  quale  Pseudo  -  Isidorus  ,  Grego- 
rius  Vn,  Innocentius  III  docuerant,  colligere  et  in 
ordinem  redigere  conatus  est;  idque  tanto  successu  , 
ut,  similibus  aliorum  conatibus  anterioribus  iam  ne- 
glectis ,  Gratiani  Concordia  discordantium  canonum , 
edita  a.  fere  1143,  mox  in  Universitatibus  una  cum 
lure  Romano  exponeretur,  novaeque,  quae  deinde 
instituebantur ,  Decretalium  collectiones ,  Gratiani 
Concordiae  tanquam  continuationes  atque  appendices 
adiicerentur.  Hoc  autem  iure  nunc  utebantur  Pa- 
pae,  quo  usurpationem  suam  contra  Reges,  Clericos, 
Haereticos  ahquo  iuris  colore  tuerentur. 

§   94. 

Doctrina    ac   discipLina   ecclesiastica. 

Religionis  Catholicae  doctrinae,  quae  hucusque  e 
traditione  ecclesiastica ,  Condliorum  decretis  et  Patrum 
scriptis  hausta  erat,  novus  aperiebatur  fons,  Papa- 
rum  auctoritas ;  qua  nemo  audacius  usus  est  quam 
Innocentius  III  (§  89).  In  hanc  doctrinam  nunc  e 
Scholasticorum  subtihtate  opinionum  monstra  infere- 
bantur ,  v.  c. ,  per  opera  bona  operata  mereri  Chris- 
tianos  salutem  suam;  thesaurum  esse  supererogationis 
perfectorum,  eiusque  dispensatorem  per  indulgentias 
Papam ;  Papae  esse  potestatem  non  modo  poenas 
ecclesiasticas  remittendi  ,  sed  quoque  e  purgatorio 
liberandi  ac  peccata  condonandi ,  caet.  Porro  Sancto- 
rum  tum  copia  tum  honor  quotidie  augebatur;  atque 
inprimis  Mariae,  Matris  Dei,  maior  fere  erat  cultus, 
quam  ipsius  Dei.  Eruditio  autem  plerisque  Christi- 
anis  aderat  nulla;  nam  Clerus  prave,  plebs  prorsus 
non  instituebatur.  Disciplina  ecclesiastica ,  quae  poeni- 
tentiae  faciendae,  sive  poenarum  pro  peccatis  dandarum, 
opinioni  innitebatur,  omnem  quidem  complectebatur 
hominum  vitam,  civilem  quoque ,  quod  ei  aevo  rudi 
admodum  utile  erat;  sed  quamvis  valde  videretur  se- 
vera ,  indulgentiis ,  pecunia  data  acceptis ,  omnium 
poenarum  remissionem  facile  acquiri  sinebat.  Indul- 
gentias,  quae  oHm  episcopales  erant,  papales  modo 
siverunt  esse  Gregorius  VII  aliique  Papae,  easque 
plenarias  maxime  inde  a  bellis  sacris  concedebant , 
imo   vendebant.    Maleficarum  vexatio  etiam  nunc   or- 

ta  5  atque  inquisitio ,  i.  e.  tyrannis  in  ipsos  hominum 
animos  exercita ,  eaque  severissima ,  quae  Haereticos  , 
iuris  specie  aclhibita,  crudelissirae  exstirpabat.  Porro 
excommunicatio  et  interdictum  tela  erant  letalia,  quan- 
do  nempe  a  Gregorii  VII  aut  Innocentii  III  manu 
vibrabantur :  ab  alio  Papa  emissa  saepe  ridebantur. 

Quum  vero  haec  in  Ecclesia  regnaret  doctrina  et 
disciplina,  sponte  apud  plerosque  Christianos  fiducia, 
gratiae  Divinae  secundum  Euangelium  habenda,  et 
amor,  qui  inde  nascitur ,  prorsus  interibant  in  novo 
quodam  dogmatum  systemate  invento  ac  lege  nova 
exercitiorum  arbitrariorum  constituta. 

§  95, 

Sacronim  HtiLS. 

Ex  doctrina  et  disciplina,  quae  iam  valebant,  et  ex 
illis,  quae  de  superstitione  ac  ritibus  antea  inventis 
diximus  §  57  et  81,  facile  coniicitur,  qualis  nunc  fuerit 
rituum  ecclesiasticorum  natura.  NuUa  nempe  plerisque 
Christianis  erat  Dei  veneratio  in  spiritu  et  veritate ; 
nulla  Verbi  Divini  coram  concione  interpretatio  ac  vix 
ullum  quoque  praeconium.  Preces  vel  legebantur  vel 
memoriter  recitabantur ,  atque,  iuxta  rosarium  a  Mo- 
hammedanis  acceptum,  Deo  annumerabantur.  Homi- 
liarum  locum  occupabat  liturgia,  eaque  Latina,  ver- 
naculam,  ubi  haec  adhuc  erat,  expellens ,  etsi  illa  a 
plebe  nusquam  intelligeretur.  Cum  Sanctorum  nu- 
mero  in  dies  crescente  augebatur  etiam  continuo 
reliquiarum  sanctarum  copia,    quarum  vis   miraculosa 

magni  aestimabatur.  Sanctorum  festi  dies  ritusque, 
cum  Sacramentis  septem  coniuncti,  magna  cum  pom- 
pa  celebrabantur.  Praeterea  ritus  religiosi  omnia 
consecrabant ;  neque  enim  Eeges,  belli  duces,  equites 
quidquam  sine  religione  et  Clericis  efficere  valebant. 
Festi  vero  nonnuUi,  v.  c.  asinorum  et  risus  Pascha- 
lis ,  sensui  non  tantum  culto ,  sed  communi  humano 
prorsus  repugnabant.  Attamen  talia  Sacra  celebrare, 
summa  habebatur  hominis  Christiani  virtus,  bonum- 
que  opus,  quo  coekim  poterat  mereri. 

§  96. 

Christianorum  plerorumque  vita  et  animus, 

Severior  sane  aliquamdiu  post  Gregorium  VII  Pa- 
parum  et  reliquorum  Clericorum  erat  vita ;  deinde 
etiam  Monachi  mendicantes  primum  paupertate  et  so- 
brietate  eminebant ;  atque  semper  Clerici  laudabilio- 
res  vita  coeUbe  sancte  agenda  seque  castigando  et 
cruciando  salutem  consequi  conabantur ;  magnum  quo- 
que  plerique  ostendebant  amorem ,  quum  a.  1348 — 
1350  mors  atra,  pestilentia  gravissima,  in  Europa 
grassaretur.  At  Clerici  longe  plurimi  avaritiae  et 
libidini  se  dare  solebant.  Episcopi  fere  semper 
erant  bellicosi,  veneri  dediti  vinoque;  simonia  ubivis 
erat  in  usu;  coelibatus  fons  libidinis  multifariae  et 
immanitatis  horrendae;  atque  ipsum  illud  Concili- 
um  Constantiense  suo  vitae  luxuriosae  et  Kbidinosae 
exemplo  ostendit,  verum  id  esse,  quod  decreverat, 
opus    habere    Ecclesiam    reformatione    in    capite    et 

membris.  Plebis  Christianae  religio  erat,  Ecclesiae 
obedire;  virtus,  Ecclesiae  praecepta  observare.  Eius 
melius  instituendae  Clerici ,  ipsi  maiorem  partem 
rudes  et  inculti,  fere  nullam  babebant  curam,  unde 
illius  pars  longe  maior  vitam  agere  barbaram  perge- 
bat  (§  82). 

Animus  Christianorum  plerorumque  qualis  fuerit, 
iam  facile  apparet.  Nempe  quum  ratio  esset  inculta 
sensusque  moralis  parum  explicitus,  regnabat  in  iis 
phantasia,  cuius  ludibrio  omnes  res,  sacrae  quoque, 
submittebantur.  Quum  porro  essent  homines  fortes 
actionisque  multae  amantes ,  inani  phantasiae  ludo 
indulgere  non  poterant,  sed  ardore  maximo  in  om- 
nia ,  quae  phantasia  iubebat ,  agenda  involabant. 
Cuius  ardoris  exempla  luculentissima  sunt  bella  sacra 
contra  Mohammedanos  et  Haereticos  saepe  suscepta. 

§  97. 

Studia    ascetica.     Ordines    monasticL 

QuaHs  vero  hisce  saeculis  nonnuUorum  Christia- 
norum  fuerit  animus  paulo  excelsior ,  liquet  praeci- 
pue  ex  studiis ,  quibus  indulserunt ,  asceticis ,  quae 
magis  quam  antea  ad  utilitatem  communem  erant  di- 
recta.  Ac  per  omnem  quidem  Periodum  hanc  nul- 
lum  adeo  viguit  ac  regnavit  studium ,  uti  monasti- 
cum,  in  quod  ita  referebant  nunc  Christiani  omnem 
religionis  vim  ac  notionem,  ut  rationem  monasticam 
dicerent  religionem ,  eius  ordines  religiones  ,  socios 
religiosos.    Inter   ordines  novos,    qui  iam  haud   pauci 

exstiterunt,  eminent  Mendicantes ,  quorum  duo  prae- 
cipui  orti  sunt  auctoribus  Francisco  •j'  1226  et  Do- 
minico  f  1221.  Utrisque  hoc  erat  commune ,  quod , 
vit^  per  bella  sacra  in  Europaeis  excitata  pleni ,  at- 
que  Equitum  (§  98)  et  Haereticorum ,  maxime  Wal- 
densium  et  Albigensium  (§  105) ,  exemplo  excitati , 
e  coenobiorum  parietibus  egredientes  populo  prodesse 
vellent.  Hoc  vero  Franciscani  sive  Minoritae  magis 
assequebantur  plebe  curanda,  Dominicani  sive  Prae- 
dicatores  Haereticis  oppugnandis.  Quum  autem  Pa- 
parum ,  quibus  semper  erant  addictissimi ,  usurpatio- 
nem  saeculo  adhuc  XV  contra  Concilia  generalia  sibi 
sumsissent  defendendam ,  ipsorum ,  iam  diu  degene- 
ratorum ,  avaritiam  ac  stupiditatem  ita  exagitarunt 
viri  cordati  et  literati  omnes,  ut  favore  populari  ex- 
ciderent 

§  98. 

Studium    equestre. 

Priore  huius  Periodi  parte  etiam  aliud  floruit  stu- 
dium,  nempe  equestre ,  quod,  iam  antea  e  regimine 
feodali  natum ,  increvit  maxime  bellorum  sacrorum 
opportunitate.  Tres  tunc  etiam  certi  iique  monastici 
exstiterunt  in  Palaestina  Equitum  ordines,  lohannitae, 
Temjolarii,  Teutonici;  quibus  hoc  erat  propositum  prima- 
rium,  peregrinatores  contra  Mohammedanos  defendere. 
Palaestina  vero  ab  his  devicta ,  lohannitae  secesserunt 
in  insulam  Cyprum  ac  Rhodum  et  postea  Maltani, 
unde  semper  contra  Turcas  pugnarunt  et  hos  ab  Ita- 

lia  arcuerunt.  Templarii  abierunt  inprimis  in  Franci- 
am,  ubi  vero  crimina  gravissima  iis  imputavit  eosque 
a.  1307 — 1314  oppressit  Philippus  IV,  qui  illorum 
potentiam  metuebat  bonisque  inhiabat.  Teutonici 
maxime  petierunt  Borussiam,  ubi  incolis  religionem 
Christianam  vi  et  armis  obtruserunt  (§  88)  ac  Germa- 
niam  contra  Slavonicas  gentes  defenderunt.  Praeter 
horum  ordinum  socios  alii  etiam  fuerunt  bellatores  multi, 
qui,  vitam  latronum  cum  equestri  studio  commutan- 
tes ,  nunc  in  Hispania  Mauros  reprimerent.  Hi  vero , 
ex  quo  res  sublimiores ,  pro  quibus  pugnarent ,  cogno- 
vissent ,  iam  pro  Deo  ,  virtute  ,  honore  ,  feminis  ,  vi- 
duis ,  orphanis  vitam  impendentes ,  itemque  poesi  po- 
pulari  et  eroticae  sese  dantes ,  Europam  omnem  per- 
agrabant,  studiaque  excelsiora ,  quae  ipsi  fovebant, 
in  aliis  quoque  excitabant. 

§  99. 

Studium  societatum  religiosarum, 

Posteriore  Periodi  parte,  quum  maxime  per  pul- 
veris  pjrii  in  bello  usum  vitae  equestris  et  ratio 
immutaretur  et  gloria  evanesceret,  in  plebe,  maiore 
religionis  desiderio  nunc  acta,  haud  paucae  exstite- 
runt  societates  religiosae.  Praeter  multas  aKas  fue- 
runt  Flagellantium ,  qui  saeculo  XHI  in  Italia  et 
XIV  in  Germania  interdiu  noctuque  urbes  magnis 
coniuncti  catervis  circumibant  atque,  virgis  ad  san- 
guinem  usque  se  castigantes,  peccatorum  poenas  lue- 
bant.    Laudabiliores  erant  Beghinae,  mulieres  saeculo 

XI  sese  sociantes ,  Beghardi ,  viri  inde  a  saeculo  XIII , 
ac  Lollhardi  ab  initio  saeculi  XIV  coniuncti,  qui 
omnes,  in  Provinciis  Belgicis  orti  et  inde  per  Ger- 
maniam  inferiorem  dispersi,  pauperibus  et  aegrotis 
corpore  spirituque  curandis  magno  amore  sese  da- 
bant.  Hae  vero  societates  omnes ,  quum  doctores 
heterodoxos  nec  semper  possent  dignoscere,  nec 
saepe  vellent  e  communione  sua  eiicere ,  saepissime 
in  haereseos  suspicionem  incurrerunt  multosque  e 
sociis   suis    martyrio    amiserunt. 

Longe  etiam  prae  hisce  eminuerunt  Fratres  communis 
vitae ,  qui  pium  animi  studium  illis  societatibus  propri- 
um  cum  idoneo  mentis  ingeniique  cultu  egregie  con- 
iunxerunt.  Auctorem  habent  Gerardum  Magnum  Da- 
ventriensem  f  1384  ,  qui  voluit ,  ut  Fratres  hi  libris 
classicis  et  biblicis  describendis  ,  cum  plebe  colloquen- 
do ,  Sacr^  Scriptur^  commendanda ,  praecipue  iuven- 
tute  in  scholis  egregiis  instituenda,  novum  pietatis  et 
doctrinae  diem  populo  oriri  facerent;  quodque  voluit, 
in  Nederlandia  et  Germania  inferiore  tam  feliciter  per- 
fecit,  ut  non  modo  ardentius  puriusque  religionis  stu- 
dium  excitaretur  inter  Laicos,  sed  etiam  Clerici  ipsi 
et  Monachi  nonnulli  mentis  animique  cultum  paulo 
praestantiorem    ibi  quaerere   inciperent. 

§  100. 

Artium  instauratio. 

Quae  §§  ultimis  narrantur,  iam  nonnulla  conti- 
nent  ingenii  Germanici   sese  ulterius    explicantis  spe- 

cimina.  Nimirum  ipsae  illae  rerum  Europaearum 
immutationes  gravissimae ,  bella  sacra ,  certamina 
Paparum  et  Imperatorum ,  civitates  orientes  ,  laetae 
fuerunt  isti  ingenio  explicando  opportunitates.  Quod 
quum  e  distributione  §  84  facta  iam  ulterius  sit 
exponendum ,  primum  videtur  dicendum  de  artibus , 
unde  gentium  rudium  cultus  initium  sumere  solet. 
Inter  artes  prima  excuita  est  arcbitectura ,  eaque 
prorsus  Germanica ,  quae  maxime  postquam  Germani 
bellorum  sacrorum  opportunitate  magnifica  vidissent 
Graecorum  et  Mohammedanorum  aedificia  sacra ,  sae- 
culis  XI — XV  templa  ubivis  fundavit ,  grandem  re- 
ferentia  imaginem  quercetorum,  in  quibus  olim  Ger- 
mani  Deos  suos  coluerant.  Statuaria  et  sculptura, 
sive  ars  plastica,  deinde  templa  illa  ulterius  exorna- 
runt  et  quasi  vivificarunt;  at  in  Italia  magis ,  quam 
in  Europa  reliqua.  Pictura  vero,  quae  in  Italia 
quoque  primum  est  exculta,  inde  sese  quaquaversum 
propagavit ,  atque  egregia  creavit  templorum ,  mo- 
nasteriorum,  domuum  ornamenta.  Hae  vero  artes, 
quamvis  adiuvarentur  et  quasi  alerentur  monumentis 
Graeco-Romanis  superstitibus ,  tamen  vim  propriam 
ac  radices  suas  babebant  in  ipso  Germanorum  sensu 
nativo,  tam  tenero  quam  religioso.  Cuius  sensus  vis 
etiam  magis ,  quam  in  illis  artibus  ,  cernitur  in 
poesi,  maxime  post  bella  sacra  in  Europa  meridio- 
nali  nata.  Dicitur  fere,  quo  a  classica  Veterum 
poesi  distinguatur,  romantica,  atque  sane  ab  illa  tam 
diversa  est ,  ut  prorsus  novum  constituat  poeseos 
genus,  ideis  Christianis  conveniens  hisque  excolen- 
dis   egregie  adaptatum. 

§   101. 

Philosophia   Scholastica. 

Ab  artibus  ad  doctrinas  transeuntes  omittimus  Theo- 
logos  illos ,  qui  Fositivi  dicebantur ,  nec  quicquam 
ultra  verba  doctorum  vetustiorum,  sancte  ab  ipsis 
repetita,  sapere  audebant.  Sed  cognosse  debemus 
Scholasficos ,  qui  suo  modo  et  periculo  philosophandi 
formam  habebant  syllogisticam  Aristotelis,  materiam 
doctrinam  Ecclesiae.  Illa  in  scholas  a  Carolo  M. 
institutas  ex  Hispania  erat  allata  (§  79),  eique  ad- 
discendae  libenter  se  iam  dabat  Europaeorum  inge- 
nium  ,  bellorum  sacrorum  opportunitate  e  sopore  exci- 
tatum ,  et  iam  non  modo  ad  res  ecclesiasticas  et  civjles 
atque  ad  bella  et  artes  (§  97 — 100) ,  verum  etiam ,  in- 
primis  per  Imperatores  Hohenstaufianos  atque  commer- 
cium  cum  Mohammedanis  Orientalibus  et  cum  (jrae- 
cis,  ad  literas  ardenter  colendas  conversum.  Ita  illae 
Caroli  scholae  trivii  et  quadrivii  mox  insigniter  nu- 
mero  et  ambitu  sunt  auctae,  et  secundum  aevi 
huius  morem,  e  gentium  Germanicarum  consuetudine 
contractum,  quo  societates  quaedam  peculiares  inir^ 
amabant ,  hic  et  illic  immutatae  in  Universitates , 
e  quibus  celeberrimae  nunc  exstiterunt  Parisina  et 
jQxoniensis.  In  his  maxime  iam  exculta  est  Philo- 
^ophia  Scholastica,  cuius  criterium  est,  quod  in  Ec- 
^lLe&i^ei 'pYBsm  philospphice  in  sc^o/a  inquireret,  ut  pra^n 
eam  intelligeret  et  commendaret,  cuiusque  adeo  erat 
t^sera ,  yi(?e5  quaerens  inteUectum.  Hac  docenda  maxi- 
mam  nominis  famam  consecuti  sunt  Anselmus,  Afchie- 


PERIODUS     QUARTA.  148 

piscopus  Cantuariensis  t  1109,  qui  dogma  satisfac- 
tionis  explicuit  et  primarius  est  Theologiae  Natu- 
ralis  auctor;  Petrus  Abaelardus  f  1142,  vir  ingenio 
doctrinaque  liberiore  longe  supra  aequales  eminens; 
Petrus  Lombardus ,  Episcopus  Parisinus  f  1164 ,  Ma- 
gister  sententiarum;  Alexander  Halesius,  Franciscanus 
t  1245,  et  Albertus  Magnus,  Dominicanus  t  1280, 
praecipui  doctorum  Arabicorum  cultores  et  imitato- 
res;  Durandus  t  1333  et  Gul.  Occam  t  1347,  egre- 
gii    veri  et    simplicis  instauratores. 

Maximae  autem  inter  hos  aliosque  actae  sunt  lites , 
in  quibus  eminent  disputationes  de  Eealismo  et  Nomi- 
nalismo  ,  Thoma  Aquinate  t  1274  et  lohanne  Duns  Sco- 
to  t  1308  praesertim  auctoribus.  Scholasticorum  ultimus 
fere  habetur  GabrielBiel  t  1495  ;  nam  tandem  Mysti- 
cismi,  Literarum  humanarum  ac  Bibliorum  meKus  ex- 
plicitorum  vi  eo  processerant  gentes  ,  ut  Scholastica 
ratio ,  saeculis  XII — XIV  probata ,  saeculo  XV  ipsis 
antiquata  et   futilis  videretur. 

Quamvis  vero  multae  a  Scholasticis  institutae  dis- 
quisitiones  iure  et  merito  nunc  reprehendantur,  ac  su- 
perstitiosa  prorsus  ab  omnibus  hisce  doctoribus  Aris- 
toteli  praestaretur  veneratio ,  itemque  nuUa  esset  ipsis 
crisis  historica,  ac  nimia  doctrinae  ecclesiasticae  ve- 
neratio :  tamen ,  quum  exsisterent ,  fecerunt ,  quod 
isto  aevo  potuerunt;  nempe  intellectu  rudi  subtiliter 
excolendo  cogitandique  et  disputandi  libertate  as- 
serend^,  fiituro  ingenii  et  animi  cultui  viam  prae- 
parare  et  munire. 

§  102. 

Mysticismus. 

Dum  Scholastici  unice  intellectum  excolebant,  aliiy 
ut  animi  nimis  neglecti  indigentiam  explerent,  sen- 
sui  inprimis  et  phantasiae  se  dederunt,  Mystici  dicti. 
Horum  fons  inprimis  erat  Pseudo  -  Dionysius  Areopa- 
gita ,  qui  saeculo  IX  Latinis  innotuerat ;  eorundem  ag- 
men  facile  ducit  Bernhardus  f  1153 ,  qui  munere 
modo  erat  Abbas  Clarovallensis ,  sed  ingenio ,  elo- 
qiientia,  integritate  saeculi  sui  princeps,  quem  iani 
aequales  quasi  Prophetam  et  virum  Sanctum  ve- 
nerabantur,  posteri  Patrum  Ecclesiasticorum  dicunt 
ultimum.  Huic  autem  non ,  ut  Scholasticis ,  sese  com- 
mendabat  fides  quaerens  intellectum ;  verum  metus  erat 
magis    inquirendi     et   intelligendi,   ne  periret  fides. 

At  maxime  post  Bernhardum  aiiquamdiu  non  pu- 
rus  mansit  Mysticismus;  nam  Scholasticam  philoso- 
phiam^  cum  eo  coniunxit  saeculo  XII  Monachus  coe- 
nobii  Parisini  Hugo  a  Sancto  Victore  t  1141,  vir 
mente  animoque  magnus ,  ab  aequaUbus  alter  Augus- 
tinus  appellatus ,  qui  Scholasticam  philosophiam  con- 
templationis  Mysticae ,  qua  ad  unionem  cum  Deo  per- 
yeniret,  habebat  praeparationem ;  item  Cardinalis  Bo- 
naventura  f  1274,  alii  viri  simul  docti  ac  pii.  Scholas- 
ticae  autem  philosophiae  honore  decrescente ,  Mysti- 
cismi,  eiusque  magis  Grermanici,  quam  fuerat  antea, 
laus  iterum  accrevit;  cuius  celebriores  nunc  interpre- 
tes,  iique  vernacul^  saepe  utentes  Kngu^,  fuerunt 
Magister  Eccardus,   Coloniensis    f   1329,   e    quo  sua 

hauserunt,  sed  ita  ut  a  contemplatione  Eccardi  specu- 
lativa  magis  magisque  ad  praxin  et  Biblia  accede- 
rent,  loh.  Tauler,  Argentoratensis  f  1361,  loh.  Ruis- 
broek,  Monachus  Brabantinus  j  1381,  Thomas  a 
Kempis  ,  Monachus  Zwollensis  t  1471,  ahi,  inprimis 
etiam  scriptor  Theologiae  Germanicae ,  a.  1516  a  Lu- 
thero  editae. 

Mjsticismus  per  se  spectatus  noxius  quidem  est;  at 
medio  aevo,  Bibliorum  lectione  commendanda  et  doc- 
trina  morali  exponenda  atque  omnium  maxime  sensu 
animoque  excolendo  et  ad  bonorum  finem ,  Deum 
Christumque ,  extollendo ,  Christianis  valde    profuit. 

§  103. 

Literae  humanae. 

Quum  sub  huius  Periodi  finem  et  Scholasticae 
philosophiae  et  Mysticae  contemplationis  laudes  mar- 
cescere  inciperent  atque  iam  per  illam  intellectus , 
per  hanc  sensus  satis  esset  excultus ,  nunc  totum  Eu- 
ropaeorum  ingenium  explicari  voluit  Providentia  Di- 
vina  per  Literas  Humanas  magis  magisque  expullu- 
lantes  et  florentes.  Referri  autem  possunt  hae  literae 
humanae  ad  duas  species,  saepe  multum  distinctas , 
saepe  arctissime  iunctas:  vel  ad  literas  antiquas,  He- 
braeas ,  Graecas ,  Romanas  denuo  cultas ,  vel  ad  lite- 
ras  gentium  Europaearum  recentiores ,  antiquarum 
ope  nunc  primum  fehciter  explicitas.  Laetam  earum 
germinationem  cum  ipsa  poeseos  Romanticae  et  phi- 
losophiae   Scholasticae    et  Mjsticismi    studia    praepa- 

10 

raverant,  tum   postea    adiuvabant   novi,    qui    exsiste- 

bant  saeculo   XV,   ingenii   stimuli,  ars    typographica 

inventa,   Graecorum  brevi    ante    et    post     Constanti- 

nopolin   a    Turcis   captam    ad    Italos    fuga,  America 

ab    Hispanis    et  via    in  Indiam    maritima    a    Portu- 

gallis  detecta.     Inter  celebriores  harum  literarum  fau- 

tores    et    humanitatis    adeo    instauratores     recensendi 

sunt    Itali ,  Dantes    Alighierius ,  poeseos   Italicae   cul- 

tioris   pater  j    1321 ;   Franc.   Petrarcha ,   humanitatis 

antiquae    vindex    et   stator   f    1374 ;  loh.    Boccacius , 

orationis     Italicae    prosaicae    auctor  f  1375.     Horum 

Triumvirorum  opera    quum    admiraretur ,    explicaret , 

imitaretur   Italia  tota ,  in  eam     fugerunt    Graeci    illi 

docti ,  literarum  Graecarum    instauratores    praecipui , 

V.  c.  Bessarion,    Cardinalis  f   1472;   iamque    mox   in- 

gens    floruit   ingeniorum    felicium    copia,    in    quibus 

eminent    Laurentius   Yalla ,    audax     errorum    oppug- 

nator   f    1457 ,  ac  Marsilius    Ficinus ,  Platonicus ,  pri- 

marium     Academiae    Florentinae,    a    gente   Medicea 

conditae ,  ornamentum ,  f  1499.     Porro  e  schoHs  quo- 

que    Fratrum  communis  vitae  (§  99)   iam   prodierunt 

viri   valde   literati ,   Nederlandi ,  Rudolphus  Agricola  , 

elegantiae  antiquae  cultor  f  1485  ;    Desiderius     Eras- 

mus ,   aevi    sui  apud  viros    doctos  per  omnem    Euro- 

pam    oraculum  f  1536.     Item  iam   in    Germania   flo- 

rebat    loh.  ReuchKnus ,    Hterarum    Graecarum  fautor , 

Hebraicarum    instaurator    f    1522.     Denique    et    aHi 

multi  prodibant  viri  eruditissimi ,    qui   vero    inprimis 

vivebant    in     ItaHa,   ubi  maior  erat    animi    Hbertas, 

reipublicae  flos  ,  civium   luxuria. 

§  104. 

Bibtiorum  usus   et  interpretatio. 

E  triplici  hominum  Literatorum  classe  (§  101 — 103) 
iam  sensim  exstiterunt  plures ,  qui  Sacram  Scripturam 
legerent,  commendarent ,  exponerent.  Primarium  in 
illis  locum  occupant  Thomas  Aquinas,  Mystici  ple- 
rique ,  Valla ,  Keuchlinus  ,  omnium  maxime ,  de  quo 
mox  plura  sunt  dicenda,  Erasmus.  Praeter  hos  lu- 
daei  nonnulli  Hispani,  Salomon  larchi,  Aben  Esra, 
Davides  Kimchi,  Moses  Maimonides,  alii ,  per  litera- 
rum  studium ,  quod  Mauris  erat ,  et  excitati  et  oppor- 
tunitatem  nacti,  saeculo  XIT  et  XIII,  Yeteris  Foede- 
ris  interpretationi  haud  spernendam  dederunt  ope- 
ram.  Item  Bibliorum  usum  commendavit  Eogerius 
Baco,  acutissimus  Theologiae  temporis  sui  censor  t 
1294 ,  eaque  explicuit  Nicolaus  Lyranus ,  Hebraicae 
linguae  peritus ,  ab  opere  primario  vulgo  Postillator 
dictus  t  1340.  Arte  typographica  inventa,  BibKa 
V.  Foederis  a  ludaeis  quoque  typis  sunt  expressa 
et  CardinaHs  Ximenis  auspiciis  Polyglotta  Compluten- 
sia  impressa  a.  1514 — 1517,  edita  1520  et  1522.  Plu- 
rimae  etiam  inde  a  saeculo  XIII  prodierunt  Bibho- 
rum  in  linguas  Europaeas  recentiores  versiones;  tam 
a  sectis  Haereticis ,  quam  ab  hominibus  Catholicis  con- 
fectae.  Fere  omnia  autem  haec  S.  Scripturae  di- 
vulgandae  et  expHcandae  conamina  gravissimis  labo- 
rarunt  vitiis ,  quibus  demum  libera  fuit  opera ,  quam 
in  N.  Graece  Basileae  a.  1516  et  deinceps  edendo , 
vertendo,  explicando   collocavit  Erasmus.     Nulli  vero 

Biblia  legenda  magis  commendarunt ,  quam  pleri- 
que  Haeretici  et  Keformatores ,  quorum  laudibus ,  S. 
Scripturae  semper  datis ,  praecipue  debetur ,  quod 
saecuio  XV  multi  essent  iique  magis  honorati  Theo- 
logi  Bibiici.  —  Verum  de  illis  Haereticis  et  Reforma- 
toribus  iam   singillatim  est  agendum. 

§  106. 

Ecclesiae   emendandae    conamina  usque   ad  medium 
saeculum    XIV. 

Quum  per  omnem  Periodum  hanc  morum  esset 
perversitas  maxima ,  regiminis  ecclesiastici  vitiositas 
summa,  doctrinae  theologicae  corruptela  conspicua, 
alii  mores,  alii  hierarchiam,  ahi  theologiam  emendare 
conati  sunt,  alii,  studio  magis  universali  ducti,  totam 
immutare  et  purgare  voluerunt  Ecclesiam.  Vitiorum 
fons  praecipuus  vero  indies  magis  cernebatur  esse 
usurpatio  Papalis.  Nam  quum  hierarchia  Papalis 
fastigium  attingeret ,  multis  patuit,  quod  antea  ipsos 
latuerat ,  vitium  ilKus  nativum  medela  nulla  tollendum , 
multique  animi  quietem  a  Papa  Paparumque  de- 
cretis  recedendo  quaerere  inceperunt.  Excitabantur 
hi  partim  per  PauKcianos,  quorum  nonnulli,  in 
Thracia  vexati  (§  70) ,  inde  per  Europam  sese  dis- 
perserant,  et  praecipue  in  Franciae  et  Itahae  confiniis 
laete  excipiebantur.  Nominibus  ^  ManicJiaeomm ,  Ca- 
tharorum ,  aliis  insigniti ,  inde  a  saec.  XI  ineunte 
prodeunt  in  Francia ,  Italia,  Germania,  originis 
Orientalis    specimina   haud  pauca   ostendentes.    Dein- 

de  in  Francia  meridionali  florueriint  Petrus  Brusius 
a.  1104 — 1124  et  Henricus  Cluniacensis  a.  1116 — 
1148,  qui  tumultuarie  ritus  ecclesiasticos  aboleve- 
runt  magnoque  apud  plebem  gavisi  sunt  favore;  in 
Belgio  similia  tentavit  Tanchelinus  t  1125;  in  Ita- 
lia  maxime  Arnoldus  Brixiensis ,  Abaelardi  discipu- 
lus  ,  qui,  Clero  patrimonium  saeculare  et  vim  civi- 
lem  denegans ,  martyrio  periit  a.  1155.  Celebriores 
etiam  sunt  Waldenses,  qui  a.  fere  1170  Petrum  Val- 
dum,  mercatorem  Lugdunensem,  habuerunt  auctorem 
eximium;  lii  vitae  ac  rituum  simplicitate  et  Sacrae 
Scripturae  usu  et  commendatione  valde  eminuerunt , 
ac ,  saepe  vexati,  in  Alpium  vallibus  refugia  inexsu- 
perabilia  invenerunt.  Arcte  cum  his  hominibus  Bi- 
bhorum  studiosis  coniuncti  erant ,  sententiae  magis 
philosophae  ex  Manichaeismo  oriundae  patroni,  Al- 
bigenses,  quorum  potentia  in  Francia  australi  adeo 
metuenda  videbatur  Innocentio  III,  ut  primum  a. 
1208 — 1215  sacra  cruce  signatorum  expeditione  eos 
superaret,  deinde  Inquisitionis  tribunali  instituto  eo- 
rum  reliquias  exstirpare  conaretur.  Eodem  tempore 
simile  bellum  gerebatnr  contra  Stedingos,  qui,  post- 
quam  Hbertatem  Frisiacam  contra  Comitem  Olden- 
burgensem  et  Archiepiscopum  Bremensem  per  40 
annos  defendissent,  tandem  a.  1234  illis  succubue- 
runt,  pene  omnes  exstincti.  Denique  praeter  multos 
alios,  inprimis  tales,  qui  societatibus  ilhs  rehgiosis  ac 
practicis  (§  99)  erant  addicti ,  ac  Mjsticos  multos, 
veluti  Bernhardum  (§  102),  huc  referendi  sunt  Fran- 
ciscani  nonnulli  severiores,  Spirituales  dicti,  qui  pau- 
pertatis    votum    aut    rurapi    aut    eludi  non    ferebant, 

Papam  appellare  Antichristum  saepe  haud  vereban- 
tur,  futuramque  Ecclesiae  emendationem  vaticinari 
solebant.  Hos  frustra  haereticos  et  schismaticos  de- 
claravit  a.  1302  Bonifacius  VII;  sed  illecebris  eo  ad- 
duxit  tandem  Conciiium  Constantiense ,  ut  cum  sede 
Romana  pacem  inire  viderentur. 

§  106. 

Conamina  posterioris  aevi. 

Quae  inde  a  medio  fere  saeculo  XIV  instituta 
sunt  Ecclesiae  purgandae  tentamina  modestiora  et 
puriora  sunt  pleraque.  Auctorem  primarium  habent 
loh.  WiclifFe,  qui  ab  a.  1360  in  universitate  Oxonien- 
si ,  Doctoris  Euangelici  titulo  ornatus ,  floruit  f  1384. 
Certavit  contra  Monachos  mendicantes,  contra  au- 
ctoritatem  Papae,  qui  ipsi  erat  Antichristus ,  con'- 
tra  purgatorium ,  indulgentias  ,  transsubstantiationem  , 
aha,  omnemque  Ecclesiam  secundum  Biblia,  quae 
Anglice  reddidit,  ita  emendandam  esse  declaravit, 
ut  Christiani  primum  mores  corruptos,  deinde  etiam 
hierarchiam  Eomanam,  denique  doctrinam  vulgarem 
prorsus  purgarent.  Quamvis  vero  magna  floreret 
apud  nobiles  et  doctos  in  AngHa  viros  auctoritate, 
praecipuam  in  aliis  vim  nactus  est  per  loh.  Hus- 
sum,  quem  Wicliffi  scripta  excitarunt,  ut  in  Bohe- 
mia  Ecclesiam  funditus  emendare  inciperet.  Quam  ob 
rem  ipse  quidem  perfide  a  Concilio  Constantiensi  a. 
1415  est  crematus:  Bohemi  vero  Euangelicae  doc- 
trinae   principia,   ab  Husso    huiusque  sociis    accepta, 

diu  armis  fortiter  defenderunt,  Concilio  Basileensi 
concessiones  haud  spernendas  extorserunt  sibique  li- 
bertatem  suam  prorsus  eripi  numquam  sunt  passi. 
Ipsum  vero  illud  Concilium  Constantiense ,  quod  Hus- 
sum  damnavit,  itemque  Basileense  hic  non  omittenda 
esse,  liquet  e  §  91.  Haec  tamen  Concilia  proprie 
modo  erant  certamina  aristocratiae  Episcopahs  contra 
monarchiam  Papalem,  adeoque  gravissimos  modo  hie- 
rarchiae  abusus,  non  hierarchiam  ipsam,  voluerunt 
toUere;  nedum  omnem  Ecclesiae  corruptelam  sanare, 
Meliora  sibi  proposuerunt  Gerardus  Magnus  (§  99)  ac 
Theologi  eximii  Francici,  Petrus  AIHacus  f  ^re 
1425 ,  loh.  Gerson  f  1429 ,  Nicolaus  de  Clemangis  f 
fere  1440 ,  qui  magna  gravitate  et  studio  indefesso  , 
partim  in  ipsis  illis  Conciliis ,  multifariam  Ecclesiae 
emendationem  et  desiderabant  et  adducere  conabantur 
Ex  Italicis  literarum  humanarum  patronis  unus  fuit 
Laurentius  Valla  (§  103),  qui  exemplo  suo  palam  os- 
tenderet,  quantam  ad  errores  Ecclesiae  aperiundos  vim 
haberent  literae  istae.  Porro  Reformatoris  ac  Prophe- 
tae ,  honores  tuKt  meruitque  Florentiae  Hieronymus 
Savonarola,  a.  1498  crematus.  Longe  etiam  plura 
sibi  sumserunt  emendanda  duo  Nederlandi,  loh.  Wes- 
sel  Gansfort  et  Desid.  Erasmus ,  quorum  ille  f  1489 
ita  sese  in  intimum  Sacrae  Scripturae  sensum  insinua- 
verat,  ut  doctrinae  universae  puritate  et  subhmitate 
omnes,  qui  hucusque  fuissent  eruditi,  longe  post 
se  relinqueret;  hic  satyra  et  iocis  contemtos  red- 
didit  Monachos  ignorantes,  antiquitate  Graeco-Ro- 
mana  et  Christiana  illustranda  adiuvit  homines  doc' 
tos ,   exemplo   N.  F.    Graeco   edendo    et    explanando 

Ecclesiae    prorsus    emendandae   aliis    viris    viam   mu- 
nivit. 

§  107. 

Periodi  totius  conspectus. 

Hisce  temporibus  historia  Ecclesiae  Christianae 
magnam  partem  est  historia  Paparum  Eomanorum. 
Nam  quia,  per  civilem  Europae  conditionem  valde 
turbatam,  parva  modo  est  Regum  potentia,  bellaque 
sacra  nunc  gesta  Paparum  suscipiuntur  auctoritate, 
haec  e  Gregorii  VII  consilio  iam  ad  monarchiae  uni- 
versalis  fastigium  adscendit;  ita  tamen,  ut,  perpetuo 
ad  Bonifacium  VIII  usque  accrescens,  inde  ab  hoc 
semper  decrescat. 

Primo  obtutu  per  omnem  hanc  Periodum  non  nisi 
misera  videtur  Ecclesiae  conditio.  Tjrannis  Papalis, 
ipsius  Imperatoris  manui  sceptrum  eripere  tentans , 
omnem  pene  supprimit  ingenii  vim,  libertatem  om- 
nem.  Eruditio  diu  aut  nulla  est ,  aut  modo  Scholas- 
tica,  quae  gravissima  quaeque  Hierarchiae  et  Eccle- 
siae  vitia  ratiociniis  speciosis  probare  conatur  et  Mjsti- 
cismum ,  a  multis  partibus  laudandum ,  ac  literarum 
Humanarum  instaurationem ,  quin  et  Bibliorum  usum 
hostiliter  impugnat.  Virtus  rara  est;  ipsorum  etiam 
Clericorum  mores  saepe  sunt  corruptissimi.  Deo  gra- 
tiaeque  Divinae  nullus  fere  habetur  honor,  qui  omnis 
in  Sanctos  et  bona  opera  confertur.  Cultus  cerimo- 
niis  constat ,  maxime  inanibus. 

At    vero    non  tantum  melior   saltem  Christianorum 

fiiit  conditio ,  quam  vel  Israelitis  ftierat  sub  V.  Foe- 
dere  ,  vel  Europaeis  vigente  Poljtheismo ;  sed  etiam 
accuratius  gentium  Europaearum  indolem  contem- 
plantibus,  persuasum  nobis  fit,  hanc  ipsam  Ecclesiae 
conditionem  perversam  sortis  melioris  esse  praepa- 
rationem. 

Primum  enim  totius  nunc  exstitit  Europae ,  antea 
valde  laceratae ,  coniunctio  et  unio  admodum  salu- 
taris.  —  Porro  necesse  fuit,  ut  semel  aliquando  Ec- 
clesia  plane  a  Civitate  seiungeretur  et  huic  praepo- 
neretur,  quo  ex  hominum  animis  evelleretur  error 
iste  perniciosus,  multis  vero  adhuc  communis,  esse 
Ecclesiam  nihil  nisi  Eeip.  bene  administrandae  par- 
tem  et  adiumentum ,  illique  in  posterum  oriretur 
libertas  temperata,  eius  vitae  et  vigori  prorsus  ne- 
cessaria;  dum  item  fuit  necesse ,  ut  haec  Ecclesiae 
hbertas,  iam  diu  nimia,  nunc  ad  tyrannidem  cres- 
ceret  non  amphus  tolerabilem ,  unde  ex  abusu  nas- 
ceretur  abusus  remedium  et  malum  hoc,  ad  summum 
adscendens  fastigium ,  mole  ipsum  sua  mox  rueret.  -^ 
Denique  Europae  incolae,  maxime  gentes  Germanicae, 
nunc  quasi  in  pueritia  versantur ,  cui  opus  est ,  qua 
regatur  ,  tutela ,  et ,  qua  vires  excolantur ,  gymnastica. 
Tutor  ei  est  Papa  Eomanus,  communis  Christia- 
norum  parens,  eiusque  vicarius  Clerus  Cathohcus, 
qui  a  Mohammedanorum  imperio.  securam  praestitit 
Europam  ,  orbis  Graeco  -  Eomani  reliquias  servat , 
dissidia  et  rixas  suprema  auctoritate  componit ,  infan- 
temque  satis  diu  haud  inepte  instituit.  Quum  autem 
postea  Papa  et  Clerus,  nimia  audens,  tutelam  adhuc 
in  magis  adultos  Europae  Principes  et  populos,  eam- 

que   severiorem   etiam ,    exercere  vult,  hi   iam  pene 
maiorennes    istam ,    nunc    sibi    gravem    et    servilem 
habitam,    abiicere    incipiunt;    primum    quidem    occa-- 
sione   exsilii  Paparum  Babylonici ,   deinde   schismatis 
magni  Occidentis,    denique    Conciliorum  trium    uni- 
versalium.     Gymnasticae   veluti   exercitia,  primum  ad 
corpus,    tum    ad  mentem    pertinentia,   sunt    regimen 
feodale,  bella  sacra,   Papae  et  Imperatoris  de  princi- 
patu    certamen ,     Scholasticorum    ac    Mysticorum    et 
Literatorum   pugnae.     Quae  exercitia  Europae  maxi- 
mopere  prosunt,     Regimen  feodale  libertatis  est  prae- 
paratio;  bella  sacra  eidem  hbertati  et  mercaturae  op- 
portunitatem  praebent  primam ;  Papae   et  Imperatoris 
aemulatio   cavet,  ne  alteruter  Europam  plane  in  ser- 
vitutem  redigat  atque  vel  Civitas   absorbeatur  ab  Ec- 
clesia  vel  Ecclesia  a  Civitate;    eruditorum  pugnae  li- 
teras    alunt ,    quae  ,    ex    Hispania   et    Constantinopoli 
mox  largius  divulgatae,  in  universitatibus  cultae,  arte 
typographica   inventa    quaquaversum   sparsae ,    magis 
magisque  excitant  ingenii  vigorem  et  reHgionis  purio- 
ris  studium,  quippe  non  mortuae,  sed  seminibus  vitae 
novae   omni  modo   impletae.    Unde  fit,  ut  sub  huius 
Periodi  finem   Ecclesiae  occidentalis  formam  invenia- 
mus   antiquatam,    nec  gentium    Germanicarum  indoli 
magis   explicitae    amplius   aptam.     Cuius    rei    certum 
praebent    indicium    crebra  illa,    etsi  plerumque   cito 
suppressa,  Ecclesiae  emendandae  conamina. 


PERIODUS     V. 

A  LUTHERO  AD  FEEDERICUM  II. 
AB    ANNO     1517    USQUE    AD    ANNUM    1740. 


ECCLESIA    OCCIDENTALIS  IN  PAETEM 
EUANGELICAM  ET  ROMANAM  DIVISA. 


§  108. 

Periodi  afgumentum. 

rost  fundatam  a  lesu  et  Apostolis  Ecclesiam 
Christianam,  nuUum  in  huius  historia  invenimus  tem- 
poris  punctum,  quod  aut  est  aut  meretur  esse  aeque 
celebre,  quam  quod  incipimus  contemplari.  Nunc 
enim  gentes  Germanicas  ad  ingenii  animique  maturi- 
tatem  pervenisse  videmus  eam,  ut,  indigentia  morali 
et  religiosa  permotae ,  Ecclesiae  emendationem  ten- 
tent  et  perficiant  talem,  qualem  antea  ne  cogitaverat 
quidem  quisquam.  Igitur  pro  forma  antiquata  novam 
apud  multos  homines  religio  Christiana  formam  ntinc 

suscipit  j  eamque  indoli  Germanicae  longe  aptiorem 
et  universe  puriorem,  quam  hucusque  ullo  tempore 
et  in  uUa  gente  inveniebatur. 

Aliam  igitur  nunc  cernimus  dominari  gentem;  sed 
etiam  alias  vires.  Quae  antea  maxime  valebant, 
luerarchia  et  magistratus  civilis ,  nunc  literis  et  philo- 
sophiae  locum  cedere  magis  magisque  coguntur;  ne- 
que  regnat  ampHus  Ecclesiae  Christianae  auctoritas, 
simul  ac  Christianorum  singulorum  persuasio  et  con- 
scientia  suum  vindicare  inceperunt  ius. 

Periodum  autem  hanc  ita  enarrabimus,  ut  primum 
ipsam  simus  exposituri  Ecclesiae  emendationem ,  fere 
nusquam  non  tentatam ,  hic  felicius ,  illic  infelicius 
effectam ;  deinde  explicaturi  diversarum ,  quae  iam 
sunt  ortae,  Ecclesiae  famiUarum  historiam  cum  exte- 
riorem  tum  interiorem ;  denique  nonnulla  ,  quae  ad 
universam  Ecclesiae  Christianae  conditionem  perti- 
nent ,  subiuncturi. 

§  109. 

Civilis  Europae  conditio ,  ineunte  saeculo  XVL 

Historiam  turbarum,  quae  iam  in  Ecclesia  res  fere 
omnes  immutarunt  et  magnam  quidem  in  rebus  ci- 
vilibus  habuerunt  vim,  sed  harum  quoque  vim  saepe 
multum  senserunt  ,  intelligere  non  possumus  ,  nisi 
ob  oculos  nobis  versetur  rerum  civilium  ineunte  hac 
Periodo  in  Europa  conditio. 

Nova  sensim ,  post  bella  sacra  et  regimen  feodale 
fraetum,  harum  rerum  orta  erat  forma,  eaque  lo^ge 

quam  antea  melior,  legibusque  et  moribus  pacatior. 
Ab  oriente  vero  saepe  ingruebant  Graecorum  victo- 
res,  Turcae ,  quorum  vehementiam  vix  ac  ne  vix 
quidem  repellebant  Hungari  et  Germani.  Germania 
inter  multos  distracta  erat  Principes ,  quum  Comites 
et  Duces,  qui  olim  fuerant  Yasalli,  iam  suarum  qui- 
que  regionum  paene  essent  Domini,  atque  Imperator 
parum  contra  hos  valeret.  Post  Maximilianum  f 
1519  coronae  imperatoriae  competitores  erant  Carolus 
et  Franciscus;  ille,  iuvenis  gravis  et  perspicax,  His- 
paniae,  Indiarum,  Provinciarum  Belgicarum,  atque 
partis  Italiae  dominus,  hic  Franciae  rex,  vir  sagax 
et  levis,  ambitioni  ac  libidini  deditus.  Imperator 
electus  est  Carolus  V,  Germanica  stirpe  ortus.  Huic 
vero,  iam  ad  Europae  totius  imperium  contendenti, 
abbinc  bellum  fere  fuit  continuum  cum  Francisco  I, 
qui  regnum  habebat  longe  minus  extensum,  sed, 
Vasallis  oppressis ,  in  hoc  regno  potestatem  longe 
maiorem.  —  Dum  vero  hi  in  Europa  media  inter  se 
certabant,  in  Scandinavia  imperium  prorsus  est  im- 
mutatum.  Sueciam  enim  Gustavus  Wasa,  vir  magno 
animo  et  rara  constantia  excellens,  Danorum  et  Cle- 
ricorum  iugo  liberavit  patriaeque  Hbertatis  et  po- 
tentiae  fundamentum  iecit.  Mox  etiam  ipsi  Dani  et 
Norvegi  suum  expulerunt  regem,  Christianum  U, 
tjrannum  crudelem ,  novamque  familiam  in  thronum 
vacuum  extulerunt.  —  Denique  Angliam  regebat  ple- 
rumque  minus ,  quam  vexabat ,  Henricus  VIH ,  vir 
iracundus  et  intemperatus. 

Neque  minus   quam  ad  regnorum,  ad  gentium  at- 
tendatur  discrimen.    Erant  nunc,  quum  sedes  Euro- 

paei  haberent  fixas,  in  Europa  Christiana  tres  potis- 
simum  gentes  valde  diversae,  Latina,  Germanica, 
Slavonica.  Ad  Latinam  pertinent  Itali,  Hispani,Por- 
tugalli;  itemque  Franci,  quamvis  hi,  magis  quam 
reliqui,  ad  Germanos  accedant.  Ad  gentem  Germa- 
nicam  ipsi  Germani,  Scandinavi,  Nederlandi,  Angli; 
etsi  Angli,  magis  quam  reliqui,  Latinis  sint  cognati. 
Ad  Slavonicam  Bohemi,  Moravi,  Poloni,  Russi  et 
nonnulli  populi  Danubii  accolae.  —  Ex  his  Germani 
potissimum  fuerunt,  qui  Ecclesiae  emendationem  cu- 
perent   sibique  procurarent. 

§  110.  > 

Forma    Ecclesiae  occidentalis   ineunte  saeculo   XVI 
antiquata. 

Si  Ecclesiam  occidentalem ,  qualis  hac  Periodo 
ineunte  est,  contemplamur ,  videmus  eius  regimen , 
Clericorum  plerorumque  vitam  ,  religionis  doctrinam 
vulgarem ,  ritus  sacros ,  verbo ,  universam  Ecclesiae 
conditionem  non  amplius  satisfacere  Christianorum 
plerorumque  desiderio ,  ideoque  aetati  sensim  pro- 
gressae  non  diutius  fesse  adaequatam.  Namque  pe- 
rierant  opiniones  anteriores  illae  gentiles  plerae- 
que  Graecorum  ,  Eomanorum ,  Germanorum ;  nova 
sensim  orta  erat  natio  Christiana ,  cui  nunc  prae- 
terierat  illa  puerilis  aetas ,  qua  Papis  obediverant 
reliqui  Clerici ,  atque  Ecclesiam  erant  venerati  ma- 
trem  communem  civitatium  principes,  viri  nobiles  et 
eruditi,  plebs  onmis.    Scilicet  quam  perditam  iudica- 

rent  curiam  Papalem  et  totam  Ecclesiam,  Clerici  de- 
claraverant    eminentissimi ,  in   tria   ista    Concilia  uni- 
versalia  congregati;    quare  nuUa  fere  erant  Ecclesiae 
vitia,     quin    a  nonnullis    saltem    Clericis    libere    cas- 
tigarentur.    Regihus  ac  reliquis   reip.  rectoribus   baud 
inutile  fuerat  Pbilippi  Pulcri   exemplum  (§  90).    Viri 
nohHes  non  amplius  animabantur  spiritu    equestri,    ac 
nunc,  postquam  cives  ,  id  est  medii  ordinis  homines, 
liberi    et  potentes   evadere    incepissent ,    longe  minus 
in  civitate  valebant.     Apud  eruditos  in  parvo  amplius 
erat   honore    philosopbia    Scholastica,    quae    absurda 
quaevis  dogmata  defendere  solebat;  sed  aut  amabatur 
Mysticismus,  isque  purior  et    Biblicus,  aut  antiquitas 
Graeco  -  Romana ,    elegans    et   pulcra  illa,   aut  Sacra 
Scriptura ,    purus  veri  fons.     Ipsa  quoque  plehs ,    cui 
item    praeterierat    aetas  poetica,    praesenti   Ecclesiae 
conditione  non  amplius  erat  contenta.    Mehus  a  multis 
edocta  sive  Clericis ,    sive  societatibus  rehgiosis ,  sive 
Haereticorum   Ecclesiolis ,     ac    vernacuhs    Bibhorum 
versionibus    iam  haud   parum  utens ,    contemnere  di- 
dicerat     Clericos    plerosque    et    ideo    tantum    Eccle- 
siam  depravatam  non  deserebat,  quia  melior  nusquam 
aderat. 

Verbo,  nuUa  amplius  erant  bella  sacra,  nuUa  reli- 
gionis  Christianae  inter  Gentiles  propagatio ,  nullaque 
omnino  rerum  extemarum  cura,  quia  omnes  sentie- 
bant  hac  una  re  opus  esse,  ut  domus  collapsa  in- 
trinsecus  restitueretur. 

Quod  alta  voce  sic  enunciare  solebat,  primis  sae- 
culi  XVI  annis ,  Desiderius  Erasmus ,  commune  orbis 
literati  oraculum,  ut  nemo  non  ei  assentiretur. 

§   111. 

Lutherus  Ecclesiae  corruptelam  explicat 

Haec  quum  esset  rerum  omnium  conditio,  exstitit 
Martinus  Lutherus ,  vir  pius  et  fortis ,  Saxo ,  natus 
10  Nov.  1483 ,  qui  Ecclesiae  corruptelam  omnium 
optime  non  modo  perspexit,  sed  etiam  sensit  et  ex- 
pertus  est  ipse.  Peccatorum  enim  conscientiae  me- 
delam  in  vita  monastica  inde  ab  a.  1505  agenda  et 
in  corpore  flagellis  vehementer  caedendo ,  operibus- 
que ,  quae  bona  dicebantur ,  aliis  operandis  ,  diu 
frustra  quaesivit:  invenit  vero  tandem  in  iustifica- 
tione  gratuita,  quam  per  mortem  lesu  Christi  a  Deo 
effici  atque  fide  nostra  nobis  comparari ,  ipsum  do- 
cuerant  Bernhardus ,  Augustinus  et  maxime  Paulus 
Apostolus.  Inde  ab  a.  1508  in  universitate  Witeber- 
gensi ,  Philosophiam  et  Theologiam  docens ,  Scho- 
lasticos  castigabat  et  interpretabatur  Biblia,  maxime 
Psalmos  et  Epistolam  ad  Romanos.  Anno  1517,  quo 
Theologus  quidam  Germanus  Ecclesiae  reformationem 
dicebat  et  necessariam  esse  et  perfici  tamen  non  pos- 
se,  ac  quo  Universitas  Parisina  in  libello  publice 
edito  clamabat,  opus  esse  Ecclesiae  emendatione  in 
capite  ac  membris,  quia  corruptela  iam  in  infinitum 
processisset ,  neque  tamen  Universitas  illa  Ecclesiam 
emendare  vel  poterat  vel  audebat:  Lutherus,  nescius, 
quantam  aggrederetur  rem  ,  impudentissimae  Tetzelii 
indulo^entiarum  nundinationi ,  thesibus  XCV  31  Oct. 
1517  affigendis ,  sese  opposuit ;  nuUum  adhuc  nisi 
hoc  unum  in  Ecclesia  Catholica  reprehendens  nundi- 

nationls  vitium ,  quo  vera  poenitentia  Christiana  pla- 
ne  evertebatur.  Sed  liac  de  re  cum  Tetzelio  aliis- 
que  diu  disputans ,  horum  adversariorum  impruden- 
tia  semper  denuo  excitatus ,  sensim  ad  meliorem 
pervenit  mentem ,  pluraque  in  Ecclesia  agnovit  ac 
reprehendit  vitia ,  quae  vero  omnia  ex  hoc  ipsi  vi- 
debantur  fluere  fonte  uno ,  quod  operum  humano- 
rum  meritis ,  non  gratia  Divina  sola ,  nos  salutem 
consequi  debere ,  doceret  Ecclesia ;  unde  hanc  gra- 
tiam  contra  illa  merita  tuendam  sibi  per  totam  sum- 
sit  vitam. 

Quum  vero  hierarchia  Papalis  hanc  doctrinae  im- 
mutationem  sibi  valde  noxiam  fore  perspiceret ,  ni- 
hil  non  tentavit,  ut  Lutherum  ad  silentium  redige- 
ret ;  at  eo  eventu ,  ut  iudicium  de  his  rebus 
habendum  sensim  etiam  magis  ad  forum  populi 
perveniret,  partim  disputatione  publica  Lipsiae  men- 
sibus  lunio  et  lulio  a.  1519  habita,  partim  scriptis 
multis  Germanice  a  Luthero  editis,  in  quibus  emi- 
net  liber,  quem ,  de  Ecclesia  et  Civitate  emendandis 
agentem ,  viris  Nobilibns  Christianis ,  natione  Ger> 
manica  oriundis  ,  inscripsit.  Tandem  igitur  eo  pro- 
cessit ,  ut  Papae ,  qui  ipsum  15  lun.  1520  excommu- 
uicaverat ,  sese  obedientiam  negare ,  eius  bulla  et 
lure  Canonico  10  Dec.  1520  palam  cremandis  ,  co- 
ram  omnibus  ostenderet. 

lam  vero  tot  hominum  animos  moverat  Lutheri 
causa ,  ut  necesse  videretur  Carolo  V  Comitia  im- 
perii  Germanici  convocare ;  in  '  quibus  ,  in  urbem 
Wormatiam  congregatis,  rem  suam  18  April.  1521 
fortiter    defendens,    Lutherus    omnium    excitavit   ad-= 

11 

mirationen.  Ibi,  quod  a  se  scripta  revocare  no- 
luerat,  proscriptus,  aliquamdiu  latuit  in  arce  Wart- 
burgica,  ubi  praeclaram  confecit  N.  Foederis  versio- 
nem  Germanicam;  dum  Imperator,  bello  cum  Fran- 
cis  mox  impeditus ,  pene  nusquam  Lutheri  proscrip- 
tionem   exsequi  potuit. 

Egregius  Luthero  inde  ab  a.  1518  collega  et  ad- 
iutor  fuit  Philippus  Melanthon ,  a.  1493  natus ,  vir 
mitior,  ob  eruditionis  literariae  et  theologicae  prae- 
stantiam  ac  discipulorum  copiam  Germaniae  Prae- 
ceptor  appellatus. 

§  112. 

Lutherus  Ecclesiam    emendat, 

Ut  imprudens  Carolostadii  Sacrorum  emendando- 
rum  conamen  reprimeret ,  Lutherus  inopinato  3  Mart. 
1522  Witebergam  rediit;  manuque  leniori  ipse  nunc 
Ecclesiae  corruptelae  medelam  afferre  incepit.  Ver- 
bum  Divinum  explicari  iubet ,  missam  abrogat , 
vernacule  in  templis  Sacra  celebrare  hortatur,  coe- 
nobium  relinquit ,  uxorem  ducit.  Lutheri  causam 
egregie  etiam  adiuverant  Comitia  Germanica  13  DeCc 
1522  Norinbergae  habita,  quae  centum  de  Eccle- 
siae  conditione  gravamina  Papae  obtulerant.  Quod 
deinde  Ecclesiae  purgandae  impedimentum  obiicere 
videbatur  ingens  ,  bellum  rusticum  a.  1525 ,  mox 
feliciter  removebatur;  Carolus  vero  Imperator  no- 
dum  ecclesiasticum  gladio  dissecare ,  quod  forte  vo- 
lebat,  rebus  multis    impHcitus,    non   poterat. 

Plures  iam  Principes  Germanici  Lutheri  causam 
non  improbabant;  in  quibus  eminebat  Fredericus  Sa- 
piens ,  Saxoniae  Elector :  mox  nonnulli ,  lohannes ,  Fre- 
derici  successor,  Philippus,  Hassiae  Landgravius,  alii, 
partim  ex  animi  sui  sententia,  partim  animo  sub- 
ditorum  indulgentes,  palam  eius  sententiam  seque- 
bantur.  Hi ,  foedere  Torgavico  a.  1526  iuncti,  pri- 
mum  Euangelici  dicti ,  deinde  a  protestatione ,  contra 
humanum  in  religione  constituenda  arbitrium,  in 
comitiis  Spirensibus  a.  1529  exhibita,  nomen  Pro- 
testantium  acceperunt.  Mox  25  lun.  1530  celebrem 
Confessionem  Augustanam  Imperatori  et  Comitiis 
tradiderunt,  qua  reprobata,  post  novum  foedus  Smal- 
caldiae  a.  1532  initum ,  hanc  in  Comitiis  Norinber- 
gicis  sibi  impetrarunt  veniam ,  ut  secundum  animi 
sententiam  Deum  colerent ,  donec  aut  Concilium  aut 
Comitia    aliter    statuissent. 

Paulo  minus  gravibus  nunc  a.  1532 — 1546  ortis 
temporibus ,  plures  continuo  sese  Euangelicorum  par- 
tibus  adiunxerunt.  Quae  inprimis  etiam  firmatae  sunt 
Germanica  totius  Codicis  Sacri  versione,  a.  1534  a 
Luthero  absoluta  et  quaquaversum  dispersa.  Tan= 
dem  brevi  ante  bellum,  a.  1546  incensum,  Deus 
placida  morte  Lutherum  abstulit,  saeculi  sui,  viro- 
rum    magnorum   feracis,   virum  maximum. 

§  113. 

JEcdesiae  purioris  post  Lutherum  fata. 

Bello  nunc   exorto,   Principes  Euangelici   discordes 

a  Carolo  a.  1547  plane  sunt  victi.  Hic  tamen  victos 
non  penitus  oppressit;  sed ,  ipse  Ecclesiae  vitia 
agnoscens  multa,  a.  1548  librum  edidit,-  Interim 
dictum,  secundum  quem,  usque  ad  Concilii  oecu- 
menici  decreta ,  utrique  parti,  Euangelicae  ac  Ro- 
manae,  res  ecclesiasticae  essent  tractandae.  Quum 
vero  Euangelici  iamiam  interitum  metuerent,  idem 
ille ,  qui  prius  Carolum  contra  ipsos  adiuverat , 
Mauritius  ,  olim  Dux ,  nunc  etiam  Elector  Saxoniae , 
ipsorum  res  inopinato  restituit.  Carolum  enim, 
quem  subito  aggressus  est  ac  fere  suppresserat,  coe- 
git ,  primum  a.  1552  transactione  Passaviensi ,  deinde 
a.  1555  pace  Augustana ,  religionis  concedere  liber- 
tatem  eademque  Ecclesiae  Romanae  et  Confessionis 
Augustanae   sequacibus    iura  et  privilegia. 

§  114. 

Zwinglius. 

Interim  in  Helvetiae  quoque  parte  res  sacrae 
multum  erant  immutatae.  Nempe  in  Thomae  Wyt- 
tenbacliii ,  Professoris  egregii  Basileensis ,  discipulis , 
longe  eminuerat  Ulricus  Zwinglius  natus  1  lan.  1484 , 
liberalioris  ingenii  animique  pii  iuvenis,  iudicio  sano 
valde  eminens.  Qui  quum  1  lan.  1519  Ecclesiae 
Turicensis  pastor  fieret  primarius,  Bernhardo  Sam- 
sono,  impudenti  in  Helvetia  indulgentiarum  nundina- 
tori,  fortiter  restitit.  Ipsum  etiam  ReipubKcae  Sena- 
tum  ad  melius  de  religione  sentiendum  sensim  Zw^in- 
glius  adduxit,    adeo  ut  ille   mox  a.  1520   pastoribus 

iniungeret ,  nihil  pro  concione  dicere ,  nisi  quod  di- 
serta  N.  Foederis  auctoritate  niteretur;  deinde  a. 
1523  ritus  superstitiosos  vetaret :  tandem  a.  1524  ima- 
gines  e  templis  toUeret,  et  reliquos  Helvetiae  pagos, 
ut  ipsius  exemplum  sequerentur,  invitaret.  Pagorum 
Germanicorum  pars,  maxime  post  colloquium  Bernen- 
se  a.  1528  habitum,  Turicensibus  assensit:  Basilea , 
auctore  loh.  Oecolampadio ,  viro  doctissimo ,  Berna ,  ope- 
ra  Bertholdi  Halleri ,  viri  strenui.  At  alia  Helvetiae 
Germanicae  pars  rudior,  in  montibus  sita,  valed 
restitit;  unde  a.  1531  breve  etiam  ortum  est  bellum, 
in  quo  Zwinglius,  militum  consolator  ,  ipse  cecidit. 

Dolendum,  quod  inter  hunc,  tantum  virum,  mag- 
numque  Lutherum  acerbae  de  S.  Coena  lites  ,  quae 
Sacramentariae  dicuntur,  sint  gestae;  quas  colloquio 
Marburgensi  a.  1529  componere,  frustra  conatus 
est  Philippus  Landgravius ,  ac  Concordia  Witeber- 
gensi  a.  1536  frustra  etiam  Theologi  pacifici  Buce- 
rus  et  Capito. 

§  115. 

Calvinus. 

Interim  Helvetiae  pars  Latina,  quae  Francice  lo- 
quebatur,  etiam  a  Germanis  aliquam  Euangelii  ac- 
ceperat  notitiam.  Quod  omni  puriori  in  Helvetia 
Ecclesiae  maximo  cessit  emolumento ;  nam  haec , 
adhuc  tenera ,  Zwinglio ,  patre  praeclaro ,  orbata  , 
po§t  varios  casus  in  Helvetis  Latinis  aliquem  nacta 
est,  qui   tutoris  et   patroni    personam   egregie    tuere- 

tur,  loh,  Calvinum.  Vir  hic  Franco-Gallus ,  natus 
30  lul.  1509,  Zwinglo  austerior,  sed  non  inferior  con- 
stantia,  pietate,  doctrina,  superior  etiam  facundia, 
inde  ab-  a.  1536  Genevae ,  ubi  iter  faciens  a  Gul. 
Farello  ,  flagranti  Ecclesiae  purgatore ,  retinebatur , 
Ecclesiam  uiterius ,  idque  magis  secundum  Latinorum 
mentem,  emendavit  emendatamque  defendit  acfima  vit. 
Genevorum  praeterea  rem  literariam  et  publicam  tam 
sapienter  fundavit,  ut  ei  debeatur,  quod  ipsorum 
civitas  et  academia  recens  condita  Ecclesiae  emenda- 
tae ,  alterum  post  Witebergam ,  diu  fuerit  praesidium 
firmissxmum.  Huius  autem  academiae  quanta  esset 
vis ,  mox  apparuit ,  quum  ,  Calvini  ipsius  f  1564  et 
eius  discipuli  et  collegae  Tbeod.  Bezae  opera,  theo- 
logicum  illius  sjstema  per  utriusque  scripta  et  dis- 
cipulos  quaquaversum  propagaretur ,  atque  ab  ipsis 
Turicensibus ,  praeeunte  Henr.  Bullingero,  altero 
post  Zmnglium  Turicensis  pagi  Reformatore ,  pror- 
baretur. 

Caeterum  post  Zwinglii  mortem  et  ante  Calvini 
famam  Basileae  a.  1536  obiit  Erasmus ,  olim  aevi 
sui  princeps ,  nunc  a  Papis ,  Regibus ,  viris  doctis  ad- 
huc  magni  habitus  ,  sec! ,  quum  inter  homines  fervide 
bellantes  neutrius  partis  esse  vellet,  reliquis  ae- 
qualibus  valde  exosus. 

§  116. 

Ecclesia  emendatur  in  Scandinavia. 

Quae  in  Germania  et  Helvetia  acciderunt ,  magnam 

in  reliqua  Europa  liabuerunt  vim,  de  qua  iam 
est   agendum. 

Secundum  Grermaniae  exemplum  mox  in  Scandi- 
navia  a  Regibus  ipsis  Ecclesiae  emendatio  pedetentim 
est  perfecta.  Gustavus  "Wasa  (§  109) ,  qui  omnium 
applausu  a.  1523  Sueciae  Eex  est  constitutus ,  ope 
Ecclesiae  a.  1523 — 1544  prudenter  ab  ipso  et  Olao  ac 
Laurentio,  Petri  filiis ,  Lutheri  discipulis ,  .itemque  a 
Laurentio  ,  Andreae  fiKo ,  in  regno  omni  purgatae  , 
hoc  intolerabili  cum  Danorum ,  tum  Clericorum  tyran- 
nide  simul  liberavit. 

Li  ipsa  itidem  Dania  Reges  Fredericus  I  et  Chris- 
tianus  III,  subditorum  suoque  ipsorum  desiderio  sa- 
tisfacientes ,  res  sacras  sensim  purgarunt;  donec 
tandem  hic ,  adiutua  etiam  a  Lutheri  amico ,  Ioh= 
Bugenhagen ,  in  Comitiis  a.  1539  habitis ,  Ecclesiae 
emendationem  solenniter  sanxit ,  ac  Clericorum  iu- 
gum,  sibi  popuHsque  suis  molestissimum ,  excussit.  ~ 
Daniae  exemphim  secuta  est  Norvegia  a.  1538— 
1548.  —  Denique  religiosam  Daniae  et  Norvegiae 
Hbertatem  armis  sibi    a.  1551   vindicavit  Islandia. 

Caeterum  Scandinavi  Lutheranam  secuti  sunt  doc- 
trinae  formulam  ^  sed  episcopale  retinuerunt  in  Ec- 
clesiae  regimine  nomen.- 

§  117. 
In  Frovinciis,  Belgicis. 

lam  ante  Reges  Scandinavicos  inde  ab  a.  1520 
Edzardus    I  >    Frisiae    Orientalis    Comes ,    in    ditione 

sua  secmidum  mentem  Zwinglii  Ecclesiam  feliciter 
purgavit.  Quod  non  sine  magna  fuit  vi  in  vicinis 
Provinciis  Belgicis ,  quae  Ecclesiae  emendandae 
iam  diu  senserant  desiderium.  Hae  saeculo  XYI  in- 
eunte  pleraeque,  medio  omnes,  subiectae  erant  Ca- 
rolo  V  (§  109),  qui  Ecclesiae  purgandae  studium, 
ab  Erasmo  aliisque  praeparatum ,  per  Reformatores 
Germanicos  et  Helveticos  excitatum,  a  Mennone  Si- 
mdnide  prudenter  rectum,  atque  sic  indies  clarius 
sese  manifestans ,  igni  et  gladio  penitus  exstinguere 
conabatur.  Sic  factum,  ut  Henr.  Voes  et  loh.  van 
Essen ,  Monachi  Augustiniani ,  a.  1523  Bruxellis  pri- 
mi  succubuerint  Reformationis  in  Eiiropa  martyres. 
At  gentis  animum  immutare  non  valuit  Carolus.  Aut 
clam  in  patria ,  aut  palam  in  exteris  regionibus ,  ve- 
luti  a.  1550  in  Anglia,  Ecclesiae  Euangelicae  sese 
addixerunt   Nederlandi    permulti. 

Qui  post  Carolum  harum  Provinciarum  a.  1555 
dominus  factus  est  filius  Philippus  II,  Hispa- 
niae  Rex ,  monachorum  alumnus  ,  vir  durus ,  nihil 
non  tentavit,  quo  Ecclesiam  puriorem  ubique  fun- 
ditus  deleret.  Nobiles  vero  Belgici,  metuentes , 
ne  religionis  causa  et  obtentu  omnis  reipublicae 
periret  libertas  ,  foedere  solemni  a.  1565  icto, 
hanc  servare  sibi  proposuerunt.  Quo  foedere  plebs 
spem  viresque  capiens  a.  1566  tumultu  gravi  imagi- 
nes  templorum  ubique  multas  fregit.  lam  Rex 
valde  indignatus  magno  cum  exercitu  misit  ducem 
Albanum,  qui  sciHcet  sententiam,  ab  Inquisitione 
Hispanica  latam,  qua  omnis  gens  Nederlandica  cri- 
minis    laesae    maiestatis   rea   declarabatur ,    exsecutu- 

rus  ,  contumacem  populum  puniret  et  in  obedientiam 
et  servitutem  reduceret.  At  huius  saevitia  Belgas 
desperantes  eo  adegit ,  ut  libertatem  vi  et  armis 
vindicare  tentarent.  Libertatis  vero  causam  deinde 
deseruerunt  Belgae  Celtici  sive  Wallones ,  Sacris  Ko- 
manis  addicti ,  qui  mox  Hispanos  adiuverunt ,  ut  Flan- 
dros  subigerent.  Sic  septentrionalibus  modo  contigit 
Nederlandis  ,  ut ,  duce  Gulielmo  Arausionensi ,  ty- 
rannidi  Hispanicae  sese  substraherent  et  unione  Tra- 
iectina  a.  1579  inita  rempublicam  Belgii  Foederati 
ftmdarent ,  quae  a  Gulielmi  f  1584  filiis  firmata ,  li- 
bertatis  civilis  et  ecclesiasticae  primum,  diuque  unum, 
in  Europa  fuit  praesidium.  —  Cum  Hispania  autem 
post  80   demum  annorum  bellum  a.  1648  pacem  iniit. 

§  118. 

In  Britannia  Magna. 

Varios  quoque  casus  expertum  est  Ecclesiae  emen- 
dandae  studium  in  utroque  Britannico  regno  ,  An- 
glico  et  Scotico.  Angliae  Eex  a.  1509 — 1547  erat 
Henricus  VIH ,  qui ,  quum  vebementibus  animi  affec- 
tibus  traheretur,  primum  contra  Lutherum,  ipsi  val- 
de  exosum ,  scholasticam  de  septem  Sacramentis  doc- 
trinam  defendit;  mox,  ut  uxore  ipsi  importuna  libe- 
raretur,  Papae  divortium  neganti  obedientiam  recusa- 
vit,  atque  a.  1531  ipse  se  supremum  Ecclesiae  Angli- 
canae  caput  constituit.  Hoc  facto ,  duce  Thoma  Cran- 
mero ,  viro  perspicaci  et  prudenti ,  Archiepiscopo 
Cantuariensi ,  cum    disciplinae     ecciesiasticae   formam 

ircimutavit ,  tum  Codicem  Sacrum  Anglice  edi  iussit;  sed 
eodem  interdum  rogo  Wicklefi  ac  Lutlieri  et  Papae 
asseclaa  cremavit.  In  his  trucidavit  Thomam  Morum, 
doctum  et  pium  Erasmi  amicum ,  Sacris  Romanis 
renunciare  nolentem.  Ei  f  1547  successit  filius  Edu- 
ardus  VI ,  puer  supra  aetatem  doctus  et  pius ,  qui , 
Cranmero  lubenter  obtemperans,  Theologos  exte- 
ros ,  veluti  Bucerum ,  in  Angliam  evocavit  et  Ec- 
clesiam  penitus  emendare  incepit.  At  quae  hunc, 
a.  1553  iam  mortuum,  excepit  soror  Maria,  Phi- 
lippo  n,  Hispaniae  Eegi ,  nupta,  omnia  a  patre  et 
fratre  contra  auctoritatem  Papalem  acta  rescidit, 
Cranmerum  a.  1556  multosque  alios  crudeliter  tru- 
cidavit ,  Sacra  Romana  plane  restituit.  Gratissimum 
vero  Protestantibus  Anglicis  accidit ,  quod  brevi  tan- 
tum  regnaret  Maria  f  1558.  Quae  enim  hanc  se- 
cuta  est  soror  Elisabetha,  a.  1558 — 1603,  Ecclesiam 
iterum  purgare  est  aggressa ,  ita  tamen ,  ut  in  Eccle- 
siae  Anglicanae,  nunc  natae ,  articulos  inferrentur 
principia  diversissima  Lutheri  et  Zwinglii,  Calvini  et 
Melanthonis;  itemque  ex  Ecclesia  Catholica  regimen 
episcopale  et  ritus  multi  retinerentur ;  dum  multi 
Angli,  in  Germania  et  Helvetia,  quo  Maria  regnante 
aufugerant,  melius  edocti ,  quaenam  pura  et  vera 
esset  religionis  Christianae  indoles ,  iam  in  patriam 
reduces ,  emendationem  pleniorem  desiderantes ,  et 
doctrinam  fidei  simpliciorem  volebant  et  regiminis 
formam  presbyterianam  praeferebant. 

Eodem  hoc  tempore,  a.  1560,  post  xuulta  ten- 
tamina ,  tandem  Scotia  quoque ,  auctore  maxime 
loh.    Knbxio   f    1572,     viro     intrepido,     Ecclesiam 

secundimi  Calvini  mentem  purgavit  ideoque  regi- 
men  presbyterianum  instituit ;  primum  frustra  re- 
pugnante  Regina  Maria  Stuarta,  deinde  adiuvante 
huius  filio  lacobo  VI.  Idem  hic ,  quum  deinde 
etiam  Elisabetbae  f  1^^^  >  nomine  lacobi  I ,  succe- 
deret ,  tria  Angliae ,  Scotiae  et  Hiberniae  regna 
primus  coniunxit.  Hiberni  autem  pene  omnes ,  ori- 
gine  Celtae,  Sacra  Romana  relinquere  nolentes, 
frustra  a  Regibus  Britannicis  poenis  praemiisque  ad 
Ecclesiam  puriorem  excitabantur. 

}  119. 

Partim   quoqiie   in  Francia. 

Quo  tempore  Ecclesia  in  Germania  ac  Helvetia  emen- 
dabatur,  similia  erant  in'  Francia  liierarcbiae  circum^ 
scribendae  doctrinaeque  purgandae  studia,  genti  ei 
nativa.  Nec  tamen  his  indulsit,  qui  nunc  Franciae 
Rex  erat  Franciscus  I;  nam  literis  quidem  valde 
favebat ,  sed  Ecclesiam  puriorem ,  quam  in  Germa- 
nia  adiuvabat,  in  Francia  vi  et  armis  opprimere 
conabatur.  Quod  tamen  neque  ipsi  successit  et  mi- 
nus  etiam  Regibus  ineptis  ,  post  ipsum  ,  per  alteram 
saeculi  XVI  partem,  Franciae  thronum  occupanti- 
bus.  Factio  tum  ibi  duplex  orta  est,  Guisia  et  Bor- 
bonia,  ita  diverso  religionis  studio ,  uti  ambitione 
civili  thronique  escendendi  studio  sibi  opposita. 
Illa  Sacris  Pontificiis  addictissima ,  ut  Protestantes 
penitus  exstirparet,  bella  octo  civilia  valde  cruenta 
excitavit,   et   lanienae   S.     Bartholomaei   24  Aug.    a. 

1572  fuit  causa.  Haec  malis  et  miseriae  tandem  finem 
imposuit,  quum  familiae  Borboniae  caput  Henricus 
IV  5  ipse  quidem,  ut  Franciae  Eex  fieret,  Ecclesiam 
Euangelicam  relinqueret,  at  Rex  factus  fidei  pris- 
tinae  sociis ,  edicto  Nannetano  a.  1598,  quietem  et 
libertatem  concederet. 

§  120. 

Ecclesiae  emendandae  in  reliqua  Europa  conamina. 

In  reliqua  etiam  Europae  parte  rerum  sacrarum 
emendatio  multos  est  nacta  amicos  ,  maxime  inter 
Nobiles  et  Literatos,  qui  vero  in  Hispania  et  Italia 
parum  vel  nihil  profecerunt.  At  regionum  Austria- 
carum  incolae  multi  et  praesertim  Hungarorum  pars 
magna  illam  receperunt;  item  Bohemorum  et  Polo- 
norum  pars  haud  exigua.  Denique  Borussiae  regio 
ista ,  quae  Equitibus  Teutonicis  erat  subiecta  (§  98) , 
purgatam  religionem  est  professa  ,  atque  mox  a.  1525 
ab  Alberto  ,  Equitum  Magistro ,  in  ducatus  saecula- 
ris  formam  redacta.  Quod  Ecclesiae  in  regionibus 
vicinis ,  Livonia  et  Curlandia,  purgandae  admodum 
profuit. 

§  121. 

De  Ecclesiae  emendationis  indole  et  vi. 

Si ,  finita  Ecclesiae  in  singulis  Europae  regioni- 
bus  emendatae  historia ,  iam  ad  rei  summam  re- 
spicimus ,     hanc     maximi     esse     ponderis    reperimus. 

Licet  enim  latere  nos  nequeat,  sua  fuisse  Refor- 
matoribus  vitia,  atque  hos  nonnulla  egisse  perverse, 
nonnulla  etiam  recte  quidem ,  sed  sensu  potius  obscuro  , 
quam  distincta  notione  ductos  :  tamen  praeter  ipsam 
ab  Apostolis  fundatam  Ecclesiam ,  nihil  in  huius 
historia  actum  esse  liquet,  cui  indoles  tam  pura  et 
vis  in  genere  humano  tam  salutaris  fuerit ,  quam 
huiusce  rei ,  ab  hominibus  gestae  ,  a  Deo  ipso  sin- 
gulari  cura  propugnatae.  Nempe  ubi  recepta  est 
Ecclesiae  emendatio,  innumeri  nunc  sunt  aboliti,  qui 
sensim  in  Ecclesia  Christiana  succreverant  abusus. 
Papae ,  Episcoporum,  Clericorum  auctoritas  cecidit; 
omnium  Christianorum  sacerdotium  est  restitutum ; 
omnibus  Scripturae  inquirenda^  libertas  et  facultas 
est  reddita;  sacri  ritus  sunt  purgati ;  ratio  monas- 
tica  et  exercitia  bonorum  operum  arbitraria  sunt 
sublata;  consilium  lesu  coeleste  rectius  est  intellec- 
tum.  Yerbo ,  pro  Lege  restitutum  est  Euangelium , 
ac  multis  modis  redierunt  Reiormatores ,  quo  redire 
voluerunt ,  ad  Ecclesiae  primaevae  simplicitatem  et 
puritatem. 

Nec  tamen  modo  ad  conditionem  priorem  rediit 
nunc  Ecclesia.  Nam  praeterea ,  quae  illos  viros 
latuit  ipsos ,  a  nobis  cernitur,  altera  Ecclesiae 
emendatae  praestantia ,  sita  in  ingenii  Germanici , 
quod  inde  a  Caroli  M.  temporibus  sensim  ulterius 
excultum  erat,  progressione  prorsus  egregia;  qua 
factum  est,  ut  religionis  Christianae  vis  in  in- 
terno  homine  iam  longe  felicius,  quam  unquam 
antea,  explicita  sit.  Nam  uti  olim  in  Europa 
Christiana    regnaverat    ingenium    Romanum ,  partim 

Gentile,  partim  Ohristianum ;  ita  nunc,  in  septen- 
trionali  saltem  Europa ,  regnare  incepit  ingenium 
Germanicum,  Christi  spiritum  pure  recipere  stu- 
dens;  unde  nihil  non  boni  in  Ecclesiam ,  in  literas , 
in  civitatem   redundavit. 

Sed  neque  in  meridionali  Europae  parte  Ec- 
clesiae  emendatae  vis  salutaris  prorsus  desidera- 
tur ;  quum  ipsa  Ecclesia  Eomano-Pontificia  ex 
Protestantium  societate  haud  parum  receperit  fruc- 
tuum. 

Caeterum  in  omni  hoc  negotio  rite  est  distin- 
guendum  inter  ideam  et  rem ,  principium  et  eflPec- 
tum.  Idea,  unde  profectum  est  illud  negotium, 
adeoque  Reformatorufn  etiam  principium,  sublimio- 
ra  sunt,  quam  res  ipsa,  quae  statim  eflFecta 
est ;  imo  brevi  post  res  haec  interitui  videbatur 
proxima,  quum  Ecclesiam  liberam  et  puram  ad 
servitutem  et  sordes  antiquas  reducere  conaren- 
tur  complures  illius  socii.  Attamen  pedetentim  res 
ipsa  ulterius  eflPecta  est ,  quia  idea  ,  a  Reformatori- 
bus  primum  in  vitam  vocata,  deinde  numquam  in 
Ecclesia  periit ,  sensim  in  pluribus  Christianis  vixit, 
sensim  etiam  clarius  est  explicata  et  magis  Ecclesiae 
agitavit  molem. 

§  122. 

Ecclesia  Romano^  CathoUca.  —  Quanam    ratione  sese 
Ecclesiae  emendationi  opponat. 

Ecclesiae  emendatae  histori^  enarrata,  iam  per- 
gimus  ad  conditionem  et  fata  singularum  Ecclesiae 
familiarum  exponenda.  Primum  in  his  locum  occu- 
pat  familia  Romano  -  Catholica. 

Haec  vel  potius  huius  rectores,  Clerici  et  Papae, 
nihil,  quum  Ecclesiae  pars  emendaretur,  reliquerunt 
intactnm,  quo  veterem  retinerent  aut  recuperarent 
auctoritatem.  Sed  neque  Leoni  X  successit ,  Lu- 
therum  opprimere ,  neque  aliis  post  hunc  Papis , 
iugum  servile ,  semel  fractum ,  iterum  Europae 
Germanicae  imponere.  Diu  quoque,  licet  omnes 
Christiani  illud  saepe  postularent,  Concilium  Oe- 
cumenicum  ,  quod  lites  exortas  diiudicaret ,  ipsi , 
Concilii  Constantiensis  et  Basileensis  memores,  per 
25  annos  convocare  non  sunt  ausi.  Quum  vero 
tandem  illud  cogerent ,  res  suas  tam  calKde  ege- 
runt,  ut  Concilium  hoc,  Tridentinum  dictum,  in- 
choatum  a.  1545 ,  deinde  saepius  intermissum 
tandem  absolutum  a.  1563,  Ecclesiam  emendatam 
plane  damnaret  ipsorumque  auctoritatem  incertam 
firmiter  stabiliret ;  quin  Ecclesiae  partem,  Papis 
fidam ,  magis  etiam  quam  antea  his  subiiceret , 
omnemque  ei  vitam  propriam  et  spiritum  interdi- 
ceret. 

Ipso    tamen   illo    Concilio    mox    Papis  utilior    esse 
incepit ,   quae    a.    1540    exorta   est ,    Ignatio    Loyola 

auctore ,  Societas  lesu  ,  quae  Papis  quasi  Praetoria- 
norum  cohors  est  facta.  Haec  enim  callidissima  li- 
bertatis  hostis ,  ipsis  Protestantium  armis ,  nempe  li- 
teris  doctrinisque  instituendis ,  pro  Ecclesia  Romana 
pugnavit ,  atque  in  dies  potentia  et  opibus  crescens , 
iam  ante  saeculi  XVI  finem,  opinione  publica,  quae 
dicitur,  regenda  in  omni  Ecclesia  Romana  ubique 
fere  omnia  potuit. 

Utrique  huic  rei ,  Concilio  Tridentino  habito  ac 
Societati  lesu  institutae,  debet  Ecclesia  Romano- 
CathoHca,  quod  post  Euangelicorum  impetum  sub- 
sistere  iterumque  vim  haud  parvam  nancisci  potue- 
rit.  Aliquam  enim  in  ista  Ecclesia  effecerunt 
emendationem  istamque  reddiderunt  quasi  arcem 
inexpugnabilem ,  cuius  vallum  erat  Concihum  illud, 
praesidium  Cohors  lesuitica ;  praesidium  vero  tale , 
quod  non  modo  defendebat  arcem,  sed  saepe  etiam 
felices  inde  in  hostes  oppugnantes  faciebat  excur- 
siones. 

Accessit  Inquisitionis  opera ,  quae  hucusque  qui- 
dem  in  sola  floruerat  Hispania;  at  a.  1542  nova 
instituta  est  in  Italia ,  quae  doctos  et  liberales  viros 
oppressit  omnes;  atque  nunc  in  peninsula  utraque 
non  modo  rogis  exstruendis  animos  perterruit,  sed 
etiam,  scriptorum  liberiorum  lectione  interdicenda , 
mentis  progressus  impedivit. 

Neque  tantum  ita  Sacris  purgandis  repugnabat 
Romana  Ecclesia  ;  sed ,  internecinum  in  EuangeHcos 
fovens  odium ,  in  plerisque  regionibus ,  ubi  Ecclesia 
erat  emendata ,  caedibus  et  belHs  excitatis ,  auctorita- 
tem   perditam  recuperare   conabatur;   veluti   in    Ger- 

inania,  Suecia,  Provinciis  Belgicis,  Britannia  Magna: 

atque   ubicunque ,     sive    Principum    sive    populorum 

ipsi  addictorum  favore ,  plura  perficere   poterat ,   im- 

maniter  et  perfide  contra  Protestantes  saevire  solebat. 

Testantur  hoc    cruenta    Euangelicorum    in    Austria , 

Hungaria,  Boliemia,    Polonia    oppressio,  laniena  Pa- 

risina  a.    1572 ,   edicti  Nannetani  revocatio    a.    1685 , 

Salisburgensium  expulsio   a.    1732,    Waldensium    ex- 

stirpatio   saepius  tentata  (vide  §  125 — 127). 
» 

§  123. 

Certamen  Catholicismi  contra  Romanismum  in  ea 
oritur,  —  Aliae  lites. 

At  vero  ipsi  Principes  et  populi  Pontificii,  Pro- 
testantium  exemplo  edocti,  intellexerunt,  se ,  im- 
minutis  Cleri  immensis  et  iuribus  et  opibus ,  mul- 
to  beatiores  vivere  posse;  unde  in  ipsa  Ecclesia 
Romano  -  Catholica  controversiae  ortae  sunt  multae  , 
hac  in  re  fere  convenientes ,  quod  Ecclesiam  Ca- 
tholicam  a  Curia  Romana  seiungere  volebant.  Li- 
tium  harum  prima  illustris  fuit  Papae  Pauli  V  a. 
1605 — 1607  cum  Venetis  contentio;  qua  sagaciter 
contra  Papam  agenda  famam  immortalem  acquisivit 
Monachus  Paulus  Sarpi  f  1623. 

Successeruut  lites,  post  a.  1640  in  Francia  ex- 
ortae ,  lansenisiarum ,  qui ,  intus  a  Reformatoribus 
non  multum  dissentientes ,  eodemque,  quo  illi  ,  spi- 
ritu  Augustini  severiori  animati ,  vitae  et  animi 
commendabant    sanctitatem     et    episcopale    Ecclesiae 

regimen.  Hostes  nacti  lesuitas ,  laxae  moriim  doc- 
trinae  auctores  Papaeque  adulatores ,  atque  per  hos 
Ludovicum  XIV  et  plures  Papas  ,  tamen  a  propo- 
sito  liaud  destiterunt,  multisque  gavisi  sunt  asse- 
clis ,  cum  in  Francia ,  tum ,  e  Francia  pulsi ,  in 
Belgicis  Provinciis,  ubi  inde  ab  a.  1709  Traiecti 
ad    Rhenum    sedem    etiamnum    habent   praecipuam. 

Denique  ipse  ille  Ludovicus  XIV  gravissimum 
Paparum  auctoritati  inflixit  vulnus  per  Ecclesiae  Gal- 
licanae  libertatem,  quae  iam  diu  affuerat ,  a.  1682 
solenniter  promulgatam. 

Praeter  hasce  vero  etiam  aliae  fuerunt  in  ista  Ec- 
clesia  controversiae ,  sed  theologiam  scholasticam 
magis  spectantes  ,  veluti  inter  Dominicanos  et  Fran- 
ciscanos  ,  quorum  posterioribus  se  adiunxere  lesui- 
tae.  Horum  item  doctrina  moralis  abiit  in  prover- 
bium  pluresque  excitavit,  quam  lansenistas,  oppug- 
natores. 

§  124. 

Papae  et  reliqui  viri  Ecclesiae  istius   celehriores. 

Ipsa  autem  haec  Ecclesia  Romano-Catholica  haud 
paucos  iam  protulit  viros  sive  rebus  gestis  sive  lite- 
ris  colendis  celeberrimos. 

In  illis  inprimis  eminent  Papae  nonnulli,  quales 
praeter  Leonem  X  habendi  Gregorius  XIII  calen- 
darii  emendator  f  1585,  Sixtus  V,  Princeps  saecu- 
laris  audax  et  fortis  f  1590,  Paulus  V,  cui  cum 
Venetis   fuit  contentio  celebris    (§  123)  f  1621 ,    Ur- 

banus  VIII,  qui  postremam  curavit  bullae  in  coena 
Domini  editionem  f  1644,  Innocentius  XII,  qui  ne- 
potismum  tollere  conabatur  f  1700,  Clemens  XI, 
Papa  audax  et  laboriosus  qui  bullam  Vnigenitus  a. 
1713  contra  lansenistas  edidit,  at,  vetustam  in 
Reges  saeculares  auctoritatem  Papalem  exercere 
saepius  cupiens ,  magnis  misere  excidit  ausis  t 
1721. 

Nec  pauciores  viri     reperiuntur    eximii ,    qui    inge- 
nium    acuebant  et   literas    feliciter   colebant;    cum   ut 
istas  (§  123)  inter  se  lites  gererent,    tum    ut   matrem 
suam ,  Ecclesiam    Romano-Catholicam ,  contra   Euan- 
gelicos     defenderent,     tum     denique   ut    doctrinarum 
lucem  propagarent  et  plebem  Christianam  excolerent. 
Inter  hos  reliquis    celebriores    sunt   Nic.  Copernicus, 
qui  astronomiae  atque   per  hanc  philosophiae  et  doc- 
trinae    omnis     fundamentum    iecit    novum     j    1543; 
Caesar    Baronius ,    Annalium    Ecclesiasticorum  scrip- 
tor    (§    6)  t     1607 ;    Paulus     Sarpi     (§     123)  ;  porro 
in  Francia ,    Ludovici    XIV   aetate  ^     lac.     Benignus 
Bossuet    t    1704,    eiusque     aequalis    Franc.   Fenelon 
t    1715,   uterque    vir    ingeniosus,    ille   vero   eloquen- 
tia ,    hic  pietate    clarior  ;    Petrus  Dah.  Huetus ,  Apo- 
logeta   t    1721.    Etiam    recensendi   Lud.    Aiit.     Mu- 
ratorius  ,    antiquitatis    omnis   peritissimus    t  1749,  at- 
que    nonnulli     lesuitae ,     veluti    E-ob.     Bellarminius , 
controversiarum    opere    scribendo    clarus    t   1^20 ,   et 
Dionjsius     Petavius ,     historiae     dogmatum     scriptor 
primus  atque    chronologiae     stator  t  1652.     Ex   lan- 
senistis  eminuerunt   cum    alii,   tum   philosophus    acu- 
tissimus    Blasius   Pascal    t    1662.      Quin    et    in    h-ac 

Ecclesia  nunc  exstiterunt  instituta  literis  colendis 
unice  dicata,  uti  congregatio  Oratorii,  ex  cuius 
patribus  fuit  Kich.  Simon,  cui  S.  Scripturae  crisis 
et  interpretatio  non  parum  debent  atque  doctrina 
introitus  in  Codicem  Sacrum  originem  suam  f 
1712.  Altera  eiusmodi  congregatio  erat  Benedicti- 
norum  S.  Mauri,  ex  qua  meri  literatorum  prin- 
cipes  profecti  sunt,  quorum  duos  nominasse  suf- 
ficiat ,  loh.  Mabillonem  f  1707  et  Berh.  Montefal- 
conium  f  1741,  viros  omnis  antiqui  et  medii  aevi 
doctrina  imbutos. 

Hi  autem  eruditi  fere  onmes  non  adeo  phiiosoph^ 
ingenii  libertate  eminuerunt ,  quam  eruditionis  his- 
toricae  ubertate  et  elegantia ;  item  longe  plurimi  in 
Francia  vixerunt,  ubi  minoris  aestimabantur,  quam 
aUbi ,  Paparum  decreta.  In  ipsa  tamen  etiam  Fran- 
cia  multum  decrevit  Clerus  Catholicus  uti  pietate  sic 
eruditione  ,  quum  post  edictum  Nannetanum  revo- 
catum  (§  127)  careret  aemulatione  Cleri  Refor- 
mati. 

§  125. 

Ecclesiae  Euangelicae   conditio    externa»    In  Germania. 

Ab  Ecclesiae  Eomano-Catholicae  historia  oculum 
vertimus  ad  diversam  Euangelicorum  conditionem 
intuendam. 

In  Germania,  post  pacem  Augustanam  a.  1555, 
Ecclesiae  purioris  primo  haud  parvos  fuisse  vide- 
mus   progressus ,  sed  mox ,   post    Societatem  lesu   in 

Germania  admissam,  ne  securitatem  quidem.  Haec 
enim  Societas  Principiim  maxime  animum  ac  mentem 
occupare  conata  est ;  quos ,  si  adhuc  erant  Romano- 
Catholici,  facile  eo  ducebat,  ut  nullos  in  regione 
sua  Protestantes  amplius  tolerarent ;  sin  iam  Euan- 
gelicis  se  addixerant  ipsi,  magno  numero  ad  Ec- 
clesiam  Romano-Catholicam  reducebat  atque  liber- 
tatis  Euangelicae  reddebat  hostes.  Inter  ipsorum 
alumnos  nemo  famosior  Imperatore  Ferdinando  II. 
Ab  hoc  in  terris  Austriacis  EuangeHci  atroci- 
ter  vexabantur ,  unde  tandem ,  Bohemis  primum 
a.  1618  religionis  et  Hbertatis  ergo  arma  capien- 
tibus,  bellum  exarsit,  quod  Germaniam  per  30  an- 
nos  misere  vastavit.  Imperator  feliciter  pugnando 
Bohemos  subegit,  Principes  Euangelicos  paucos  con- 
tra  ipsum  bellantes  oppressit ,  plerosque  ignavi^  cor- 
reptos  nihili  fecit,  edicto  Restitutionis  a.  1629  pro- 
mulgato ,  omnem  Germaniae  libertatem  uti  civilem 
ita  ecclesiasticam  supprimere  est  aggressus.  Quod 
quum  in  eo  esset,  ut  assequeretur ,  Euangelicorum  et 
libertatis  Germanicae  causam  a.  1630  restituit  Gusta- 
vus  Adolphus  5  Sueciae  Rex ,  qui ,  post  mortem  a. 
1632  praematuram ,  in  multis  viris ,  toga  sagaque  ex- 
cellentissimis ,  ab  ipso  institutis ,  diu  quasi  superstea 
fuit.  Tandem  pax  WestphaHca  a.  1648  EuangeHcos 
quidem  in  terris  Austriacis  viventes  in  integrum 
restituere  non  potuit:  attamen  pacem  Augustanam 
sanxit,  Ecclesiae  Reformatae  eadem,  quae  Luthera- 
nae ,  iura  concessit ,  Germaniae  res  civiles  et  eccle- 
siasticas  ordinavit. 
Nec  tamen  vel  post  hanc  pacem  tuti  ubivis  semper 

fuerunt  Euangelici  ,  v.  c.  in  regione  Palatina;  imo 
publica  perfidia  hanc  deinde  laesit  Archiepiscopus 
Salisburgensis ,  qui  a.  1732  civium  suorum  triginta 
millia  ob  nullam  aliam  causam ,  nisi  quod  essent 
Euangelici ,  bonis  patriaque  expulit. 

§  126. 

In   Suecia  et   Britannia  Magna. 

Libertatem  Germaniae  vindicare  potuit  ille  Sueciae 
Eex,  quia  in  suo  ipsius  regno  Eeclesia  pura  nunc 
quidem  plane  erat  confirmata.  At  paulo  ante  ibi- 
dem  quoque  in  magno  versata  erat  periculo.  E.ex 
•enim  Sigismundus,  Gustavi  Wasae  nepos ,  Sacra  Ro- 
mana  instaurare  erat  conatus ,  nec  prius  tuta  fuerat 
ibi  Ecclesia  Euangelica,  quam  ille  a.  1600  throno 
esset  privatus 

Multum  vero  longioribus  gravioribusque  morbis 
laboravit  Britannorum  Ecclesia  purior.  Hanc  enim 
iam  aliquatenus  turbavit  lacobus  I,  qui  Theologus 
videri  doctus ,  quam  Rex  bonus  esse  malebat ,  atque 
inprimis  episcopale  adamabat  Ecclesiae  regimen ,  t  1625. 
Turbas  auxit ,  qui  ipso  etiam  imprudentior  erat,  filius 
Carolus  I;  qui  quum  et  sine  Parlamento  regere  et 
Presbyterianos  opprimere  conaretur,  a  subditis,  reli- 
gionis  nomine  insurgentibus  ,  a.  1649  misere  vita  est 
privatus.  Orta  nunc  ibi  est  respubhca,  eaque  non 
minus  ecclesiastica  quam  civilis,  Protectore  Crom- 
wello;  post  quam  a.  1660  destructam  iterum  in 
thronum  est   evecta  regia  gens    eadem    Stuarta.      At 


PERIODUS    QUINTA.  183 

vero  novus  Rex,  Carolus  II,  quum  non  modo  epis- 
copali  Ecclesiae  regimini,  sed  etiam  Sacris  Komanis 
clam  faveret,  idemque  post  Carolum  11  f  1685  palam 
ageret  lacobus  II,  hic  denuo  a.  1688  throno  est 
pulsus.  In  istum  iam  escendit  GuHelmus  III,  Arau- 
sioniensis,  qui,  ad  Gulielmi  I  exemplar  (§  117)  ,  for- 
titer  et  prudenter  res  agens,  Protestantibus ,  tam 
Britannicis,  quam  reliquis  Europaeis,  securitatem  ma- 
iorem   praestitit. 

§  127. 

In  reliqua  Europa, 

In  Francia  non  diu  gavisi  sunt  Protestantes  iuri- 
bus ,  ab  Henrico  IV  concessis  (§  119);  nam  qui  reg- 
num  deinde  administravit ,  Cardinalis  Richelius,  ipsis 
urbes  munitas ,  libertatis  praesidia ,  vi  et  armis  a. 
1629  eripiens  ,  quietem  precariam  reddidit.  Vel  sic 
tamen  magnopere  florebat  Euangelica  Franciae 
Ecclesia ,  tam  doctrina ,  quam  pietate.  Doctrinae 
amplae  et  subactae  exemplum  sunt  Sam.  Bochar- 
tus  t  1667,  ac  Theologi  plurimi  Salmurienses,  in- 
ter  quos  erat  Moses  Amyraldus  f  1664;  pietatis,  in 
mediis  etiam  vexationibus  constantis,  documenta 
sunt  huius  Ecclesiae  socii  quam  plurimi.  Peior  enim 
eorum  conditio  indies  fiebat ,  donec  tandem ,  edicto 
Nannetano  iam  diu  violato ,  tandem  perfide  a  Ludo- 
vico  XIV  a.  1685  revocato  ,  publice  in  Francia  to- 
lerari  desinebant ;  quo  facto  multa  eorum  millia , 
qui   Ecclesiae    Romanae  fidem    dare  recusabant,   sese 

felices  praedicabant ,  si  e  patria  aufugere  potuis- 
sent.  Nonnulli  vero ,  in  deserta  et  montes  profugi , 
legum  iniustitiam  ac  militum  vim  nunc  latuerunt , 
nunc  vi  et  armis  repulerunt. 

Eodem  Ludovico  aliisque  auctoribus,  immaniter 
saepe  etiam  est  saevitum  in  Alpium  incolas  innocen- 
tes ,  Waldenses.  Simili  modo  ubicunque  regnabant 
Principes  Komano-Catholici ,  Euangelici  dira  saepe 
multa  sunt  passi ,  maxime  in  Hungaria  et  Polonia , 
ubi  insignis  ipsorum  pars  vexationibus  infinitis  suc- 
cubuit. 

§  128. 

Ecclesiae    Euangelicae  divisio  in  plures  partes, 

Ad  interiorem  Ecclesiae  Euangelicae  conditionem 
contemplandam  transeuntibus ,  primum  in  oculos  in- 
currit  eius  divisio  in  plures  familias,  sibi  invicem 
haud  raro  inimicas.  Quae  nempe  saeculo  XVI  in- 
eunte  in  Germania  orta  erat  Ecclesia  secundum  Eu- 
angelii  vocem  emendata  et  libera,  mox  ipso  Luthero 
improbante ,  ex  huius  nomine  sese  etiam  Lutheranam 
vocare  et  in  huius  verba  iurare  consuevit ;  ita  gra- 
vissimum  illum  repetens  errorem,  a  Reformatoribus 
strenue  oppugnatum ,  quod  partim  human^ ,  non  sola 
Divina,  niti  vellet  auctoritate.  Simile  quid  ahbi  ac- 
cidit.  Igitur  mox  Protestantismus  non  amphus  ha- 
bitus  est  sentiendi  principium,  sed  dogmatum  sys- 
tema,  atque  ex  eo  pulsus  est,  quantum  poterat, 
spiritus,  ut  denuo,  sicuti   in  Ecclesia    Romana,   reg- 

naret  litera  scripta.  Qui  quum  esset  Protestantium 
error,  non  potuerunt  cavere,  quin  continuo  in  plu- 
res   scinderentur   familias  et  sectas. 

§  129. 

Ecclesia  Euangelico  -  Lutherana. 

Erroris  illius  exemplum  iam  dederant  interdum 
ipsi  Reformatores ,  v.  c.  Calvinus  in  Serveto  prop- 
ter  dogma  condemnand,o ,  et  iam  antea  Lutherus 
in  litibus  Sacramentanis  (§  114)  acerbe  gerendis. 
Attamen  hoc  viro  Hberali  ac  magno  superstite  in 
plerisque  rebus  vigebat  libertas  vere  Christiana. 
Post  hunc  a.  1546  mortuum  Ecclesiae  novae  Euan- 
gelico  -Lutheranae  caput  erat  Melanthon ,  qui  ob 
animi  lenitatem  et  ingenii  libertatem  statim  multis 
fuit  offendiculo ,  quibus  dux  et  antesignanus  erat 
Matthias  Flacius  Illyricus ,  vir  de  Codicis  S.  herme- 
neutica  et  Ecclesiae  historia  optime  meritus.  Ergo 
Melanthoile  adhuc  vivo  lites  innumerae  sunt  ortae, 
V.  c.  Adiaphoristicae ,  de  libro  Interim  (§  113)  vel  ac- 
cipiendo  vel  non  accipiendo ,  Synergisticae  de  homi- 
nis  cum  spiritu  sancto  cooperatione ,  Maioristicae  de 
necessitate  bonorum  operum  ad  salutem  assequen- 
dam,  CryptO'  Calvinisticae,  multae  aliae,  Has  tandem, 
post  universitatem  lenensem  tanquam  sincerae  Lu- 
theranae  sententiae  arcem  a.  1558  fundatam ,  at- 
que  oppressam  prorsus  scholam  Melanthonis  t  1560 
liberiorem  ,  aliquatenus  sopivit  Formula  Concordiae 
a.    1577     composita,   quae    libros     symbolicos    sanxit 

ac  Lutheranae  orthodoxiae  placita  accurate  defi- 
nivit;  quo  ipso  maiorem  Ecclesiae  Lutheranae  par- 
tem ,  quae  eam  accepit ,  ab  Ecclesiae  Reformatae 
dogmate  ac  Protestantismi  libertate  longius  dis- 
traxit.  Qui  autem  in  his  litibus  agendis  vinceban- 
tur ,  Principum  saecularium ,  Ecclesiam  Luthera- 
nam  regentium,  iussu  semper  dure  tractabantur ; 
saepe  exsilio  et  carcere  ,  interdum  etiam  morte 
puniebantur. 

In  hac  conditione  stabili  deinde  per  omnem  hanc 
Periodum  steterunt  Ecclesiae  Euangelico  -  Luthera- 
nae,  quae  in  aliis  conditae  erant  regionibus,  fere 
omnes ,  v.  c.  in  Scandinavia.  At  haec  in  Ecclesia 
Lutherana  et  in  reliqua  quoque  Euangelica  ni- 
mia  doctrinae  solius  existimatio  vitaeque  Christia- 
nae  negligentia  diu  adesse  non  poterat,  quin  ob- 
servarent  eum  defectum  multi,  ac  nonnulli  conaren- 
tur  homines  cordatiores  supplere.  In  his  primarius 
erat  Georgius  Calixtus ,  qui  parvum  adscribebat 
doctrinae  et  orthodoxiae,  magnum  virtuti  pretium, 
unde  non  tantum  Lutheranorum  cum  Reformatis , 
sed  etiam  cum  Romano-Catholicis  in  votis  habe- 
bat  coniunctionem ;  sed  hoc  successu ,  ut  a  multis 
oppugnaretur  ac  post  annum  1630  novae  exarderent 
lites  Syncretisticae. 

Has  exceperunt  cum  ahae  tum  Pietisticae^  ortae, 
quum  Phil.  lac.  Spener ,  vir  doctus  et  pius ,  inde- 
fesso  labore  a.  1663—1705  pietatem  ac  sacerdo- 
tium  Christianorum  omnium  secundum  Biblia  pro- 
moveret,  ideoque  orthodoxiae  ecclesiasticae  pietatem 
Christianam    ac    scriptis    Theologorum    Codicem   Sa- 

crum  ita  substituere  conaretur,  ut  a  multis  haud 
immerito  alter  Ecclesiae  Lutheranae  Reformator  ha- 
beatur.  Eius  discipuli  et  amici,  inter  quos  cele- 
berrimus  erat  Aug.  Herm.  Francke  ,  Orphanotrophei 
Halensis  conditor,  in  universitate,  Witebergensi  op- 
posita,  Halis  a.  1694  condita,  sedem  suam  fixe- 
runt ,  indeque  magnam  in  omni  Germania  vim  ex- 
ercuerunt.  Sic  v.  c.  Gotfridus  Arnold  f  1714  tan- 
dem  dogmaticis  vinculis  liberavit  historiam  Eccle- 
siae ,  ita  ut  oriri  deinde  posset  historicus  egregius 
loh.  Laur.  Moshemius  f  1755. 

Lites,  quae  inter  Orthodoxos  et,  Pietistas  fue- 
runt  innumerae,  tandem  coeperunt  frigere  post  a. 
1720,  quum  oriretur  philosophia  Wolfiana,  quam 
utrique ,  Orthodoxi  ac  Pietistae ,  putabant  hostem , 
omni    vi   repellendam. 

§  130. 

Ecclesia    Fratrum  Euangelicorum. 

Speneri  conaminibus  incensus  et  Frankii  institutione 
informatus ,  Comes  Nic.  Lud.  Zinzendorf  ex  nonnul- 
lis  Ecclesiae  antiquae  Moravicae  profugis-  a.  1722 
initium  fecit  novae  Fratrum  Euangelicorum  sive  Hern- 
huteranorum  societatis ,  quae  Ecclesiola  esset  in 
magna  Christianorum  Ecclesia  purior,  doctrinaque 
simplici ,  moribus  integris ,  amore  vere  Christiano 
germanae  exhiberet  pietatis  exemplum,  quod  omnes 
Christiani  sequerentur.  Zinzendorfii  autem  f  1760 
instituta    quum    multum    emendasset    et    promovisset 

Aug.  Theoph.  Spangenberg  f  1792,  orta  est  so- 
cietas  angusta  quidem  et  finibus  et  mente ,  sed 
quae  exemplo  suo  praeclaro  vim  habuit  in  omni- 
bus  Euangelicis  et   magnam  et  valde  salutarem. 

§  131. 

Ecclesia  Reformata, 

Hoc  nomine  Reformata  Ecclesia  a  Lutherana  erat 
diversa,  quod  illa  magis  esset  Bihlica^  haec  magis 
Euangelica  et  Ecclesiastica ,  ideoque  illa  omnia  deri- 
varet  e  Bibliis,  haec  ex  Euangelii  indole  et  Eccle- 
siae  usu  antiquiore;  unde  Lutherus  omnia,  quae  po- 
tuit,  apud  Romano-Catholicos  obvia,  retinuit ,  ve- 
teri  Ecclesiae  tanquam  ramum  nobilem  inoculans 
modo  doctrinam  de  iustificatione  e  fide,  Reformati 
omnia,  quorum  causam  sibi  in  Bibliis  invenire  non 
videbantur ,  aboleverunt.  Hinc  Ecclesia  Reformata 
tam  rituum  simpHcitate  summa ,  quam  severa  mo- 
rum  disciplina  se  ad  Ecclesiae  Apostolicae  purita- 
tem  reformare  volebat,  quare  etiam  per  excellentiam 
Reformata  dicta  est  Ecclesia;  praeterea  corpoream 
lesu  Christi  in  S.  Coena  praesentiam  negabat; 
itemque  presbyterianam  probabat  regiminis  ecclesi- 
astici  formam,  etsi  hac  non  ubivis  gaudebat;  por- 
ro  sensum  mysticum  minus ,  quam  notiones  claras 
sequebatur;  denique ,  ne  unum  quidem  habens  li- 
brum  symbolicum,  omnibus  Reformatis  communem , 
non  una  erat  et  simplex  uti  Lutherana,  sed  in 
familias     innumeras,     multum     discrepantes ,      divisa. 

Hinc  vero,  quod  satis  diu  ea  uteretur  sortis  felici- 
tate  ,  ut  litibus  dogmaticis ,  quae  Lutheranam  statim 
lacerabant,  maneret  libera,  saeculo  XVI  et  ineunte 
XVn  Principes  regionis  Palatinae,  Hassiae,  Anhal- 
tinae,  Brandenburgicae  a  Lutberana  ad  se  recepit 
transeuntes ;  servantes  tamen ,  ne  pacis  religiosae 
a.  1555  privilegiis  excluderentur ,  symbolicam  Con- 
fessionis  Augustanae   auctoritatem. 

Neque  tamen  semper  bac  libertate  et  pace  est  usa 
Ecclesia  Reformata.  Nempe  quatuor  inprimis  in  ea 
inveniebantur  sententiae  variae ;  primum  quidem 
Zwinglii ,  porro  Calvini ,  tum  Melanthonis ,  cuius 
discipulus  Ursinus  Catechesin  Palatinam  scripserat 
Reformatis,  denique  lohannis  a  Lasco,  Erasmi  sec- 
tatoris,  qui  in  Belgio  floruerat.  Discrimen  in  hac 
Ecclesia  magnum  internum  litibus  etiam  ansam  de- 
dit  externis.  Inprimis  alii  eius  socii  leniores,  alii 
duriores  de  Ecclesiae  pace  et  libertate  ac  de  Divina 
praedestinatione  sententias  probabant;  de  quibus  cum 
alibi ,  tum  in  Belgio  Foederato  sive  Nederlandia , 
acerbe  est  certatum.  Nempe  Leidae  theologiae 
Professores  erant  lac.  Arminius  et  Franc.  Goma- 
rus ,  quorum  ille  Erasmi ,  hic  Calvini  sententiam 
propugnabat.  Eruditae  contentioni  magistratus  se 
immiscuit,  ita  ut,  Principis  Mauritii  gladio  adiuti, 
triumphum  reportarent  Gomari  asseclae.  Hugo  Gro- 
tius,  vir  literarum  antiquarum,  iuris  ac  theoiogiae 
peritia  vitaeque  integritate  illustris ,  nunc  in  carce- 
rem  est  iniectus,  multique  pastores  Arminiani  sive 
Remonstrantes  pii ,  docti ,  pacifici  a  Synodo  Dor- 
dracena ,     cui,    a.    1618    et    1619    habitae,    aderant 

etiam    Theologi  Reformati     exteri,     munere    et    pa- 
tri^   immerito  sunt  pulsi. 

Media  via  incesserunt  multi  exteri ,  v.  c.  in  Fran- 
cia  Theologi  Salmurienses.  Sed  neque  in  ipsa  Con- 
traremonstrantium  Ecclesia  quietem  conservare  po- 
tuerunt  Synodi  Dordracenae  decreta.  Mox  enim 
acerbe  est  disputatum  de  philosophia  sceptica,  cu- 
ius  patronus  erat  Eenatus  Cartesius  f  1650,  in 
theologiam  admittenda  nec  ne.  Quin  et  brevi  post 
novi  schismatis  periculum  afferebat  gravior  etiam 
inter  Cocceianos  et  Voetianos  disputatio ;  quorum 
illi,  loh.  Cocceii,  Professoris  Leidensis  j  1669, 
asseclae,  Biblia  interpretari  amabant,  hi  Gisbertum 
Voetium ,  Professorem  Ultraiectinum  |  1679 ,  se- 
quentes ,  scholasticam  philosophiam  propugnabant. 
Acris  haec  mox  fuit  contentio.  Nam  quamvis  scho- 
lasticam  Synodi  Dordracenae  doctrinam  non  aggre- 
di  videretur  Cocceianorum  schola ,  tamen,  e  solis 
Bibliis ,  non  e  traditione  vel  philosophia  omnia  re- 
petens  ,  eam  revera  aggressa  est,  quum  methodus 
BibHca  non  posset  non  citius  tardius  totam  eam 
doctrinam  scholasticam  evertere.  Methodi  huius 
sequelas  sibi  perniciosas  sentiebant  mox  Scholastici , 
adeo  ut  nova  synodo  eam  damnare  vellent.  At 
magistratus,  litis  prioris  exitu  prudentior  factus, 
synodum  novam  convenire  non  permittens ,  schis- 
Ma  alterum  impedivit,  Ktes  vero,  per  saeculum 
et  quod  excurrit  gestas ,  sopire  non  potuit.  Sic 
vero  factum  est,  ut  Coceeiani  docti,  veluti  Herm. 
Witsius  t  1708  et  Camp.  Vitringa  t  1722  ,  theolo- 
giae    et  Ecclesiae  egregie  prodesse    possent. 

Nihil  interim  Ecclesiae  Reformatae  eonditioneni  ma- 
gis  immutavit,  quam  edicti  Nannetani  a.  1685  revo- 
catio  (§  127),  quae  causa  fuit,  ut  ea  Ecclesia  publice 
in  Francia  non  amplius  subsisteret,  indeque  multi,  in- 
primis  pastores  bene  instituti,  migrarent,  qui  Fran- 
corum  linguam  ,  doctrinam ,  artes  per  reliquam  Eu- 
ropam  propagarunt.  Inter  Theologos  patriae  exsu- 
les  fuere  criticus  doctissimus  Petrus  Bayle ,  orator 
facundissimus  lac.  Saurin,  alii  bene  multi;  qui  li- 
beraliorem  eruditionem  inter  Reformatos,  inprimis 
inter  Nederlandos  cultiores ,  valde  adiuvarunt. 

§  132. 

Ecclesia    Remonstrantium. 

Schisma  inter  Remonstrantes  et  Contraremonstran- 
tes  efficere  potuerat,  leniorem  illorum  sententiam  fu- 
gare  non  item  Synodus  Dordracena.  Nec  modo  Lu- 
theranis  semper  placuit,  sed  etiam  in  Ecclesia  Ee- 
formata  Angliae  et  Germaniae  multos  invenit  patro- 
nos,  quin  in  ipsa  etiam  Amstelodamensium  urbe  a. 
1634  Remonstrantium  Seminarium  est  conditum,  cu- 
ius  primus  Professor  fuit  Simon  Episcopius  ,  vir  fa- 
cundus  et  sapiens,  post  Arminium  f  1609  Eemon- 
strantium  caput.  Sic  fundata  est  Ecclesiola ,  quae 
antiquam  Nederlandorum  de  rebus  Christianis  senten- 
tiam  agendique  rationem  prudentiorem  et  moderatio- 
rem,  Erasmum  et  Hug.  Grotium  maxime  secuta,  feli- 
citer  est  tuita  ,  ac  viris  doctis ,  alibi  vexatis  ,  sese  prae- 
stitit  asylum ,   doctrinaeque   liberioris  praesidium.     In- 

ter  Seminarii  ipsorum  Professores,  post  Episcopium 
t  1643 ,  eminent  Phil.  a  Limborch  f  1712,  loh.  Cle- 
ricus  t  1731  ,  loh.  lac.  Wetstein  t  1754. 

§  133. 

Ecclesia  Teleiobaptistarum. 

Uti  Remonstrantes  liberiorem  Nederlandorum  in 
rebus  sacris  indolem  referunt,  sic  Teleiohaptistae 
eorundem  indolem  practicam  virtutisque  studium. 
Ecclesiae  suae  auctore  primario  gloriantur  Mennone 
Simonide ,  Clerico  Frisiaco ,  viro  integerrimo  et 
prudentissimo  t  1561.  At  vero  quum  nonnuUi  ad 
ipsos  transiissent  ex  Anahaptistis ,  hominibus  fanati- 
cis,  qui  a.  1525  bellum  rusticum  excitaverant  et  a. 
1533 — 1535  Monasterii  tenuerant  urbem ,  ipsi  cum 
his  saepe  sunt  confusi  ideoque  saepe  immerito  op- 
pressi  et  vexati.  Inde  vero  a  saeculo  medio  XVTE 
tandem  quiete  optata  frui  inceperunt,  cum  in  Ne- 
derlandia ,  tum  etiam  hic  illic  in  Germania  sep- 
tentrionali,  imde  a.  1735  Amstelodami  condere  po- 
tuerunt  Seminarium,  ex  quo  docti  multi  et  probi 
prodierunt  Euangelii    praecones. 

Multum  cum  his  Teleiobaptistis  convenit  utraque 
Baptistarum  familia,  particularis  et  generalis,  vitae 
integritate  valde  eminens  ,  quae  in  Anglia   floret. 

§    134. 

Ecclesiae  Euangelicae   aliae. 

Ad  Ecclesias  Euangelicas  etiam  referenda  Angli" 
cana,  quamvis  regimine  episcopali,  rituum  pom- 
pa ,  vitae  spiritualis  defectu ,  longe  magis  quam  re- 
liquae  Protestantium  familiae ,  ad  Ecclesiam  Ro- 
mano-Catliolicam  accedat.  Unde  non  modo  multi 
ab  ea,  inprimis  Cromwelli  tempore ,  desciverunt  ad 
puriores  Dissentientium  Ecclesias,  sed  etiam  sub 
huius  Periodi  finem  in  ea  ipsa  sunt  orti,  at  ab  ea 
exsulati ,  Methodistae ,  cum  Pietistis  et  Fratribus  Eu- 
angelicis  Ecclesiae  Lutberanae  fervore  et  studio,  non 
item   prudentia    et  moderatione  ,   comparandi. 

Inter  innumeras,  quae  praeter  has  in  Britannia 
ortae  sunt  sectae ,  nominanda  Amicorum  sive  Qua- 
herorum  Ecclesia,  a  Georgio  Fox  inde  ab  a.  1649 
instituta ,  quae  fauatismo  quieto  se  dicavit  et  inprimis 
floret  in  America  septentrionali ,  in  cuius  provincia 
Pensylvania  inde  ab  a.  1681  libertatis  et  humanitatis 
fundavit  asylum.  Huius  familiae  hoc  est  criterium , 
ut  extremum  occupet  Protestantismi ,  sacerdotes  et  ri- 
tus  externos  respuentis ,  finem. 

Item  orta  est  nunc,  partim  occasionem,  partim 
causam  dante  rerum  sacrarum  emendatione ,  Vnita' 
riorum  Ecclesia ,  quae  a  fautoribus  praecipuis  ,  utro- 
que  Socino,  Laelio  f  1^62  atque  Fausto  f  1604, 
etiam  saepe  nomen  Socinianorum  habet.  JMultis  haec 
viris  doctis  illustrata  est ;  at  vero ,  Trinitatem  re- 
spuens,    Pontificiis   ac    Protestantibus  plerisque  aeque 

fuit  invisa ,  unde  primum  in  sola  floruit  Polonia,  re- 
gione  diu  iiberiore ,  ibique  Kacoviae  a.  1569—1638; 
deinde  hinc  etiam  pulsa  in  Transsylvania  modo  se- 
dem  securam  invenit.  Magna  inprimis  virorum  in 
hac  Ecciesiola  doctorum  erat  vis  in  Codicis  Sacri 
interpretatione  etiam  apud  Euangelicos  rehquos, 
quamquam  Sociniani  Codicis  S.  adyta  spiritualia  in- 
digne   profanare  viderentur. 

§  135. 

Ecclesia  Graeeo-Orientalis. 

De  Ecclesiae  Occidentalis  parte  utraque  multis  iam 
narratis ,  superest ,  ut  de  Graeco-Orientali  quoque 
nonnulla  dicantur ;  sed  pauca.  Nam  Ecclesia  haec , 
quae  olim  omnium  maxime  floruerat ,  omni  nunc  vi 
et  vigore  erat  destituta. 

Supererant  quidem  quatuor  Patriarchae,  Constan- 
tinopoiitanus ,  Alexandrinus  ,  Antiochenus  ,  Hieroso- 
lymitanus ;  novi  his  etiam  addebantur ,  ex  quibus 
praecipue  memorandus  Moscoviensis  ab  a.  1589; 
Metropolitanorum ,  Archiepiscoporum ,  Episcoporum 
crepabant  nomina  vetusta;  sed  externe  Ecclesia 
multis  dissidiis  misere  lacerabatur ,  interne  diu  nulla 
fere  ei  er?it  doctrina ,  nuUus  vigor ,  vita  nulla.  Inter 
Patriarchas  vero  Constantinopolitanos ,  reliquis  ho- 
noratiores,  nomen  celebrius  est  adeptus  Cyrillus  Lu- 
caris  f  1^38.  Porro  Russorum  Caesar  Petrus  I, 
uti  ex  toto  regno,  sic  quoque  ex  Ecclesia  barba- 
riem  pellere    studens  ,   Patriarchae  Moscoviensis  dig- 

iiitatem   a.  1702  siistidit  eiusque   loco    a.    1719   Syno- 
dum  Sauctam  instituit. 

§  136. 

Ecclesiarum  dwersanim  conmnctio, 

Quatuor  Ecclesiarum  maiorum,  Lutheranae,  Re- 
f brmatae ,  Romanae ,  Graecae  ,  in  unam  coniungenda- 
rum  multa  conamina  frustra  sunt  instituta.  Papa  qui- 
dem  Romanus,  praecipue  missuum  opera,  omnes  , 
nec  semper  sine  fructu,  sibi  subiicere  tentavit.  Por- 
ro  Euangelicos  et  Catholicos  coniungere  non  potue- 
runt  aut  colloquia  Theologorum  litigantium,  aut  con- 
silia  virorum  pacificorum.  Imo  lesuitis ,  qui  sem- 
per  et  ubique  Euangelicos  opprimere  conati  sunt, 
nunc  saepe  successerunt  tentamina  Principum  Pro- 
testantium  ad  Sacra  Komana  reducendorum.  Partim 
quoque  et  lesuitae  et  Romano  -  Catholici  plures , 
inprimis;  lac.  Benign.  Bossuetus ,  speciosis  argumen- 
tis  Protestantes  aggressi  sunt.  Praeterea  sine  fructu 
magno  Euangelici  se  Graecis,  Graeci  se  Euangelicis, 
interdum  commendarunt.  Quin  etiam  utriusque  Eu- 
angelicae  Ecclesiae  maioris  coniungendae ,  quae  diu 
acerbe  litigavit,  consilia  frustra  sunt  inita.  —  Sen- 
sim  tamen  contentionum  harum  acrimonia  mitigata 
est;  atque  universe  rebus  Christianis  minus  nocuit 
harum  omnium  Ecclesiarum  inimicitia  ,  quam  profuit 
earundem  aemulatio. 

J    137. 

Ecclesiae  regimen. 

Nihil  paene  magis  est  immutatum  et  evasit  varium, 
quam  Ecclesiae  regimen.  Christiani  Euangelici  sese 
omnes  quidem  Papali  hierarchiae  substraxerunt ;  ve- 
rum  alii  aliam  sibi  nunc  elegerunt  Ecclesiae  regun- 
dae  formam.  Calvinistae  liberum  instituerunt  Pres- 
byterorum  regimen;  democraticum  placuit  regimen 
Teleiobaptistis  et  plerisque  minoribus  Ecclesiis;  Zwin- 
gliani  multum ,  Lutherani  pkis  etiam  magistra- 
tui  concesserunt  iuris.  Sueci ,  Dani,  Anglicani 
episcopale  retinuerunt  Ecclesiae  regimen,  cum  Civi- 
tate  coniunctissimum.  Quale  aristocraticum  Episcopo- 
rum  regimen  in  ipsa  Ecclesia  Komano  -  Catholica  res- 
tituere  conati  sunt  lansenistae,  itemque  Gallicani, 
inprimis  conventu  celebri  a.  1682  ,  ubi  quatuor  pro- 
positiones  Cleri  Gallicani ,  quae  Papae  iura  multum 
circumscribunt,  sunt  probatae.  At  lesuitae  Papa- 
rum  auctoritatem  falli  nesciam  ac  iura  in  Ecclesia 
et  Civitate  prorsus  singularia  ac  paene  Divina,  in- 
defesso  propugnabant  studio;  ita  ut  in  Europa  La- 
tina  regnarent,  Papae  nomiue,  soli. 

Quod  vero  ad  disciplinam  attinet:  hanc  Romano- 
Catholici  fere  adhibebant  ad  hierarchiam  tuendam , 
Euangelici  ad  mores  purgandos,  itemque  ad  ortho- 
doxiam  vindicandam. 

§  138. 

jEcclesiae    Christianae  propagatio. 

Restat,  ut,  secundum  distributionem  §  108  tac- 
tam ,  superioribus  nonnulla  subiungamus ,  quae  ad 
universam  Ecclesiae  conditionem  pertinent;  quo  pri- 
mum  referimus  religionis  Christianae  propagationem 
inter  Gentiles. 

Huic  promovendae  iam  inde  a  medio  saeculo  XVI 
magnam  operam  impendit  Ecclesia  Romana ,  quae 
emissis  fidei  suae  praeconibus  multas  regiones ,  nu- 
per  detectas ,  sibi  adiungere  conata  est ;  qua  in  re 
agenda  nulli  ei  magis  dextere  inservierunt ,  quam 
lesuitae.  Ex  his  Franc.  Xaverius,  Indiae  Apos- 
tolus,  vir  fide  et  fervore,  hoc  autem  saepe  in- 
considerato ,  plenus ,  magna  quidem ,  sed  in  breve 
modo  tempus  ,  effecit  f  1552 ;  alii  in  Sinensium  im- 
perio  doctrina  et  arte  sese  commendarunt  et  nonnulla 
Ecclesiae  dogmata  annunciarunt ,  idque  tanto  succes- 
su,  ut  imperante  Kang-hi  t  1722  tota  gens  in  eo 
videretur  esse ,  ut  un^  cum  Imperatore  nomini 
Christiano  et  Romano  sese  addiceret;  quod  vero  im- 
pedivit  cum  Dominicanorum  invidia,  tum  Imperatoris 
novi  animus  Christo  Romaeque  hostilis.  Ahi  e  So- 
cietate  lesu  inprimis  in  America  meridionali  crucem 
plantarunt,  ubi  rempublicam  funda  int  ab  ipsis  ad- 
ministratam ,  Paraguayam,  et  incjlis  et  ipsis  uti- 
lissimam.  Ut  vero  haec  aliaque  missuum  conamina 
florerent ,  Romae  instituta  est  a.  1622  Congregatio 
et   a,   1627    CoUegium    de   propagandd  fide. 

Haec  dum  moliebatur  Ecclesia  Romana,  Euan- 
gelici,  quippe  vix  ipsi  tuti,  primum  quidem  longe 
minori  se  religionis  suae  propagandae  dederunt  stu- 
dio.  Angli  tamen  a.  1649  societatem  Euangelii 
annuiiciandi  instituerunt ,  et  inde  a  saeculo  XVII  in 
America  septentrionali  Ecclesiae  fundamentum  iece- 
runt ,  auctore  prae  aliis  loh.  Eliot,  viro  integerri- 
mo ,  qui  inde  ab  a.  1646  nomen  Indianorum  Apos- 
toli  meruit.  Praesertim  Nederlandi  in  Indiae  utrius- 
que  colonias ,  v.  c.  in  insulam  Taprobane  (Ceylon) , 
Euangelii  notitiam  pertulerunt.  Item  Daniae  Rex  a. 
1706  in  Indiae  colonia  Danica  Tranquebar  mis- 
suuffl  st^ionem  fundavit,  in  qua  Franckii  discipuli 
egregie  laborarunt.  Eodem  etiam  saeculo  XVIII 
Fratres  Euangelici  in  Indiam  occidentalem ,  Groen- 
landiam,  Africam  meridionalem ,  Americam  septen- 
trionalem,  aliorsum  suos  miserunt  Euangelii  praeco- 
nes ,  eosque  systemate  dogmiatico  minus  impeditos, 
et  amore  Christi  magis  flagrantes,  quam  plerique 
Euangelii  praecones,  aliarum  Ecclesiarum  socii. 

§  139. 

Eiusdem  oppugnatio  et  defensio. 

Quo  tempore  vero  in  alias  orbis  partes  propaga- 
batur  haec  religio  ,  in  ipsa  sede  sua  Europa  a  mul- 
tis  est  spreta  et  repudiata.  Nempe  clariore  literarum 
luce  sentiendique  libertate ,  inde  a  saeculo  XVI  vin- 
dicata,  nonnulli  sunt  abusi  ad  religionem  ipsam  ,  cui 
ista  bona  maxime  debebant ,  oppugnandam.     'Ex    his 

lul.  Caes.  Vanini  ob  Atheismi  crimen  ,  falso  tamen 
inustum",  crem.atus  est  Tolosae  a.  1619,  Eduardus 
Herbert  de  Cherbury  religionem  naturalem  Christia- 
nae  praetulit ,  nec  sine  causa  Deistarum  Britannico- 
rum  habetur  parens  "j"  1648.  Post  hunc  Deismus , 
nunc  rehgionem  Christianam  impugnavit ,  uti  antea 
fecerat  ludaismus ,  Paganismus,  Mohammedanismus. 
Inprimis  in  Angha  et  Scotia,  ubi  se  invicem  la- 
ceraverant  Ecclesia  Romano-Catholica ,  Episcopalis 
et  Presbyteriana ,  hic  sentiendi  modus  placuit  mui- 
tis,'maxime  nobilibus  et  cultis  hominibus,  Eccle- 
siae  Episcopalis  frigidae  olim  sociis,  v.  c.  Shaftes- 
buryo  f  1713  ,  Bolingbrokio  f  1751 ,  Humio  f  1776 ; 
quibus  plerisque  commune  est  studium  demonstran- 
di ,  sufficere  homini  religionem  naturalem ,  neque 
patefactione  alia  Divina  esse  opus,  quam  quae  m 
rerum  natura  inveniatur.  Inter  Francos,  multo  le- 
viores,  Voltarius  t  1778  ridendo  (scriptis  multis 
inde  ab  a.  1733  editis)  ,  Rossavius  j  1778  dubitando 
causae  Christianae  in  tempus  damnum  grave  attu- 
lerunt. 

Hanc  autem  religionem  contra  hostes  diversissi- 
mos  primus  omnium  felicissime  defendit  Hugo  Grro- 
tius,  cuius  opusculum,  multa  ex  historia  repetens  , 
in  omnes  fere  linguas  est  versum.  Deinde  inter 
Francos  antiquiores  eminent  Pascal  et  Huetus  (§  124) , 
qui  rationis  imbecillitati ,  inter  Anglos  Hammondus  f 
1660,  Lockius  f  1704,  alii,  qui  et  patefactionis  et 
rationis  humanae  (id  est  patefactionis ,  quae  et  in  Bi- 
bliis  et  in  rerum  natura  est  conspicua)  convenientiae 
religionis  Christianae  veritatem  superstruere  conatisunt. 

Hoc  autem  ista  oppugnatio  et  haec  defensio  ma» 
ximum  rei  sanctissimae  attulit  commodum,  quod  ma- 
gis  magisque  ipsa  perfecta  lesu  institutio  exploraretur 
et  haec  distingueretur  ab  Ecclesiae  dogmatibus ,  sae- 
pe  ineptis. 

§    MO.  i 

Sacrorum  ritus. 

In  diversis  Ecclesiae  Christianae  famihis ,  uti  doc- 
trina  orthodoxa,  ita  ritus  sacri  admodum  erant 
diversi.  In  Ecclesia  Graeco  -  Orientali  et  Romano  - 
Catholica,  quae  stabiles  esse  amant ,  Sacra  iisdem 
fere  ceremoniis  ac  medio  aevo  celebrabantur.  Ro- 
mano  -  Catholici  vero  nonnulla  melius  instituerunt 
et  inprimis  verbi  Divini  coram  concione  inter- 
pretationem  addiderunt.  Inter  Protestantes  ab  his 
omnium  minime  distant  Anglicani ,  quippe  qui ,  etsi 
multa  emendarint,  cum  regimine  episcopali  etiam  ri- 
tus  multos  vetustos  retinuerunt.  Lutherani  quoque 
altaris,  cerearum,  crucifixi,  imaginum  in  templis  ser- 
varunt  usum.  At  Reformati  eo  usque  omnes  spre- 
verunt  ritus  Pontificios ,  ut  initio  festos  abole- 
rent  dies  omnes  ,  hymnos ,  praeter  Psalmos ,  ca- 
nere  recusarent,  organa  templorum  musica  frange- 
rent.  Egregium  vero  animi  in  Sacris  erigendi  adiu- 
mentum  inter  Romano  -  Catholicos  exstitit  musicae  in 
templis  agendae  et  usus  maior  et  emendatio  insignis; 
inter  Euangelicos  cantus  carminum  vernaculorum , 
3ion  choris,  sed  ipsi  populo   commendatus.     NuUi  au- 

tem   Christiani  ritus  ,  religioni   spirituaii   aptiores ,   in 
usu   habebant,  quam  Fratres  Euangelici. 

§  141. 

Christianorum  animus. 

Tantum  universe  per  hanc  Periodum  cernitur  re- 
ligibnis  Christianae  studium,  ut  fere  omnes  res, 
usque  ad  pacem  Westphalicam  a.  1648  ipsae  quo- 
que  politicae ,  e  religionis  auctoritate  peragerentur , 
huiusque  discrimen  non  modo  Germaniam,  sed  totam 
Europam  in  duas  divideret  partes  oppositas.  Neque 
tamen  hoc  studium  semper  fuisse  purum  ,  satis  ap- 
paret.  Namque  se  invicem  oderant  Christiani  aliter 
sentientes,  ac  saepe  vexabant;  nec  raro  consiKa  po- 
litica  religionis  obtentu  dissimulabant  civitatium  rec- 
tores;  item  aliarum  disciplinarum  tutelam  adhuc  ge- 
rere  cupiebant  Theologi,  quod  non  modo  Galileus 
inter  Romano  -  Catholicos ,  sed  inter  Lutheranos  etiam 
Keplerus  est  expertus.  Haud  pauca  quoque  super- 
Bunt  ruditatis  et  superstitionis  veteris  vestigia,  v.  c. 
in  fide  astrologiae  et  praestigiis  habita,  in  studio  al- 
chyraiae  atque  arti  auri  faciendi  impertito ,  in  ma- 
leficarum  poenis  inhumanis.  Frustra  fere  aevo  inep- 
to  sese  opposuit  loh.  Arndt ,  scriptis  asceticis  vita- 
que  pia  eminens  f  1611  ,  ac  deinde  loh.  Valenti- 
nus  Andreae ,  Theologus  Wurtembergensis  f  1654, 
aequales  nunc  iocis  ac  satyra ,  nunc  sever^  cas- 
tigatione  petens ,  ut  orthodoxiam  Lutheranam  vita 
proba    ornarent.     Tandem   Balthasar    Bekker  ,     Pas- 

tor  Amstelodamensis  t  1698,  Daemonum  in  ho- 
minibus  vim  oppugnans,  et  Christ.  Thomasius,  Phi- 
losophus  Halensis  f  1728,  destruenda  superstitione 
veteri,  Spener  exstruend^  doctrina  veriore,  cum  ple- 
bis  mentem  illustrarunt ,  tum  animum  purgarunt 
Multi  autem,  praesertim  e  plebe  homines,  ortho- 
doxiae  mortuae  et  cavillationum  infinitarum  pertae- 
si,  iam  diu  in  mysticismo  et  theosophia  animi  sola- 
tium  quaesiverant.  Horum  duces  et  patroni  erant  in 
Romano  -  Cathohcis  Franc.  Salesius  f  1622,  mulieres 
Francicae  Bourignon  f  1680  et  Guyon  f  1717,  hu- 
iusque  amicus  celeber  ille  Fenelon;  inter  Lutheranos 
lac.  Bohme  f  1624;  inter  Reformatos  loh.  de  Laba- 
die  t  1674  eique  addicta  muher  docta  Anna  Maria 
a  Schurman  t  1678.  Plurimi  hi  inter  Euangehcos  exsti- 
terunt  Periodo  hac  media,  in  Germania  quidem  belli 
etiam  triginta  annorum  (1618 — 1648)  atrocitate  eo 
pelhciti ;  nam  tum  inprimis  abundabat  haec  regio  Pa- 
racelsistis ,  WeigeHanis ,  Alchymistis  ,  Astrologis ,  Ex- 
orcistis,  somniorum  interpretibus ;  pauciores  erant, 
quum  sub  eius  finem  Theologi  multi  ad  Reformato- 
rum  exemplar  pietatem  iterum  pro  orthodoxia  com- 
mendarent. 

§142. 

Christianorum  vita, 

Vitae  inter  Christianos  in  melius  immutatae  etiam 
hac  Periodo  haud  pauca  reperimus  vestigia  et  do- 
cumenta.      lam    illa    rerum    sacrarum    saeculo    XVI 

emendatio  inter  Euangelicos  novum  vitae  vigorem 
ostendebat,  et  ipsa  porro  fuit  in  causa,  ut,  quum 
Reformatores  ab  Hierarcliia  repulsi  ad  plebem  pro- 
vocare  fuissent  coacti ,  ipsa  plebs  abhinc  longe  me- 
lius  institueretur  eiusque  feritas  emolliretur.  Uni- 
verse  e  pueritiae  et  iuventutis  in  scbola  et  catecbesi 
institutione  pendere  adultorum  vitam  et  animum, 
bene^  perspexerunt  Refomatores,  Spener,  Prancke , 
lesuitae;  quare  scholae  et  catecheseos  curam  hi  om- 
nes  gesserunt  insignem.  Quum  porro  bona  coeno- 
biorum ,  hic  ilHc  a  Nobihbus  rapta ,  in  plerisque 
regionibus  Euangelicis  ad  scholas  erigendas  adhibe- 
rentur,  brevi  scholarum  inferiorum  et  universitatum 
ubivis  inter  Euangehcos  fuit  copia,  earumque  in  po- 
pulo  omni  excolendo  vis  magna.  Nec  minor  Pietis- 
tarum  erat  successus  in  vita  domestica  et  privata  Deo 
addicenda ;  quamvis  horum  ascetica  doctrina,  quip- 
pe  ad  pietatis  exercitia  magis  quam  ad  religionem , 
sivfe  ad  vitam  potius  quam  ad  animum  pertinens, 
anxietate  quadam  haud  careret.  Universe  in  ipsa 
vita  non  exiguam  invenimus  pietatem,  eamque  apud 
nonnullos  valde  conspicuam ,  v.  c.  apud  Reformato- 
res  plerosque,  Eliot,  Spenerum  ,  Lodensteyn,  Ben- 
gelium;  at ,  quum  hominis  Christiani  insigne  non 
haberetur  pietas  vel  amor,  sed  orthodoxia,  plerum- 
que  fere  latentem ;  neque  theologiae  servili  adscri- 
bendam  auctori,  verum  potius  scriptis  asceticis  valde 
laudandis    et    maxime     Codici    S.   a  Laicis  trito. 

Haec,  quae  in  EuangeUca  Ecclesia  splendet  pie- 
tatis  lux,  non  prorsus  desideratur  in  Ecclesia  Ro- 
mano  -  Catholica  ,  quae  suis   gloriatur    Carolo    Borro- 

meo  5  Pascali ,  Fenelone ,  aliis  ;  atque  ips§,  Euangeli- 
corum  iam  utitur  luce ,  qua  suas  tenebras  paululmn 
dissipet.  Sic  v.  c.  Monachi  multi  antiquorum  or- 
dinum  inertes  esse  et  laute  vivere  iam  recusabant, 
multique  exsistebant  novi  ipsorum  et  Nonnarum  or- 
dines,  qui  literas  colerent ,  instituerent  iuventutem , 
opera  caritatis  perficerent.  Exemplo  esse  potest  vita 
Vincentii  de  Paula ,  a.  1624  missuum  internorum , 
1634  Sororum  Caritatis  auctoris;  atque  congregatio- 
nes   Oratorii    et  Benedictinorum   S.  Mauri  (§  124). 

Ad  Graecorum  vero  et  Orientaiium  Ecclesias 
nullus   adhuc  istius  luminis   pertingebat  radius. 

§  143. 

Periodi    totius   conspectus. 

Mirum  satis  exhibet  haec  Periodus  adspectum , 
quum  longe  quam  olim  splendidior  Ecclesiae  iam 
oriatur  dies  ex  schismate  tanto  ,  quantum  non  fuit 
aHud  unquam.  Sive  enim  rei  spectes  modum  ,  Ec- 
clesia  occidentaHs  in  duas  dividitur  partes ,  Eu- 
ropa  bello  et  caede  impletur ;  sive  rem  ipsam ,  via 
utrique  Ecclesiae  parti  nunc  plane  opposita  placet , 
altera  semper  progredi,  aitera  immobilem  esse 
amante. 

Prior ,  in  Germanica  Europae  parte ,  libertatis 
et  sanctitatis  studiosl,  orta,  Antiromana  sive  Pro^ 
testans  dicitur,  quia  contra  Papae  Romani  usur- 
pationem ,  cui  se  substraxit ,  omnemque  ingenii  ser- 
vitutem    protestatur.    Libentius  vero     dicatur    Euan' 

gelicaf  quippe  ad  Euangelium  plane  sese  confor- 
mare  studens.  Nec  tamen  cavet,  quin  ex  veteri 
Ecciesia  nonnulla  reiiciat,  haud  spernenda,  veluti 
Ecclesiae  et  communionis  studium ,  itemque  ex  eadem 
nonnulla  retineat ,  haud  probanda ,  inprimis  ortho- 
doxiae  scholasticae  studium ,  unde  multa  in  ea  dis- 
sidia  nascuntur  ipsaque  in  plures  dividitur  familias. 
Ex  his  Ecclesia  Anglicana ,  et  regiminis  forma  et 
ritibus  pompaque ,  magis  quam  reliquae ,  Romanae 
refert  Ecclesiae  imaginem.  NonnulKs  item  ritibus 
sensuque  obscuro  huic  similis  est  Ecclesia  Lutherana. 
Magis  ab  ea  dissidet,  praesertim  notionum  clararum 
studio,  Reformata,  Minores  vero  familiae,  inprimis 
Remonstrantes ,  liberum  sanctumque  Christi  omnium 
rectissime  percipiunt  consilium.  Quod  secus  fieri  non 
potuit ;  nam  plerorumque  Christianorum  ingenium  me- 
diis  saeculis  adeo  assuefactum  erat  servituti,  ut  nisi 
iam  in  maioribus  familiis  librorum  symbolicorum  et 
orthodoxiae  ecclesiasticae  veluti  tutela  affiiisset,  li- 
bertas  insolita  ibi  mox  in  licentiam  efirenatam  de- 
generasset. 

Altera  Ecclesiae  occidentalis  pars,  in  Europa  La- 
tina,  magis  sensuaH  et  servili ,  vigens ,  Romano-Ca- 
tholica  vel  et  Romana  dicitur ,  quippe  quae ,  maiori 
etiam  quam  antea  ardore ,  nunc  ad  Papae  Eomani  di- 
ctata  sese  conformare  et  immobilem  se  reddere  studet. 
Et  Papa  quidem  ac  Clerus  Komanus  eandem  se  etiam- 
num,  quam  mediis  saeculis,  afiectare  dominationem , 
haud  semel  ostendit,  non  tantum  quamcunque  fere 
cohibens  Ecclesiae  emendationem  et  Euangelicos  ple- 
rumque    perfide     tractans,     sed    etiam    ipsos   Laicos 

Romaiio-Catholicos  inique  et  imprudenter  opprimens. 
Ad  imperium  vero  ipsius  corroborandum  Ecclesiam- 
que  in  eodem  semper  statu  firmandam,  instrumenta 
ei  iam  sese  praebent  aptissima  Concilium  Tridentinum 
et  societas  lesu,  quibus  ille  cupide  utitur.  Nec  ta- 
men  insitam  ingenio  humano  evellere  potest  liber- 
tatem  ac  desiderium  liberationis  a,  peccato  animum 
turbante.  Ipsam  enim  Komanam  Ecclesiam,  neutri 
satisfacientem ,  a  Papa  et  reliquo  Clero  haud  im- 
mobilem  esse  redditam,  vel  solae  docent  lites  lan- 
senisticae. 

Quae  autem  Ecclesiae  hac  ratione  divisae  est  cau- 
sa ,  rerum  sacrarum  saeculo  XVI  emendatio  ,  cum 
generi  humano  tum  Ecclesiae  ipsi  maxime  prodest. 
Inter  Euangelicos  Codex  Sacer  legitur,  restituitur 
cum  singulorum  hominum  animi  libertate  ipsa  publica 
universarum  civitatum  libertas,  florent  doctrinae  et 
arteSy  pietas  excohtur  interna.  Divisio  etiam  Eccle- 
siae  Christianae,  quae  nunc  oritur,  eidem  nocet  qui- 
dem,  at  longe  magis  prodest.  Singulae  enim  nunc 
famihae  doctrina  et  virtute  sese  munire  coguntur, 
quibus  hostilem  reliquarum  aggressum  repellant,  et 
libertas  hic  fugata,  ibi  invenit  asylum.  Quare  quam- 
vis  per  hanc  Periodum  Ecclesia  interne  sit  scissa, 
externe  non  multum  propagata,  quin  a  Deistis  hic 
iUic  valde  labefactata:  tamen  haud  pauca  emendatio- 
nis   laetique  progressus  indicia  exhibet. 


PERIODUS     VI. 

A  FREDERICO   II   USQUE   AD   HAEC   TEMPORA. 
AB    ANNO     1740     USQUE     AD     ANNUM     1851. 


SALUTAEIS    EUANGELH    KENOVATI    VIS, 

PKIUS  BIPEDITA,    DENUO  PEK   TOTAIM 

ECCLESIAM  SESE  EXTENDEKE  INCIPIT. 


§  144. 

Periodi  argumentum. 

INova  rursus  hisce  temporibiis  oritur  Ecclesiae  Chris- 
tianae  facies,  vita  nova.  Primum  quidem  nihil  vi- 
demus,  nisi  quod  gravissima  ei  minabatur  pericula, 
quum  tantus  esset  apud  multos  fidei  defectus  ,  ut 
Ecclesiam  fiinditus  evertere  conarentur,  neque  vere- 
rentur  pubUce  clamare,  abrogandam  esse  religionem 
Christianam,  quippe  antiquatam,  imo  in  Francia  eam 
re  et  facto  aliquamdiu  abrogarent.  At  vero  mox  ori- 
tur  Ecclesiae  et  Keipublicae  sejunctio  et  in  Germania 

doctrinae  Christianae  purgatio,  quae  in  omni  Eccle- 
sia  Euangelica  atque  etiam  in  Romano-Catiiolica 
vim  magnam  exercet;  in  Anglia  studium  huius  reli- 
onis  quaquaversum  propagandae  valde  salutare,  quod 
ad    omnes  penetrat  Christianos. 

A  Hteris  rebusque  civilibus  immutatis  incipientes, 
porro  narrabimus,  quae  in  Ecclesia  Romano-Catho- 
lica  acciderunt,  huius  conditionem  externam  et  inter- 
nam  magnopere  immutantia;  deinceps  exponemus, 
quae  inter  Euangelicos  sunt  acta;  denique  nonnuUa, 
quae  ad  omnes  Christianorum  familias  spectant,  sub- 
iungemus. 

§  145. 

Zdterarum  ac  rerum  civilium  immutatio.  —  In   Ger- 
mania  saeculo   XVIIL 

Quam  Ecclesia  hac  Periodo  subiit ,  commutatio 
valde  coniuncta  est  cum  nova  literarum  ac  doctrina- 
rum  omnium  luce  et  cum  nova  eaque  liberiore 
civiHs  societatis  form^,  his  temporibus  orta;  unde 
lucem  iHam  et  formam  hanc  paucis  attingere ,  pror- 
sus   est   necesse. 

Literarum  lux  orta  est  in  Britannia  et  Francia,  ubi, 
dum  aHbi  tantum  docte  ac  Latine  res  omnes  ageban- 
tur,  inceperunt  viri  aHquot  magni  populariter  et  ver- 
nacule  tractare  cum  Hteras ,  tum  res  omnes  civiles. 
Quod  autem  ibi  scrihere  inceperant,  idem  agere  coe- 
pit  Fredericus  11,  Borussiae  a.  1740 — 1786  Eex, 
maximus  aevi  sui   vir ,    qui  ioquendi   scribendique  H- 

bertatis  ,  fere  illimitatae ,  in  civitate  ferendae ,  exem- 
plum  illustre  dedit.  Quod  ita  imitatus  est  losephus 
n,  Germaniae  a.  1765 — 1790  Imperator,  ut  tamen 
modum    tenere  negligeret. 

Horum  Principum  et  tempore  et  opera  cultus  na- 
tionis  Germanicae  exstitit,  multo  quam  antea  maior, 
et  literarum  doctrinarumque  flos  pulcerrimus.  Nam 
nunc  exstiterunt  Poetae  egregii,  veluti  Klopstock , 
Schiller ,  Gothe  ,  Philosophi ,  veluti  Kant ,  historici 
veluti  loh.  Muller,  quales  nulla  adhuc  in  Germania 
tulerat  aetas. 

§  146. 

In    America    septentrionali   et    Francia    ante 
a.  1793. 

Eorundem  Principum  Germanicorum  tempore  Britan- 
niae  imperio  sese  liberarunt  ipsius  coloniae  Americae 
septentrionalis  a.  1773 — 1782,  atque,  Europa  admi- 
rante  et  adiuvante ,  novam  fundarunt  rempubHcam 
plane  liberam.  Nulli  magis  quam  Franci  America- 
nos  et  antea  adiuverant  et  mox  sequi  conati  sunt. 
Quum  enim  iam  diu  scriptores ,  quos  lectitaverant , 
Fenelon,  Montesquieu,  Voltaire,  Eousseau,  Encv- 
clopaediae  editores,  alii,  reipublicae  bene  regundae 
speciem  perfectam  in  ipsorum  animum  infixissent: 
a  qua  specie  multum  abfuerat  Ludovici  XIV  et 
XV  regimen:  porro  quum  iam  virtute  destitutus  esset 
populus,  pecunia  fiscus,  auctoritate  Rex,  miseraque 
inter    ipsos    esset    imperii   totius    conditio,    hanc    non 

14 

adeo  singulorum  civium  virtute  promovenda,  quam 
forma  civitatis  totius  immutanda  ,  penitus  emendare 
tentarunt.  Igitur  Nobilium  et  Clericorum  privilegiis 
omnibusque  regiminis  feodalis  reliquiis  a.  1789  abro- 
gatis  ipsoque  Rege  Ludovico  XVI  a.  1793  iniuste 
trucidato,  e  regno  fecerunt  rempublicam ,  multorum 
civium   sanguine  foedatam. 

§  147. 

I7i   Eiiropa  et  America  post  a.  1793. 

Populi  Europaei  plerique,  qui  primum  novas  Fran- 
corum  res  probaverant,  deinde  cum  Principibus  suis 
bello  eos  sunt  aggressi ;  sed  tam  infelici  eventu,  ut 
Franci ,  ubivis  fere  victores ,  respublicas  ad  Franci- 
cae  civitatis  formam  expressas  in  Italia,  Helvetia, 
Nederlandia  erigerent,  atqueporro,  Napoleone  primum 
Consule  et  deinde  Imperatore  a.  1799 — 1814,  Euro- 
pam,  inde  a  Gadibus  usque  ad  Moscuam,  bello  et 
caede  implerent,  eiusque  partem  magnam  plane  im- 
mutatam  cum  Francia  coniungerent.  Napoleone  a. 
1814  et  iterum  a.  1815  devicto,  multa  in  Europa 
melius  quam  olim  sunt  instituta,  populorumque  li- 
bertatis  civilis  desiderio  magis  satisfactum.  Maioris 
tamen ,  quam  qua  fruebantur ,  libertatis  amor ,  isque 
haud  raro  immoderatus,  sese  patefecit  in  Hispanis  et 
Neapolitanis  a.  1820  et  Pedemontanis  a.  1821,  con- 
tra  Principes  suos ,  sine  Ordinibus  et  cum  Clericis 
regnantes ,  insurgentibus. 

Omnem    vero  Europam  concusserunt  res  civiles  in 

Francia  denuo  novae ,  quum  a.  1830  Carolus  X 
eiusque  familia  throno  pelleretur.  Mox  enim  non 
modo  Belgae  et  Poloni  Reges  suos  itidem  abiura- 
runt;  sed  ubivis,  etiam  in  Hispania  et  Portugallia, 
libertatis  maioris  desiderium  est  excitatum,  cui  in- 
dulserunt  multi  civitatium  Rectores ,  volentes  nolentes. 
Hinc  in  multis  Germaniae  regionibus  leges  de  imperio 
aliaeque  meliores  sunt  latae,  et  Britannica  inprimis 
regna  aevi  medii  reliquias,  nostris  temporibus  non 
adaptatas,  plures  nunc  abrogant. 

Tandem  Regem  a.  1830  electum,  Ludovicum  Phi- 
lippum,  throno  a.  1848  denuo  privarunt  Franci ,  nunc 
rempublicam  iterum  proclamantes ,  cuius  dominum  2 
Dec.  1851  se  iam  fecit  Ludovicus  Napoleon. 

Res  autem  a.  1848  in  Francia  novae  Italiam,  Ger- 
maniam  ac  Hungariam  vehementer  turbarunt.  —  Pri- 
us  iam ,  nempe  inde  ab  a.  1821 ,  Graeci  Turca- 
rum  iugum  frangere  inceperant;  itemque  maria  ite- 
rum  transgressum  erat  libertatis  studium,  quod  Ame- 
ricae  meridionaiis  colonias  Hispaniae  et  Portugalliae 
eripuit. 

Quod  vero  nunc  in  una  aliqua  fit  regione,  statim 
cognoscitur,  dijudicatur  ac  saepe  itidem  perficitur  in 
multis  aliis,  quum  eae  sint  iam  terra  marique  celeri- 
ter  coeundi  viae,   quas  nulla  adhuc  vidit  aetas. 

§  148. 

Papae. 
Magnam   hae   res  civiles  prorsus  immutatae  habue- 

runt  vim  in  Ecclesia  tota ,  multis  modis  cum  rebus 
civilibus  coniuncta.  Videbimus  primum  de  familia 
Romano-Catholicorum. 

Omnia  ista  quum  in  civili  Europae  conditione  im- 
mutarentur,  soli  immoti  esse  voluerunt  plerique  huius 
Ecclesiae  Clerici,  praesertim  Papae.  Ex  his  laudandi 
Benedictus  XIV  a.  1740—1758  et  Clemens  XIV 
1769 — 1774,  quorum  ille  doctrina  et  probitate ,  hic 
virtute  et  lesuitarum  proscriptione  celeber.  Post  hunc 
sedem  Romanam  tenuit  Pius  VI  1774 — 1799,  qui 
losephi  II  innovationes ,  vel  itinere  a.  1782  Vindobo- 
nam  facto ,  frustra  impedire  conatus ,  tandem  Febr. 
1798  a  Francis  imperio  saeculari  est  privatus  ac 
Aug.  1799  misere  diem  obiit.  Sequebatur  eum  Pius 
VII  1800 — 1823 ,  qui ,  etsi  a  Napoleone  saepius 
(1808 — 1813)  dure  tractatus ,  propositi  semper  ma- 
nebat  tenax  ,  atque  a.  1814  cum  imperium  sae- 
culare  denuo  acquisivit  ,  tum  lesuitas  et  Inquisiti- 
onem  instauravit ,  tum  denique  a.  1817  societa- 
tes ,  Bibliis  spargendis  destinatas ,  generis  humani 
pestem  declarare  est  ausus.  Hunc  excepit  Leo  XII 
1823—1829,  cui  successit  Pius  VIII  1829,  1830, 
qui ,  uti  priores  illi  de  veteri  Paparum  superbia 
et  arrogantia  nihil  remiserunt,  et  pristinam  auctorita- 
tem,  maxime  Concordatorum  et  lesuitarum  opera, 
restituere  tentarunt.  Contra  Gregorium  XVI  1830 — 
1846,  post  res  iterum  in  Francia  novas,  a.  1831  et 
1832  rebellarunt  ipsi  Status  Ecclesiastici  cives,  quam 
regionem  fere  semper  misere  esse  administratam ,  est 
in  confesso.  Idem  quoque  hic  Papa  nunquam  vel 
aliquid  de  medii    aevi  rogationibus  remisit,  quod  in- 

priniis  ostendit,  qiuim  a.  1837  Archiepiscopum  Colo- 
niensem  sede  sua  movisset  Rex  Borussicus.  Qui 
eum  a.  1846  excepit  ,  Pius  IX  ,  primum  multa 
emendare  volebat ,  tum  ,  rebus  novis  a.  1848 
abreptus  ,  omnia  fuuditus  instaurare  conabatur ,  de- 
nique  nunc  ad  vetusta  regiminis  Papalis  principia 
redit;  quare  a.  1850  Angliam  ipsam  aggredi  ibique 
sua  auctoritate  hierarchiam  E.omano-Catholicam  insti- 
tuere   est  ausus. 

§  149. 

Ecclesia    Romano-Catholica    ante   res   in    Francia 
a.    1789  primum  novas, 

lam  inde  ab  huius  Periodi  initio  Paparum  et  om- 
nium  Clericorum  Romano-Catholicorum  auctoritas  mul- 
tum  est  debilitata  tam  libris  editis,  quam  Principum 
nonnullorum  opera.  In  illis  eminet  scriptum  de  statu 
Ecclesiae  et  legitima  potestate  Romani  Pontificis ,  a  loh. 
Nic.  ah  Hontheim ,  fictitio  lustini  Fehronii  nomine,  a. 
1763  editum;  in  his  nemo  plura  ausus  est,  quam 
losephus  II  Imperator.  Hic  enim  monasteria  sustulit 
multa  ,  Clericos  melius  institui  iussit ,  ritus  sacros 
purgavit,  suae  regionis  Ecclesiam  imperio  Papali  ni- 
mib  liberavit;  item  adiuvit  Germaniae  Archiepisco- 
pos ,  qui  Congressu  Emseriano  a.  1786  Papae  usur- 
pationem  limitare  conabantur.  In  ipsa  Italia  cum 
alii  tum  losephi  frater  Leopoldus,  a.  1762 — 1792 
Tusciae  Dux,  adiutus  ab  Episcopo  hberali  Scipione 
Kiccio   t   1810,    multa    emendavit.      Eodem    tempore 

Portugalliae  conditionem ,  cum  reliquam  tum  eccle- 
siasticam,  in  formam  meliorem  reduxit  Pombalius, 
a.  1750 — 1777.  Hic,  Minister  regius,  etiam  incepit 
proscribere  lesuitas ,  quod  imitati  sunt  mox  Franci 
multique  Principes ,  ac  tandem  a.  1773  perfeeit  ipse 
Papa,  ab  illis  coactus.  —  Nullius  tamen  horum  virorum 
conamina  Ecclesiae  conditionem  nunc  quidem  statim 
in  tempus  diuturnum  emendarunt:  at  reliquerunt 
exempla  ab  aliis  viris  sequenda,  seminaque  sparse- 
runt  tempore  meliore  fructus  latura. 

§  150. 

Eadem    Ecclesia    tempore    ReipMicae    Erancicae 
et  Imperatoris  Napoleonis,   a.  1789 — 1814. 

Longe  maior,  quin  non  delendus,  fuit  rerum  in 
Francia  novarum  in  Ecclesia  effectus.  In  ipsa  qui- 
dem  Francia,  ubi  Voltarii  et  Rossavii  scriptis  omnique 
philosophia ,  quae  prorsus  erat  sensualis ,  iam  diu 
rerum  Christianarum  honor  erat  inquinatus,  Ecclesia 
mox  a.  1789  a  Republica  seiungebatur ,  et  Clerici 
privabantur  privilegiis  et  bonis,  quae  declarata  sunt 
bona  publica.  Brevi  post  religio  Christiana,  quae  ple- 
risque  videbatur  antiquata,  exercitio  publico  privata 
est.  lam  cultus  Rationis  tanquam  Deae  a.  1793  e&t 
orta ,  temporis.  computandi  mos ,  Christianis  consue- 
tus-,  nova  aera  mensiumque  didsione  induct^,  est 
abrogatus,  atque  Theophilanthropi ,  homines  religio- 
nem  a  virtute  parum  distinguentes ,  reHgionem  ali- 
quam    naturalem  publice    instituerunt   a.  1796 — 1802. 

Tandem  vero  Ecclesiam  Romano-Catholicam  Con- 
cordato,  a.  1801  inito,  ita  restituit  Napoleon  Reipu- 
blicae  Consul ,  ut  tamen  Euangelicis  eadem  conce- 
deret  iure.  Imperator  hic  etiam  a.  1811,  per  Syn- 
odum  Parisiis  habitam,  conatus  est  Franciae  Eccle- 
siam  vere  Gallicanam  reddere;  sed  frustra.  Thro- 
num  a.  1814  reliquit  stirpi  Borboniae. 

Magna  autem  Francorum  et  dominationis  et  exem- 
pli  etiam  in  aliis  regionibus  erat  vis ,  praesertim 
in  Italia ,  Hispania ,  Belgio ,  ubi  magis  minusve 
Ecclesiae  tutelae  nunc  substrahebatur  Respublica, 
quae  quum  oHm  theocratica  esset,  iam  fiebat  magis 
libera  et  civilis.  Ergo  mox  Clerici  Pontificii  auxilio 
destituebantur  Principum  armato,  monasteria  multa 
tollebantur,  multa  Ecclesiae  bona  in  fiscum  publi- 
cum  redigebantur.  Nusquam  vero  vis  haec  erat 
maior  quam  in  Germania,  ubi  multae  magnaeque 
illae  ditiones  terrenae,  inde  ab  Ottone  I  Clericis  da- 
tae  (§  80),  a.  1803  mutatae  sunt  in  saeculares,  unde 
Principibus,  qui  terras  suas  trans  Rhenum  sitas,  a. 
1801  Francis  traditas,  amiserant,  indemnitas  paja- 
retur. 

Franciae  et  Europae  exemplum  imitatae  sunt  Res- 
publicae  novae,  ex  Hispaniae  et  Portugalliae  coloniis 
in  America  austraii  ortae ;  quae ,  quamvis  nuUos  fere 
habeant  cives,  nisi  Romano-Catholicos ,  tamen  Eccle- 
siae  huius  iura  et  privilegia  multum  circumscripserunt 
novoque  cultui  liberaliori  viam  aliquatenus  munive- 
runt. 

§  151. 

Eadem   Ecdesia  post  Napoleonem , 
a.  1814^1851. 

At  in  Europa  et  in  ipsa  Francia  post  Napoleo- 
nem  devictum ,  ea  omnia ,  quae  amiserat ,  liaud  siiie 
fructu  recuperare  conata  est  Ecclesia  Romano-Ca- 
tholica.  Orta  est ,  lesuitis  (a.  1814  a  Papa  Pio  VII 
instauratis)  maxime  auctoribus ,  coniuratio  immensa , 
cuius  centrum  erat  in  Congregatione  Apostolica , 
quae  dicebatur ,  cui  boc  erat  propositum ,  populo 
oppresso  mundum  inter  Clericos  et  Nobiles  iterum 
dividere.  Cui  conamini ,  quum  ara  throni  firmamentum 
et  a  conspirationis  sociis  diceretur  et  multis  revera 
videretur  esse,  mox  favebat  gens  Borbonica,  quae  ideo 
a  Napoleonis  vestigiis  in  Ecclesia  regunda ,  initio  pres- 
sis,  deinde  sensim  magis  recessit.  Primum  cruentae 
in  Francia  meridionali  a.  1815  et  1816  exstiterunt  Euan- 
gelicorum  caedes,  quas  nemo  ultus  est;  mox  insti- 
tuta  monastica ,  iam  diu  antiquata ,  instaurabantur , 
lesuitae  quaquaversum  missi  plebem  Francicam  ex- 
citabant,  eique  miracula  nova  exclamabant,  univer- 
sitatem  vero  (sive  Hterarum  institutionem  a  civitate 
rectam),  scribendi  libertatem,  philosophiam ,  quin  et 
Codicem  Sacrum  vernacule  redditum  tanquam  socie- 
tatis  pestes  condemnabant.  Haec  vero  aliaque  contra 
libertatem  civilem  tentata,  ita  repugnabant  populi  in- 
genio,  ut  hic  a.  1830  non  modo  iterum  pelleret  una 
cum  lesuitis  familiam  Borbonicam  novumque  crearet 
Eegem,   Ludovicum  Philippum,   liberius   sentientem ; 

verum  etiam  odium  nunc  foveret  in  Ecclesiam  tale , 
quod  ne  subtilissimis  quidem  speculationibus  remo- 
vere  possent  Clerici  nonnulli  peritiores ,  v.  c.  Ab- 
bas  facundus  de  la  Mennais;  nec  minuere  multum 
pauci  illi ,  qui  religionem  et  rempublicam ,  libertate 
Ecclesiae  Gallicanae  vindicanda,  simul  tueri  volebant , 
veluti  Episcopus  Gregorius  f.  18pl.  Levius  autem 
gentis  Francicae  ingenium  impedit,  quominus  curet 
multum  res  ecclesiasticas  et  pro  prava  religionis  for- 
ma  novam  sibi  acquirere  conetur  meliorem.  Quam 
vero  salutem  pene  frustra  ei  a.  1830 — 1842  exliibue- 
runt  Abbas  Ghatel  ,  novae  Ecclesiae  Catholicae 
Francicae  auctor ,  et  Simonistae ,  qui  institutum 
suum  mundanum  satis  inepte  dixeruht  religionem 
novam :  banc  magis  forte  illi  procurabit  instituti- 
onis  inferioris  emendatio ,  quam  imperium  civile 
Ecclesiae  loco  sibi  ab  a.  1833  sumebat  perficien- 
dam. 

Quum  vero  Rex ,  Ludovicus  Philippus ,  ipse  quo- 
que  nec  lesuitis  nec  Demagogis  fortiter  resistere  au- 
deret,  hic  etiam  (Febr.  1848)  throno  deiectus  est  ac 
denuo  Respublica  proclamata,  cuius  dominus  (Dec. 
1851)  Ludovicus  Napoleon ,  in  Militum  ac  Clericorum 
favore  usurpationis  fiilcrum   sibi  iam  quaeriti 

Quaecunque  vero  in  Francia  fiebant,  et  lesuitarum 
successus  ante  a.  1830,  et  eorundem  defectus  post 
hoc  temporis  punctum,  et  novae  eorum  vires  post  a. 
1848,  non  sine  magna  fuerunt  efficacia  in  reliqua 
Europae  parte ,  quae  Sacra  Eomano-Catholica  sequitur. 
Clerici ,  JSTobiles,  Reges^haud  pauci  rationis  monasti- 
cae,  regiminis  foedalis,  totiusque  medii  aevi   beatitu- 

dinem,  quam  vocabant,  ubivis  sensim  restituere  co- 
nabantur.  At  haec  omnia  ita  erant  antiquata  saeculi- 
que  ingenio  tam  contraria,.  ut  maxime  post  a.  1830 
ausis  exciderent  illi.  Minus  hoc  accidit  in  Italia, 
Hispania  ac  Portugallia:  in  quibus  regionibus  vulgo 
securius  vivit  Clerus  parum  excultus :  magis  vero  in 
Germania,  ubi  multa  prodierunt  studia  nova.  Institu- 
tio  hic  et  plebis  et  Clericorum  orta  est  liberior;  con- 
dita  est  a.  1786  ab  Archiepiscopo  Coloniensi  univer- 
sitas  Bonnensis,  quae  Catholicismi  purioris  essetschola, 
et  inprimis  a.  1818  est  constitutum,  ne  quis  Ecclesiae 
E.  C.  sit  Presbyter,  nisi  per  triennium  in  universitate 
aliqua  rite  institutus.  Biblia  vernacula  inter  Laicos 
sparsa  sunt  multa;  cantus  in  Sacris  vernaculus  hic 
illic  auditur;  missam  vernacule  celebrare  incipiunt  non- 
nuUi;  plures  coelibatum  Clericorum  et  auricularem 
Laicorum  confessionem  abrogare  variis  modis  conan- 
tur ;  Ecclesiae  vitia  libere  expHcant  haud  pauci , 
inprimis  hoc  sentientes,  non  amphus  hominibus  pec- 
catorum  conscientiam  esse  assopiendam ,  sed  homines 
peccatis  esse  purgandos,  multique  ea  vitia  sanare 
cupiunt  Ecclesia  CathoHca  Germanica  instituend^, 
quae  sit  Romano  iugo  ita  libera,  ut  Papam  vel  pa- 
rum  vel  nihil  curet.  Quibus  studiis  quum  se  opponeret 
Archiepiscopus  Coloniensis,  hic  a.  1837  Eegis  Borussici 
iussu  loco  suo  motiis  est  indeque,  renitente  ac  protes- 
tante,  Papa ,  remotus  mansit.  Vel  sic  tamen  etiam  in 
Germania  sensim  plura  denuo  audere  incepit  Societas 
lesu  ;  et  ab  ea  animata  hierarchia  Romano-Catholica , 
ita  ut  a.  1844  tunicam  Chri^ti  Trevirensem  veneran- 
dam    exponerent,  ita  facientes   periculum,  quid  Ger- 

mani  ferre  iam  vellent.  Quod  multis  quidem  homi- 
num  millibus  mirifice  placuit,  multis  vero  etiam  ve- 
hementer  displicuit,  eamque  excitavit  loh.  Rongii, 
Presbyteri  Catholici  indignationem,  ut  a.  1845  Eccle- 
siam  Germanico-Catholicam ,  multis  plaudentibus , 
condere  conaretur. 

Quod  autem  talia  in  hac  Ecclesia  iam  vigeant  stu- 
dia  atque  in  ea  prodierint  multi  viri  eximii,  de  rebus 
Christianis  optime  meriti,  v.  c.  loh.  Mich.  Sailer, 
asceticus  scriptor  f  18^2,  Georg.  Hermes,  dogmaticus 
philosophicus  f  1831,  Ign.  Henr.  von  Wessenberg, 
Episcopatus  Constantiensis  a.  1802 — 1827  rector,  id 
inprimis  etiam  debetur  Theologiae  inter  Protestantes 
in  Germania  immutationi ,  primum  noxiae ,  deinde  sa*. 
lutiferae,  de  qua  mox  videbimus. 

Caeterum  Eeclesiae  et  Reipublicae  seiunctio  ma- 
ior  minorve,  nbivis  fere  recepta,  effecit,  ut  Eo- 
manorCathohci ,  qui  in  regionibus  Protestantium  vi- 
vebant,  iuribus  civilibus  haud  paucis  destituti ,  his. 
iam  frui  inciperent;  unde  praesertim  inde  ab  a.  1829 
in  regnis  Britannicis  magna  exstitit  sortis  ipsorum 
emendatio, 

§  152. 

Ecdesiae  Eiimgelicae  conditio  externa  muU^m 
immutata,  , 

Eadem  illa  Ecclesiae  et  Reipublicae  separatio,  quae 
Romano-Catholicis  insigniter  profuit,  etiam  Euange- 
licis    admodum    exstitit    salutaris.      Horum    enim  qui 

sunt  Principibus  Komano-Catholicis  subditi,  inde  a. 
losephi  II  tempore  longe  minus  vexantur  et  oppri- 
muntur ;  qua  dolorum  relaxatione  fruuntur  nunc  quo- 
que  Waldenses,  ab  a.  1848,  et  Protestantes  Francici, 
ab  a.  1830  longe  magis  hberi ,  unde  hi  multa  quoque 
ad  se  vident  transire  Romano-Catholicorum  millia. 
Porro  in  multis  regionibus,  ubi  Ecclesia  Lutherana  vel 
Keformata  fuerat  regnans,  sed  ob  id  ipsum  regimini 
Reipublicae  valde  obnoxia,  nunc  illo  privilegio  et  hac 
servitute  sensim  magis  est  Hberata ,  nullumque  fere 
ampHus  habet  ius  nullumque  iugum,  nisi  cum  reHquis 
Protestantibus  commune.  Haec  rerum  conditio  in 
Nederlandia  esse  incepit  inde  ab  a.  1795 ,  constituta  est 
a.  1815  ,  in  Germaniae  parte  magna  demum  post  a. 
1830.  America  septentrionaHs  autem  post '  Hbertatem 
pubHcam  sibi  vindicatam  exhibuit  spectaculum ,  hu- 
cusque  singulare ,  ReipubHcae  ab  Ecclesia  prorsus 
fere  separatae ;  unde  sua  utrique  oriuntur  et  commoda 
et  damna. 

Itidem  partim  isti  Ecclesiae  et  ReipubHcae  sepa- 
rationi ,  partim  Theologiae  totius  immutationi  debetur 
duplex  effectus,  satis  diversus,  quod  et  sectae  multae 
minores  floreant  et  famiHae  haud  paucae  sese  magis 
coniungant.  Sic  v.  c.  Unitariorum  Ecclesia  (§  134) 
non  modo  in  Transsylvania  post  losephum  II  secura 
vivit,  sed  etiam  aHbi,  maxime  in  AngHa  et  America 
septentrionaH ,  multos  nanciscitur  asseclas.  In  AngHa 
habuit  patronum  satis  eruditum,  multorum  operum 
scriptorem  losephum  Priestley  t  1804.  Item  in  hac 
praesertim  utraque  regione  ortae  sunt  multae  famiHae 
novae ,    quarum    reHquis    celebrior   est,    quae    dicitur 

Nova  Ecclesia  sive  Nova  Hierosolyma ,  maxime  secuta 
Imm.  Swedenborg ,  virum  doctissimum ,  phantasiae 
vero  nimis  indulgentem  t  1772 ;  cuius  familiae  doc- 
trina  simplicitate  rationali,  vita  pietate  benefica  mul- 
tis ,  in  Germania  quoque  et  Suecia,  sese  commen- 
dat. 

At  universe,  longe  quam  antea  maior,  nunc  orta 
est  diversarum  Ecclesiarum  coniunctio.  Ita  v.  c.  in- 
eunte  saeculo  XIX  inter  se  coierunt  plures  Teleio- 
haptistarum  sectae  atque  in  multis  Germaniae  regio- 
nibus ,  post  saecularia  Reformationis  a.  1817  cele- 
brata,  Ecclesia  Lutberana  et  Keformata  in  unam  se 
coniunxit  Ecclesiam  Euangelicam.  Item  nunc  non 
modo  Protestantes  in  regionibus  Pontificiorum ,  Pon- 
tificii  in  regionibus  Protestantium  securius  vivunt,  sed 
inter  ipsam  Ecclesiam  Romano-Catliolicam  et  Euan- 
gelicam,  quae  in  longe  pluribus,  quam  antea,  regioni- 
bus  gaudent  tolerantia  civili,  in  multis  locis  etiam 
est  pax,  in  nonnullis  amor  vere  Cliristianus.  Exceptio 
vero  admodum  tristis  adest  baec  et  illa,  v.  c,  quod 
sexcenti  fere  Tyroliae  incolae ,  quia  Euangelicae 
Ecclesiae  sese  addicere  vellent,  a.  1837  patriam  relin- 
quere  et  in  Silesia  sedes  novas  quaerere  cogerentur, 
atque  a.  1851  in  Tuscia  et  alibi  in  Italia  capitale  sit, 
Biblia  legere. 

Maior  haec  Reipublicae  et  Ecclesiae  separatio  in- 
primis  etiam  debetur  rerum  civilium  et  ecclesiasti- 
carum  pene  omnium  inde  a  Frederici  II  aetate  im- 
mutationi ,  unde  et  liberior  et  vero  melior  exstitit 
iuventutis  in  scholis  omnibus ,  maxime  in  universi- 
tatibus,  institutio;   atque  inprimis  est  inde  derivanda 

theologiae    in    Germama   forma   saepius  nova,    quae 
iam    est  exponenda. 

§  153. 

Hieologiae  inter  Protestantes  in  Germania  immiita- 
tio.  —  NeOihgia, 

Neque  enim  rerum  civilium  ubique  novarum  mi- 
nor  fuit  vis  in  interna  Ecclesiae  Euangelicae  condi- 
tione  immutanda,  quam  in  externa.  Quum  nempe 
aut  solveretur  aut  saltem  imminueretur  universa  Ec- 
clesiae  cum  Republica  coniunctio,  libri  Symbolici,  a 
regimine  civili  eo  usque  defensi ,  extemo  destitue- 
bantur  praesidio  et  firmamento.  Igitur  horum  tute- 
lam  et  auctoritatem  mox  parum  aestimabant  Theo- 
logi  Protestantes ,  sentiendi  et  inquirendi  libertatem, 
quam  lesus  et  Apostoli  postulaverant  quaque  Lutheri 
et  Zwinglii  tempore  gavisa  erat  Ecclesia  purior , 
nunc  germanam  et  plenam  subito  fere  recuperantes. 
Huius  vero  rei  insolitae  abusus  in  Germania  primum 
haud  minor  fuit,  quam  xtsus,  sentiendi  ratione,  quae 
Neologia  dicitur,  orta.  Frederico  11  enim  libertatem 
sentiendi,  disserendi,  scribendi,  qua  ipse  sibi  uteba- 
tur ,  reliquis  etiam  omnibus  concedente ,  mox  in  hu- 
ius  regno  scripta  prodiere  multa  liberius  leviusque 
exarata,  in  quibus  inde  ab  a.  1765  eminet  Bibliotheca 
Germanica  universalis,  lam  antea  florere  inceperat 
cum  schola  exegetica  V.  Foederis  a  Joh.  Dav.  Mi- 
chaelis,  Orientis  res  perspiciente  f  1791,  condita, 
tum  schola  grammatico-exegetica  N.  Foederis,  a  loh. 

Aug.  Ernestio ,  a  scriptorum  Graeconim  et  Lati- 
norum  explicatione  ad  N.  Foederis  interpretationem 
accedente  f  1781 ,  ftmdata ,  quae  utraque  multos 
dogmatices  articulos  longe  simplicius  tradidit.  Item 
aderat  schola  critico-historica  et  historico-exegetica, 
condita  a  loh.  Sal.  Semlero ,  viro  audaci,  Pietista 
(§  129) ,  virtutem  pietatemque  longe  praeferente 
orthodoxiae  scholasticae ,  qui  magna  eruditione  in 
omnes  res  movendas  involabat  f  1791 ;  haec  autem 
scholae  dogmaticam,  S.  Scripturam,  ipsam  religi- 
onem  multis  Christianis  reddidit  incertas.  Accede- 
bant  scripta  reHgionem  Christianam ,  uti  antea  in 
Anglia  et  Francia  (§  139) ,  ita  nunc  in  Germania , 
diserte  oppugnantia ,  quorum  agmen  ducunt  Frag- 
menta  Wolfenhutteliana^  edita  a.  1777  et  1778.  His 
omnibus  agentibus  causis,  mox  apud  omnes  Hbri 
SymboHci,  una  cum  dogmatica  scholastica  orthodoxa, 
sunt  reiecti,  apud  plerosque  S.  Scriptura  honore  et 
existimatione ,  quibus  floruerat ,  est  privata ,  a  mul- 
tis  reHgio  spreta.  Hoc  tantum  aevo  oriri  potuit 
iste  Carol.  Fred.  Bahrdt,  primum  Orthodoxus,  dein- 
de  Neologus,  porro  Deista,  tandem  reHgionis  irrisor 
t  1792. 

Tandem  hanc  licentiam  auctoritas  pubHca  repri- 
mere  voluit ,  verum  nihil  potuit  perficere ;  nam 
Edictum  reHgionis,  a  Frederici  H  successore  a.  1788 
editum,  quo  Neologiae  in  Borussia  frenum  iniicere- 
tur,  successu  caruit;  imo  eflPecit  etiam,  ut  Hbri  Sjm- 
boHci,  quibus  Theologos  subiicere  iterum  voluerat, 
abhinc,  tanquam  hominis  Christiani  Hbertati  repugnan- 
tes,    prorsus    reiicerentur.      Quod  Hbertatis    studium 


224  HISTORIA   ECCLESIAE. 

sane  minus  in  Neologis  est  reprehendendum  ,  quam 
inepta  illa  existimatio  philosopliiae  cuiusdam  levis , 
quae  sensus  communis  dicitur,  quaeque  Neologis  plu- 
rimis  adeo  placebat,  ut  secundum  hanc  Biblia  S. 
torquere  et  cruciare  omnes  haud  vererentur,  atque 
nomine  potius,  quam  re,  a  Deistis,  religionem  Chris- 
tianam  oppugnantibus ,    difFerrent  eorum  sat  multi. 

§  154. 

Rationalismus. 

Iste  autem  quum  vigeret  innovandi  furor,  exstitit  Phi- 
losophus  summus  Imm.  Kantius  (1724 — 1804),  crisi  acri 
omnes  pene  philosophiae  partes  perlustrans.  Quem  in- 
certa  illa  et  precaria  theologiae  conditio  ita  non  fu- 
git,  ut  ei  conatus  sit  novum  subiicere  fundamentum 
certum,  ab  aliis  iam  prius  commendatum  et  reli- 
quis  rebus  humanis  nunc  omnibus  (philosophiae , 
artibus ,  paedagogiae  ,  reipublicae  toti)  adhibitum ,  ra- 
tionem.  Libro ,  a.  1793  edito ,  quo  religionem  intra 
rationis  solius  fines  compeliebat ,  haud  pauca  immu- 
tare  tentavit.  Euangelio  enim  substituit  legem  mo- 
raiem ;  rehgionem  habuit  nihil  nisi  virtutis  subsidi- 
um ,  virtutis  autem  admodum  honestae  et  severae; 
rationem ,  eamque  solam ,  religionis  dixit  fontem ; 
eius  vero  effata  nusquam  invenit  aeque  pura  ac  in 
N.  Foedere ;  cuius  interpretationem  commendavit  mo- 
ralem.  Philosophus  Theologis  plerisque  tam  mirifice 
placuit,  ut  qui  antea  Neologi  vocarentur,  se  iam 
ipsi    dicerent    Rationalistas ;   neque    iam    vetus    modo 


PERIODUS    SEXTA.  225 

systema    destruerent,    sed    novum   etiam    fundamento 
nunc  posito   inaedificarent ;    quod  inprimis   his  tribus 
continebatur  placitis:  esse  Deum,  libertatem  moralem, 
immortalitatem.    Postquam  deinde,  ut  certiorem  syste- 
mati  suo  inderent  formam,   Rationalistas  a.  1810  evo- 
casset  Franc.  Volkmar  Eeinhard,   exstiterunt  inter  ip- 
sos  haud  pauci,  qui  Kantium  magis  minusve    secuti  , 
doctrinam    suam    Christianam    e   ratione    deducerent. 
Horum     antesignani    habebantur  Paulus ,    Codicis    S. 
interpres   (1761—1851)  ,  Kohr  ,   orator  (1777—1848)  , 
Wegscheider,  Dogmaticus  (1771 — 1849),  alii ;  quibus 
amnibus    haec    est  nota   communis ,    ut    Christi  per- 
sonae,  quam  annunciarunt  Christus  et  Apostoli,  sub- 
stituant   Christi  de    Deo    et    homine   hominisque    vir- 
tute    atque    immortahtate     doctrinam ,    sanae    rationi 
prorsus  consentaneam. 

Haud  pauca  sunt,  quae  hi  in  vulgaribus  de  Deo  et 

de   homine   huiusque   cum   illo   coniunctione  opinioni- 

bus  emendarunt,  inprimis  quia,  Kantium  secuti,  nihil 

in   religionis   dogmatibus  ferre  volebant,    quod  meta- 

phjsica  videretur  subtilitas  ideoque   virtuti  germanae 

posse  nocere,  itemque   religionis    consilium  in  morali 

hominis  emendatione  positum  esse  affirmabant:  verum 

horum  plerisque  prorsus   deest   religionis,  quatenus  a 

virtute  differt,  notio  atque  cultura;  mos   est,  indolem 

,  patefactionis    Christianae  historicam  negligere  ac  satis 

indigne  S.   Scripturam  tractare;   communis  haec  per= 

suasio,    S.    Codicis   doctrinam  rationis,   nunc  muJtum 

progressae ,  ope  perfici  ac  tandem,  quippe  superfluara , 

toUi  posse;  denique  superbia  haec,  quod  omnes  the= 

ologiae    ac  religioms   formas    anteriores   spernat. 

15 

§  155. 

Supranaturalismus. 

Inde  a  Rationalismo  orto  pugna  nata  est  minus 
de  nonnullis  religionis  dogmatibus ,  quam  de  omni- 
bus  eius  principiis.  Neque  enim  Neologia  et  Rationa- 
lismus ,  quippe  vel  soli  rationi  vel  potius  intellectui 
modo  satisfacientes ,  omnibus  placere  Theologis  po- 
tuerunt.  Inde  ab  initio  iis  sese  opposuit  Swpranatura- 
lismus,  qui,  ex  fonte  Codicis  S.  religionis  doctrinam 
derivans,  patronos  habuit  praecipuos  Reinhard  f  1812, 
G.  C.  Storr  f  1805  ,  Tittmannum  utrumque ,  patrem 
et  filium ,  Steudelium  f  1837,  alios,  inprimis  scholae 
Tubingensis  antiquioris  alumnos.  Hi  non  amplius ,  uti 
Orthodoxi  vetustiores,  e  Codice  S.  et  Symbolis  Ec- 
clesiasticis ,  sed  e  solo  Codice  S.  doctrinam  suam  de- 
rivabant  atque  cum  S.  Scripturae  interpretes ,  tum 
dogmatici  erant  probabiles.  Magis  tamen  plerique  de 
nonnullis  dogmatibus  singulis  purgandis  meruerunt , 
quam  de  omni  religionis  Christianae  sublimitate  me- 
lius  intelligenda  et   purius   expHcanda. 

§  156. 

Speculatio. 

Non  pauci  exstiterunt  Thologi,  v.  c.  Tschimer  f 
1828,  qui  utrumque  sentiendi  modum,  diversum  sed 
non  contrarium,  conjungere  voluerunt,  atque  Ratio- 
nalistae    esse  cupiebant ,  quatenus  ratione  utendum  sit 

duce  veri  undique  hauriendi ,  Supranaturalistae , 
quatenus  S.  Scriptura  singularem  contineat  Dei  pate- 
factionem,  e  quo  fonte  quid  verum  sit,  potissimum 
hauriri  debeat. 

Neque  tamen  haec  dubia  et  vacillans  opinio  vel 
mentis  vel  animi  satisfecit  desideriis.  Ut  igitur  mentis 
expleretur  indigentia,  orta  est  Speculatio,  quae  ratio- 
nis  philosophantis  ope  Ecclesiae  dogmata  intelligere 
non  modo ,  sed  etiam  construere  conabatur.  Philo- 
sophos  fere  sequebatur  Fichte  (1762 — 1814),  Schel- 
Hng,  (nat.  1775),  Hegel  (1770—1831),  quorum  prin- 
cipia  et  placita  haud  raro  Euangelio  vel  Ecclesiae 
doctrinae  sic  substituebat ,  ut  Speculatio  illa  videre- 
tur  Theologia  Christiana,  esset  Philosophia,  spiritu 
Christiano  imbuta.  In  Theologis  Speculationi  huic 
addictis  nomen  celebrius  nacti  sunt  Daub,  Marhei- 
neke,  Rothe,  Hase. 

Laudem  sane  non  parvam  merentur  sagacitas  eru- 
dita  ac  subtilis  disputatio ,  quibus  aetatis  suae  desi- 
deriis  subvenire  conantur  Theologi  hi  eximii;  nec 
negligendum,  multa  dogmata  altius  et  verius  ab  iis 
esse  inquisita  et  expKcita.  At  hic  committitur  ab  iis 
error  gravis,  quod  Euangeiium,  rem  historicam,  non 
modo  philosophice  explicent ,  sed  philosophiae  suae 
etiam  subjiciant,  patefactionem  Dei,  in  lesu  Christo 
nobis  datam ,  parum  distinguentes  ab  institutione  lesu 
et  Apostolorum,  Novi  Foederis  verbis  contenta. 

Ad  quos  facile  errores  gTavissimos  progrediatui' 
haec  Speculatio,  exempla  docent  Straussii ,  Yatldi,  B. 
Baueri,  quin  et  totius  scholae  recentioris  Tubingen- 
sis  ,    a    Bauro    conditae ,    quae    critica    Speculationis 

altioris  historiam  Veteris  et  Novi  Foederis  ipsam  pene 
omnem  tollit  et  lesum  Christum  non  habet  centrum 
ac  finem  totius  rei  Christianae ,  sed  modo  initium 
fortuitum,  iam  a  Paulo  Apostolo  superatum.  Imo 
etiam  non  raro  in  Pantheismum  aberrat  haec  Speculatio. 

5  157. 

Religiosisnms. 

Neque  igitur  in  Speculatione  acquiescere  possunt 
Theologi  plurimi,  qui  cum  ut  menti,  tum  ut  animo 
indulgeant,  alia  quaerunt.  Animi  inprimis  desideri- 
um ,  inter  lites  doctas  diu  neglectum  ,  Germaniae  a 
Napoleone  (1806 — 1813)  oppressae  miseri^  magis  etiam 
excitatum,  deinde  alte,  ut  ipsi  quoque  satisfieret, 
clamavit. 

Igitur  novus  exortus  est  de  religione  sentiendi  mo- 
dus ,  neque  adeo  rationi ,  neque  potissimum  Codici 
S.  innixus,  sed  hactenus  prorsus  a  Neologia,  Ratio- 
nalismo ,  Supranaturalismo  ^  Speculatione  non  modo 
diversus  ,  sed  etiam  discrepans  ,  quod  nollet  repetere 
errorem  istis  Theologiae  formis  omnibus  communem , 
quo  religionem  Christianam  potius  contemplabantur 
tanquam  doctrinam  intellectui  propositam,  minus  tan- 
quam  vitae  novae  principium,  quod,  e  Divino  proflu- 
ens  auctore,  Divinum  in  genere  humano  volebat  in- 
formare  spiritum.  Hanc  rehgionis  Christianae  indolem 
perspiciebat  novus  de  ea  sentiendi  modus ,  quippe 
magis  ex  intimo  hominis  Christiani  sensu  animique 
eius  indigentia   profectus,    atque   huic    religione   com- 

mendaiida  satisfacere  studens,  unde  liaud  inepte  Re- 
Ugiosismus  dici  potest.  Qui  sentiendi  modus  prius 
excultus  est  a  Poetis,  quam  a  Theologis,  et  inter 
Tlieologos  primum  a  Theologis  poeticis ,  Lavatero , 
Herdero ,  aliis ;  quodque  iam  doctissimos  nanciscere- 
tur  in  Theologis  interpretes ,  inprimis  etiam  debebat 
philosophiae ,  animi  iura  iam  agnoscenti.  Quo  enim 
tempore  Fred.  Henr.  lacobius ,  philosophus  et  poe- 
ta  simul,  contra  Kantium  pugnans  ,  ideas  reUgiosas 
in  intimo  hominis  animo  tam  certo  sitas  esse  de- 
fendebat ,  ut  aut  demonstrari  aut  negari  neque- 
ant;  inter  Theologos  exstitit  Fred.  Schleiermacher 
(1768 — 1834),  acumine  dialectico  non  minus  quam 
animi  pietate  insignis ,  qui  secundum  aevi  mutati 
indigentiam  non  singula  quaedam  religionis  placita, 
sed  ipsum  dogmaticae  fundamentum  emendare  et 
corroborare  est  aggressus,  atque  scientiam  et  fidem, 
sive  eruditionem  et  rehgionem,  inter  se  conciliare 
tentavit.  Primum  aevo,  sibi  sufficienti  et  sese  ob 
magnos  scilicet  in  theologia  progressus  admiranti, 
editis  a.  1799  orationibus  de  reUgione ,  fortiter  se 
opposuit ,  nullam  ostendens  esse  sine  Deo  et  com- 
munione  Christiana  vitam  vitalem.  Deinde  dogma- 
tices  Christianae  decreta  ita  explicuit ,  ut  opti- 
me  sensus  religiosi  desiderio  inservire  poterant. 
Schleiermachero  multum  similis  erat  ipsius  amicus 
de  Wette  (1780 — 1850) ;  ita  vero  etiam  dissimihs , 
ut  sensum  pulcri  cum  sensu  reiigionis  commisceret, 
et,  dialectices  subtihs  loco,  uberam  aiFerret  eruditionem 
historicam,  qua  rehgionis  naturam  et  formas  diversas 
interpretaretur,  > 

Magna  sane  liorum  aliprumque  virorum  sunt  me- 
rita,  quod,  dum  reliqui  de  rebus  Christianis  magis 
disputarent,  quatenus  factae  et  mente  intelligendae 
sunt,  ipsi  sensus  penetralia  exploraverint  ac  suam 
vindicaverint  religioni  ex  animo  originem  et  primariam 
in  animo  sedem;  quod  ita  explicuerint  Euangelii  vim 
et  naturam,  ut  ostenderent,  hoc  intus  regenerare  ho- 
minem  et  hunc  reddere  sponte  sua  voluntati  Divinae 
obsequentem;  quod  communionis  ecclesiasticae  preti- 
um  et  necessitatem  exposuerint,  huiusque  communio- 
nis  vinculum  et  centrum  commendaverint  Christum 
ipsum,  amore  summo  amplectendum ,  verbo,  quod 
religionem  proprie  dictam  senserint ,  explicuerint ,  com- 
mendaverint.  Verum  non  sine  magno  multorum  pe- 
riculo  historicum,  quod  in  Codico  S.  reperitur,  reli- 
gionis  Christianae  fundamentum  ita  neglexerunt,  ut 
ei  solius  animi  religiosi  (huius  vero  animi  a  Christo 
et  Ecclesia  Christiana  excitati  et  expliciti)  indigentiam 
substituere,  non  immerito  multis  viderentur. 

.  §  158. 

EuangeliGismus. 

Omnes  hae  Theologiae  formae ,  Neologia ,  Rationa- 
lismus  ,  Supranaturalismus ,  Speculatio ,  Religiosismus  , 
quum  ex  temporis  singularis  conditione  profluxerint, 
tempore  progrediente  subsistere  non  possunt;  sed, 
tanquam  transitus  ad  formas  novas  ,  aut  nunc  iam 
interierunt  aut  saltem  sensim  magis  disparent.  Nova 
autem  haec ,  quae  ex  prioribus  orta  est ,  forma ,    dici 

possit  Euangelicismus  i  quum  ad.  Euangelium  semper 
provocet  atque  conetur  esse  studium  sese  ad  verum 
lesu  Christi  spiritum ,  ex  Euangelio  cognitum ,  con- 
formandi.  Est  vero  huius  studii  ratio  duplex;  al- 
tera  liberior,  altera  magis  anxia;  qua  duplici  forma 
inprimis  sedem  habet  in  Universitate  Berolinensi  a. 
1810  condita,  ut  novo  imbueret  gentem  Borussicam 
spiritu.  Qui  illam  probant,  e  singulis  formis  ante- 
rioribus  proficientes ,  novum  sibi  instruere  cupiunt 
Theologiae  Christianae  corpus,  in  quo  sua  sint  inte- 
gra  rationi,  sensui,  Euangelio  iura.  Sic  v.  g.  haec 
tria  aeque  tuentur  iisque  simul  egregie  utuntur 
plures  operis  periodici  inde  ab  a.  1828  editi  StU' 
diorum  Theologicorum  scriptores ,  inprimis  Ullmann , 
Lticke,  Nitsch,  lul.  Mllller,  adhuc  vegetes,  et  qui 
a.  1850  Ecclesiae  est  ereptus  Neander.  Quae  melior 
sentiendi  ratio  inprimis  post  Reformatorum  opera  et 
studia,  inde  a  saecularibus  Reformationis  a.  1817 
celebratis  accuratius  cognita,  vim  viresque  cepit  haud 
exiguas  atque  Ecclesiae  Euangelicae,  tum  ortae 
(§  ;152)  ,  semper  tuetur  laudes. 

At  eorundem  horum  saecularium  opportunitate  lu- 
culenter  sese  prodidit  altera  ista,  magis  anxia ,  de 
religione  sentiendi  methodus.  Ea  enim  thesibus  XCV 
contra  rationis  humanae  in  religione  abusum  usum- 
que  editis  celebravit  Claus  Harms ,  Pastor  Kiela- 
nus,  qui  Lutheri  gravem  sermonem  pietatemque  ma- 
gis,  quam  mentis  animique  libertatem  sequebatur. 
Multos  hic  excitavit  adversarios,  sed  neque  haud 
paucos  simihter  sentientes ,  qui  nonnulla  quidem  post 
Ernestium    et    Semlerum    immutata  probant,    sed  li- 

bentius  tamen,  Lutheri  et  Calvini  spiritu  exstincto, 
in  Lutheri  et  Calvini  verba  iurare  volunt.  Dicuntur 
a  se  ipsi  Euangelici,  ab  adversariis  Neo-Euangelici , 
ac  suae  sentiendi  rationis  interpretem  habent  prima- 
rium  Euangelicum  Ecclesiae  nuncium  ab  a.  1827  Be- 
rolini  editum.  Laudandus  horum  hominum  fervor 
insignis ,  quo  et  nonnuUa  vetusta  placita,  ab  aliis 
neglecta,  verissime  propugnant,  et  pietati  inter  Chris- 
tianos  excitandae  EuangeUoque  inter  Gentiles  annun- 
ciando  operam  impendunt  indefessam.  Improbandum 
nihil  magis  quam  ipsorum  odium  in  omnes  secus 
sentientes,  quos  ita  damnant,  infallibiJes  scilicet  iudi- 
ces ,  ut  infidelium  nomen  iis  inurere  soleant  eosque 
docendi  libertate,  qua  ipsi  fruuntur,  per  magistratum 
civilem  privare  interdum  conati  sint. 

§  159. 

Theologiae  inter  Protestantes  in    Germania  commu- 
iatae  vis  in  diversis  Ecclesiae  Christianae  familiis, 

Omnis  haec  Theologiae  inter  Protestantes  Germa- 
nicos  commutatio ,  ad  res  civiles  novas  (§  145 — 147) 
accedens,  insignem  in  omni  Ecclesia  habuit  vim,  quin 
si  observas  quid  iam  effecerit  atque  inde  coniicis, 
quid  in  posterum  etiam  effectura  sit ,  haec  vis  forma 
quidem  exteriore  apparebit  inferior,  sed  efficacia  in- 
terna  forte  vix  minor ,  quam  quae  saeculo  XVI  facta 
est  Ecclesiae  emendatio. 

In  ipsa  Germania  multum  inde  profecerunt  Eo- 
mano-Catholici;  nam  inter  hos  quoque  Neologia^  Ra- 

tionalismus ,  Supranaturalismus ,  Speculatio ,  Religio- 
sismus ,  Euangelicismus  suos  invenerunt  asseclas ,  et 
vero  etiam  sunt ,  qui  ex  omnibus  hisce  optima  quaevis 
sibi  retinere  cupiant.  Ex  his  praeter  Sailer,  Hermes 
ac  Wessenberg  (§  151)  iam  laudatos,  citasse  sufficiat 
lahn ,  Hug ,  Hirscher ,  Mohler.  Extra  Germaniae 
fines  in  soHs  fere  Protestantibus  hucusque  vim  suam 
exercuit;  inprimis  quidem  in  Helvetis,  qui  in  ple- 
risque  rebus  Hterariis  a  Germanis  pendere  solent, 
item  in  Danis  et  Scandinavis  reliquis,  atque  in 
Nederlandis  nostris,  qui  omnes  multa  legunt  Ger- 
manice  scripta ;  nec  non  in  ahquot  Franciae ,  Bri- 
tanniae,  Americae  septentrionahs  incohs.  Inter  has 
vero  gentes  omnes ,  quae  longe  minus ,  quam  ipsi 
Germani ,  sunt  philosophae ,  Rationalismum  ,  Spe- 
culationem  et  ReHgiosismum  pauci  modo  curant; 
sed  multi  aut  Neologiae  favent ,  aut  Supranatura- 
Hsmo,  aut,  idque  magis  etiam,  Neo-EuangeHcorum 
studus. 

Quod  speciaHter  ad  Nederlandos  attinet:  quum  res 
a.  1795  novae  ibi  Ecclesiam  Reformatam  ReipubHcae 
Hberassent  tutela,  brevi  magis  magisque  rediit  ger- 
manus  huius  gentis  in  theologia  tractanda  genius, 
qualem  se  in  Wesselo ,  Erasmo ,  Hugone  Grotio 
ostenderat.  Ergo  hic  inprimis  exegetica  et  practica 
persecutus  est  iUorum  virorum  et  Cocceii  ,  Vitringae, 
Schultensiorum  studia,  Remonstrantium  (§  132)  etiam 
et  Germanorum  usus  luce,  nec  tamen  ab  his  pen- 
dens.  Hinc  orta  est  schola  Muntinghii  t  1^24  histo= 
rica,  Voorstn  f  1^33  dogmatica,  Heringae  f  1840 
exegetico-dogmatica ,   Palmii  f  1839  bibHca,   HengeHi 

exegetica;  itemque  Heusdii  f  1839  schola  philosopho- 
historica,  multis  etiam  inter  Theologos  gaudens  dis- 
cipulis.  E  Germanorum  vero  theologiae  formis  Ne- 
derlandis  maxime  placet  Euangelicismus ,  cum  magis 
liber,  tum  magis  anxius,  quam  posteriorem  fovet 
schola  Bilderdykii,  poetae  j  1831. 

Ex  altercationibus  theologicis  ubivis  schismata  etiam 
quaedam  orta  sunt;  v.  c.  in  Nederlandia,  ubi  Ecclesia 
Lutherana  a.  1791  in  duas  sese  divisit  partes ,  qua- 
rum  altera  libros  Symbolicos  libere,  altera,  quae  se 
Ecclesiam  iMtheranam  instauratam  dicit ,  eosdem  ser- 
viliter  sequitur,  et  ubi  etiam  a  1839  ex  Ecclesia  Ro- 
formata  exiit  sociorum  pars ,  quae  nomine  Christia- 
norum  Separatorum  novam  constituit  Ecclesiam.  Si- 
mile  quid  accidit  in  Helvetia,  ubi  postquam  satis  diu 
illiberaHter  oppressi  et  vexati  essent  Neo-EuangeUci , 
tandem  Genevae  a.  1831  exstitit  ipsorum  Societas 
Euangelica,  quae  a.  1832  condidit  Scholam  Theolo- 
gicam  Euangelicam.  Haec  novam  fidem  sese  operari 
velle  profitebatur,  non  vero  novam  Ecclesiam;  atta- 
men  cum  Ecclesia  Genevensi  ne  Reformationis  quidem 
saecularium,  a.  1835  celebratorum ,  opportunitate  in 
gratiam  redire  voluit.  Item  a.  1838  propter  antiquam 
Lutheri  doctrinam  in  ipsa  Ecclesia  Lutherana  deser- 
tam  ex  huius  Ecclesiae  communione  recesserunt  Sa- 
xonum  aliquot  centeni ,  ut  in  America  denuo  anti- 
quam  fundarent  Lutheranam  Ecclesiam ;  quibus  dux 
fuit  Martinus  Stephanus,  Dresdensis  pastor.  Denique 
in  Borussia  quoque  a.  1840  admissa  est  Antiqua  Im- 
therana  Ecclesia,  Unioni  Euangelicae  a.  1817  adversa- 
ria,  sed  inter  socios  parum  concors. 

§  160. 

Rerum  practicarum  studium ,   vn 
Britannia  ortum. 

Tanta  vero  illa  theoriae  Christianae  commutatio 
quum  fieri  coepisset  in  Germaniaj  haud  minor,  verum 
longe  diversa,  quippe  minus  theoriae  quam  praxeos 
innovatio  et  commutatio  facta  est  in  Britannia.  Fuit 
haec  duplex,  altera  Ecclesiae  regimen  et  ritus  spec- 
tans,  altera  Ecclesiae  propagationem  et  emendatio- 
nem. 

Prior  maxime  sese  patefecit  inde  ab  a.  1833 ,  au- 
ctoribus  Newmann  et  Pusey,  doctoribus  Oxoniensi- 
bus,  qui  elementum  Catholicum,  in  Anglicana  Ec- 
clesia  obvium,  sic  explicuerunt ,  ut  alii  eius  socii 
ad  Ecclesiam  Eomano-Catholicam  redirent,  alii  Angli- 
canam  Romanae  longe  similiorem  reddere  tentarent.  — 
Posterior  commutatio  et  innovatio  cum  prius  sese 
ostendit,  tum  longe  maiorem  iam  habuit  vim;  con- 
spicitur  studio  religionis  Christianae  tam  inter  Gen- 
tiles ,  quam  inter  ipsos  Christianos  magis  propagandae 
et  commendandae.  Cui  studio  ut  diligenter  et  apte 
satisfieret,  ortae  sunt,  maxime  auctoribus  Methodis- 
tis  (§  134) ,  qui  plebis  neglectae  curam  gerere  sibi 
proposuerant ,  quam  plurimae  societates  privatae, 
quae  aut  Euangelii  praecones  ad  Gentiles  mitterent, 
praesertim  a.  1795  et  deinceps  ,  aut  Biblia  quaqua- 
versum  dispergerent  inde  ab  a.  1804,  aut  scholas 
ubivis    erigerent ,   caet.    Mox    in   America   septentri- 

onali ,  Nederlandia ,  Germania ,  Francia ,  alibi  simi- 
les  coierunt  societates ,  quae ,  ut  aptos  Euangelii 
praecones  ad  Gentiles  mittaht ,  seminaria  quoque ,  in 
quibus  rite  instituantur ,  condiderunt  in  Britannia  et 
America  plura  ,  tum  et  Halae ,  Roterodami ,  Basileae , 
Berolini,  Barmae,  Parisiis.  Nec  modo  hae  socie- 
tates  Gentilibus  Euangelii  lucem  afferunt,  sed  plebem 
quoque  regionum  Christianarum,  diu  nimis  neglec- 
tam ,  illustrant  et  emendant ;  aliae  Ecclesiam  Euan- 
gelicam  contra  lesuitas  tueri  et  inter  Romano-Ca- 
tholicos  propagare  conantur.  Huiusce  modi  actio- 
nis  centrum  quoddam  est  insula  Malta ,  inde  ab 
a.  1800  Britannis  subiecta.  Porro  ad  harum  exem- 
plum  aliae  etiam  societates  beneficae ,  incultorum , 
pauperum,  coecorum,  surdo-mutorum  curam  geren- 
tes,  ubique  exstiterunt  et  exsistunt;  quae  monasteri- 
orum  et  fraternitatum  medii  aevi  iam  tenent  locum. 
Item  hominum  etiam  infimi  ordinis  iura  sunt  agnita 
ac  sors  est  emendata,  servos  mercari  iam  ab  a.  1807 
vetitum,  servitus  in  coloniis  Britannorum  Americanis 
a.  1834  aboHta  ,  caet. 

Diu  vero  ,  quod  dolendum,  plerique  illi,  qui  doc- 
trinam  in  Germania  emendatam  esse  agnoscebant, 
negabant  vitam  novam  in  Britannia  esse  ortam  meli- 
orem;  dum  isti,  qui  hanc  ortam  esse  confitebantur 
et  huic  promovendae  operam  impendebant ,  omnem 
illam  doctrinae  in  Germania  commutationem  fere  ha- 
bebant  defectum  ab  ipsa  religione  Christiana.  Mehus 
vero  de  hac  re  sentire  inceperunt  Germani  inde  ab 
1848,    quum    religionis  ac  virtutis  in  sua  regione  de-= 

fectum  horrendum,  rerum  novarum  opportunitate  con- 
spicuum,  animadverterent.  Mense  Septembris  1848 
Witebergam  congressi  agnoverunt  viri  docti  ac  pii, 
alio  etiam  opus  habere  Germaniam  remedio  quam 
theologi^  docta.  Agnoscentibus  asyli  Hamburgenis 
conditor ,  I.  H.  Wichern ,  ostendit  remedium  Mis- 
sionem  intemam,  quam  abhinc  avide  curandam  sibi 
sumserunt  viri   egregii  multi. 

Universe  in  mediis  litibus  dogmaticis  nihil  magis 
ad  Christianos  conjungendos  facit  quam  hoc  studium 
practicum,  quod  societatibus  beneficis  diversissimarum 
Ecclesiae  familiarum  asseclas  complectitur ,  ac,  uti 
speramus,  amore  uno  magis  magisque  imbuet.  Igitur 
a.  1846  Foedus  Euangelicum  in  Britannia  est  condi- 
tum ,  quod  Christianos  EuangeHcos  conjungat ;  nec 
tamen  propositum  assequetur,  quamdiu  in  dogmatibus 
ecclesiasticis  societatis  quaeret  vinculum. 

§  161. 

Siudii    huius  vis    in    Ecdesia 
Graeco-Orientali.' 

Inter  ipsos  Christianos,  quos  societates  illae  illus- 
trare  et  emendare  cupiunt,  haud  infimum  locum  oc- 
cupant  Graeco-Orientales.  Horum  conditio  est  ex- 
plorata  atque  defectus  iam  patent ;  nec  pauci  ad  hos 
missi  sunt  Euangelii  purioris  praecones,  BibKorum  in 
multas  Hnguas  versorum  exemplis  instructi.  Fructus 
vero    huiusce    operae    nondum    ubivis    apparent;    hic 

illic  tamen  cernuntur ,  veluti  in  Russia ,  ubi  simili 
plebis  illustrandae  negotio  iam  diu  se  dederat  impe- 
rium  civile.  Maxime  hoc  promovebat  Alexander  Im- 
perator;  at  impedivit  rursus  Nicolaus,  qui  institutio- 
nem  scholasticam  circumscripsit  ac  iam  a.  1826  socie- 
tatem  Bibliis  spargendis  destinatam  pene  sustulit.  — 
Neque  nihil  efficitur  in  Armenia,  quorsum  via  erat 
munita  per  doctum  Mechitaristarum ,  Monachorum  Ar- 
menicorum,  in  insula  Venetorum  S.  Lazari  conventum, 
a.  1717  conditum  et  adhuc  florentem,  — •  Lucem  cum 
libertate  maiorem  vident  etiam  ipsi  Grraeci.  IJi  enim, 
postquam  arma  feliciter  contra  Turcas  suscepissent , 
mpx  multis  modis  a  Christianis  Europaeis  sunt  ad- 
iuti,  qui  etiam  plebis  illustrandae  et  Ecclesiae  emen- 
dandae  causa  puerulos  nonnuUos  Graecorum  in  Hel- 
vetia  et  Germania  instituerunt  et  EuangeUi  jj^ai^ 
cones  in  Graeciam  miserunt.  Magis  vero  his  prodest, 
quod  multi  ad  ipsos  migraverint  Germani  et  Rege 
gaudeant  Germanico ,  cuius  nomine  (Aug.  1833)  per 
Episcoporum  decretum  sancitum  est ,  Ecclesiam  Grae- 
cam  orthodoxam  non  amplius  Patriarchae  Constanti- 
nopolitano  fore  subditam,  siquidem  nullum  agnoscat 
caput  nisi  lesum  Christum,  administrandam  autem 
esse   a  Rege    per   Synodum    Episcoporum. 

In  reHquis  Christianorum  OrientaHum  Ecclesiis , 
ubi  Europaei  novam  vitam  non  suscitarunt,  eadein 
esse  pergit  lethargia  tacita. 


PERI0DU3    SEXTA.  239 

§  162. 

Eiusdem   vis  in  Ecclesiae  2^fopctgcifio7ie 
in  Asia. 

Ecclesiae  propagandae  fervor,  qui,  quamvis  supe- 
riore  Periodo  solis  pene  Romano-Catholicis  et  Fra- 
tribus  Euangelicis  fuisset  proprius ,  tamen  tunc  iam 
tot  tantaque  perfecerat,  nunc,  plerisque  etiam  Pro- 
testantium  familiis  communis ,  longe  maiora  et  plura 
peregit,  maxime  post  pacem  civilem  a.  1815  ubivis 
initam. 

In  Asia  quidem  nusquam  maiore  gaudet  successu, 
quam  inter  Indos.  Vitam  terit  Indorum  gens  ritibus 
inanibus  vel  et  noxiis  observandis ,  et  pauca  modo 
sunt  in  obsoleta  eius  religione  virtutis  elementa. 
Item  valde  obstat  Euangelii  successui  castarum  dis- 
crimen ,  fraternae  omnium  hominum  communioni 
Cbristianae  prorsus  adversum.  At  non  parum  quo- 
que  eminet  haec  gens  fide,  temperantia,  generosi- 
tate;  item  sapientiam  vetustam,  cui  laus  et  honor 
sunt  magni,  diligenter  adhuc  inquirit.  Neque  hanc 
t^  stabilem  et  absolutam  habet,  quin  nova  non- 
nulla  ahunde  petita  ei  addere  velit.  Igitur  uti  olim 
a  Zoroastre ,  Christianis  vetustis  ,  Mohammedanis , 
aliis  quaedam  placita  iam  est  mutuata,  ita  nunc 
quoque  ex  N.  Foedere,  cuius  doctrinam  moralem 
admiratur,  haud  pauca  petere  incipit.  Ergo  non  modo 
scholis  Christianis  hic  illic  conditis  valde  favet ,  verum 
etiam  nonnullas  sectas  religiosas  et  philosophas,  quae, 
Neoplatonicorum  vetustorum  adinstar,    doctrinam  re- 

ligionis  gentis  suae  antiquam  doctrinae  Christianae 
ope  purgant  et  instaurant,  inter  se  oriri  videt,  atque 
praeterea  prudentibus  Euangelii  praeconibus  non  mul- 
ta  impedimenta  obiicit.  Hisce  praeconibus  annume- 
randus  vir  Apostolicus  Christ.  Fred.  Schwarz,  qui  in 
Danorum  colonia  (§  138)  Tranquebar  et  regione 
adiaceiite  a.  1750 — 1798  magno  successu  lesum 
Christum   annunciavit. 

Huius  tempore  et  deinceps  omnis  fere  India  Bri- 
tannorum  imperio  est  subiecta.  Hoc,  Euangelii  pro- 
pagationem  potius  impedire,  quam  adiuvare  conans, 
nihil  Ecclesiae  ministris  suppeditavit,  nisi,  quum  le- 
gibus  aequis  provincias  pacatas  regat,  maiorem  ad 
Indos  accedendi  opportunitatem  et  securitatem.  Igitur 
Euangelium,  commendatione  externa  destitutum,  vi 
insita '  Divina  ibi  animos  sibi  conciliat.  Sunt  autem 
multi  in  ea  regione  plurium  societatum  legati ,  prae- 
sertim  Ecclesiae  Anglicanae,  quae  a.  1815  Calcuttae 
fundavit  episcopatum,  cui  post  Middletonem  per  breve 
tempus ,  sed  magno  successu  praefuit  vir  prudens  et 
pius  Eeginald  Heber  f  1826. 

Nederlandi  in  Asiae  insulis  Euangelium  propagare 
pergunt,  atque  emiserunt  praeter  alios  Car.  Giitzlaff, 
qui  inde  ab  a.  1831  magno  animi  studio  Sinensibus 
lesum  Christum  innotescere  fecit  f  1851.  Item  a. 
1842  Hierosolymis  fondata  est  a  Britannis  et  Bo- 
russis  sedes  Episcopi  Euangelici,  quae  quid  eflFectura 

sit ,  nondum  perspicere  valemus. 

.:auv  -  ^  ■.   ,::  i,:ii:  sLi  ■■.:-     :' 

§   163. 

In  Africa  ,  America ,  Australia  et  inter 
Mohammedanos  ac  ludaeos. 

In  Africae  regiones  antea  incognitas  iam  penetrant 
nonnuUi  Euangelii  praecones,  ex  colonia  Promontorii 
Bonae  Spei  profecti,  ubique  iam  multas  liabent  sedes 
fixas.  Item  in  litoribus  occidentalibus  Sierrae  Leonis 
fundatae  sunt  coloniae  Nigrorum  ,  humana  servitute 
liberatorum  Christoque  addicendorum. 

Quum  longe  maior  Americae  incolarum  pars  ori- 
gine  sit  Europaea  ideoque  Christiana ,  ibi  Eccle- 
sia  minus  condita  est  per  missiis ,  quam  per  co- 
lonias.  Missi  tamen  suut  Euangelii  praecones  cum 
inter  indigenas ,  tum  inter  Nigros  ,  servos  ex  Af- 
rica  advenas ;  nec  sine  magno  inter  utrosque  suc- 
cessu.  Coloniae  vero  illae  in  America  septentrionali 
etsi  Rempublicam  ab  Ecclesia  prorsus  conantur  se- 
parare  (§  152),  virtute  Christiana  omnem  animare 
student  vitam. 

In  Australiae  terra  continente ,  Nova  Hollandia  , 
item  maxime  per  colonos,  ex  Britannia  ob  crimina 
in  exsilium  missos,  Euangelium  innotescit.  At  in  in- 
sulis  maris  Pacifici  sive  Polynesia  inde  ab  a.  1797 
multum  Ecclesiae  propagandae  dederunt  operam  mis- 
suum  societates  plures.  Incolae  ibi  sunt  natura  mol- 
les ,  idololatria  vero  et  moribus  feroces ;  item  leves , 
venusti ,  hilares ,  neque  Graecis  antiquissimis  prorsus 
dissuniles.  Hi  satis  diu  EuangeHi  nuncios  parum 
curabant ;    tandem    maxime    post    a.    1815    Clu:istum 

16 

agnoverunt   et  inceperunt   amare  ,  magnamque  osten- 
dunt    vitae    in  melius  immutationem. 

Dolendum  vero,  lesuitas  non  adeo  studere  Genti- 
libus  annunciare  Euangelium ,  quam  Ecclesias  inter 
Gentiles  ab  Euangelicis  fundatas  evertere.  Cuius  rei 
et  alia  exempla  sunt  flebilia  et  occupatio  insulae  Ta- 
hiti  a.  1842  a  Francis  facta,  ut  lesuitae  ibi  destrue- 
rent,  quod  exstruxerant  Euangelii  praecones  An- 
glici. 

Universe  longe  minus,  quam  inter  Gentiles,  profe- 
cerunt  Christianorum  singulorum.  labores  inter  Mo- 
hammedanos  et  ludaeos ,  qui ,  sua  rehgione  superbi , 
Euangelii  praecones  contemnunt  et  despicere  solent. 
Quod  vero  singulis  Christianis  non  succedit,  id  sen- 
sim  magis  certiusque  perficitur  cultus  Christiano- 
rum  universi  efficacia.  Sic  inter  Mohammedanos 
Persicos  et  Arabicos  iam  exstitit  secta  liberior,  et 
inter  ludaeos  Germanicos  tantus  post  Mosem  Men- 
deHdem ,  philosophum  egregium  f  1786 ,  cernitur 
progressus  ,  ut  nonnulli  Talmudem  reiiciant ,  et 
V.  Foederis  spiritum  assequantur,  atque  parum  ab- 
sint,  quin  lesum  tanquam  Prophetam  insignem  ve- 
nerentur. 

§  164. 

Ecdesiae  oppugnafio   et  defensio. 

E  prorsus  immutata  rerum  Christianarum  pene  om- 
nium  conditione  nova  nascebatur  nunc  religionis  hu- 
ius    et  oppugnatio  et  defensio.    Neque  enim  soli  aut 

Deistae,  v.  c.  Voltarius  et  Rossavius,  qui  diu  adhuc 
floruerunt  (f  1778 ,  §  139)  ,  aut  viri  elegantes  eam 
sunt  aggressi ,  sed  etiam  ex  ipsis  Theologis  inprimis 
Neologi  haud  pauci,  qui  lesu  et  Apostolorum  perso- 
nam  et  institutionem  multis  vitiis  gravissimis  laborare 
conabantur  ostendere;  itemque  Theologi  speculativi 
permulti,  Pantheismi  patroni,  veluti  Lud.  Feuerbach 
inde  ab  a.  1839 ,  non  immerito  inter  hostes  po- 
tius,  quam  inter  amicos  nominis  Christiani  sunt 
referendi. 

Eiusdem  defensionem  ahi  tentarunt  via  vetusta  his- 
torica  potissimum  incedentes,  v.  c.  Societas  Hagana 
pro  religione  Christiana  defendenda  a.  1785  instituta; 
alii  vero  hanc  viam  eatenus  deseruerunt,  quatenus 
argumentum  e  miracuKs  et  vaticiniis  petitum  fere 
pmittunt,  atque  personam  lesu  Christi  sapientissimam 
et  sanctissimam  esse  demonstrant,  quod  fecerunt  v.  c. 
Reinhard  et  Ullmann.  Alii  viam  istam  historicam 
prorsus  relinquentes ,  sive ,  quod  facit  inprimis  de 
Chateaubriand ,  religionem  Christianam,  S.  Scriptu- 
ram,  cultum  Catholicum  pulcri  hominum  elegantio- 
rum  sensui  commendant;  sive,  quod  egit  prae  re 
liquis  Schleiermacher ,  animi  humani  sensui  et  indi- 
gentiae  religionem  aliquam  necessariam  esse,  nul- 
lamque  melius,  quam  Christianam  hanc  respondere,, 
ostendunt. 

§  165. 
Sacrorum  ritus. 

In  Italia  et  Hispania,  ubi  omnia,  quae  ad  Eccle- 
siam  spectant,  stabilia  esse  amant,  atque  in  Fran- 
cia,  ubi  nemo  pene  paulo  cultior  Ecclesiam  curat, 
iidem  manserunt  ritus  sacri  plerique.  At  sensus 
pulcri,  qui  ubivis  fere  viget,  inter  Catholicos  Ger- 
manicos  et  inter  Euangelicos  plerosque  in  Sacris 
etiam  vim  beneficam  exercuit.  Catholici  et  Euan- 
gelici  inde  ab  a.  1824  et  novo  ardore  ab  a.  1842 
superbam  cathedralem  Coloniensen  reficere  et  per- 
ficere  inceperunt.  Apud  utrosque  nunc  liturgiae  in- 
veniuntur  aptiores ,  carmina  elegantiora  canuntur, 
musica  auditur  sublimior  et  purior ;  apud  >.  Euan- 
gelicos  eloquentia  sacra  in  melius  est  immutata  et 
festi  dies  plures  iique  solemnius  aguntur.  Universe 
artes  omnes  religione  longe  magis  animantur  quam 
antea. 

Accedit ,  quod  senstis  religiosi  iura  longe  magis 
agnoscantur ,  unde  a  Sacris  celebrandis  arcetur  et 
rituum  inanium  pompa  et  polemica  acris  et  inqui- 
sitio  erudita  et  quicquid  ad  hominem  Christianum 
informandum  parum  vel  nihil  efficit.  Adeo  ut  huc- 
usque  nullum  forte  fuerit  aerae  Christianae  tempus, 
quo ,  ritibus  aptius  instituendis ,  et  hominum  cultio- 
rum  et  Christianae  plebis  indigentiae  melius  sit  con- 
sultum ,  quam  inter  illos  Catholicos  et  plerosque  Pro- 
testantes  iam  fiat. 

§  166. 

Chistianorum  animus  et  vita. 

Immensa  illa  rerum  civilium  et  ecclesiasticarum  com- 
mutatio  saepius  repetita  tam  causam  habet  in  animo 
hominum  valde  commoto ,  quam  eflPectum  animum 
hunc  ulterius  commovendum.  Primum  ubivis  in  Eu- 
ropa,  Francorum  maxime  vi,  inter  homines  cultiores 
regnabat  incredulitas  et  religionis  imsio;  tum  inter 
Protestantes  indifferentismus  et  Bibliorum  neglectus, 
inter  Pontificios  vel  Deismus  vel  superstitio  vel  haec 
cum  illo  coniuncta.  Item  remansit  ferocitas  magna, 
quae  quanta  adhuc  sit  populo  Francico,  docue- 
runt  res  saepius  (§  146,  147)  ibi  novae,  modo  saepe 
cruento  stabilitae.  Quin  et  in  Francia  et  Germa- 
nia  deesse  morale  et  religiosum  societatis  penes 
multos  fundamentum,  ibique  regnare  Socialismum 
et  Communismum,  e  Pantheismo  profluentes  et  ad 
Atheismum  ducentes,  rerum  novarum  a.  1848  op- 
portunitate  apparuit.  At  vel  sic  tamen  maior  rebus 
plerisque  affulsit  lux ;  fides  praestigiis  et  maleficis 
habita  fere  evanuit;  reipublicae  regimen  valde  est 
emendatum ;  iura  omnium  hominum  sunt  agnita  et 
sancita;  conditio  hominum  egenorum  aliorumque  an- 
tea  magis  neglectorum  curae  cordique  est  habita; 
eruditionem,  ritus  sacros,  vitam  monasticam  societati 
humanae  proficuam  reddere   conati  sunt  bene   multi. 

Deinde  vero,  maxime  post  pacem  universalem  a, 
1815  initam  et  Reformationis  saecularia  a.  1817  cele- 
brata,    melior  ubivis    sentiendi   agendique   ratio   orta 

est.    lam   novus    exstitit  inter  homines  animus  et  vi- 
gor,  novumque  religionis   Christianae  studium.    Unde 
nonnuUi    quidem,   cum  inter  Eomano-Catholicos ,  tum 
inter  Euangelicos,    seducebantur,   ut   sordes  quoque 
antiquas    repetere    vellent    (qui    si    doctrinam    magis 
respicis,   dicuntur  fere  Methodistae,  sin  potius  vitam 
Pietistae ,    sin  animum  Mystici) ;   plures  vero   excita- 
bantur,  ut,   quicquid  in  proavorum  fide  vitaque  vere 
Christianum   fuisset,  et  instaurarent  et  augerent.    Hi 
res    Christianas   omnes    et    universam   Ecclesiam    in 
eodem    semper   statu   nusquam  stabilire    volunt,   sed 
semper  ad  perfectionem  in  dies  maiorem  perducere; 
scholas   longe    quam    antea  meliores  instituunt;   reli- 
gionem  Christianam  quaquaversum  propagant;  Biblia 
interpretantur,  commendant,   dispergunt;  artes,  maxi- 
me  poesin,  musicam,  picturam,  Deo  consecrant,  eas- 
que   sensui   morali   et    religioso    excolendo   adhibent. 
His  ipsa   Ecclesiae   idea    innotuit   sublimior,   quippe 
qua    iam    talem  intelligunt    communionem ,    in    qua 
Deus  homines  per  homines  suo  spiritu  imbuit.    Igitur 
inter  se  coniuncti,    alter  alteri  omni  opera  meliorem 
informare    animum   conantur;    unde  hi    Laicorum    et 
Clericorum    discrimen    prorsus    tollunt    seque    senti- 
unt    omnes    Sacerdotes  Divinos,   Dei   ipsius  et  lesu 
Christi   administros.    Hinc  etiam  et  in  Europa  et  in 
orbe  omni  orta  est  coniunctio  et  conspiratio  populo- 
rum    omnium,    qualis    nunquam    fuerat    antea,  vere 
humana,  ita  ut  inter   se  bellare  respuant,   nec  modo 
merces  multis    modis  commutent,    sed    etiam  sensus 
ideasque ,  seque  sentire  incipiant  omnes  eiusdem  Patris 
coelestis  liberos,  reipublicae  ac  linguae  discrimine  haud 

separandos.  IUustre  huius  animi  documentum  aderat 
in  omnium  mundi  mercium  expositione,  a.  1851 
Londini  habita,  ubi  quoque  suam  ostendit  religio 
Christiana  vim  insignem. 

Verbo,  magna  Christianorum  pars  Ecclesiae  dog- 
mata  iam  minus  curat,  quo  gravius  sibi  aliisque  in- 
culcet  fidem  in  lesum  Christum  habendam  animum- 
que  Deo  tradendum  vitamque  vero ,  bono ,  sancto 
impendendam.  Cuius  animi  vitaeque  exempla,  Apos- 
tolico  aevo  non  indigna,  sunt  v.  c.  Oberlin  ,  pastor 
Alsaticus  t  1826,  ac  Wilberforce,  servorum  libera- 
tor  t  1833. 

§  167. 

Periodi  totius  conspectus. 

Quae  Periodo  superiore  coeperat  esse  religionis  li- 
bertas,  sed  inter  Euangelicos  ipsos  mox  iterum  cir- 
cumscribebatur,  haec  nunc  denuo  caput  magis  efFert, 
ita  ut  ipsa  Romana  Ecclesia  eius  vim  sentiat.  Re- 
bus  enim  civilibus  post  Fredericum  II  prorsus  immu- 
tatis,  Ecclesia,  quae  adhuc  Romano-Catholica  dicitur 
ad  formam  vetustiorem  Catholicam,  praesertim  in 
Germania ,  redire  incipit.  Corruit  pedetentim  aliqua- 
tenus  Papae  Romani  totiusque  Cleri  usurpatio ;  Lai- 
corum  libertas  Christiana  restitui  incipit;  Ecclesia 
haec  omnis  et  tota  in  diversas  Ecclesias  nationales 
dilabi  minatur. 

Euangelicorum  familiae  pleraeque ,  inde  a  Frede- 
rici  II  tempore ,  ipsoque  etiam   inprimis  auctore ,  li- 

brorum  symbolicorum  et  orthodoxiae  ecclesiasticae 
tutela  solvuntur  atque  ad  Reformatorum  et  Aposto- 
iorum  libertatem  redeunt.  Philosophiae  scholasticae 
et  Dogmatices  locum  in  Germania  occupant  Historia 
et  Codex  Sacer.  Ad  hunc  iam  omnia  referuntur; 
hic,  Ernestio  inprimis  et  Semlero  exemplum  exhi- 
bentibus ,  grammatice  et  historice  explicatur.  Unde 
primum  oritur  Neologia,  quae  aedificium  vetus  inep- 
tum  destruit ,  deinde ,  Kantii  maxime  auctoritate , 
RationaUsmus ,  qui  systema  exstruit  novum.  Utraque 
Theologiae  tractandae  methodus  multum  damni  pri- 
mum,  commodi  postea  omni  Ecclesiae  affert.  Initio 
enim  longe  minoris  nunc  habetur,  quin  et  spernitur 
quae  in  Codice  S.  exhibetur  patefactio  Divina.  Sed 
huius  causam  vindicat  Supranaturalismus  et  magis 
etiam  Religiosismus,  Parum  in  Ecclesia  valet  Specula- 
tioy  sed  multum  Euangelicismus ,  qui  magis  magisque 
hoc  suum  nomen  gerere  merebitur.  Ex  omnibus  his 
formis ,  itemque  ex  rerum  practicarum  studio ,  in 
Britannia  orto,  multum  proficiunt  Christiani  moderati 
et  prudentes.  Apud  plerosque  mox  orthodoxia  non 
ampHus  cum  pietate  commutatur.  Libertas  maior 
varias  Protestantium  famihas  uno  omnes  animo  con- 
iungit;  forma  etiam  una  post  annum  1817  haud 
parvam  Lutheranorum  et  Reformatorum  partem.  Item 
religionis  vis  ex  schola  nunc  in  rempublicam ,  ex 
mentis  contemplatione  in  vitam  actionemque,  ex 
theologia  in  artes ,  literas ,  doctrinas  omnes  sese 
magis  extendit;  quamvis,  qua  in  Europa  septentri- 
onali  gloriantur  plebis  illustratione ,  haec  penes  mul- 
tos    hucusque   sohim   fere  intellectum  illuminet,  ani- 

mum  vix  tangat,  nedum  voluntatem  omnem  flectat. 
Recte  vero  percipitur  universale  religionis  Christianae 
consilium;  unde  societates  multae  oriuntur  privatae, 
quae  lianc  cum  ad  plebis  Christianae,  tum  ad  gen- 
tium  omnium  notitiam  perducant.  Per  has  societates 
Orientalis  etiam  Ecclesiae  vita  vigorque,  qui  post 
Mohammedem  ad  haec  usque  tempora  pene  nullus 
fuit,  iam  paululum  denuo  excitari  incipit.  Verbo, 
nunquam  magis,  quam  hac  Periodo,  sese  ostendit 
religio  Christiana  fermentum,  quod  omnes  penetrare 
debet  populos  hominesque  et  omnes  in  his  facultates 
omnemque    horum  vitam. 

§  168. 

HARUM  INSTITUTIONUM  CONCLUSIO. 

Omnem,  quem  percurrimus  campum,  iam  uno  re- 
metientes  obtutu,  cernimus,  revera  esse  Divinam  ge- 
neris  humani  institutionem ,  qua  hoc  ad  perfectionem 
sensim  maiorem  assequendam  excolatur;  neminem  vero 
in  hac  re  agenda  Dei  esse  administrum,  cum  lesu 
Christo  aequiparandum.  Ut  hunc  tandem  capere  pos- 
set,  diu  praeparatum  est  genus  humanum;  hic  novam 
generis  humani  aetatem  adduxit.  Quisquis  enim  hunc 
vere  accipit,  ex  homine  minorenni,  sensuaH,  terre- 
no  fit  maiorennis,  spiritualis,  coelestis.  Hunc  iam 
haud  exigua  hominum  pars  Servatorem  agnovit,  hunc 
in  dies  plures  agnoscunt,  hic  beneficia  sua  etiam  ex- 
tra  Ecclesiae  suae  fines  dispergit. 

Maxima  autem  hic  cura  Ecclesiam  suam  semper 
est  prosecutus.  Circumfertur  sane  huius  religio, 
thesaurus  coelestis,  in  vasis  terrenis.  At  quamvis, 
hominum  culpa,  nulla  usquam  Ecclesiae  forma  fue- 
rit  perfecta,  in  nuUa  tamen  forma  spiritum  coelestem 
prorsus  desiderari,  effecit  potentissimus  ille  Dei  Fili- 
us.  Igitur  non  frustra  hunc  sibi  proposuisse,  omnium 
hominum  saluti  consulere ,  manifesto  apparet.  Nam 
quum  gens  humana  ante  lesum  Christum  unam  quae- 
reret  salutem  terrenam,  nunc  coelestem  etiam  curat; 
atque  hanc  quum  ante  Ecclesiae  emendationem  saeculo 
XVI  invenire  se  modo  posse  putaret  post  mortem, 
nunc  eam  quaerit  coelestem  iam  in  his  terris  incipien- 
tem.    Quum  porro   Ecclesiae  Christianae  cultus  me- 

dio  aevo  potissimum  perveniret  ad  solos  nobiles,  hunc 
Reformatores  perduxerunt  ad  cives ,  aetas  nostra  com- 
municat  cum  plebe. 

At  quod  nos  iam  agnoscimus ,  agnoscet  magis  etiam 
posteritas:  nempe  multum  abesse,  ut  Christi  consilium 
iam  sit  perfectum.  Vix  enim  quinta  aut  sexta  pars 
hominum,  in  terris  viventium,  ipsum  Dominum  ag- 
novit;  multique  ex  his  vix  nisi  labiis.  Etenim  duplex 
est  Ecclesiae  propagatio,  semper  progediens;  altera 
externa,  interna  altera;  illa  habet  fines,  quamquam 
nullos,  nisi  quos  ipse  terrarum  orbis,  haec  fines  ha- 
bet  nullos,  vel  spatii  vel  temporis.  Quare  liis,  qui 
vitam  religioni  sanctissimae  annunciandae  addixerunt, 
multum  superest  agendum,  sed  quoque  spes  certis- 
sima,  se  non  frustra  laboraturos. 

